
Prefatä 
la ediţia a II-a 


În 1997, cînd a apărut prima ediţie a acestei cărți, Evagrie era un 
autor încă putin cunoscut şi tradus în România. Intre timp, lucrurile s-au 
schimbat simţitor si în bine. Editura Deisis a iniţiat o serie de Opere 
complete, proiect foarte important, dar si ambițios, dat fiind că o parte din 
scrierile monahului egiptean (sau despre el) trebuie traduse după versiuni 
siriene, armene, copte. Aceeași excelentă editură sibiană a publicat mai 
multe lucrări pe care părintele Gabriel Bunge i le-a consacrat lui Evagrie 
(parte din ele sînt menţionate în bibliografia finală). A fost declanșată și 
o falsă polemică, prin publicarea unui text semnat de diac. Ioan I. Ică jr., 
intitulat „Părintele Gabriel Bunge si dilemele exegezei evagriene: filo- 
logie sau/şi congenialitate” (cf. bibliografia). Cu doar cîteva nuanţe, destul 
de subțiri, Ioan I. Ică jr. opune demersul exegetic al părintelui Bunge 
celui practicat de Guillaumont şi discipolii săi, opoziţia fiind în defa- 
voarea celor din urmă, pe motivul, grosso modo, al incompetentei lor 
duhovnicesti!. Desigur, Gabriel Bunge este nu doar un bun „evagriolog”, 
dar și un călugăr autentic, apt așadar să perceapă din interiorul propriei 
experiențe mesajul spiritual transmis de maestrul său îndepărtat. Cu 
toate acestea, mi se pare arbitrar şi riscant să-i împärtim pe cercetători 
în două tabere adverse: „filologii” şi „înduhovniciţii”. Poate cineva să 
intre în contact cu scrierile lui Evagrie fără greaca veche și fără o bună 
stăpînire a istoriei creştinismului antic? Si cine garantează ori măsoară, 
în mod infailibil, „înduhovnicirea” sufletelor noastre ? Asemenea distincţii 
nu-şi au rostul într-o chestiune de ştiinţă. Nici un occidental nu cîntäreste 
competența unui patrolog după lungimea bărbii, după sutană ori după 
numărul de rugăciuni pe care le rostește zilnic. Socotesc că importanta 
contribuție la studiile evagriene a regretatului Antoine Guillaumont 


1. Autorul reproşează acestora fabricarea unui Evagrie prea intelectual, prea 
filozof, a unui personaj care-l trădează pe autenticul Evagrie, mistic a 
cărui viață spirituală este centrată pe comuniunea cu Isus. Problema este 
foarte importantă si merită ridicată, însă o lectură atentă si impartialä a 
textelor lui Guillaumont o invalidează categoric. Paul Géhin exagerează 
atunci cînd, de pildă, afirmă că Evagrie a fost un fel de Wittgenstein al 
monahismului egiptean ; dar formula sa este nuanţată de pagini întregi 
consacrate de autor misticii cristocentrice evagriene. 

merită preţuită la justa ei dimensiune şi că o monopolizare a lui Evagrie 
de către tabără clericală (după ce aceeași tabără l-a marginalizat aproape 
cincisprezece secole) ar reprezenta o pierdere pentru noi toţi. 

Ce aduce în plus ediția aceasta față de cea apărută acum şase ani? 
Traducerea a fost clarificată şi îndreptată pe alocuri; multe comentarii 
au sporit cantitativ (sper şi calitativ); introducerea a fost revizuită cu 
atenţie, iar bibliografia a suferit o remaniere aproape completă, fiind 
îmbogățită cu mai multe zeci de titluri. Trei lucruri îmi par însă impor- 
tante. Mai întîi, am dorit să inserez concret cele două tratate ale lui 
Evagrie în atmosfera monahismului egiptean. De aceea, am sporit numă- 
rul de apoftegme din Pateric, legate de unul sau altul din gîndurile 
maestrului de la Chilii. Traducerea acestor apoftegme îmi aparține. În al 
doilea rînd, am întocmit un dosar cu principalele mărturii antice despre 
Evagrie (Pateric, Istoria lausiacă a lui Palladius, Ieronim, Gennadius din 
Marsilia), pentru a oferi cititorului român cîteva puncte de reper concrete 
privind atît biografia, cît şi reacţiile stîrnite de scrierile evagriene în 
secolele al V-lea si al VI-lea. În sfîrşit, am introdus un amplu interviu cu 
Paul Géhin, directorul Institutului de istorie a textelor din Paris, cel mai 
important editor al lui Evagrie la ora actuală și unul dintre elevii lui 
Antoine Guillaumont, în care am dezbătut cîteva chestiuni de interes 
general: recuperarea lui Evagrie în secolul XX ; provocările pe care ni le 
lansează această operă ; situaţia actuală a editării ; perspective de cerce- 
tare ; „polemica” filologie-duhovnicie etc. 

Desigur, autorul acestor rînduri nu îmbrățișează nici o poziţie defen- 
sivă, nici una ofensivă. Personal, îi citesc cu aceeași receptivitate si pe 
„filologi”, si pe „înduhovniciţi”. De multe ori întîlnesc texte de o remar- 
cabilă bogăţie spirituală sub pana unor modesti „filologi” ; alteori întîl- 
nesc texte de o jalnică ariditate spirituală, de o puerilă banalitate 
deasupra semnăturilor unor reputați „înduhovniciţi”. La un moment 
dat, am avut o discuţie pe această temă, a raportului credintä-stiintä — 
temă tipic românească, de altfel — cu o mare doamnă a patristicii si 
biblisticii franceze. Am întrebat-o dacă la cursurile ei din anii '50, de la 
Sorbona, se abordau și probleme teologice. Ea mi-a răspuns, vădit jenată, 
că problemele teologice ţin strict de sfera învățămîntului catolic, în 
Franţa (unde separarea învățămîntului religios de cel de stat este stipulată 
prin lege). Dar a adăugat cu un surîs foarte grăitor: „Ce cred eu nu 
trebuie să ştie nimeni”. Ultima replică mi-a confirmat o convingere, 
anume că multi dintre patrologii actuali care se revendică de la metoda 
istorico-filologică şi care resping principial orice abordare teologică 
practică, în realitate, fără voia lor, o teologie implicită, aşa cum vestitul 
personaj al lui Molière practica meseria de prozator fără voia lui. Gra- 
nita între discursul teologic și cel științific, atunci cînd „materialul de 
lucru” sînt Părinţii Bisericii, mi se pare dificil, dacă nu imposibil de 
stabilit. lar dacă Părintele de care ne ocupăm se mai numeşte si Evagrie 
din Pont, atunci itele se încurcă inextricabil. 

Înainte de a încheia aceste rînduri doresc să mulțumesc lui Paul 
Géhin pentru colaborarea la acest volum ; echipei de la Polirom, pentru 
sprijinul lor prietenesc si eficient; bibliotecarilor de la Ecole Normale 

Supérieure din Paris, pentru asistența permanentă din ultimii ani, si 
prietenilor italieni de la revista Adamantius, pentru bibliografiile siste- 
matice pe care mi le-au pus la dispoziţie. Mentionez că un foarte bun site 
Internet consacrat lui Evagrie, construit şi întreținut de Joel Kalvesmaki, 
poate fi găsit la adresa : http :/ /students.cua.edu / 16kalvesmaki | EvagPont | . 


Cristian Bädilitä 
Rouen, 15 februarie 2003 


Viaţa şi scrierile lui Evagrie din Pont — 
un continuu exercițiu spiritual 


1. O viaţă plină de aventuri duhovniceşti 


„lată ce voiam să-ţi spun despre practică, mult dorite frate Anatolie: 
tot ceea ce am găsit, prin harul Duhului Sfînt, ciupind de ici de 
colo, la ceasul culesului, din ciorchinele nostru înnegrit. Dar cînd 
«soarele dreptăţii» va lumina puternic deasupra noastră şi cior- 
chinele va fi copt de-a binelea atunci vom bea şi vinul [făcut] din el, 
care «veseleşte inima omului», prin rugăciunile si mijlocirile dreptu- 
lui Grigore, cel ce m-a răsădit, si ale sfinților Părinţi care mă 
stropesc acum cu apă, precum şi prin puterea lui Isus Cristos, 
Stăpînul nostru, Cel care mă creşte, slăvit si puternic în vecii 
vecilor.” Sînt cuvintele pe care Evagrie le scrie la sfîrşitul Tratatului 
practic, omagiindu-și, dintr-o singură trăsătură de condei, toți 
învățătorii: pe Isus, pe Grigore din Nazianz, pe părinţii pustiei 
egiptene. Viaţa lui s-a scurs ca un suvoi — învolburat si tulbure 
pînă în ultimii ani, potolit şi limpede la sfîrșit — dinspre nord spre 
sud, dinspre Pont spre Egipt, suvoi care a adus cu el nu numai 
bune, ci şi ne-bune, nu numai perle duhovniceşti, ci şi mult mil 
„din cel lumesc”. Retrasînd principalele momente, cunoscute nouă!, 
din această viaţă sinuoasă (dar tocmai prin aceasta, nu mai puţin 


1. În reconstituirea vieţii lui Evagrie am folosit următoarele documente: 
Palladius, Istoria lausiacă, lucrare scrisă pe la 420, în spirit evagrian 
(capitolul 38, după recensio G, este integral consacrat personajului nostru ; 
Evagrie este amintit în mai multe locuri din cuprinsul Istoriei); de ase- 
menea, există o versiune coptă, mult mai lungă, a capitolului 38, cunoscută 
sub numele de Viaţa coptă a lui Evagrie. Unii savanţi au emis ipoteza că 
ea ar fi o frîntură dintr-o Viaţă a lui Evagrie autonomă, care s-a pierdut, 
scrisă de către discipolul său, Palladius. Acestor documente li se adaugă o 
serie de apoftegme din Pateric. Am folosit, de asemenea, articole si mono- 
grafii recente, menţionate în bibliografie. 

exemplară), mă voi opri asupra celor cîțiva oameni care, în atingerea 
lor harismatică, l-au marcat pe Evagrie, conducîndu-i destinul la 
bun liman. 

Trei perioade, trei locuri diferite, trei categorii de oameni. Din 
cei cincizeci şi patru de ani, cît a trăit, Evagrie şi-a petrecut treizeci 
şi opt în lume, iar şaisprezece în pustiu. S-a născut în 345, la Ibora, 
un orăşel din Pont, unde şi-a făcut primele studii. Ibora se afla la 
mică distanță de Annesi, o proprietate a familiei lui Vasile cel 
Mare, unde acesta din urmă s-a retras o vreme pentru a se exersa 
în viaţa călugărească si unde, se pare, împreună cu Grigore din 
Nazianz, a întocmit celebra Filocalie cu pasaje alese din opera lui 
Origen. De altfel, Origen va fi numele cu care ne vom întâlni cel 
mai des pe parcursul acestei vieţi. E falsă opinia că Evagrie s-ar fi 
convertit la origenism după întîlnirea, la Alexandria, cu Didim cel 
Orb. În preajma lui Didim şi-ar fi putut cel mult adînci origenismul. 
Primul contact cu scrierile şi metoda de interpretare a Scripturii 
practicată de teologul alexandrin s-a produs deja la Annesi, prin 
intermediul celor doi capadocieni. Nu se cunoaște nimic despre 
legătura spirituală pe care Evagrie va fi avut-o cu Grigore de 
Nyssa, fratele lui Vasile, exersat în alegorism si mult mai subtil 
într-ale filozofiei păgîne, dar faptul că nici un document nu a ajuns 
încă pînă la noi nu înseamnă că cei doi n-ar fi știut unul de celălalt. 
Oricum, cert este că tînărul Evagrie a crescut sub aripa duhov- 
nicească a marilor capadocieni, lucru nu tocmai lipsit de impor- 
tantä. Vasile, înainte de a muri (în 379) l-a uns citet, iar Grigore 
din Nazianz, diacon, mai întîi, si apoi arhidiacon. 

Grigore, melancolicul Grigore, i-a umplut anii tinereţii. După 
Sozomen, acesta „l-ar fi format întru filozofie si educat în ştiinţa 
sacră”!. După moartea împăratului Valens (378), arian şi perse- 
cutor al ortodocșilor, comunitatea din Constantinopol îl roagă pe 
Grigore să accepte scaunul patriarhal. Grigore nu refuză, dar nici 
nu debordează de entuziasm. Prin natură, era un om discret şi 
retras, fără veleitäti administrative. Etica vieţii lui se poate, cred, 
rezuma în următorul precept: „Ai grijă în primul rînd de mîntuirea 
sufletului tău, căci nu eşti atît de desävirsit încât să-ţi îngădui să 
dai lecţii altora”. Puterea nu l-a interesat niciodată, nici în afara, 
nici în cadrul Bisericii. Nu era făcut să conducă, să administreze, 
sau, în orice caz, să conducă şi să administreze obşti foarte nume- 
roase. În 381 se deschid, la inițiativa noului împărat, Theodosie 
(bun, foarte bun ortodox), lucrările celui de-al doilea Sinod ecu- 
menic. Întrunirile erau prezidate de Meletius al Antiohiei, care 
însă a fost luat la Domnul în plină desfăşurare a dezbaterilor. 


1. HE VI, 30, PG 67, 1384 C. 

După această întîmplare cît se poate de neplăcută (Meletius era un 
bun prieten şi protector al lui Grigore), năvăliră la Constantinopol 
episcopii egipteni, care, pe lîngă nepunctualitate, mai aveau un 
viciu : erau teribil de certäreti. Ei puseră la îndoială legitimitatea 
ocupării scaunului patriarhal din Constantinopol de către Grigore 
şi cereau destituirea lui din funcție. Bietul patriarh improvizat 
atît aştepta. La primele rumori iscate de valul egiptenilor, părăsi 
şedinţa, își strînse bagajele şi nu se opri decît la Nazianz, în casa 
părintească. Evagrie a participat, de bună seamă, la toate aceste 
evenimente fierbinți. În testamentul pe care Grigore din Nazianz 
îl redactează în mai 381 (adică exact în luna începerii Sinodului), 
ucenicul este amintit la loc de cinste : „Diaconului Evagrie, care a 
împărţit cu mine multe suferințe şi multe griji si care, în atîtea si 
atîtea împrejurări, mi-a arătat bunăvoință, îi sînt recunoscător în 
faţa lui Dumnezeu si a oamenilor. Recompensele cele mari i le va 
da însuși Dumnezeu ; dar, pentru ca nici din partea mea să nu 
lipsească micile semne de prietenie, vreau să i se dea o cămașă, o 
tunică, două mantii şi treizeci de galbeni”!. Puţină vreme după 
Sinod — Evagrie fiind deja celebru în Constantinopol pentru cultura 
sa subţire, gusturile rafinate şi îmbrăcămintea aleasă — soţia unui 
mare demnitar al Curţii (despre care nu ştim absolut nimic) se 
îndrăgostește de el. Episodul va fi povestit de către Evagrie însuşi 
ucenicilor săi din pustiul egiptean. Palladius l-a notat în Istoria 
lausiacă, transfigurînd însă realitatea brută. Evagrie povesteşte 
cum, într-o noapte, se trezi cu o ceată de îngeri înzăuaţi, care-l 
luară pe sus şi-l închiseră într-o celulă de puşcărie. Îngerii trebuie 
să fi fost soldaţi în carne și oase; ei îl arestară fără prea multe 
discuţii pe arhidiaconul îndrăgostit de soţia demnitarului cu pricina, 
în urma plîngerii acestuia pe lîngă prefectul Constantinopolului. 
Cum stătea el în celulă, gîndindu-se la ce era mai rău, iată că un 
alt înger, sub chipul unui bun prieten, i se arătă, îi zîmbi linistitor 
și-i propuse următorul tîrg: el se angajează să-l scoată din închi- 
soare, dacă Evagrie îi jură pe Sfinta Scriptură că va părăsi de 
îndată Constantinopolul pentru totdeauna. Zis si făcut: Evagrie 
jură, dar cere un răgaz de o zi (nu mai mult), cât să-şi împacheteze 
lucrurile trebuincioase şi să le ducă pe vapor. Aşa se încheie scurtul 
lui sejur constantinopolitan (aprox. 380-382). 

Destinația vaporului pe care Evagrie se îmbarcă de voie, de 
nevoie era unul din porturile apropiate de Ierusalim. Aici avea 
să-și întîlnească destinul sub chipul, de data aceasta, al unei femei 
cam de-o vîrstă cu el, Melania cea Mare sau cea Bătrînă, ultima 
denumire adoptată de tradiția patristică pentru a o deosebi de 


1. PG 37, 393 B. 

nepoata ei, fiica lui Publicola, supranumită Melania cea Tînără. 
Merită să ne oprim puţin asupra acestui al doilea personaj provi- 
dential din viaţa lui Evagrie. Melania! făcea parte dintr-o familie 
senatorială ; era nepoata lui Antonius Marcellinus, consul în 341 şi 
rudă apropiată cu Paulin de Nola. S-a născut cu cîțiva ani înaintea 
lui Evagrie, data exactă nefiindu-ne însă cunoscută. Femeie culti- 
vată, cu avere serioasă, îşi împlineşte cursul firesc al vieţii căsă- 
torindu-se cu Valerius Maximus, prefectul Romei. Are trei copii si 
totul pare să-i surîdă. Numai că, într-un singur an, pe neașteptate, 
o triplă tragedie se abate asupra ei: îi mor doi dintre copii și soțul 
însuşi. Gest de deznădejde sau pur și simplu soluţie in extremis, 
Melania îşi părăseşte cel de-al treilea fiu, pe Publicola, și ia calea 
Orientului (în iarna lui 372, cînd avea douăzeci si doi de ani). Se 
opreşte pentru o vreme la Alexandria, îi cunoaște pe mai toţi 
teologii marelui oraș, se întăreşte sufletește pe lîngă părinţii pustiei. 
Iată lista transmisă de Palladius (capitolul 41 al Istoriei lausiace): 
Pambo, Arsenie, Serapion cel Mare, Pafnutie, Isidor, episcopul 
Hermapolisului, Dioscur, Ammonios. 

În timpul persecuției antiniceene a lui Valens, Melania îi prote- 
jează, cu autoritatea ei, pe ortodocşi, ajutîndu-i să se refugieze în 
Diocezareea Palestinei. Devine mama călugărilor neajutorati, a 
geniilor rătăcite (precum Evagrie) si, dacă e îngăduit să folosim 
acest cuvînt barbar, „sponsorul” a numeroase comunităţi creștine. 
După scurta perioadă petrecută în Egipt, se instalează definitiv la 
Ierusalim, mai precis, pe Muntele Măslinilor, unde întemeiază, 
împreună cu Rufin, două mînăstiri (una de femei, alta de bărbaţi). 
Pe Rufin îl culesese din Egipt. Nu întîmplător se înțelegeau cei doi 
atît de bine: veneau din Occident (familia Melaniei era spaniolă, 
Rufin era italian), vorbeau latineste, îl venerau pe Origen. Operele 
alexandrinului erau ţinute la loc de cinste în comunitatea creştină 
înfiripată de Melania: se citeau cu nesat tot timpul, se comentau, 
se copiau în zeci de exemplare. Pe lîngă mînăstire, Melania avea si 
o casă de oaspeţi, pentru pelerinii veniţi din toate colţurile lumii. 

Asa se face că Evagrie își întîlni, o dată ajuns la Ierusalim, 
salvatoarea. Trase la casa de oaspeţi a acesteia și-și reluă, se pare, 
viaţa lui obişnuită. Dacă e să vorbim în termeni kierkegaardieni, 
Evagrie atinge la Ierusalim apogeul fazei estetice. Dandismul lui 
nu trece neobservat: cultura păgînă rafinată se îmbină cu o solidă 
cunoaştere a Sfintei Scripturi, plus frecventarea autorilor creștini 
de primă mînă: Clement, Origen, Vasile, cei doi Grigore ; acestor 
podoabe intelectuale li se adaugă cele fizice și vestimentare. Pe 
corabie, arhidiaconul trebuie să-şi fi adus o garderobă fină şi variată. 


1. Despre Melania vezi Paulin de Nola, Epistola 29. 

Melaniei îi plăcea, fără îndoială, să-l asculte, să stea cu el la taifas 
ori să-l comenteze pe Origen. Dar nu înţelegea și nu putea accepta 
felul său cam usuratic de viață. Domnul însă nu-l părăsi si, ca să-l 
trezească o dată pentru totdeauna, îi trimise o boală teribilă (se 
pare, ceva psihic). Discipolul lui Grigore „Melancolicul” moştenise 
pînă si boala de la maestrul său. Profitînd de ocazie si repetînd 
într-un fel gestul prietenului constantinopolitan, Melania îl pune 
să aleagă între moarte și călugărie. Ingros putin lucrurile, dar 
alegerea avea, în fond, o miză capitală. Evagrie optă pentru călu- 
gărie, care nu este altceva, în viziunea părinţilor pustiei, decît tot 
o moarte, dar o moarte întru Înviere. O dată opţiunea făcută, urmă 
şi vindecarea. 

Melania îl îndrumă către părinţii din pustiul Nitriei, pe care îi 
cunoștea foarte bine. Nitria se afla cam la cincizeci de kilometri 
sud de Alexandria. Comunitatea de aici era numeroasă, alcătuită 
îndeobşte din ţărani egipteni, abrutizati de muncă fizică (multi 
căraseră nitriu din carierele învecinate) si inculti. Pentru astfel de 
oameni regimul ascetic practicat de călugării egipteni (care pe noi, 
trîntori angelici, ne înspăimîntă) era floare la ureche!. Totuşi, sub 


1. Revelatoare, în acest sens, este o apoftegmă din seria alfabetică a Patericului, 
despre un prieten egiptean al avvei Arsenie: A venit odată un călugăr 
roman, fost mare dregător al palatului, şi s-a așezat la Sketis, lîngă 
biserică; si avea un rob care-l slujea. Preotul, care ştia că-i bolnav, si 
aflînd, pe deasupra, si bunăstarea în care trăise, dacă prin rînduiala 
Domnului primea vreun dar la biserică, i-l trimitea lui. După douăzeci şi 
cinci de ani de vietuire la Sketis a devenit clarväzätor și foarte vestit. 
Auzind un mare călugăr egiptean despre el, a venit să-l vadă, sperînd să 
găsească la dînsul o asceză a trupului nemaiîntilnită. După ce a intrat în 
chilie, s-au îmbrățișat, au făcut o rugăciune si s-au așezat. Egipteanul se 
uită și vede că poartă haine moi, sub el are covoraș, pielicică și coltuc, iar 
în picioarele foarte curate, sandale. A fost scandalizat, fiindcă în pustiu 
nu se întîlnea o asemenea viaţă, ci mai degrabă o viaţă aspră. Bătrînul 
însă, fiind clarvăzător, şi-a dat seama de simtämintele lui şi-i zice sluji- 
torului : „Astăzi fă-ne o masă mare, pentru avva”. S-au găsit cîteva verde- 
turi si s-au fiert, iar la ceasul cuvenit s-au ridicat și au mîncat. Bătrînul 
avea și puţin vin, din cauza bolii; au luat și au băut. Seara au citit cei 
doisprezece psalmi apoi s-au culcat. La fel si noaptea. Sculindu-se a doua 
zi dimineaţă egipteanul îi zice : „Roagă-te pentru mine”; si a plecat fără să 
aibă nici un folos. A mers o bucăţică de drum, dar cum bătrînul vroia să-l 
ajute cu un sfat folositor, a trimis după dînsul. Cînd s-a întors, l-a primit 
din nou cu bucurie şi l-a întrebat: 
~ De unde ești? 

— Sînt egiptean. 

— Din ce oraș? 

— Nu sînt de la oraș. 

— Ce făceai în sat la tine? 

aceste fete arse de soare, sub aceste chipuri täbäcite si ridate pîlpîia 
lumina după care tînjise patruzeci de ani Evagrie, acest Alcibiade 
creștin. Rămase un timp (383-385) la Nitria, apoi se afundă și mai 
adînc în pustiu. La optsprezece kilometri către sud se afla un pîle 
de celule locuite de semianahoreti. Aceştia nu se întîlneau decît 
sîmbăta si duminica pentru liturghie și împărtăşanie ori pentru 
lungi nopți de convorbiri duhovnicești. Locul se numea pur și 


- Eram paznic. 

— Unde dormeai ? 

— Pe cîmp. 

— Aveai asternut sub tine? 

— Cum, pe cîmp trebuia să pun asternut sub mine? 

— Atunci cum dormeai ? 

— Pe pămînt. 

Apoi îl întreabă iar: 

— Si ce mîncai la cîmp, ce fel de vin beai? 

— De unde mîncare și băutură pe cîmp? 

— Atunci cum träiai ? 

— Mîncam pîine uscată, un pic de pastramă, dacă găseam, si beam apă. 
Bătrînul i-a zis: 

— Mare chin. Dar în sat aveţi o baie, ca să vă spälati? 

— Nu, cînd vrem, ne spălăm în rîu. Bătrînul, după ce a scos de la el toate 
aceste lucruri, aflînd ce viaţă chinuită dusese înainte, vrînd să-i dea un 
cuvînt folositor, i-a povestit ce fel de viaţă ducea și el cînd era în lume. I-a 
zis: „Eu, netrebnicul pe care-l vezi, vin din marea cetate a Romei, unde 
am fost mare dregător la palatul împăratului”. Egipteanul abia a auzit 
începutul povestirii și a si fost străpuns pînă la lacrimi. Apoi s-a aşezat să 
asculte cu luare-aminte. Celălalt reia: „Am lăsat orașul si am venit aici, 
în pustiu. Eu, cel pe care-l vezi, aveam case mari și o avere uriașă, dar 
mi-am întors ochii de la ele și am venit aici, în chilia asta mică. Si iarăşi, 
eu, cel pe care-l vezi, aveam paturi poleite cu aur peste tot si așternuturi 
scumpe, dar în locul lor Dumnezeu mi-a dat covorasul acesta si pielicica. 
Veşmintele mele erau de mare preţ; în locul lor port aceste haine ieftine. 
Prînzul meu costa o avere ; în locul lui Dumnezeu mi-a dat puţină verdeață 
gi un păhărel de vin. Aveam o mulțime de robi care mă slujeau ; în locul lor 
Dumnezeu l-a rînduit pe bătrînul acesta să mă slujească. În locul băii, 
torn cîțiva stropi de apă pe picioare, iar sandalele acestea le port din 
pricina bolii. În locul muzicilor si citerelor, citesc cîte doisprezece psalmi. 
La fel, noaptea, în locul păcatelor pe care le făceam, acum fac un pic de 
liturghie în pace. Te rog, avva, nu fi scandalizat de netrebnicia mea”. 
Auzind acestea, egipteanul s-a apropiat de el şi i-a zis: „Vai de mine. Eu 
am venit de la mare chin în lume la linişte și pace, și ce n-aveam înainte 
acum am. Dar tu ai venit de la pace la chin, si de la slavă şi bogăţie, la 
smerenie și sărăcie”. Si a plecat zidit sufletește de cuvîntul bătrînului. 
Apoi, împrietenindu-se cu el, venea adesea după sfaturi folositoare. Roma- 
nul era un om cu discernămiînt si plin de buna mireasmă a Duhului Sfint 
(Despre avva Romanul 1). 

simplu „Chiliile”!. Evagrie se instală aici şi vreme de paisprezece 


ani, pînă la sfîrşitul vieţii, nu-l părăsi decît rar, pentru cîte-o vizită 
la vreun ascet experimentat (loan din Licopolis ori Didim cel Orb). 
Preotul Chiliilor era Macarie Alexandrinul, confundat aproape 
peste tot, și în apoftegme, și în Istoria lausiacä, şi în istoriile 
bisericești, cu tizul său, Macarie, supranumit Egipteanul, înte- 
meietorul comunităţii de la Sketis. Evagrie a fost discipolul amîn- 
durora. Pe Alexandrin îl avea în preajmă, pe Egiptean trebuia să-l 
caute (Sketis se găsea spre sud, cam la o zi de mers pe jos). A treia 
întîlnire esenţială, care i-a marcat și modelat viaţa, a fost așadar 
întîlnirea cu cei doi Macarie?. Alexandrinul fusese cioban, păzise 
turmele pe lîngă lacul Mariotis. Într-o zi, demonul îl scoase din 
fire, şi el făcu moarte de om. Fugi în pustie ca să scape de judecată, 
dar şi ca să ispäseascà. Se nevoi în singurătate vreme de douăzeci 
și cinci de ani. Pînă la urmă căpătă liniştea sufletului (hesychia) şi 
începu să vorbească despre crima pe care o sävîrsise ca despre o 
minune pusă la cale (ocolit) de Dumnezeu, ca să- ] mîntuiască. Îi 
plăcea să se compare cu Moise, ucigașul egipteanului, dar în acelaşi 
timp martorul hierofaniei, al rugului aprins de pe Horeb. Despre 
celălalt Macarie se știu mai multe. Ni s-a păstrat si o Viaţă în 
limba coptă, unde figura pustnicului egiptean e calchiată după 
aceea a patriarhilor din Vechiul Testament. Dar să nu intru în 
digresiuni prea ample. Nici asupra povestirilor din Pateric n- aș 
vrea să stărui prea mult, deşi ele redau cel mai bine atmosfera 
spirituală a ultimilor ani ai vieţii lui Evagrie, şi fără mărturiile din 
Pateric aceşti ani riscă să-și piardă culoarea şi farmecul. S-o amin- 
tesc doar pe cea mai frumoasă, aceea a vizitării paradisului terestru, 
transmisă de Palladius și de autorul (sau autorii) cronicii intitulate 
Historia monachorum in Aegypto. 

După un post îndelungat, Macarie pleacă să caute grădina lui 
lannes și lambres*, personaje ciudate (apar în literatura iudaică a 
celui de-al doilea Templu, legate de cîteva episoade ale Exodului). 
Ei ar fi fost căpeteniile magicienilor care, prin replici prompte, 
anulau efectul produs asupra faraonului de către „vrăjitoriile” lui 


1. Pentru o descriere a comunităţilor egiptene, cf. A. Guillaumont, „Histoire 
des moines aux Kellia”, în Aux origines du monachisme chrétien, 
pp. 151-167; introducerea mea la Pateric. Seria alfabetică integrală, 
Polirom, Iaşi, 2003. 

2. Despre subiect, G. Bunge, „Evagre le Pontique et les deux Macaires”, în 
Irenikon 56, 1983, pp. 215-227; 323-360. 

3. Informaţii foarte amănunțite si precise în A.-M. Denis, Introduction aux 
pseudoépigraphes grecs d'Ancien Testament, Leiden, 1970 şi The Old testi- 
monia Pseudoepigrapha, vol. 2, ed. by James H. Charlesworth, New York, 
1985. În ultimul existä si un fragment din Cartea lui lannes si lambres. 

Moise. După alungarea lor de la Curte, una din variantele legendei 
spune că şi-ar fi zidit o grădină minunată în inima pustiei. La locul 
acela tînjea să ajungă Macarie. Trei săptămîni a umblat fără să 
pună mai nimic în gură. În cele din urmă a leșinat. Un înger 
milostiv a venit asupră-i, l-a ridicat pe aripi şi l-a dus pînă lîngă 
poarta paradisului terestru. Aici, Macarie găsi doi locatari instalaţi 
demult. După ce au făcut rugăciuni si au cîntat împreună, în semn 
de recunoaștere, frații l-au ospătat cu poamele grădinii. Nimic nu 
i-a plăcut mai mult chinuitului ascet decît pacea și tihna de aici. 
Îndată s-a gîndit să-și aducă toţi fraţii întru nevointä : la ce bun să 
se chinuiască atîta, cînd pot trăi liniștiți pînă la adînci bătrîneţi ? 
Neluînd în seamă avertismentele celor două gazde experimentate — 
dacă va pleca, nu se va mai putea întoarce niciodată — Macarie își 
umple traista cu fructe gigantice, ia un snop de frunze de palmier 
pentru a-și marca drumul și pleacă spre mînăstire. Dar drumul se 
întinde lung înainte, şi pustnicul adoarme. A doua zi de dimineaţă 
găseşte toate frunzele de palmier stivuite la căpătii, iar urmele 
tălpilor sale acoperite cu grijă. Desigur, lucrare diavolească ! Nedes- 
curajat, porneşte iar la drum si, după cîteva zile, ajunge la Sketis. 
Scoate din desagă darurile paradisiace, le povestește fraţilor tot ce 
văzuse, îi imploră să se mute cu toţii în grădina edenică, dar nu se 
lovește decît de priviri severe, cel mult ironice. Pînă la urmă comu- 
nitatea se adună, punîndu-l la punct pe Macarie: paradisul adevărat 
nu există decît pe lumea cealaltă ; cel văzut de Macarie nu poate fi 
decît o copie palidă, dacă nu chiar un truc al diavolului, o fantasmă. 
Atunci călugărul se trezeşte din „farmec” si se pocäieste cu smerenie. 
De cîte ori o fi ascultat Evagrie această minunată povestire ! Ori 

de cîte ori avea nevoie de un sfat mergea la Sketis, să i-l ceară 
avvei Macarie. Spre deosebire de alexandrin, fire hîtră, mereu bine 
dispusă, egipteanul părea seriozitatea încarnată. La greu, e mai 
bine să cercetezi un duhovnic serios! În rest, Evagrie se întreținea 
făcînd, la comandă, c6pii ale Sfintei Scripturi. „Intelectualii” se 
aflau în netă inferioritate numerică față de „neintelectuali”. O 
anecdotă delicioasă ne prezintă un episod din cariera unui ase- 
menea scrib sketiot, care ar putea fi Evagrie însuși : „Avva Avraam 
povestea, despre un sketiot, copist şi care nu mînca pîine, că a 
venit, odată, un frate şi l-a rugat să-i copieze o biblie. Iar bătrînul, 
avînd mintea în contemplatie, a sărit unele rînduri si n-a pus nici 
un semn de punctuație. Vrînd să le pună el, fratele a găsit fraze 
lipsă și i-a zis bătrînului: Lipsesc rînduri, avva. Bătrînul îi răs- 
punde : Mergi, fă mai întîi cele scrise si apoi vino şi-ţi scriu si restul”. 
Prieteni înstăriți îi trimiteau lui Evagrie din cînd în cînd bani 
pentru nevoile zilnice. Ducea un regim alimentar strict. Ani de-a 
rîndul n-a trăit decît cu pîine şi apă. Spre sfîrşitul vieţii, din pricina 

slăbiciunii organismului, a început să mănînce și legume fierte, 
stropite cu puţin ulei. Nu dormea decît „o treime” din noapte, pe 
celelalte două consacrîndu-le, cum ne spune Viața coptă, rugă- 
ciunilor și contemplatiei. Îşi făcuse un mic deambulatoriu în chilie. 
Ziua, pentru a-şi înfrînge toropeala de la prînz (demonul de amiază 
akedia) se plimba ceasuri în sir prin acest deambulatoriu. Odată, 
muncindu-l demonul preacurviei, s-a azvirlit într-un put, unde À 
rămas pînă la ziuă, dîrdîind de frig. S-a ales cu o boală pe cinste, de 
care s-a resimţit multă vreme, dar demonul a fost învins pentru 
totdeauna. Altădată, s-a năpustit asupră-i demonul hulirii de 
Dumnezeu. Atunci a refuzat să intre sub un acoperiş patruzeci de 
zile, trupul acoperindu-i-se de bube ca unui „animal fără minte”. 
Avea şi darul viziunilor, pe care le povestea discipolilor înaintați 
în viața duhovnicească. Într-o noapte, stătea în chilie meditind 
asupra textului unui profet, cu lampă aprinsă alături. Chiar la 
miezul nopții a fost răpit și dus pînă în centrul lumii, de unde 
putea contempla întreg pămîntul. Cel de care stătea suspendat îl 
îndemnă să privească cu luare-aminte roată-mprejur, apoi îi spuse 
că, dacă îi va urma poruncile, va putea stăpîni tot ce are sub ochi. 
Poruncile erau următoarele: „Fii milostiv, smerit si pune-ti gîn- 
durile în Domnul”. | | 
Se mai povesteşte că într-o zi, mergând prin pustie, găsi o pungă 
cu trei galbeni. Nevăzînd pe nimeni în preajmă, rămase lîngă 
pungă trei zile și trei nopţi, pentru ca nu cumva vreun hoţ, trecînd 
pe-acolo, s-o înșface. A patra zi, trimise un ucenic în satul cel mai 
apropiat să întrebe de pägubas. Cum nimeni nu revendica punga, 
Evagrie o luă de jos, o duse la iconomul comunității şi-l rugă să 
împartă banii fraților săraci. Evagrie a trăit destul de stingher la 
Chilii : vorbea grecește, venea din capitala Imperiului, ştia carte, şi 
încă ce carte! Nu cred că țăranii egipteni cu care a convietuit si-au 
dat vreodată seama cu cine au de-a face! ! Dar ce conta, ce contează 
știința de carte atunci cînd pe talerul ceresc al balanței se află 
mîntuirea ? Avea totuşi un grup de invätäcei fideli, care-i stăteau 
mereu în preajmă. Despre cultură si sfințenie, plecînd de la exemplul 


1. Desigur, exagerez putin lucrurile, dar pentru a scoate în evidenţă un fapt 
destul de puţin comentat de istoricii care s-au ocupat de monahismul 
egiptean, și anume, ,nationalismul” copt, antielenismul destul de preg- 
nant al creștinilor egipteni, care va duce încetul cu încetul la desprinderea 
de Constantinopol și, peste numai două secole de la epoca la care ne 
referim, la adoptarea masivă a islamului. Asta nu înseamnă că în fiecare 
călugăr egiptean trebuie văzut un antielenist, un dușman necondiționat 
al influențelor culturale și spirituale greceşti. În preajma lui Evagrie 


însuși trăiau multi egipteni aculturati, așa cum reiese din cele cîteva 
mărturii directe. 


SN 

părinţilor egipteni, voi scrie în altă parte!. Aici vreau să citez doar 
o altă apoftegmă, inserată în grupajul despre avva Arsenie din 
colecţia alfabetică a Patericului. Ca şi Evagrie, Arsenie venise din 
Constantinopol, era un om cultivat, trăit la Curte, unde fusese 
chiar preceptor al viitorilor împărați Arcadius și Honorius. Ei bine, 
acest Arsenie (renumit ca mizantrop) poartă la un moment dat o 
discuţie cu un frate, pe care savanții îl identifică cu Evagrie : „Cineva 
l-a întrebat pe fericitul Arsenie: Cum se face că noi, din atîta 
învăţătură şi înţelepciune nu avem nimic, în vreme ce acești ţărani 
egipteni au dobîndit sumedenie de virtuţi ? Răspunde avva Arsenie: 
Noi, din învăţătura lumii nu avem nimic, în vreme ce aceşti țărani 
egipteni şi-au dobîndit virtuțile din propriile lor osteneli” (Arsenie 5). 

Respectul celor doi orășeni pentru ţăranii trăitori în pustia 
egipteană era sincer si nelimitat. Nu se poate spune că şi reciproc 
lucrurile stăteau la fel. Indeobste egiptenii manifestau, dacă nu o 
respingere fätisä, cel putin o iritare mocnită faţă de străinii „oploșiţi” 
pe lîngă ei. S-ar putea întocmi un dosar întreg de apoftegme pe 
acest subiect. Una dintre ele se referă chiar la Evagrie: „Odată, la 
Chilii, s-a ţinut o adunare şi avva Evagrie a luat cuvîntul. Preotul 
îi zice: Ştim, avva, că dacă erai în ţara ta, ar trebui să fii episcop si 
să stai în fruntea multora. Aici însă poartă-te ca un străin. El s-a 
umilit si fără să se tulbure a încuviintat si a răspuns: Adevărat 
este, părinte. O singură dată am vorbit, a doua oară nu mai des- 
chid gura (lov, 40,5) (Evagrie 7). 

Chilia lui Evagrie avea tot timpul ușa deschisă oaspeţilor. Ni se 
spune chiar că primea cîte cinci sau şase călători veniți din alte 
regiuni pentru a-i asculta sfaturile şi învățătura”. Grupul de ori- 
genişti de la Chilii se aduna în jurul lui Evagrie de două ori pe 
săptămînă. Se discuta întreaga noapte şi nimeni nu părăsea chilia 
obosit ori plictisit. „lată care-i era obiceiul: frații se strîngeau în 
jurul lui sîmbăta si duminica, cercetîndu-și gîndurile împreună cu 
el toată noaptea și ascultîndu-i cuvintele de îmbărbătare pînă cînd 
soarele se înălța pe cer. Atunci plecau cu bucurie multumind lui 
Dumnezeu, căci învățătura lui era tare dulce. De fiecare dată cînd 


1. Deocamdată, faute de mieux, trimit la cartea lui A.-J. Festugière, Culture 
ou sainteté, care constituie primul volum al tetralogiei sale, Les Moines 
d'Orient, Paris, 1961. Festugière, apologet înfocat al valorilor filozofiei 
pagîne, îi nedreptäteste pe părinţii pustiei. Interpretärile lui sînt adesea 
fără nuanţă. Călugării, atunci cînd nu sînt consideraţi un soi de aloga 
fanatici, sînt etichetati drept „mistici falşi”, adică practicînd un „misticism 
al simțurilor”. 

2. Toate traducerile din Pateric îmi aparţin (cf. Patericul. Colecţia alfabetică 
integrală, Polirom, laşi, 2003). 

3. „Viaţa coptă a lui Evagrie”, în Quatre ermites égiptiens, p. 162. 

veneau, el îi ruga : «Fraţilor, dacă unul dintre voi are un gînd adînc 
sau greu, să nu vorbească pînă nu pleacă toți fraţii, şi să mă întrebe 
între patru ochi, deoparte. Să nu-l spună înaintea fraţilor, ca nu 
cumva cei mai mici să se tulbure şi să fie copleșiți de tristete».”! 

La Chilii, Evagrie s-a înţeles de minune cu patru frați porecliti, 
datorită staturii lor înalte, „Lunganii”, sau „Fraţii cei Lungi”. Aceştia 
au fost multă vreme protejatii si oamenii de încredere ai patriar- 
hului Alexandriei, Teofil. Cel mai instruit dintre ei se numea 
Ammonios. Palladius îi consacră întreg capitolul 11 din Istoria 
lausiacă. Toată familia se călugărise: patru fraţi, Ammonios, 
Dioscurus, Eusebius și Euthymius, și două surori. Fraţii fuseseră 
discipoli ai avvei Pambo, un ţăran cu puţină carte, dar cu mult har. 
Ammonios, în schimb, îl citise din scoartä-n scoarță pe Origen ȘI 
intrase în contact cu grupul origenistilor din Ierusalim (Melania si 
Rufin). Cum i se dusese vestea, locuitorii unui oraş din apropierea 
Alexandriei l-au cerut episcop. Patriarhul de atunci al Alexandriei, 
Timotei, nu s-a împotrivit, dar a cerut ca o delegație a orașului să 
meargă la călugăr şi să-i ceară consimțămâîntul. Ca orice ascet 
adevărat, Ammonios a refuzat categoric. Totuși, locuitorii acelui 
oraş, susținuți de episcopul Timotei, stäruiau. Atunci, pentru a 
scăpa de sîcfelile lor, Ammonios își reteză urechea stîngă. Muti- 
latii, conform canonului, nu puteau îndeplini funcţia de episcop. 
La auzul veștii, Timotei se tulbură, dar nu renunță. Trimise încă o 
delegaţie la Chilii, care urma să-l informeze pe Ammonios că pentru 
el se va face o excepţie de la regula canonică. Așadar era rugat încă 
o dată să accepte funcţia de episcop. Ascetul nu stătu prea mult pe 
gînduri, puse mîna pe un cuțit și ameninţă că, dacă nu este lăsat în 
pace, își va tăia limba. Speriati, trimisii patriarhului renunțară să 
mai insiste. 

Călugării pustiei egiptene se împărțeau așadar, grosso modo, în 
două tabere: intelectuali si neintelectuali?. Îi botezăm astfel pentru 
a simplifica lucrurile. Evident, nu existau călugări intelectuali puri 
(fără practică duhovnicească), după cum nu existau nici călugări 
neintelectuali puri (adică fără o minimă cunoaștere a Sfintei 
Scripturi). Dar nici nu se poate nega conturarea, spre sfîrşitul 
secolului al IV-lea, a două tabere extremiste. Intelectualii au fost 
numiţi, de către adversarii lor, „origeniști”, întrucât cei mai multi 
dintre ei se revendicau de la teologia alexandrinului ; neintelectualii 


1. Ibidem, pp. 161-162. 

2. Repet, lucrurile trebuie nuantate, dar prefer să le prezint mai tranşant 
pentru a scoate în evidenţă tensiunile reale care existau în comunităţile 
monahale egiptene, tensiuni care au dus în cele din urmă la destrămarea 
acestor comunităţi. 

au fost numiţi, tot de către adversari, „antropomorfiţi”. Plecînd de 
la versetul din Genezä: „Să facem pe om după chipul si asemă- 
narea noastră” (1,13), aceştia susțineau că si reciproca este vala- 
bilă, altfel spus, că Dumnezeu trebuie să aibă un chip asemănător 
cu chipul omenesc!. În scrisoarea festală pentru anul 399, Teofil al 
Alexandriei combate această tendinţă a călugărilor egipteni. Majo- 
ritatea comunităţilor se revoltă împotriva patriarhului. Au loc 
räzmerite. Origenistii, ca orice minoritate de elită, sînt luaţi drept 
tapi ispăşitori. O delegaţie de călugări furibunzi merge la Alexandria 
pentru a cere socoteală „ereticului Teofil”. Acesta, care nu excela 
prin curaj, cedează din primul moment presiunii si amenințărilor, 
anatemizînd pe origeniști. Apoi, cu oaste împărătească și călugă- 
rească, pornește o persecuție în toată regula. Din fericire, Domnul 
s-a îndurat de Evagrie si l-a trecut la ceruri înainte ca armata lui 
Teofil să ajungă la Chilii. Palladius ne spune că ar fi murit îndată 
după Boboteaza anului 399. 

Dintre discipolii săi, doi merită a fi amintiţi aici: Palladius și 
Ioan Casian. Istoria lausiacă este un memorial scris din perspec- 
tivă evagriană, punînd în prim-plan comunitatea origenistilor de 
la Chilii. Casian, el, nu-și citează nicăieri maestrul, dar marile 
teme spirituale din Convorbirile duhovniceşti sau Instituţiile ceno- 
bitice vin din opera lui Evagrie, așa cum a demonstrat-o strălucit și 
convingător Salvatore Marsili, într-un studiu din 19362. 

Casian a trecut în Occident conţinutul practicii ascetice evagriene 
prin cel putin două aspecte majore: lista celor opt duhuri rele, în 
economia căreia a făcut cîteva modificări, înlocuind, de pildă, akedia 
cu tristitia (această listă s-a perpetuat de-a lungul secolelor); şi 
mistica evagriană, contopită cu mistica pneumatologică. Acest ultim 
aspect, extrem de important, a fost tratat în mod exemplar de 
către Columba Stewart, în monografia Casian monahul“. Cu argu- 
mente decisive, asupra cărora nu voi stărui aici, autorul fixează 
teologia experimentialà a lui Casian la confluenţa celor două mari 


1. Cf. loan Casian, Convorbiri duhovnicești, X, 2. 

2. Giovanni Cassiano e Evagrio Pontico, dottrina sulla carită e contempla- 
zione, Studia Anselmiana, 5, Roma, 1936. În ce mă priveşte, consider 
foarte probabilă identificarea avvei Serenus (probabil un nume cifrat, 
care trimite la grecescul apathes), protagonistul convorbirilor duhovnicești 
7 şi 8, cu Evagrie Ponticul. Într-adevăr, temele tratate în cele două con- 
vorbiri sînt teme evagriene, iar descrierea personajului corespunde, în 
linii esenţiale, maestrului de la Chilii. Casian va fi ales soluția numelui 
cifrat din două motive: o dată, pentru a evita eventualele reprosuri din 
partea antiorigenistilor; a doua oară, pentru a fi în nota ezotericä a 
fostului său maestru. 

3. Casian monahul, Deisis, Sibiu, 2000, traducere diac. I.I. Ică jr. si C. Pop. 

tradiții mistice: macariană sau pneumatologică, specifică ramurii 
creștinismului siriac, și tradiţia intelectualistă evagriană, specifică 
grupului de origeniști din nordul Egiptului. | 

Crutat de persecuția antumă, Evagrie va suferi o lungă şi 
nedreaptă persecuție postumă, împreună cu Origen și Didim cel 
Orb. Manuscrisele lui vor fi ciuntite, „îndreptate” de cenzorii Bisericii, 
distruse ori pur și simplu date uitării. O seamă de texte ce-i aparțin 
ne-au parvenit sub numele lui Nil!. Biserica armeană totusi i-a 
păstrat locul în calendar la data de 11 februarie. | 


2. Teologia ca dramă purificatoare 


Opera lui Evagrie este punctul de întîlnire a două lumi: monahismul 
egiptean, cu tot ce înseamnă acesta la nivelul practicii (praxis) şi 
tradiţia filozofică greacă (platoniciană şi mai cu seamă neoplato- 
niciană” ), cu tot ce înseamnă această tradiție la nivelul doctrinei 
(doxa). Doxologia de tip filozofic alăturată practicii creştine (spe- 
cifică monahismului egiptean) sînt cele două componente ale unei 
opere sortite dăinuirii împotriva vicisitudinilor de moment și a 
barbariei instituționale. Dacă al doilea Sinod de la Constantinopol 
din 553, a catadicsit să-l condamne alături de Origen, faptul nu 
poate fi imputat decît puerilitätii cu care origenistii sau evagrienii 
de mîna a treia şi-au „exploatat” maeştrii. Nu trebuie puse pe seama 
părinților (care au evitat, de altfel, tot timpul să abordeze proble- 
mele spinoase în public) greșelile fiilor, mai ales cînd aceştia, răstăl- 
măcind grosolan, au provocat condamnarea fără apel a părinților. 

Moștenitor al schemei paideice grecești, Evagrie împarte drumul 
urcării duhovniceşti în două mari etape: una, practică (praktike), 
cealaltă, gnostică (gnostike). Definiţia celei dintîi este următoarea: 


I: Despre destinul postum al lui Evagrie, A. Guillaumont, Les Kaphalaia 
gnostika d'Evagre le Pontique et l’histoire de l’origénisme chez les grecs et 
chez les syriens, Paris, 1962. Guillaumont aratä cä cele cincisprezece 
anatematisme pronuntate fmpotriva lui Origen, la Sinodul din 553, vizează, 
de fapt, punct cu punct, doctrina lui Evagrie. În ce priveşte identificarea 
cu Nil, ea merge pînă acolo încît, în Pateric, seria alfabetică, toate apofteg- 
mele figurînd sub numele lui Nil nu sînt decît fragmente din tratatul 
despre rugăciune al lui Evagrie. 


2. Există şi multe elemente preluate direct din stoicism. 
3. „Urmează să vorbim despre viaţa practică şi cea gnostică, [expunînd) nu 


ce-am văzut și auzit, ci cît am învăţat de la ei [că se cuvine] să zicem şi 
altora-. Am împărțit, prescurtînd, pe cele practice într-o sută de capete 
iar pe cele gnostice în cincizeci pe lîngă șase sute. Pe unele le-am ţinut 
ascunse, pe altele le-am prezentat obscur, ca să «nu dăm cele sfinte cîinilor, 

„metoda duhovnicească prin care se curäteste partea pasională a 
sufletului” (TP, 78). Sufletul se compune din trei părţi, după mode- 
lul platonician din Republica : „parte poftitoare” (epithymia), „parte 
pătimașă” (thymos) si „intelect” (nous). E foarte greu să redăm 
fidel, printr-un singur cuvînt, semnificaţia termenilor greceşti. Să 
spunem, pentru a oferi o imagine cît mai apropiată de aceea din 
mintea lui Platon, că epithymia corespunde, pe planul orga- 
nismului social, funcției producătoare si fertilizatoare ; thymos-ul, 
funcţiei războinice, iar nous-ul, funcţiei juridico-religioase. Pentru 
Platon, ultimele două părţi alcătuitoare ale sufletului formează un 
tot, opus celei de-a treia. La Evagrie, lucrurile par să stea altfel: 
nous-ul se opune, de unul singur, celorlalte două părţi inferioare, 
luate împreună. Așadar, „partea pasională” din capitolul 78 al 
Tratatului practic trebuie înțeleasă în sensul de „ansamblu format 
din epithymia si thymos”. 

Scopul „practicii” este obţinerea stării de nepătimire, apatheia, 
termen pe care Evagrie îl împrumută din tradiţia stoică, schim- 
bîndu-i însă radical înțelesul. „Apatia” stoică avea în parte sensul 
pe care îl are cuvîntul nostru modern („nepăsare”, „desprindere de 
toate”, „rupere de lume”). Nu trebuie uitat că idealul filozofului 
clasic consta în redescoperirea naturii proprii, identică cu natura 
cosmosului (în cazul stoicilor), proces care presupune o purificare a 
sufletului de ,impuritätile” accidentale şi o remodelare a sufletului 
după arhetipul divin. Din această perspectivă, apatheia nu poate fi 
înțeleasă decît ca „lipsă de pasiuni constrîngătoare”, „stare de 
nepătimire” învecinată cu samadhi din mistica hinduistä. Obti- 
nerea „apatiei” coincide cu încheierea ascezei spirituale sau, pentru 
a sublinia mai bine diferenţele dintre traseul filozofic şi cel creştin, 
apatheia păgînă era considerată o stare psihologică pe care insul o 
putea atinge în mod concret. La Evagrie, lucrurile nu stau deloc 
aşa, după cum arată A. Guillaumont!: pentru el, ca pentru toți 


şi să nu aruncăm mărgăritarele înaintea porcilor». Pentru cei însă care 
pășesc pe urma lor toate vor fi cît se poate de clare.” (TP Prolog) De fapt, 
există mai multe etape, descrise (în ordine descendentă) în Capetele gnostice 
(I, 70) astfel: „Primul, lîngă Dumnezeu, este cel care cunoaşte Sfînta 
Treime ; după el vine cel care vede ratiunile inteligibilelor ; al treilea este 
cel care vede (realităţile) netrupesti si al patrulea, cel care se învredniceşte 
de contemplatia lumii; cel care a ajuns la nepătimirea sufletului va fi 
socotit pe locul al cincilea”. „Practicul” se află așadar la baza acestei scări 
duhovnicești, pe treapta a cincea, indispensabilă însă ascensiunii. 

1. Ieronim îl acuzase pe Evagrie de păgînism tocmai plecînd de la conceptul 
de apatheia, pe care el îl interpreta în sens stoic. Ieronim nu vedea absolut 
nici o deosebire de esenţă între apatheia evagriană şi cea stoică. A se 
vedea dosarul nostru de testimonia. 

Părinţii Bisericii (ne gîndim mai ales la Grigore de Nyssa), înaintarea 
duhovnicească nu are o limită precisă, o limită finită. Apatheia 
„creşte”, dacă putem spune astfel, o dată cu progresul spiritual, 
trăsătura ei fundamentală fiind însăşi starea de relativitate si ne-/ 
in-finitudine. Se poate spune că, așa cum o concepe Evagrie, 
apatheia este starea de tensiune permanentă a sufletului, o tensiune 
născută dintr-o împlinire punctuală a unui dor de Dumnezeu 
mereu atîtat!. 

Pentru obţinerea „nepătimirii”?, sufletul trebuie să ducă o luptă 
continuă şi necruțătoare cu patimile stîrnite de către demoni. Evagrie 
nu disprețuiește patimile, pe care, de altfel nu le înțelege ca expre- 
sie a răului. Pentru el, răul se manifestă prin demoni. Viciile nu 
sînt patimi, ci demoni. Tratatul stăruie îndelung asupra descrierii 
naturii, tertipurilor și metodelor de combatere a acestora. 

Inventatorul listei celor şapte păcate capitale a fost Evagrie. De 
fapt, la el, cele „șapte păcate” sînt opt: lăcomia (gastrimargia), 
preacurvia (porneia), iubirea de arginti (philargyria), tristetea 
(lype), mînia (orge), acedia (akedia), slava desartä (kenodoxia) si 
trufia (hyperephania). Lista, preluată de Casian şi uşor remaniată, 
a pătruns în Occident, unde s-a transformat pe parcursul secolelor, 
simplificîndu-se și, de ce să n-o spunem, demonetizîndu-se prin 
caracterul moralist cu care a fost, pînă la urmă, probozită. Floarea 
„nepătimirii” este dragostea (agape), iar rodul ei cel bun și gustos, 
cunoașterea (gnosis). 

Păcatul care a asigurat peste veacuri celebritatea lui Evagrie, 
cel putin în mediile monastice, este acedia. Capitolul 12 din Tratatul 
practic îl scrutează în amänuntime, oferindu-ne o remarcabilă „fişă 
clinică”: „Demonul acediei, care se mai numește si «demonul de 
amiază», este cel mai apăsător dintre toţi. El se näpusteste asupra 
călugărului pe la ceasul al patrulea şi dă tîrcoale sufletului acestuia 
pînă pe la ceasul al optulea. Mai întîi, el face ca soarele să-i pară că 
abia se mişcă sau chiar că stă în loc, iar ziua parcă ar avea cincizeci 
de ore. Apoi, îl tintuieste cu ochii pe ferestre, împingîndu-l să iasă 
afară din chilie, să cerceteze dacă soarele mai are mult pînă la 
ceasul al nouălea, ori să-şi poarte privirile roată-mprejur după 
vreun frate. Pe lingă acestea, îi stîrneşte ură față de locul în care-şi 
duce viaţa, față de viaţa însăși si faţă de lucrul cu mîinile, precum 
ȘI pentru faptul că iubirea i-a părăsit pe frați si nu mai are pe cine 
să cheme în ajutor. lar dacă, în zilele cu pricina, cineva l-a întristat 


= 


Pentru o adincire a chestiunii, cf. comentariile la Tratatul practic. 

2. „Un suflet a dobîndit nepătimirea atunci cînd nu e încercat de patimă nu 
doar în faţa lucrurilor, ci rămîne nepăsător chiar și în fața amintirii lor.” 
(TP 67) 

pe călugăr, demonul profită ca să-i sporească ura. Atunci îl face să 
tînjească după alte locuri, unde ar putea găsi mai uşor cele de 
trebuintä, unde ar lucra fără atîta trudă, dar dobîndind mai mult. 
Si adaugă îndată că a fi plăcut Domnului nu ţine de un loc anume: 
căci dumnezeirii, zice el, i te poţi închina pretutindeni. La toate 
acestea el adună amintirea casei părintești si a vieţii de odinioară ; 
îi înfăţişează cît de lungă e viaţa, aducîndu-i înaintea ochilor toate 
chinurile ascezei. Într-un cuvînt, cum se spune, trage toate itele 
pentru ca bietul cälugär, päräsindu-si chilia, s-o ia la fugă. Acest 
demon nu e urmat îndeaproape de nici un altul: o stare de linişte 
si o bucurie de nespus cuprind sufletul după încheierea bătăliei”. 
Acedia este „boala anahoretică” prin excelenţă. Ea dispare, cum 
spuneam mai sus, din lista celor opt păcate capitale, metamor- 
fozîndu-se, în mediul cenobitic, în „trîndăvie”, „langoare”, „tînjală”. 
Origen asezase, mult înainte de Evagrie, ispita akediei între cea a 
somnului (hypnou) si cea a lasitätii (deilias) (Comentariu la Evan- 
ghelia după Luca, 19). Într-adevăr, acedia e un amestec de somno- 
lentä, silă, deznădejde si trîndăvie, care-l face pe călugăr să aban- 
doneze lupta împotriva demonilor și să se lase în mîna arbitrarei 
întîmplări. Părintele Gabriel Bunge scrie în cartea consacrată acestei 
năpraznice boli: „Pe calea către Dumnezeu, acedia este poate vrăj- 
masul cel mai de temut, întrucît ea riscă să înăbuşe intelectul, 
centrul persoanei umane”. Iar în altă parte: „Acedia este expresia 
unei adînci dezintegrări a persoanei umane ca urmare a păcatului”. 
În De octo spiritibus malitiae (PG 19, 1157-1160), Evagrie comple- 
teazä descrierea din Tratatul practic. Fragmentul merită tradus: 
„Acedia este vlăguirea (atonia) unui suflet, a unui suflet care nu 
rezistă prin fire şi nu stă drept, curajos, înaintea încercărilor. Ce 
este mîncarea pentru un trup sănătos, este încercarea pentru un 
suflet curajos. Vîntul de nord hrăneşte mugurii, încercările întăresc 
forta sufletului. Norii fără apă sînt alungaţi de vînt, mintea (inte- 
lectul) fără stäruintä (hypomone) [e alungată] de vîntul acediei. 
Roua primăvăratică incolteste roadele ogorului, un cuvînt duhov- 
nicesc înalță sufletul. Valul acediei îl scoate pe călugăr afară din 
chilie, cel care stăruie își păstrează liniştea (hesychazei). Invocind 
nu ştiu ce vizite la fraţii bolnavi, acedicul își împlineşte, de fapt, 
propria-i voie. Monahul acedic e iute la slujire, dar socotește poruncă 
doar propria-i satisfacere. O boare lină de vînt apleacă o plantă, 
gîndul hoinărelii îl bate pe acedic. Nici un vint, oricît de puternic, 
nu mişcă un copac bine înrădăcinat, acedia nu smulge din țiţini un 
suflet bine clădit. [...] Ochiul acedicului e tot timpul atintit asupra 
ferestrelor, iar mintea lui își închipuie musafiri. A scîrțiit ușa, 
îndată iese afară. A auzit un glas, îndată se catärä la fereastră şi 
rămîne aşa pînă-i amortesc mădularele. Cînd citeşte, acedicul cască 

neîntrerupt și repede îl cuprinde somnul ; se freacă pe la ochi, îşi 
întinde braţele şi, desprinzîndu-și privirile de pe carte, începe să 
se uite pe pereţi, apoi iar mai citeşte puţin și, reluînd sensurile 
cuvintelor, îşi găseşte treabă, apoi începe să numere filele de măcar 
patru ori, strîmbă din nas la forma literei precum si la lucrătură, 
iar la urmă, închizînd cartea, o pune sub cap şi pică într-un somn 
nu foarte adînc”. 

În greaca clasică, a-kedia înseamnă ,neglijentä”, „lipsă de interes 
pentru un lucru”. În Septuaginta, mai cu seamă în Psalmi, cuvîntul 
e atribuit unor personaje „obosite” de viață si de chinuri, care au 
ajuns la capătul răbdării și nu mai văd nici o cale de ieşire din 
impas. Pe lingă Origen şi Evagrie, boala mai este pomenită de Ioan 
Scărarul, Grigore din Nazianz, Grigore de Nyssa, Varsanufie, loan 
din Gaza, Marcu Călugărul, Maxim Mărturisitorul, Simion Noul 
Teolog, Teodor Studitul, Casian, Ieronim etc., într-un cuvînt de 
aproape toţi părinţii greci si latini care au scris opere de edificare 
duhovnicească. Scopul acestui sumar comentariu nu este să treacă 
în revistă toate contextele patristice unde cuvîntul sau tema res- 
pectivă apar, ci să ofere cîteva elemente esenţiale pentru înte- 
legerea acediei în atmosfera monahismului în general si a scrierilor 
evagriene în particulari. 

Să revenim la elementele constitutive: acedia creează o stare 
de inconfort interior. Intelectul se depliază, se împrăștie în gînduri 
fără şir, haotice. Sufletul, în schimb, se repliază asupra lui însuși, 
pierzînd legătura cu izvorul liniştii care este Dumnezeu. In cazul 
ermitului, boala e marcată de o imensă plictiseală. Acedia poate fi 
considerată strämoasa îndepărtată a spleen-ului invocat pînă la 
satietate de romantici. Cauza plictisului pare a fi în primul rînd 
singurătatea: lipsa fraţilor, a rudelor si prietenilor. Nu e uşor să 
stai închis într-o celulă șase zile pe săptămînă, fără să vezi pe 
nimeni, fără să împărtășești cuiva un gînd, într-un cuvînt, fără să 
comunici. Călugărul începe să se simtă inutil, părăsit şi, în cele din 
urmă, să se autodispretuiascä. Ioan Scärarul si Simion Noul Teolog 
pun accentul pe un alt aspect al stării acedice : acharistia, nemultu- 
mirea pe care călugărul căzut pe tînjală o arată față de Dumnezeu. 
Pentru că el se crede părăsit nu numai de fraţi, ci de Dumnezeu 
însuși. Dispretul faţă de Cel de Sus se va manifesta prin încetarea 
rugăciunii şi chiar prin hulire. 


1. Pe această temă recomandăm două lucrări edificatoare, pe care le-am 
folosit si pentru redactarea acestor pagini: Pierre Miquel, Lexique du 
desert. Etude de quelques mots cles du vocabulaire monastique grec ancien, 
Abbaye de Bellefontaine, 1986 și cartea lui Romano Guardini, Melancolia. 
Melancolia, în concepţia lui Guardini, prezintă multe afinități cu boala 
călugărilor egipteni. 

Trei sînt cauzele acediei : munca în exces, scrupulozitatea, clima. 
Primele două par să aibă un numitor comun: excesul, depăşirea 
măsurii, întinderea corzii. Isaac Sirul nuanteazä însă: e de acord 
că oboseală fizică sau intelectuală duce mai devreme sau mai tîrziu 
la acedie. Dar adevărata cauză a acestei boli nu este alta decît 
demonul acediei. Cele trei cauze amintite mai sus trebuie consi- 
derate ca fiind accidentale, colaterale. Excesul în munca fizică sau 
intelectuală, excesul în rugăciune chiar, sleieşte sufletul, îl pre- 
dispune atacurilor demonului de amiază, care atît așteaptă. Clima 
este un alt element: Grigore de Nyssa se plînge undeva de zäpuseala 
verii, Varsanufie dă vina pe torpor vernalis, Simion Noul Teolog 
pune boala pe seama vîntului sudic. Cauzele accidentale pot fi 
evitate sau eliminate printr-o serie de „exerciţii spirituale”. In 
primul rînd trebuie amintită rugăciunea și mai cu seamă meditatio 
mortis. Gabriel Bunge dă următoarul sens acestui exerciţiu : „Acedia, 
care își înfige rădăcinile secrete în «iubirea de sine», constituie și o 
supraevaluare nesănătoasă a vieţii pämintesti si materiale, cu 
peripetiile si adversitätile ei inevitabile. Melete tou thanatou, medi- 
tatio mortis („amintirea si exersarea întru moarte”) ne aminteşte 
că «cetatea noastră veşnică nu este în lumea aceasta» (Evr. 13,14) 
Ea ne învaţă să cîntărim realităţile acestei vieţi cu sobrietate si să 
trăim în consecință” (Akedia, pp. 115-116). 

Un alt remediu îl constituie stabilitatea, răbdarea (hypomone), 
exersarea capacității sedentare a călugărului. Călugărul trebuie 
să exceleze în această virtute, a sedentarităţii. Nu întîmplător, 
virtutea opusă acediei este hypomone, stăruința, rezistența, perse- 
verenta. Această virtute trebuie înțeleasă la toate nivelurile seman- 
tice : de la cel mai propriu (rămînerea în chilie cu orice pret) pînă la 
cel mai elevat spiritual (rămînerea cu faţa la Dumnezeu cu orice 
preţ). Evident, nici coarda rezistenţei nu trebuie întinsă peste 
limită (ne amintim de apoftegma cu Antonie care se „distrează” în 
mijlocul discipolilor stîrnind indignarea unui vînător). Destinderea 
face parte din dieta călugărului. Destinderea fizică şi intelectuală, 
bineînţeles. Vom vedea putin mai încolo ce reţetă îi oferă îngerul 
Domnului avvei Antonie. Oricum, viaţa cenobitică e mai puţin 
expusă demonului acediei decît cea anahoretică. Dincolo de incon- 

veniente, comunitatea are si aspecte pozitive. De altfel, treptat, 
treptat anahoreza devine o excepţie de la regula cenobitică. Mode- 
lul pahomian din sudul Egiptului se va impune în detrimentul 
modelului anahoretic ori semianahoretic din nord. Prin urmare, al 
patrulea remediu l-ar constitui traiul în comunitate, laolaltă vie- 
tuirea. Un remediu însă pe cît de îmbietor, pe atît de amägitor. Se 
ştie cît de repede s-au stins comunitățile sud-egiptene după moartea 
lui Pahomie. Asta datorită „democratizării”, a excesului de destindere 


şi comunicare între cenobiti. 

: Demonul de amiază îi atacă pe anahoreti la ceasul prînzului 
cînd soarele se află la zenit ȘI toropeste pămîntul. Roger Caillois à 
consacrat un studiu foarte amănunţit acestui demon în mitologiile 
greacă și latină, sistematizînd si propunînd o grilă hermeneutică 
pentru înțelegerea hierofaniilor ,caniculare”. Aici mă voi opri doar 
asupra unui fragment din a treia parte a textului, privitor la apa- 
ritiile sacre în documentele iudaice. Caillois remarcă faptul că 
Avraam primește vestea nașterii lui Isaac de la cei trei îngeri în 
miezul zilei (mesembrias, după Septuaginta). Comentînd Psalmul 
90, unde apare expresia „demonul de amiază”, Ieronim afirmă că 
autorul face aluzie la o credință populară iudaică. Targumul, para- 
frază caldeeană la Vechiul Testament, precum şi tradiţia rabinică 
personalizează „molima care bîntuie la ceasul prânzului”. Descrierea 
demonului e cît se poate de concretă: „Demonul de amiază este un 
monstru alcătuit din solzi şi din smocuri de păr, are un singur ochi 
așezat în dreptul inimii. Nu säläsluieste nici în lumina soarelui 
nici în umbră, ci în lumina mijlocie. Se rostogolește înainte ca un 
bulgăre si se näpusteste [asupra oamenilor] între ceasul al zecelea 
de dimineaţă, și al treilea de după-amiază, mai cu seamă vara, 
începînd cu ziua de 17 a lunii Tammus și terminînd cu ziua de 9 a 
lunii Ab (iulie şi august, n.n. C.B.). Toţi cei care văd acest demon 
pică morţi dintr-o dată” (Caillois, p. 161). Atât deocamdată despre 
acedie şi despre curățirea „practică”. i 

Practica este strîns legată de gnoză. Nimeni nu poate primi 
gnoza fără să fi fost în prealabil purificat, adus la starea de nepă- 
timire”. Gnoza fără nepătimire poate distruge, poate naşte slava 
deşartă şi poate duce chiar la pierderea mintilor. 

La rîndul ei, gnoza are două niveluri: theoria physike şi theologike 
(contemplatia naturală si contemplatia dumnezeiască)!. Dacă între 
snoză și practică există o deosebire de esență, între „fizică” si 
teologie” există o deosebire de grad. Totuşi, una radicală. În cadrul 
„fizicii”, Evagrie stabileşte iarăşi două trepte, şi anume: contempla- 
ţia naturală „secundară”, avînd ca obiect naturile „secundare” (tru- 
purile) şi contemplatia naturală primară (avînd ca obiect naturile 
spirituale). Prima poate fi considerată întiîia treaptă a cunoaşterii 
spirituale, întrucît mintea contemplă nu trupurile în sine Li 
cl ,ratiunile” lor, însămînţate de Creator la a doua reatie (vom 
vedea mai încolo despre ce este vorba). Contemplatia primară se 


à pi E a 

l. » Felul practicii este iubirea ; al gnozei, teologia. Principiul celei dintîi este 
credința, al celei de-a doua, contemplatia naturală.” (TP 87) 

2. ,Contemplatiile primară şi secundară au în comun faptul că mintea con- 
templatorului este golită (de imagini), dar diferă prin aceea că prima este 
imaterială, a doua, materială.” (KG III 19) 

situează în miezul gnozei. Ea este de natură îngerească. Călugărul . 
are acces la acest tip de contemplatie încă din timpul vieţii, deşi 
constrîns de trup. Rugăciunea pură, în concepţia evagriană, nu 
este altceva decît o viziune îngerească. Intelectul se autoluminează, 
sufletul contemplă „locul lui Dumnezeu” (nu esenţa lui Dumnezeu). 

Gnosticului îi pot fi dezvăluite învățăturile ezoterice. Acestea 
sînt legate în principal de cosmogonie, eshatologie şi soarta sufle- 
telor (înainte de întrupare și după moarte). Evagrie și-a expus 
doctrina în Scrisoarea către Melania cea Mare si în al treilea volum 
al trilogiei Capetele gnostice, păstrat numai în două versiuni siriene. 
Antoine Guillaumont a publicat aceste două versiuni în volumul 
28 din Patrologia Orientalis, insotindu-le de traducerea franceză. 
Prima versiune ($,), cunoscută sub numele de „versiunea comună”, 
constituie o traducere remaniată (accentele origeniste sînt tempe- 
rate, uneori chiar înăbușite) ; versiunea fidelă textului original grec 
este cea de-a doua, publicată de Guillaumont, sub sigla S,. Nu voi 
cita decît această versiune. Multe puncte din sistem rămîn obscure 
sau imprecise?, 

La început era henada, alcătuită din toate ființele raţionale (hoi 
logikoi)?. Aceste fiinţe — egale între ele, altfel spus, avînd același 
„statut ontologic” — au fost create (prima creaţie) în scopul con- 
templării Unităţii“, Monadă si Treime (non-numerică) în același 
timp”. Din neglijenţă, intelectele şi-au întors faţa de la Unitate şi au 
intrat sub stăpînirea „mișcării” (kinesis). „Mişcarea” e o notiune-cheie 


1. „Stîlpul adevărului, capadocianul Vasile, a zis: «Gnoza care vine de la 
oameni e întărită prin grijă cuvenită si exersare. Cea răsădită în noi de 
harul lui Dumnezeu [e întărită) prin dreptate, înfrînare a mîniei si 
milostenie. Prima gnoză o pot primi si cei stäpîniti de patimi; de a doua 
însă nu se învrednicesc decît nepätimasii — cei care la ceasul rugăciunii 
contemplă chiar lumina intelectului ; ea însăşi îi iluminează».” (Gnosticul 
45) Expresia „locul lui Dumnezeu” provine din Geneză, 31,13 (după 
Septuaginta). 

2. A. Guillaumont, Les Kephalaia gnostica d'Evagre le Pontique..., Paris, 
1962, pp. 37-40. Nu discut aici origenismul lui Evagrie. Amintesc doar cîteva 
puncte identice : căderea fiinţelor raţionale din neglijenţă (Origen spune, 
din plictis) ; apocatastaza ; metensomatoza ; metoda alegorică ; ezoterismul 
(mai accentuat la Evagrie, datorită, în mare măsură, lapidaritätii stilului 
său). Despre ezoterismul evagrian s-a scris mult. Cf. cartea lui L. Benoist, 
L'ésotérisme, Paris, 1975 (pp. 93-101) si la A. Guillaumont, op. cit. pp. 31-37. 

3. Hoi logikoi sau noes (,intelecte”) dupä reconstituirea lui Guillaumont. 

4. „În Unitate este o pace de nespus; nu există decît noes goi care se satură 
de nesatiul lor.” (I, 65) 

5. Termenul de „henadă”, folosit de mine pe urmele lui Guillaumont, nu 
apare ca termen tehnic în scrierile lui Evagrie. Cele două noţiuni extrem 
de importante sînt: 1) henas kai monas (tot timpul în compus, care desem- 
nează, după G. Bunge, „Treimea în unitatea absolută şi non-numerică a 

în sistemul cosmologic evagrian!, avînd conotaţie negativă?. Prin 
kinesis, intelectele au produs o catastrofă ontologică (catastrofă în 
sens etimologic, „întoarcere radicală”). Termenul poate fi comparat 
cu cel de clinamen, din cosmologia lucretianä, dar pînă la un punct. 
Ca urmare a acestui „scurt-circuit”, Unitatea primordială s-a dezin- 
tegrat. Intelectele (noes) au devenit suflete?. Unele dintre ele au 
căzut „mai jos”, altele, „mai puţin jos”. Nu știm după ce criterii le 
repartizează Evagrie (întrucît nu există decît trei grade ontologice 
rezultate în urma căderii). Dumnezeu însă nu-si părăsește crea- 
turile. Indurîndu-se de ele, trimite Logosul, pe Cristos pentru a 
crea lumea a doua oară. | 

À doua creatie, spre deosebire de cea dintîi, este materială. Este 
creaţia „fiinţelor secundare”, spre deosebire de cea anterioară, a 
„fiinţelor primordiale” (Jogikoi). Ea constă în atribuirea, fiecărui 
intelect căzut, a unui trup, după gradul lui de decădere, şi în 
repartizarea lui într-una din cele trei ,caste” : îngeri, oameni si 
demoni. Trupurile sînt alcătuite din aceleași elemente, dar în pro- 
porţii diferite, în compoziția trupurilor îngereşti predominînd aerul 
în cea a trupurilor omenești, pămîntul, în a demonilor, focul. A 
doua creaţie joacă şi rolul de „întîia judecată” (krisis, în greacă, 
avînd sensul de „alegere”, „discernere”, „separare”). Aşadar, cos- 
mogeneza cristică se înfăptuieşte ca o judecată, intelectele fiind 
„cernute”, „discernute”, prevăzute cu un trup si repartizate pe unul 


esenței sale”); și 2) monas („starea de unitatea non-numerică între creat 
si Creator”). Deși legătura dintre „henada-monada” originară şi Sfinta 
Treime nu mi se pare deloc evidentă în textele evagriene (aceasta neîn- 
semnînd că „reduc” mistica evagriană la o mistică »filozoficä”) precizările 
părintelui Bunge sînt mai mult decît bine venite. Guillaumont foloseşte 
„henadă” în loc de „monadă”, inspirîndu-se din terminologia origeniană 
folosită în anatematismele Sinodului din 553. Pentru mai multe precizări 
despre chestiunile sugerate abia în această notă a se vedea articolul 
lui G. Bunge, ,Hénade ou monade ?”, în Le Mouséon 102, 1989, fasc. 1-2 
pp. 69-91. Mulţumesc lui loan I. Icä jr., care mi-a semnalat si mi-a pus la 
dispoziţie acest articol. 


1. „Prima mişcarea a fiinţelor raţionale (logikoi), este separarea nous-ului 


de Unitatea care este în el.” (III 22) 


2. „Unitatea nu se pune în mișcare (kinesis), ci este pusă în mișcare de către 


nous, care, din neglijenţă, își întoarce faţa de la Ea si, fiind ruptă de ea, 
a (I 49) Tot despre mişcare, cauza creaţiei si a răului, în 
; À, 51. | 


3. ,Sufletul este intelectul (nous) care, prin neglijentä, a cäzut din Unitate si 


care, datorită nevegherii, a coborît la nivelul practicii.” (III 28) 


4. „Dintre fiinţe, unele au fost create înainte de judecată, altele, după jude- 


cată. Despre primele, nimeni nu ne-a lăsat nici o mărturie ; despre celelalte 
însă, ne-a vorbit cel care a fost pe Horeb.” (II, 64) i 

din cele trei paliere ontologice, după merit!. Instanţa „obiectivă” 
este Isus Cristos, judecător şi cosmotet. Aici trebuie insistat asupra 
ideii (preluate de la Origen), că trupurile nu sînt rele prin natură. 
Dimpotrivă, ele devin, în noile condiţii de existenţă, instrumente 
de mântuire. Trupurile introduc variaţia si multiplicitatea în locul 
uniformităţii si unităţii. Prin trup, fiecare intelect capătă o indi- 
vidualitate unică și inconfundabilă?. Dar existenţa trupească nu e 
decît un intermezzo, indispensabil, e drept, dar un simplu inter- 
mezzo în drama cosmică. Ea va fi abolită în a opta zi, cum vom vedea. 
Intelectele căzute nu mai au acces la cunoaşterea esențială 
(logos). Intrupate, ele nu pot beneficia decît de o cunoaştere sen- 
sibilä*. Dar nici cunoașterea sensibilă nu este una şi aceeași pentru 
toate categoriile de suflete : 1) demonii și necredinciosii au o cunoas- 
tere „grosieră”; 2) oamenii care se dedau practicii ajung la „con- 
templatia naturală secundară” (cunoaşterea materială) ; 3) îngerilor 
li s-a dat ,contemplatia naturală primordială”, la care pot ajunge si 
ființele umane desăvîrșite. Urmează cunoașterea lui Dumnezeu, 
teologia. Urcarea unei trepte gnoseologice implică şi un salt onto- 
logic. Cunoaşterea, în sistemul lui Evagrie, are rol soteriologic, dar 
nu în aceeași măsură ca în sistemele gnostice. Cunoaşterea (gnosis) 
nu poate mîntui fără dragoste (agape). Numai cine atinge desă- 
vîrşirea în dragoste (rodul practicii) înaintează pe calea gnozei. 
Cum vedem, intelectele nu sînt fixate o dată pentru totdeauna 
pe o treaptă ontologică. Ele se află într-o continuă migrație: oame- 
nii au de ales între soarta demonilor si a îngerilor. Päcätosii coboară 
o treaptă ; virtuosii urcă. Lanţul purificărilor si al cäderilor se va 
sfîrşi în „a şaptea zi”. Atunci, toţi oamenii si demonii vor urca pînă 
la nivelul îngerilor, vor avea acces la cunoașterea naturală pri- 
mordială, iar trupul lor va deveni substanţă spirituală. Comunitatea 


1. „Geneza trupurilor nu ne spune nimic despre geneza fiinţelor raţionale 
(logikoi) ; ea vorbeşte însă despre natura numelor — alcătuirea celor dintîi 
(a trupurilor) arată deosebirea de rang a acestora din urmă (a numelor).” 
(II 66) 

2. De pildă, „trupurile demonilor au culoare și formă ; dar ele scapă simţurilor 
noastre, întrucît această calitate nu seamănă deloc cu calitatea trupurilor 
cu care sîntem obișnuiți. Într-adevăr, cînd vor să se arate oamenilor, 
demonii iau înfățișare asemănătoare trupului nostru, nearătîndu-ne pro- 
priul lor trup” (I, 22). 

3. „Orice natură raţională a fost în chip natural făcută pentru a fi şi pentru 
a cunoaşte, iar Dumnezeu este știința esenţială.” (I, 89) 

4. „Cînd noes vor fi primit contemplatia care li se cuvine, atunci si natura 
trupurilor va dispărea. Iar contemplarea lor va deveni imaterială.” (II 62) 
Şi: „Însoţind cunoaşterea ratiunilor (logikoi), distrugerea lumilor, dizol- 
varea trupurilor şi părăsirea numelor. Rămîne egalitatea cunoașterii după 
egalitatea substanţelor” (II, 17). 

de la început se va reface (toţi vor fi egali), dar cu un nivel mai Jos. 
„Ziua a șaptea” este numită de Evagrie „domnia lui Cristos”. Cristos 
apare, în drama pe care o trăieşte lumea, în două momente sime- 
trice, anume, în momentele cele mai apropiate de perfecţiune: 
prima judecată (creaţia trupurilor) şi a doua judecată (dispariţia 
trupurilor). După domnia lui Cristos, urmează „a opta zi”: resta- 
bilirea (apocatastaza) ființelor raționale în condiţia lor primordială, 
reinstaurarea egalității perfecte între ele, abandonarea trupurilor 
spirituale! din a şaptea zi; refacerea henadei și contemplarea 
directă a Unităţii dumnezeiesti. 

Sistemul lui Evagrie n-a fost cruțat de interpretări stîngace sau 
reductioniste. Chiar aproape de noi, un patrolog de talia lui Urs 
von Balthasar, înfeudîndu-l pe Evagrie neoplatonismului, neagă 
esenţa cristologică a teologiei sale?. 

Să reluăm așadar cîteva aspecte: Cristos este singurul intelect 
din henada primordială păstrat neîntinat, în lumina dumnezeiască. 
El va fi desemnat de către Tatăl pentru înfăptuirea celei de-a doua 
creaţii. Apoi se întrupează, devine el însuşi creatură, pentru a-i 
răscumpăra pe oameni. Instaurează domnia „zilei a şaptea” ; reface 
henada, la sfîrşitul timpurilor. Cum se poate nega rolul lui Cristos 
într-un sistem care, în afara Lui, şi-ar pierde practic toate arti- 
culatiile ? In marea dramă cosmică pe care ne-o înfăţişează Evagrie 
momentele cruciale îl au în centru pe Mîntuitor. Singurul element 
de stabilitate, de lumină permanentă din calvarul creaturilor este 
Cristos”. Asta nu pentru că i-ar fi indiferentă soarta lumii, ci pentru 
că Evagrie vede în El punctul Alfa si punctul Omega din care curg 
Și în care se resorb toate. Aventurile prin care trec intelectele, apoi 
sufletele, în cele trei ipostaze, îți dau sentimentul unei teribile 
precaritäti a existenței. Se poate vorbi de un pesimism baroc la 
Evagrie. Cînd ajungi la „a opta zi” nu te gîndesti la altceva decît că 
totul, mai devreme sau mai tîrziu, va reîncepe: intelectele vor 
comite eroarea, Unitatea se va risipi $.a.m.d. Şi totuşi, teroarea în 
faţa repetabilului fără sfîrşit se estompează la gîndul că Isus va 
insoţi din nou, pînă la capăt, cu iubire neslăbită, şirul de patimi ale 
creaturilor sale. Cînd toţi cad si se întinează (deşi toate intelectele 


aa — ie 

l. „Dacă trupul omenesc este o parte a acestei lumi și dacă «forma acestei 
e trece» (1Cor 7,31), atunci e limpede că si forma trupului va trece.” 

2. Urs von Balthasar, „Metaphysik und Mystik des Evagrius Ponticus”, în 
ZAM, 1939, pp. 31-47, apud Guillaumont, op. cit. pp. 41-42. 

3. „Numai cel care, singur, e aşezat la dreapta Tatălui (Marcu, 16,19) cunoaște 
dreapta.” (II, 88) „Cristos este singurul care are în sine Unitatea si care a 
primit să judece fiinţele raționale (logikoi).” (II 2) Si: „Unitatea nu este 
cunoscută acum decît de Cristos” (III 3). 

sînt egale în sînul henadei, deci toate ar putea fi ca Isus), numai 
Isus rămîne pur si cu faţa către Tatăl. La acest lucru să ne gîndim, 
dacă vrem să fim cinstiţi cu noi înșine şi cu Evagrie, unul dintre cei 
mai mari îndrăgostiţi de Cristos dintre teologii creştini al tuturor 


veacurilor. 


Principalele mărturii antice 
despre Evagrie 


Primul set, amplu, de mărturii despre Evagrie se află în Pateric, 
seria alfabetică. Această colecție îi prezintă pe călugări în ordine 
alfabetică, propunînd o ierarhie calitativă în cadrul fiecărui capitol 
în parte (sub fiecare literă). Evagrie apare cu două grupuri de 
apoftegme, sub două nume diferite : la litera E, cu numele Evagrie, 
într-o poziţie inferioară, dată fiind reputaţia sa de origenist; la 
litera N, cu numele de Nil, într-o poziţie superioară, dat fiind că 
Nil este un personaj ireproșabil din punctul de vedere al tradiţiei 
ecleziastice. Apoftegmele de la Nil sînt, de fapt, pasaje din tratatul 
lui Evagrie despre rugăciune. 

Despre avva Evagrie 


1) Avva Evagrie a zis: „Stai în chilie si adunä-ti mintea; aminteste-ti de 
ziua morții; vezi putreziciunea de atunci a trupului; gîndește-te la 
nenorociri ; nevoieşte-te ; disprețuiește desertäciunea lumii, ca să poţi 
rămîne tot timpul în isihie si să nu släbesti; aminteste-ti de rinduiala 
din iad; gîndeste-te cum stau acolo sufletele, în ce tăcere cumplită, în 
ce plins sfisietor, în ce uriașă spaimă, luptă şi aşteptare ; gîndeste-te 
la chinul neîncetat, la lacrimile sufletelor, fără de sfîrşit. Dar aminteste-ti 
și de ziua învierii si de șederea în faţa lui Dumnezeu ; închipuiește-ţi 
«Judecata cea înfricoşătoare şi groaznică. Pune la mijloc cele hărăzite 
păcătoşilor, ruşinea dinaintea lui Dumnezeu, a îngerilor, arhanghelilor 
și a tuturor oamenilor, adică, pedeapsa, focul veşnic, viermele fără 
somn, tartarul, întunericul, scrîsnirea dinţilor, spaimele si chinurile. 
Apoi, adu în mijloc si bunätätile hărăzite drepţilor, apropierea de 
Dumnezeu-Tatăl şi de Cristosul Lui, de îngeri și de arhangheli, de 
poporul sfinţilor, Împărăţia cerurilor si darurile ei, bucuria și desfă- 
tarea ei. La fiecare dintre acestea gîndeste-te : pentru judecarea păcă- 
toşilor plîngi, ţine doliu, teme-te să nu ajungi şi tu printre ei; iar 
pentru cele hărăzite drepţilor, bucurä-te si te veseleste. Pe ultimele 
sträduieste-te să le dobîndești, de primele să te îndepărtezi. Vezi să 
nu uiţi vreo clipă de ele, fie că ești în chilie, sau afară, fugind astfel de 
gîndurile rele si vătămătoare”. 

10) A mai zis: ,Sclavul care nu are grijă de treburile stăpînului să se 


care se referă la Evagrie fără să-l numească. De aceea i-am pus 
numele între crosete. 

A mai zis: „Rupe toate legăturile cu mulțimea, ca să nu ti se strice 
mintea şi să-ți tulburi isihia”. | 

A mai zis: „Mare lucru este să te rogi fără împrăștiere, dar și mai 
mare să psalmodiezi fără împrăştiere”. | 
A mai zis : „Aminteşte-ţi mereu de ieșirea [din lumea aceasta], nu uita | 
de Judecata veşnică si sufletul tău nu va greşi niciodată”. | 

A mai zis: „Îndepărtează ispitele si nu va fi nici un mîntuit P 
(cf. Antonie 5). N 

A mai zis: „Un bătrîn zicea: Mîncarea uscată şi neregulată, unită cu 
dragostea, repede îl duce pe monah la limanul nepătimirii”. i 
Odată, la Chilii, s-a ţinut o adunare, şi avva Evagrie a luat cuvîntul. 
Preotul îi zice: „Știm, avva, că dacă erai în ţara ta, ar trebui să fii 
episcop și să stai în fruntea multora. Aici însă poartă-te ca un străin”. 
El s-a umilit si, fără să se tulbure, a încuviinţat si a răspuns: „Ade-! 
vărat este, părinte. O singură dată am vorbit, a doua oară nu mai 
deschid gura (lov, 40,5). 


Despre avva Nil 


Avva Nil a zis: „Tot ce faci, apărîndu-te împotriva unui frate care te-a 
nedreptăţit, îți va apăsa inima în timpul rugăciunii”. 

A mai zis: „Rugăciunea este vlăstar al blindetii si nemîniel”. 

A mai zis: „Rugăciunea este leac al tristetii și descurajări!”. 

A mai zis: „Mergi, vinde tot ce ai şi dă săracilor (Mt. 19,21). Ja crucea 
şi leapădă-te de tine însuţi (Mt. 16,24), ca să te poţi ruga neispitit”. 

A mai zis: „Fructul a ceea ce vei răbda cu filozofie îl vei găsi la ceasul 
rugăciunii”. 

A mai zis: „Dacă vrei să te rogi cum trebuie, nu supăra nici un suflet, 
altfel degeaba alergi (cf. 1Cor. 4,13). 

A mai zis : „Nu dori ce crezi tu de cuviinţă, ci cum îi place lui Dumnezeu, 
şi vei fi netulburat și bucuros în [timpul] rugăciunii”. | p 
A mai zis: „Fericit călugărul care se socotește pe sine gunoiul tuturor”. 
A mai zis: „Călugărul care iubeşte isihia rămîne neatins de săgețile 
duşmanului ; cel care se amestecă în mulţime este rănit adesea”. 


pregătească de bici”. 


La aceste grupuri compacte se mai pot adăuga două apoftegme 


Cineva [Evagrie] l-a întrebat pe fericitul Arsenie : „Cum se face că noi, 
din atâta învăţătură si înțelepciune nu avem nimic, în vreme ce aceşti 
ţărani egipteni au dobîndit sumedenie de virtuți ?”. Răspunde avva 
Arsenie : „Noi, din învățătura lumii nu avem nimic, în vreme ce acești 
țărani egipteni și-au dobîndit virtuțile din propriile lor osteneli 
(Arsenie 5). 


Avva Avraam povestea, despre un sketiot, copist și care nu mînca 
pîine [Evagrie], că a venit, odată, un frate și l-a rugat să-i copieze o 

piblie. Iar bătrînul, avînd mintea în contemplatie, a sărit unele rînduri 
şi n-a pus nici un semn de punctuație. Vrînd să le pună el, fratele a 
găsit fraze lipsă şi i-a zis bătrînului: „Lipsesc rînduri, avva”. Bătrînul 
îi răspunde: „Mergi, fă mai întîi cele scrise și apoi vino şi-ţi scriu si 
restul” (Avraam 3). 


Ieronim vorbeşte în mai multe locuri despre Evagrie si întot- 
deauna defavorabil. Autorul Tratatului practic este pus tot timpul 
în cîrdăşie cu ereticii și admonestat laolaltă cu Origen, Rufinus, 
Lunganii din pustiul egiptean sau Melania cea Bătrînă. Ieronim 
îl plasează pe Evagrie printre pägîni, reproşindu-i teoria despre 
apatheia, pe care o confundă răuvoitor cu apatheia stoică. Pasajele 
respective sînt: In Hieremiam prophetam 4 ; Epistulae, 133, 2-3; 
Prologul la Dialogi contra Pelagianos. Am tradus mai jos pasajele 
mai consistente, din Scrisoarea 133 (anul 415) şi din prologul la 
Dialogi contra Pelagianos (anul 417). 


Evagrie Ponticul, din Ibora, care scrie [epistole] către fecioare, către 
monahi, către cea al cărei nume aminteşte de întunericul negrei perfidii 
[id est Melania, pe care Ieronim o antipatiza], a publicat și o carte de 
gînduri, Peri apatheias (Despre nepătimire), căreia noi îi spunem „impa- 
sibilitate” sau „netulburare”: o stare cînd sufletul nu este mişcat de 
nici un gînd si de nici o patimă rea si, ca s-o spun pe sleau, cînd este 
ca o piatră sau ca un zeu. Mulţi îi citesc cărţile în Orient, în greacă, iar 
în Occident, în latină, în traducerea lui Rufinus, un ucenic de-al său. 
Acesta a scris o carte ce s-ar vrea despre monahi, unde îi enumeră pe 
multi care n-au fost niciodată așa ceva si pe care îi descrie ca fiind 
origenisti. Fără îndoială că aceştia sînt condamnaţi de către episcopi: 
Ammonios, Eusebiu, Euthymios, Evagrie însuși, Or, Isidor si multi 
alții pe care mi-e lehamite să-i înşir. 


După ce i-am scris lui Ctesiphon o scrisoare în care i-am răspuns la 
întrebări, am primit o mulțime de întîmpinări din partea fraţilor, de 
ce tot amîn cartea făgăduită, în care am promis că voi răspunde la 
toate chestioarele predicatorilor apatiei. Fără îndoială că aceasta a 
fost strădania stoicilor şi a peripateticienilor, adică a Vechii Academii : 
unii au susținut că patimile (pathé), pe care noi le numim tulburări, 
precum supărarea, bucuria, speranța, frica pot fi de-a dreptul înlătu- 
rate din sufletul oamenilor; alții, că ele pot fi zdrobite, controlate, 
potolite ca niște cai närävasi cu zäbala. Conceptiile lor au fost înfă- 
tisate de Tullius în Tusculane, iar Origen încearcă să le amestece cu 
adevărul Bisericii. Trec peste manihei, peste Priscilianus, Evagrie din 
Ibora, lovinian si peste ereticii din aproape întreaga Sirie, care, printr-o 
perversiune a numelui, sînt numiţi îndeobște mesalieni, în greacă, 
euchiti. Toţi aceștia susțin că e posibil, pentru virtutea omului si 
pentru intelectul lui, să atingă perfecțiunea și să ajungă, nu spun la o 
asemănare, ci chiar la egalitate cu Dumnezeu ; și mai adaugă, afirmînd 
că, o dată atinsă culmea desăvîrșirii păcatele gîndurilor rele si nestiinta 
nu-i mai pot atinge. 

Cea mai amplă mărturie despre Evagrie ne-a fost transmisă de 
Palladius de Helenopolis, care a trăit aproape zece ani în preajma 
autorului Tratatului practic. Palladius s-a născut în 263, a primit o 
foarte serioasă educaţie clasică, s-a călugărit ( 386) în Palestina, 
apoi a plecat în pustiul Egiptului. La întoarcerea din Egipt a deve- 
nit episcop de Helenopolis, în Bitinia. A fost implicat în polemica 
origenistă care a dus la înlăturarea lui Ioan Gură de Aur de pe 
scaunul episcopal al Constantinopolului. Palladius a pledat cauza 
lui loan pe lîngă Papa Inocenţiu I. La întoarcerea în capitala Bizanțului 
a fost arestat și exilat în Egipt. După exil a devenit episcop de 
Aspuna. A murit înainte de 431. In 409 a redactat Dialogus de vita 
S. Ioannis Chrysostomi, iar în 419-420, Istoria lausiacă, al cărui 


capitol 38 este consacrat lui Evagrie. 


Nu este drept să trecem sub tăcere lucrurile privitoare la Evagrie, 
diaconul vrednic de pomenire, omul care a dus o viață asemenea celei 
a Apostolilor, ci să le scriem, spre zidirea cititorilor și spre slava 
Mîntuitorului nostru. De aceea am socotit să infätisez de la început 
cum a ajuns la cunoașterea scopului său și cum, nevoindu-se cu vred- 
nicie pentru el, a sfirşit la cincizeci şi patru de ani în pustie, cum s-a 
scris : „În scurt timp a împlinit lucrare de mulți ani nt. Sol. 4,13 A 
Era, după neam, din Ibora Pontului, fiu al unui horepiscop (episcop al 
locului). A fost hirotesit citet de către Sfintul Vasile, episcopul Bisericii 
din Cezareea. După moartea Sfintului Vasile, preaînteleptul şi atotne- 
pătimitorul și strălucitul în învăţătură, episcopul Grigore din A 
pretuind destoinicia lui, l-a hirotonit diacon. Pe urmă, în marele ino 
din Constantinopol [381], îl dăruiește fericitului episcop din acel oraș, 
Nectarie, dată fiind capacitatea lui deosebită în respingerea viu cor 
ereziilor. A început să înflorească în marea cetate prin vigoarea argu- 
mentelor lui împotriva ereziilor. Pe cînd era cinstit de toată cetatea, i 
s-a întîmplat să fie tulburat de pofta unui chip de femeie, cum ne-a 
povestit el însuşi mai tîrziu, după ce și-a eliberat cugetul. Femeia, 
care s-a îndrăgostit şi ea de el, era de rang nobil. Evagrie, temîndu-se 
de Dumnezeu, rușinîndu-se de conștiința lui și punînd în fața ochilor 
mărimea uriciunii si perfida batjocură din partea ereziilor, s-a rugat 
lui Dumnezeu să-l întărească, cerîndu-i să-l împiedice de la păcat. 
Femeia era aproape şi îl ispitea ; el voia să plece, dar nu reușea, fiind 
ținut în lanţurile slujirii ei. Nu după multe vreme însă, rugăciunea lui 
ajungînd la culme, înainte de experiența păcatului, a avut o viziune 
îngerească sub înfățișarea unor ostași ai guvernatorului ; l-au răpit și 
l-au dus ca la o judecătorie și l-au închis în ceea ce se numeşte o 
temniţă şi i-au legat gitul și mîinile în lanţuri de fier de nedezlegat, 
fără ca cei veniţi la el să-i spună pricina. El însă știa prin conștiință 
pentru ce suferea și aștepta să vină bărbatul femeii. Fiind el foarte 
tulburat, o altă judecată se săvîrşea şi alţi bărbaţi erau supuşi jude- 
căţii pentru unele vini, arătînd că vina lui era foarte mare. Atunci, 
îngerul care i-a înlesnit viziunea a luat înfăţişarea unui bun prieten si 

i-a spus (el se găsea legat într-un sir de alţi patruzeci de condamnaţi): 
„De ce ești ţinut aici, cinstite diacon ?”. El i-a răspuns: „Ca să spun 
adevărul, nu știu, dar bănuiesc că fostul guvernator a lucrat împotriva 
mea, stăpînit de o gelozie nesocotitä. Şi mă tem că judecătorul, cîștigat 
de bani, mă va pedepsi”. Celălalt i-a spus: „Dacă vrei să-ți asculti 
prietenul, nu trebuie să mai rămii în această cetate”. Evagrie i-a zis: 
„Dacă Dumnezeu vrea să mă scape din această nenorocire, iar tu să 
mă vezi mai departe în Constantinopol, află că merit să suport această 
pedeapsă”. Acela i-a spus: ti aduc Evanghelia. Jură pe ea că vei 
pleca din cetatea aceasta si că te vei îngriji de sufletul tău, Și eu te voi 
scăpa de această primejdie”. I-a adus deci Evanghelia, şi Evagrie a 
jurat pe ea: „Nu voi rămîne aici mai mult de o zi, cît îmi trebuie să-mi 
duc hainele pe corabie”. Făcînd acest jurămînt și-a revenit din viziunea 
avută peste noapte. Sculîndu-se, a cugetat: „Deși jurămîntul a avut 
loc în viziunea [din somn] e ca şi cum am jurat de-adeväratelea”. Și-a 
adunat deci toate ale sale pe corabie şi a venit la Ierusalim. 
Acolo a fost primit de fericita Melania, romana. Dar diavolul i-a împietrit 
din nou inima, ca lui Faraon : căci fiind tînăr şi în plină fierbintealä a 
vîrstei, a căzut iarăși în îndoiala inimii, fără să spună nimănui nimic. 
Și iarăşi a schimbat hainele, iar slava deşartă a pătruns în cugetul 
lui. Dumnezeu însă, care împiedică pieirea noastră, a tuturor, i-a 
adus o febră și el a căzut într-o boală îndelungată, de şase luni, care 
i-a slăbit trupul și l-a ţinut în frîu. Doctorii fiind nedumeriti și negă- 
sind modul tămăduirii, fericita Melania i-a zis : „Nu-mi place, fiule, 
boala ta îndelungată. Spune-mi ce gîndeşti. Căci boala aceasta nu-i 
străină de Dumnezeu”. Atunci el i-a mărturisit starea lui. Si ea i-a 
spus pe loc: „Dă-mi cuvîntul tău înaintea Domnului că-ți vei face ca 
scop viața monahală. Deşi sînt păcătoasă, mă rog să ţi se dăruiască un 
rest de viață (komiatos)”. El s-a învoit, şi în puţine zile s-a însănătoşit. 
S-a sculat și a fost îmbrăcat în alte haine, chiar de către ea, si a plecat 
spre muntele Nitriei din Egipt. 
După ce a locuit doi ani în acest munte, în al treilea an s-a dus în 
pustiu, unde a trăit în aşa-numitele Chilii timp de paisprezece ani: 
mînca un sfert de kilogram de pîine pe zi şi în trei luni o şesime de 
litru de ulei, el care venise de la o viaţă plăcută, rafinată si îmbelşu- 
gată. Rostea o sută de rugăciuni pe zi [...] Curätindu-si astfel mintea 
la culme timp de cincisprezece ani s-a învrednicit de harisma cunoaş- 
terii (gnosis), a înţelepciunii Și a deosebirii duhurilor. Ca urmare, 
compune trei cărți sfinte pentru monahi numite Antireticele (Cărţi de 
combatere pentru monahi), care descriu modul de combatere a demo- 
nilor. Îl tulbura greu demonul curviei, cum ne-a povestit el însuşi. De 
aceea a stat o noapte întreagă gol într-un put pe vreme de iarnă, încât 
i-a înghețat carnea de pe trup. Altădată l-a tulburat demonul hulei si 
n-a intrat paisprezece zile sub acoperiș, precum ne-a povestit el însuşi, 
încît trupul i s-a umplut de un miros greu, ca al animalelor necu- 
getătoare. Odată i s-au înfățişat trei demoni în chipul unor clerici, 
discutînd despre credinţă. Unul se declara arian, altul eunomian, altul 
apolinarist. Pe toți i-a biruit cu înțelepciunea sa prin puţine cuvinte. 
Iarăşi, într-o zi s-a pierdut cheia bisericii ; el a făcut semnul crucii pe 

uşă şi, împingînd-o, uşa s-a deschis invocîndu-se numele lui Cristos. | 


Era atît de bîntuit si de încercat de demoni că nu se poate spune. Unui 
ucenic i-a spus ce i se vor întîmpla peste optsprezece ani, proorocindu-i 


totul așa cum avea să fie. Mai spunea : „De cînd am venit în pustiu nu : 


m-am atins de lăptuci, de legume, de verdeturi, de fructe, de struguri, 
de carne sau de băi”. La sfîrşit, după șaisprezece ani de vietuire fără 


mîncare fiartă, trupul lui avînd trebuintä, din pricina slăbiciunii 


stomacului, de mîncăruri trecute prin foc, nu s-a atins de pîine, dar a 
mîncat legume fierte, fiertură de orz si verdeturi vreme de doi ani, 
pînă a murit, după ce s-a împărtășit la Bobotează (Epifanie), în biserică. 
În preajma morţii ne spunea : „Abia de trei ani nu mai sînt tulburat de 
vreo poftă a trupului, după o asemenea viață, nevointä, trudă si 


=» 


rugăciune neîntreruptă”. Cînd i s-a vestit moartea tatălui său, i-a zis 


celui ce i-a adus vestea: „Nu huli, căci Tatăl meu este nemuritor” : 


(trad. D. Stăniloae corectată). 


Gennadius din Marsilia ne-a lăsat o mărturie scurtă, dar inte- 


resantă, despre Evagrie, din care aflăm că opera acestuia n-a rămas 
indiferentă teologilor latini. El însuși a tradus pentru prima dată 


Gnosticul şi a refăcut o mai veche traducere a Tratatului practic. 


De asemenea, a redat în latină Capetele gnostice, lucrare pe care o 
califică drept „obscură”. Gennadius a trăit în secolul al V-lea (era 
bătrîn spre sfîrşitul secolului) și s-a ocupat de ereziile creștine. 
Mărturia sa e cu atît mai semnificativă cu cît avem de-a face cu un 
ereziolog calificat, aşadar pregătit să amendeze orice „neregulari- 
tate” dogmatică în opera autorului său. Nota despre Evagrie apare 
în lucrarea De viris illustribus, scrisă în continuarea lucrării omo- 
nime a lui Ieronim. Ea a fost terminată către anul 476, iar para- 
graful mai consistent despre Evagrie, tradus mai jos, face parte 
din cartea a VI, 11. În VI, 17, Gennadius amintește, en passant, că 
Rufinus a tradus, înaintea lui, Zicerile monahului de la Chilii 
(Ieronim scrisese deja despre acest lucru). 


Evagrie, călugărul, ucenicul mai sus amintitului Macarie, scolit în 
cultura sfintä și păgînă și foarte vestit, pe care cartea numită Vieţile 
Părinților îl socotește drept unul dintre bărbaţii cei mai înfrînaţi şi 
mai eruditi, a scris numeroase lucrări pentru folosul călugărilor, între 
care si Ziceri împotriva celor opt păcate principale. A fost primul, sau 
oricum printre primii, care a scris împotriva lor opt cărți cu mărturii 
luate numai din Sfînta Scriptură, după exemplul Domnului nostru, 
care îşi întîmpină Ispititorul cu citate din Scriptură, așa încît fiecare 
ispită, fie că vine de la diavol, sau de la natură, are o mărturie 
împotrivă-i. La cererea cuiva, am tradus această lucrare în latină în 
același stil simplu pe care l-am găsit în greacă. A mai compus o lucrare 
de o sută de gînduri pentru cei care trăiesc ca simpli anahoreti, rinduite 
pe capitole, si o altă lucrare, de cincizeci de gînduri, pentru eruditi si 
învățați, pe care eu, primul, am tradus-o în latină. Pe cea dintii, care 

fusese tradusă mai înainte, am refăcut-o, retraducînd o parte si corectînd 
altă parte, ca să redea sensul adevărat al autorului, întrucît am văzut 
că traducerea a fost deformată si încîlcită pe alocuri. A mai compus o 
lucrare de poveţe pentru viaţa în comun, destinată cenobitilor şi „sino- 
ditilor”, iar pentru fecioarele consacrate lui Dumnezeu [a compus] o 
cärtulie potrivită sexului lor. A mai publicat cîteva culegeri de gînduri 
încifrate, menite, cum el însuşi spune despre ele, a fi înțelese doar de 
inimile călugărilor. Si pe acestea le-am tradus în latină. A trăit mult 
şi a făcut multe semne și minuni. 


Informaţiile despre Evagrie din Istoria lausiacă 38 vor fi rezu- 
mate de Sozomen (jumătatea secolului al V-lea), în a sa Historia 
ecclesiastica (6, 30). Socrate va da o foarte scurtă notă biografică 
despre Evagrie, plecînd de la surse anterioare (probabil nu de la 
Palladius) şi informîndu-ne că Evagrie a plecat în Egipt împreună 
cu Grigore din Nazianz, imediat după ce a fost hirotonit diacon. 
Informaţia nu este corectă. Acestea sînt principalele mărturii antice 
despre autorul Tratatului practic, la care s-ar putea adăuga lista 
de anatematisme împotriva lui Origen si a origenistilor de la Sinodul 
al V-lea ecumenic, din 558. 


Tratatul practic 


Notă preliminară la Tratatul practic 


Ca mai toate scrierile evagriene, şi Tratatul practic este o suită 
de „capete” sau „capitole” (kephalaia), de cugetări notate de pe o zi 
pe alta, plecînd de la o experienţă personală, de la o întîmplare sau 
o convorbire cu vreun frate. Genul nu a fost inventat de Evagrie 
(Stromatele lui Clement, cel puţin, îl precedă în literatura creş- 
tină) ; el rămîne totuşi descoperitorul centuriei (capetele adunate 
cîte o sută). Evident, „suta” are o semnificaţie simbolică (sugerează 
perfecțiunea s.a.m.d.). Evagrie jonglează însă cu numerele: Tra- 
tatul... propriu-zis nu are decît nouăzeci de capitole, ultimele zece 
alcătuind o micro-antologie de ziceri ale cîtorva Părinţi din pustiu. 
Faţă de „sută”, „nouăzeci” este numărul imperfectiunii. Cultura 
poate sta sub semnul lui „nouăzeci”, viaţa duhovnicească sub semnul 
lui „o sută”. 

Toate textele lui Evagrie sînt intenţionat construite pe modelul 
numărului simbolic imperfect: Tratatul practic (90 + 10), Despre 
rugăciune (153), Gnosticul (45 + 5), Capetele gnostice (540, de 
cinci ori nouăzeci). E vorba de o imperfecţiune pur formală. Căci, 
în ceea ce priveşte materia doctrinară, lucrurile stau cu totul 
altfel. Există o extrem de minuțioasă orînduire a temelor abordate 
ŞI o progresie a lor voită si îndeaproape supravegheată. Înainte 
de a prezenta structura Tratatului..., să precizăm că scrierea 
aceasta nu era destinată lecturii dintr-o sorbire. Însăși zămislirea 
ei se leagă de exerciţiile spirituale pe care autorul le făcea zilnic, 
notînd din timp în timp ceea ce i se părea că merită notat pentru 
folosul altora. Evagrie se înscrie, astfel, într-o lungă tradiţie 
filozofică (citez doar Manualul lui Epictet si Gîndurile către sine 
însuşi ale lui Marcus Aurelius). Antonie cel Mare recomanda ca 
exercițiu de smerire și purificare transcrierea păcatelor zilnice 
pe un sul de hîrtie. E tot un exerciţiu spiritual, indiferent de 
semnificaţia pe care o poartă. Așadar, fiecare gînd din acest text 
poate fi citit în sine şi pentru sine însuşi, fără obligaţia de a-l lega 
de cele din preajmă. 

O structură generală există totuşi. Pe capitole : 


1-5. Introducere. Precizarea terminologiei şi definirea perso- 


najului principal (anahoretul). | | | 
6-53. Lupta cu demonii, sub diferite forme. Voi aduce lämuriri 
in comentariile aferente fiecärui capitol. 
54-90. Descrierea nepätimirii (apatheia). 
90-100. Micro-antologie de apoftegme ale Pärintilor pustiei. 


* 
* * 


Am făcut traducerea după textul grec editat de Antoine şi Claire 
Guillaumont, publicat în colecția „Sources Chrétiennes” 171, Paris, 
1971. De fiecare dată cînd îl citez pe Guillaumont am în vedere fie 
volumul 170 din SC, fie volumul 171. Acestei ediții i se datorează 
cea mai mare parte a notelor și comentariilor. _ 

Textele lui Evagrie sînt scrise cu aldine ; notele si comentariile 
mele, cu caractere normale, iar apoftegmele exemplificatoare (selec- 
tate din mai multe culegeri), cu corp retras. 


[Prolog] al călugărului Evagrie 


Mai zilele trecute mi-ai dat semn de la Sfîntul Munte, 
mult doritule frate Anatolie, aici, la Sketis, rugîndu-mă să-ţi 
dezvălui simbolistica veșmintelor călugărești. Căci nu 
degeaba si pe nedrept socotesti că sînt ele atît de diferite de 
veșmintele celorlalți oameni. Hai, dar, să spunem ce-am 
învăţat de la Părinţii noștri despre subiectul acesta! 

Culionul este un simbol al harului Mîntuitorului nostru, 
Dumnezeu, care le apără mintea (adică partea călăuzitoare) 
şi le încălzește pruncia în Cristos, din pricina celor care 
încearcă să lovească tot timpul și să rănească. Așadar, toţi 
cei ce-l poartă pe cap îndreptăţit cîntă așa: „De n-ar zidi 
Domnul casa, în zadar s-ar osteni cei ce o zidesc; de n-ar 
păzi Domnul cetatea, în zadar ar priveghea cel ce o päzeste” 
(Ps. 126,1). Astfel de cuvinte răsădesc în suflet smerenia si 
smulg trufia, răul cel străvechi care l-a azvîrlit pe pămînt 
„pe Lucifer, feciorul dimineţii” (Is. 14,12). 

Faptul că mîinile sînt goale arată cît de sincer este felul 
lor de a trăi. Căci slava desartä știe să acopere și să umbrească 
virtuțile, vînînd tot timpul gloria omenească și alungînd 
credinţa. Stă scris: „Cum puteţi voi crede, cînd primiţi slavă 
unii de la alţii, şi slava care vine de la unicul Dumnezeu nu 
o căutaţi ?” (loan 5,44). Căci binele nu trebuie ales pentru 
altceva, ci pentru el însuși. Dacă nu admitem lucrul acesta, 
înseamnă că ceea ce ne împinge la făptuirea binelui se 
bucură de o cinstire mai mare [din partea noastră] decît 
binele însuși, afirmaţie dintre cele mai absurde, ca și cum 
am gîndi și spune că ceva ar fi mai bun decît Dumnezeu. 

Apoi, analabosul care, în formă de cruce, le cuprinde 
umerii, este un simbol al credinţei în Cristos, care-i ia în 
braţe pe cei blînzi, ascunde întotdeauna piedicile, făcînd 
lucrarea lor fără nici un obstacol. 

Cingătoarea dimprejurul brîului lor îndepărtează orice 
necurätie şi strigă: „Bine este pentru om să nu se atingă de 


3 > 


femeie” (1Cor. 7,1). | 

Ei au și o melotă, întrucît „poartă totdeauna în trup 
omorîrea lui Isus” (2Cor. 4,10), pun căluș tuturor patimilor 
necugetate ale trupului și retează relele sufletului prin 
împărtăşirea din bine; și iarăşi, întrucît iubesc sărăcia şi 
fug de lăcomie, mama idolatriei. 

Toiagul este „pom al vieţii pentru toți cei ce-l stäpînesc, 
si neclintit pentru toţi cei care se sprijină pe el ca pe 
Domnul” (Prov. 3,18). 

Iată lucrurile al căror simbol sînt, ca-n rezumat, vesmin- 
tele. Iată acum și cuvintele pe care Părinţii le spun lor 
(călugărilor) necontenit: „Copii, credinţa se întărește cu 
frica de Dumnezeu ; aceasta [se întărește] cu înfrînare; pe 


aceasta o fac neclintită răbdarea si nădejdea; din acestea | 


două se naște nepătimirea, al cărei vlăstar este iubirea, 


poarta cunoaşterii naturale, după care vine teologia și feri- ; 


cirea deplină”. 


Atât să zicem deocamdată despre sfintul veșmînt și despre | 


învăţătura bătrînilor. Urmează să vorbim despre viaţa prac- 
tică şi cea gnostică, [expunînd] nu ce-am văzut și auzit, ci 
cît am învăţat de la ei [că se cuvine] să zicem şi altora. Am 
împărţit, prescurtind, pe cele practice într-o sută de capete, 
iar pe cele gnostice în cincizeci pe lîngă șase sute. Pe unele 
le-am ţinut ascunse, pe altele le-am prezentat obscur, ca să 
„nu dăm cele sfinte cîinilor şi să nu aruncăm mărgăritarele 
înaintea porcilor” (Mat. 7, 6). Pentru aceia însă care päsesc 
pe urma lor toate vor fi cît se poate de clare. 


Sfintul Munte. Pare să fie vorba de Sion. Prin urmare, fratele 
Anatolios, căruia i se adresează tratatul despre practicile călu- 
gäresti, Gnosticul şi Capetele gnostice poate să fi făcut parte din 
comunitatea întemeiată de Melania şi Rufin pe Muntele Măslinilor 
din Ierusalim. 

Sketis sau Skitis (Evagrie utilizează a doua variantă) desem- 
nează aici, metonimic, toate cele trei comunități egiptene, desti- 
natarul scrisorii aflîndu-se în afara graniţelor Egiptului. Evagrie a 
locuit în ultima parte a vieţii la Chilii, comunitate situată între 
Nitria şi Sketis. Etimologia cuvîntului Sketis nu a fost încă lămu- 
rită. Locul se afla la o distanţă de cincizeci de kilometri la sud de 
Chilii şi „la o zi şi o noapte” de mers pe jos de Nitria, comunitatea 
cea mai nordică (Hist. Monach. 23). Călugării trăiau practic într-o 
depresiune lungă de treizeci de kilometri și largă de șase, situată 
sub nivelul mării, plină cu lacuri de nitriu. Întemeietorul comu- 
nitätii sketiote a fost Macarie Egipteanul, unul din maeştrii lui 
Evagrie. 

Evagrie este primul care descrie simbolistica veșmintelor 
călugăreşti, plecînd, probabil, de la o tradiţie orală. Origen, pe 
urmele lui Philon din Alexandria (Mos. II, 109-135 ; Quaest. Ex. II, 
107-124), descrisese alegoric veșmintele Marelui Preot. Pasajul din 
Levitic 16,3-4 poate să fi avut un anumit rol în constituirea acestui 
cod al vestimentatiei cälugäresti pe ideea purității spirituale. Casian 
va prelua interpretarea evagriană în Instituțiile cenobitice, cartea I. 
Historia monachorum in Aegypto ne informează, în capitolul 10, că 
avva Kopris de la Nitria a impus pentru prima dată costumul 
complet călugărilor din comunitatea sa : tunică fără mîneci, culion 
şi melotă. Multe apoftegme confirmă relativa lipsă de unitate a 
vestimentatiei monahale în diferitele comunități egiptene, cel putin 
la începutul existenţei lor. Avva Kopris avea aproape nouăzeci de 
ani spre sfîrşitul secolului al IV-lea, fiind așadar contemporan cu 
Evagrie. 

Koukoulion : forma grecizată a latinescului cucullus (în româ- 
neste a devenit „culion”, prin afereza primei silabe). Desemna o 
capă cu capuson pe care o purtau, îndeobște, ţăranii si copiii. 
Simbolizează inocenta, starea de pruncie în care anahoretul trebuie 
să se menţină pînă la moarte. In Regula lui Pacomie, termenul 
apare în următoarele capitole: 38, 81, 91, 99. 

Miinile goale. La Evagrie, semnul neascunderii în faţa oame- 
nilor şi a lui Dumnezeu. Pentru Casian, semnul neatingerii de 
lucrurile profane. 

Analabos : scapular. Piesă vestimentară descrisă de Casian 
(op. cit. & 5). Acesta o numește, fie subcinctoria, fie redimicula, fie 
rebracchiatoria. E vorba de două panglici din lînă care se încru- 
ciseazä cuprinzînd gîtul si trecînd pe la subtiori. Ele au menirea să 
lipească veșmintele de trup. 

Cingătoarea : simbolul jugulării patimilor. De asemenea, pune 
0 graniţă între lumea exterioară şi cea interioară, legîndu-l pe 
călugăr de Dumnezeu. In Lev. 16,4 si 3Regi 2,5 „cingătoarea” (zone) 
trimite la ideea conservării purității prin separarea de profan 
(pasajul din Regi vorbeşte tocmai de „murdărirea” cu sînge, aşadar, 
profanarea acestui simbol al purității); în Psalmul 108,19 (după 
Septuaginta) cingătoarea trimite mai degrabă la ideea de con- 
stringere (blestemul trebuie să-i strîngă pe dușmani ca o cingă- 
toare). În lov 12,18 aceasta simbolizează puterea regală, puterea 
care strînge laolaltă, care „ţine în frîu”. În sfîrşit, în Faptele apostolilor 
21,10-14, cingătoarea joacă rol de instrument premonitoriu. El face 
parte din recuzita profeților. În cazul acesta, Agabus, un profet 
creştin din Iudeea își leagă mîinile şi picioarele cu cingătoarea 
(zone) lui Pavel, prevestind prin gestul său iminenta arestare a 

Apostolului. Toate aceste conotaţii biblice se pot regăsi si în sim- 
bolul monahal al cingătorii. 

Melota : mantie din piele de capră sau de oaie, asemănătoare 
aceleia pe care o poartă profeţii din Vechiul Testament (Ilie : 3Regi 
19,13). Simbolizează mortificarea simţurilor, datorită părului, mate- 
rie moartă. Interesant este faptul că melota se purta în timpul 
mesei, dar era interzisă la împărtășanie. 

Cincizeci pe lîngă şase sute : numărul capitolelor din care este 
alcătuit Gnosticul, plus numărul capitolelor din care este alcătuit 
tratatul Capetele gnostice, cele două texte formînd un diptic spre 
folosul călugărilor înaintați. 


Cuvânt practic! al aceluiaşi. 
O sută de capete 


1 


Creștinismul este învăţătura Miîntuitorului nostru Isus 
Cristos, alcătuită din practică, fizică si teologie. 


La originea acestei tripartiţii a creştinismului se află schema 
paideică stoică: filozofia este alcătuită din etică, fizică si logică. 
Evident, termenii moderni nu au absolut nici o legătură semantică 
cu termenii antici preluaţi şi modificaţi de autorii creștini. Contrar 
părerii lui A. Guillaumont — „ceea ce la început nu era decît o 
simplă clasificare a științelor a devenit ulterior distincţie a trei 
etape în viaţa spirituală” — consider, bazîndu-mă pe studiile lui 
Pierre si Ilsetraut Hadot, că ideea de progres spiritual exista încă 
din Antichitatea păgînă. Ideea de şcoală modernă nu poate da 
seamă de ceea ce însemna o şcoală filozofică din vremea lui Platon 
sau Antistene, ori chiar din vremea, ceva mai tîrzie, a lui Libanios. 
Creştinismul, în viziunea lui Évagrie, nu este decît o dogma (învă- 
täturä) asemenea oricăror alte dogmata filozofice, cu precizarea, 


1. Logos praktikos, „cuvînt practic”. Pentru titlul volumului am ales formula 


modernă, mai firească pentru noi, aceea de „tratat practic”. Traducerea 
aceasta nu se adresează numai preoţilor sau călugărilor, ci întregii obşti 
creştine. Socotesc că o reîmprospătare a limbajului ortodoxiei (în sensul 
normalizării la toate nivelurile: sintactic, morfologic, lexical) rămîne una 
din prioritățile culturii române. Cel mai important rol în sensul acesta îl 
joacă traducerile. Atîta timp cît ortodoxia nu va dispune de traduceri 
clare, în limba pe care o vorbim astăzi, nu în cea pe care o vorbeau românii 
secolului al XVIII-lea, contactul cu Sfinta Scriptură al tinerelor generaţii 
va fi din start condamnat la sterilitate. Nu mă gîndesc nici o clipă să 
contest stilul traducerilor în domeniu realizate pînă acum. Vreau doar să 
spun că fiecare generaţie trăiește într-un spaţiu social, cultural ori ling- 
vistic propriu. Iar sacrul nu se manifestă altundeva decît în acest spaţiu 
în perpetuă schimbare. Pledez, așadar, pentru o rescriere a mesajului 
creștin într-o limbă română vie și firească. 

esenţială, că această dogma se ancorează în persoana lui Isus 
Cristos. Ideea de coeziune, de organicitate a creştinismului este 
sugerată şi prin cuvîntul synestos (redat în traducere prin „alcă- 
tuită”). In Comentariul la Cîntarea Cîntărilor Origen scrie (tradu- 
cerea latină aparţine lui Rufinus) : Generales disciplinae quibus ad 
rerum scientiam peruenitur sunt tres, quas Graeci ethicam, phy- 
sicam, enopticen appellauerunt ; has nos dicere possumus moralem, 
naturalem, inspectiuam. („Disciplinele generale prin care se ajunge 
la cunoașterea lucrurilor sînt trei. Grecii le-au numit [disciplină] 
etică, fizică, enoptică ; iar noi putem să le numim [disciplină] morală, 
naturală, contemplativă.”) Fiecare disciplină, sau etapă spirituală, 
este pusă în legătură cu una dintre cele trei cărți atribuite regelui 
Solomon : morala cu Proverbele, ştiinţele naturii cu Ecleziastul, iar 
contemplatia cu Cîntarea Cîntărilor. Această idee origenianà, ca 
multe altele, va face carieră în Orient. Cel mai prestigios moşte- 
nitor al ei a fost Grigore de Nyssa. În fapt, două sînt etapele majore 
ale progresului spiritual: curățirea, prin practică, si contemplarea 
în doi timpi: a creaturilor lui Dumnezeu şi a „locului lui 
Dumnezeu”. Cel care se nevoieşte în realizarea primului tel — al 
curätirii, al „nepătimirii” (apatheia) — se numeşte praktikos ; cel 
care a atins „nepătimirea” (relativă, deoarece, va spune Evagrie, 
numai prin moarte devenim total „nepătimitori”, „apatici”) si începe 
urcuşul gnozei se numește gnostikos. Dar nu trebuie pierdut nici o 
clipă din vedere faptul că fiecare dintre cele trei „ipostaze” le 
presupune obligatoriu pe celelalte două. Creștinismul se defineşte 
ca o învățătură organică, după modelul Treimii Sfinte. Practica 
fără gnoză e un chin absurd, nemîntuitor ; gnoza fără practică, o 
nebunie. Abia după o asceză îndelungată, după strunirea patimilor, 
„apaticul” (monahul curätit de patimi) se poate încerca în viaţa 
contemplativă, mai întîi pătrunzînd în tainele firii, şi abia după 
aceea, în tainele de peste fire, adică în cunoaşterea unitivă a lui 
Dumnezeu. 


2 


Împărăţia cerurilor este nepătimirea sufletului însoțită de 
cunoașterea adevărată a fiinţelor. 


În Kephalaia Gnostika V, 30, Evagrie scrie : „Dacă Împărăţia cerurilor 
este contemplarea ființelor și ea, după cuvîntul Domnului, «se află 
înlăuntrul nostru», şi dacă lăuntrul nostru este sub stăpînirea 
demonilor, atunci pe drept se zice că filistinii au pus stăpînire pe 
Pămîntul Fägäduintei”. Contemplarea Împărăției cerurilor reprezintă 
prima etapă a progresului duhovnicesc. A pătrunde taina creaturilor 

lui Dumnezeu înseamnă a fi intrat deja în Pămîntul Fägäduintei, 
în Împărăţia cerurilor. A treia formulă, sinonimă cu primele două, 
este „Împărăţia lui Cristos”. Ea apare, de pildă, într-o scrisoare 
atribuită în mod tradiţional lui Vasile cel Mare, dar care, de fapt, 
aparține lui Evagrie (8, 7, 26-29): „Se spune că Împărăţia lui 
Cristos este orice ţine de cunoașterea materială, în timp ce Împărăţia 
lui Dumnezeu sau a Tatălui este [orice ţine de cunoaşterea] imate- 
rială ori, după spusa cuiva, contemplarea divinității înseși”. Iar în 
Comentariile aceluiaşi la Psalmi citim: „Împărăţia Lui (Cristos) 
este contemplarea tuturor celor care sînt şi care vor fi în veci; 
contemplarea celor care sînt se zice că este Împărăţia cerurilor” 
(PG 12, 1196 B-C, apud Guillaumont, p. 500). 


3 


Impärätia lui Dumnezeu este cunoașterea Sfintei Treimi, 
care pătrunde în substanţa minţii, depășind cu mult gradul 
de nestricăciune al acesteia.. 


Am tradus frust și oarecum abscons. Dar am ţinut să respect 
terminologia lui Evagrie şi să nu explicitez decît în subsol. Punctul 
nevralgic al fragmentului îl constituie participiul pasiv al verbului 
symparekteino, symparekteinomene, care îl determină pe gnosis, 
„cunoaşterea”. În cele mai multe cazuri, acest verb înseamnă „a 
compara” ori, după sensul mai concret propus de Lampe în Lexi- 
conul său, „a întinde un obiect alături de alt obiect pentru a face 
comparatia între ele”. Numai că în textul nostru verbul pare să 
aibă un alt sens, şi anume, „a fi coextensiv”, la forma pasivă, 
desigur. Aşadar: „cunoașterea Sfintei Treimi este coextensivă 
substanţei ori tesäturii (alt termen specializat, systasis) inte- 
lectului (nous). Ca observaţie de ordin filologic şi stilistic: cum 
limba română, în prospetimea ei, nu posedă acel nivel de neutra- 
litate stilistică propriu altor limbi (ca, de pildă, franceza), fapt 
pentru care traducerea exactă a terminologiei filozofice, foarte 
specializate, ar fi cel puţin jenantă, propun o versiune-echivalare 
cît mai firească, urmînd să precizez în cadrul scurtelor mele comen- 
tarii termenii şi sensurile lor ,stiintifice”. 

Prin urmare, a treia şi ultima treaptă a vieţii duhovniceşti are 
drept tel contemplarea unitivă a Împărăției lui Dumnezeu, care se 
află mai presus de Impärätia cerurilor (numită de Evagrie și Impä- 
rätia lui Cristos) şi care constă în contemplarea fiinţelor create de 
către Dumnezeu. Mintea (nous) ajunsă la gradul contemplării 
creaturilor a dobîndit deja incoruptibilitate, nemurire. Dar aces- 
tea (incoruptibilitate/nemurire) par a nu fi, în ochii lui Evagrie, 

desävîrsite. Există o treaptă mai înaltă, în care, prin legătura cu 
Dumnezeu-Creatorul, intelectul! se îmbibă oarecum de „nemurirea” 

dumnezeiască, care nu are nimic de-a face cu nemurirea imaginată 
de creatură. Un pasaj din Kephalaia Gnostika (în siriacă, versiunea 
notată de Guillaumont S,) se referă la această nemurire (nestri- 
căciune, aphtharsia) : „Numele de «nemurire» arată unitatea naturală 
a minţii (nous), iar faptul că ea este eternă (arată) nestricăciunea 
ei. Primul nume e însoţit de cunoaşterea Sfintei Treimi ; al doilea, 

de contemplarea firii” (Guillaumont, p. 111). Mintea nu-şi atinge 
scopul întru care a fost creată decît o dată cu dobîndirea gnozei 
depline, adică a contemplării lui Dumnezeu. În Capetele gnostice 
ale lui Maxim Mărturisitorul se glosează pe ideea distinctiei dintre 
Împărăţia lui Dumnezeu şi Împărăţia cerurilor: „Unii caută prin 
ce se deosebeşte Împărăţia cerurilor de Împărăţia lui Dumnezeu. Se 
deosebesc ele prin fond (kath'hypostasin) sau numai prin formă 
(kath'epinoian)? Acestora trebuie să le spunem că ele nu se deose- 
besc prin fond — căci, prin fond, amîndouă sînt una şi aceeași —, ci 
prin formă. Împărăţia cerurilor este dobîndirea cunoaşterii fin 
telor prin propriile lor rațiuni (logoi) neamestecate şi existente în 
Dumnezeu înaintea tuturor timpurilor, pe cînd Împărăția lui 
Dumnezeu este împărtăşirea prin har a bunurilor care există în 
mod firesc lîngă Dumnezeu. Una este după rostul ființelor, cealaltă, 
pe cît înțelegem, trece dincolo de rostul ființelor” (PG 90, 1168 C). 

Putem rezuma astfel gîndul sfîntului Maxim : Împărăţia cerurilor 
desemnează, în fond, unul si același lucru ca şi Împărăţia lui 
Dumnezeu. Deosebirea de formă, sau de aspect, constă în modalităţile 
de accedere la această realitate esenţială. Impärätia cerurilor presu- 
pune accesul gnostic (mintea se sprijină pe ratiunile ființelor create), 
în vreme ce Împărăţia lui Dumnezeu presupune accesul haric, prin 
iubirea lui Dumnezeu revărsată asupra minţii omului. 

Cînd iubeşti un lucru, tînjesti din tot sufletul după el, şi 
cînd tinjesti, te lupti să-l dobîndești. Dorinţa este începutul 
oricărei plăceri, iar simtirea naşte dorința : într-adevăr, cel 
lipsit de simtire este liber de patimi. 


Cu această apoftegmă începe, de fapt, expunerea propriu-zisă a 
doctrinei practice. Primele trei gînduri au plasat subiectul volumului 
în contextul, mai larg, al trilogiei compuse din Tratatul practic, 
Gnosticul şi Capetele gnostice. Acum sîntem atrași direct, fără 
precizări prealabile, în vertijul psihologiei evagriene. 

Un sir de stări legate între ele: simtirea (aisthesis) dă naştere 
dorinţei (epithymia), iar aceasta dă naștere, la rîndu-i, plăcerii 
(hedone). Toţi aceşti termeni au o puternică încărcătură semantică 
platoniciană. Cauza ultimă a plăcerii este așadar senzaţia (aisthesis). 
Pentru a elimina efectul trebuie suprimată cauza: cel ne-impärtit 
(a-moiron) de senzație, spune exact textul nostru, este eliberat şi de 
patimă. Cu alte cuvinte, cel care nu cade sub ,îimpärteala” (moira), 
sub täisul senzatiilor exterioare reușește să smulgă din el, mai întîi, 
dorinţa, şi după aceea plăcerea. Acesta este primul pas în anahoreză, 
care etimologic vrea să spună: „retragere spre interiorul unui loc 
pustiu”. 

În privinţa iubirii-eros invocate chiar la începutul fragmentului, 
trebuie spus că ea se deosebește net de dragostea-agape. Eros-ul este 
iubirea păgînă, legată de poftă (epithymia), este iubirea nostalgică 
după o jumătate-pierdută si niciodată regăsită de către iubitor (textul 
emblematic al acestei iubiri fiind mitul androginului povestit de 
Aristofan în Banchetul lui Platon). Dimpotrivă, , dragostea- agape sé 
defineşte nu u în raport cu un obiect permanent exi exteriorizat prin dorință, 
ci în raport cu un subiect permanent interiorizat prin credinţă. - 

Împotriva anahoretilor demonii luptă goi; împotriva ceno- 
bitilor ori a celor care lucrează laolaltă întru dobîndirea 
virtuţii, ei îi înarmează pe fraţii cei mai delăsători. A doua 
bătălie e mult mai ușoară decît prima, întrucît [oricît vom 
căuta] nu vom găsi pe pămînt oameni mai cruzi decît demo- 
nii ori care să cuprindă, singuri, toată răutatea lor. 


Intră în scenă demonii. Trimit, pentru o mai adîncă familiarizare 
cu ei, la studiul lui Guillaumont din Dictionnaire de Spiritualite, 
Paris, 1957, tome III, col. 141-238. Aici mă voi limita la cîteva consi- 
deratii despre locul pe care îl ocupă demonii în viața spirituală a 
monahilor egipteni. Cum scrie si Evagrie, excelent cunoscător al 
subiectului, experimentator pe viu al luptelor cu vrăjmașul, demonii 
atacă în persoană pe cei mai performanti atleți ai lui Dumnezeu : pe 
anahoreti. O apoftegmă povesteşte cum un călugăr care a ales calea 
retragerii în pustie și a singurătăţii, văzînd că nu e vizitat de demon 
a fost cuprins de deznădejde. A încetat să se mai roage lui Dumnezeu 
si a prins să se roage cu fervoare demonilor, pînă cînd aceștia s-au 
îndurat si s-au năpustit asupră-i. Atunci călugărul s-a liniştit, totul 
era în ordine, se putea considera acceptat în oastea Domnului. 
Pustiul este ţinutul predilect al întlnirilor cu sacrul, în ambele 
ipostaze : pozitivă (Dumnezeu) şi negativă (diavol). Într-o comunitate, 


| Evagrie, îi transformă si pe oamenii 

demonii acţionează prin intermediari. În pustiu însă, călugărul 
trebuie să-l înfrunte pe dracul gol (gymnos). Textul programatic 
care fixează dimensiunea agonală, războinică a anahoretului îl 
constituie Viaţa lui Antonie, scrisă probabiliîn 357 de către Atanasie. 
Există trei momente decisive în suisul duhovnicesc al părintelui 
monahismului, momente care, pe plan orizontal, se concretizează 
în trei retrageri spre inima pustiului. Acestea sînt: 1) ocuparea 
unui mormînt din marginea satului în care s-a născut ; 2) stabilirea 
dincolo de fluviu, în aşa-numitul „deşert exterior” — așadar punerea 
unei granite naturale între el şi restul comunităţii si 3) retragerea 
definitivă în „deșertul interior”, aproape de Marea Rosie. Cu cît 
pustiul este mai îndepărtat de zonele locuite, cu atît atacurile 
demonilor sporesc în intensitate. 

Un demon i se plînge lui Antonie, în Viața mai sus pomenită, că 
neamul său, care stăpînea întreaga lume în vremea păgînismului, 
este nevoit acum să se refugieze în pustiu. După extinderea religiei 
lui Cristos în toate colțurile oikoumenei, demonilor nu le-au mai 
rămas decît mormintele şi pustiurile. Dar nici aici nu au pace, 
întrucît pustiul însuși, după o expresie celebră, „a devenit cetate”. 
Demonul cu care discută Antonie pare de-a dreptul disperat. „Ce 
este, zice el citînd Evanghelia, între tine [Antonie] și pustiu ? Pleacă 
de aici!” Ai spune că nu mai are decît două soluţii: să se sinucidă 
ori să emigreze pe altă planetă. 

Trei sînt si principalele forme sub care demonii ştiu să lupte 
(lupta lor fiind întotdeauna neloială): 1) prin gînduri rele, logismoi 
(Evagrie va consacra numeroase pagini acestui subiect); 2) prin 
viziuni şi halucinaţii, phantasiai şi 3) prin qui pro quo-uri. Demonii 
Știu să ia înfățișări ale unor personaje din anturajul călugărului, 
personaje pe care acesta le respectă şi le ascultă orbește. Pot lua, 
de asemenea, chipul „îngerilor de lumină”. 

Cum aminteam în studiul introductiv, demonii formează una 
din cele trei categorii pe care le întruchipează „naturile raţionale” 
(ta logika) după căderea din sfera divină (prima creaţie). Cauza 
căderii lor a fost excesul de mînie (thymos) : „Demonul este natura 
raţională care, datorită mîniei prea mari, a căzut din slujirea lui 
Dumnezeu” (KG III, 34). Fragmentul următor ne spune că thymos-ul 
se vindecă prin iubire. Așadar, demonii sînt fii Cu deficit de 
iubire” si surplus de thymos. Mînia, stare specific demonică după 
cuprinși de ea în demoni. Asta 
se va întîmpla la Judecata din a șaptea zi, a doua judecată, unde 
oamenii vor fi împărțiți, după merit, în îngeri și demoni, urmînd ca 
în a opta zi, veşnică, atît îngerii, cît si demonii să se resoarbă în 
pleroma divină, să-şi recîştige statutul de dinaintea căderii. 

Demonii au şi un sälas al lor, interzis oamenilor, aşa cum, de 
cealaltă parte, sălașul nostru interior — gîndurile — nu poate fi 

cunoscut decît de Dumnezeu și de îngerii Săi. Demonii ghicesc 
doar, intră în noi pe dibuite sau profitînd de slăbiciunile noastre. 
Prinsi între lumea îngerilor şi cea a demonilor, oamenii se definesc 
ca fiinţe întredeschise prin excelență. Ei nu pot veni în contact 
direct, nici cu creaturile -de lumină, nici cu cele de întuneric. Ca 
într-un cleşte cosmic,-sufletul omului se zbate între dorul de ä-si 
transgresa condiţia firească şi neputinta de a o face. Singura soluţie 
este să se lase invadat, să rămînă deschis, veșnic la pînda-elipei 
harice cînd natura lui va putea încolţi, transfigurîndu-se. 

Închişi într-o lume aparte, demonii sînt închiși si într-un trup 
aparte, un trup de aer, spre deosebire de cel de foc, al îngerilor, ori 
de pămînt, al oamenilor: „La îngeri predomină intelectul (nous) şi 
focul; la oameni, pofta (epithymia) şi pămîntul, iar la demoni, 
patima (thymos) şi aerul. Ultimii se apropie de cei din mijloc prin 
nări, iar primii prin gură” (KG I, 68). Așadar, demonii „se respiră”, 
în vreme ce îngerii pur si simplu „se înghit”. 

Alte caracteristici ale demonilor: se deplasează în zbor, fiind 
foarte usori ; sînt transparenti, desigur ; pot fi uşor reperati prin faptul 
că prezenţa lor răceşte atmosfera din jur ; miros îngrozitor de urît 
(pentru cei desävîrsiti, care au mirosul fin); au un glas tipätor, 
urlător, precum vijeliile ; cînd vor, pot îmbrăca un chip omenesc, 
care nu-i decît o aparenţă. În ce priveşte psihologia demonilor, 
Evagrie ne-o va prezenta în „capetele” următoare din Tratatul practic. 

Fraţi mai delăsători (amelesterous) : ameleia („delăsare”, „neîn- 
grijire”). Termenul poate fi apropiat semantic de adiaphoria („indi- 
ferentä”) si de amerimnia („nepăsare”). Marcu Ascetul stabilește 
următoarea ierarhie a viciilor: „Din iubirea de plăcere se naște 
nepăsarea (ameleia), iar din nepăsare, uitarea” (Tratate duhov- 
nicesti, I, 79, în PG 65, 916 A). Iar Origen, maestrul indirect al lui 
Evagrie scrie, comentînd parabola semănătorului : „Stînca (pe care + 
sămînţa nu încolţeşte) este sufletul omului împietrit de nepäsare” 
(De Principiis III, 1, 13). o E 

Oameni mai cruzi decît demonii. Literal: „mai amari” sau „mai 
înţepători” (pikroterous). Toată răutatea lumii n-ar putea întrece 
răutatea unui singur demon. De aceea, şi lupta anahoretului este 
infinit mai grea decît a cenobitului sau a creștinului obișnuit. Un 
accent apologetic şi un elogiu indirect adus tagmei monahicești. 


x 
* *% 


Iată două apoftegme din Pateric avînd ca temă principală încles- 
tarea sau harta necontenită a călugărului cu demonii: 


Spuneau, despre avva Teodor, că, odată, pe cînd locuia la Sketis, a 
venit la el un demon care vroia să intre în chilie. El însă l-a legat 

afară. A venit încă un demon, vrînd să intre, dar l-a legat şi pe acesta. 
Cînd s-a apropiat al treilea demon, i-a văzut legaţi pe ceilalți doi şi-i 
întreabă : „De ce staţi aici, afară ?”. Ei îi răspund: „E cineva înăuntru 
si nu ne dă voie să intrăm”. Atunci al treilea a încercat să intre cu 
forța, dar bătrînul l-a legat si pe el. Speriindu-se de rugăciunile lui, 
cei trei demoni l-au chemat şi i-au zis: „Dezleagă-ne si dă-ne drumul”. 
Bătrînul le-a zis: ,Plecati”, iar ei s-au rusinat si au plecat (Teodor de 
la Ferme 27). 


Avva Macarie trăia, odată, în pustiul pustiului, retras de unul singur, 
iar mai jos era un alt pustiu plin de frați. Bătrînul păzea drumul și-l 
vede pe Satana, cu chip de om, trecînd pe-acolo. Părea că poartă un 
stihar de in găurit, iar de fiecare gaură spînzura cîte un vas mic. 
Marele bătrîn îl întreabă: „Unde mergi ?”. El răspunde: „Merg să-i 
stîrnesc pe frați”. Bătrînul a întrebat : „Dar pentru ce-ţi trebuie vasele 
acestea ?”. El a răspuns: „Duc gustări fraţilor”. „În toate?” „Da, în 
toate. Dacă unuia nu-i place un fel îi dau alt fel, şi dacă nu-i place nici 
acesta, îi dau altul și măcar unul o să-i placă.” Apoi a plecat, iar 
bătrînul a rămas să păzească drumurile, pînă cînd Satana s-a întors. 
Cum l-a văzut îi zice: „Salutare”. Acela răspunde : „De unde salutare...”. 
Bătrînul : „Dar ce s-a întîmplat ?”. „Toţi s-au sălbăticit, nimeni nu mă 
mai respectă.” Bătrînul: „Cum, nu mai ai nici un prieten acolo?”. 
Satana : „Ba mai am unul singur, un călugăr care mă crede şi cînd mă 
vede se învîrtește ca o morişcă”. Bătrînul : „Cum îl cheamă pe frate ?”. 
»Theopemptos.” Şi, după ce i-a spus numele, a plecat. Atunci avva 
Macarie se scoală și merge în pustiul de jos. Fraţii, auzind de venirea 
sa, i-au ieşit înainte cu ramuri de palmieri (loan 12,13) şi fiecare se 
pregătea, socotind că bătrînul va găzdui la dînsul, dar el căuta, în 
munte, pe cineva numit Theopemptos. Găsindu-l, a intrat în chilia lui. 
Theopemptos l-a primit cu bucurie. Cînd au rămas singuri, bätrînul îl 
întreabă : „Cum o duci, frate ?”. El a răspuns: „Prin rugăciunile tale, 
bine”. Bătrînul zice: „Nu te frămîntă gîndurile rele ?”. El zice: „Nu, 
deocamdată sînt bine”, căci îi era rușine să vorbească. Bătrînul con- 
tinuă : „lată, eu fac asceză de atîtia ani, toți mă cinstesc, dar pînă si pe 
un bătrîn ca mine tot mă sîcîie duhul curviei”. Theopemptos a răspuns: 
„Crede-mă, avva, şi pe mine”. Bătrînul s-a prefăcut asaltat si de 
celelalte gînduri rele, pînă cînd l-a făcut să mărturisească totul. Apoi 
l-a întrebat: „Cum posteşti ?”. El zice: „Pînă la ceasul al nouălea”. 
Bătrînul îi zice: „Posteşte pînă seara, practică asceza, învaţă pe de 
rost bucăţi din Evanghelie şi din celelalte Scripturi, si cînd îți mai 
vine vreun gînd rău, nu privi în jos, ci întotdeauna sus, iar Domnul te 
va ajuta”. După ce bătrînul l-a sfătuit așa pe frate a plecat în pustiul 
său. Uitîndu-se din nou pe drum îl vede pe demon şi-l întreabă : „Unde 
te mai duci ?”. El zice : „Să-i stîrnesc pe fraţi”. Si s-a dus. La întoarcere 
bătrînul îi zice : „Ce-i cu fraţii ?”. [Satana]: „Rău”. Bătrînul: „De ce ?”. 
El: „Toţi sînt sălbatici, şi cel mai rău e că pînă şi prietenul meu, 
care-mi dădea ascultare, nu ştiu de ce s-a întors de la mine si nu mă 
mai crede, ba a devenit mai sălbatic decît toţi. M-am jurat să nu mai 
calc pe acolo măcar o bucată de vreme”. Zicînd aceasta a plecat şi l-a 
lăsat singur pe bătrîn. Iar sfintul a intrat în chilia sa (Macarie 
Egipteanul 3). 


Despre cele opt gînduri 

Gîndurile cele mai generale, în care se cuprind toate celelalte, 
sînt în număr de opt. Primul este gîndul lăcomiei; după el 
vine cel al curviei; al treilea este cel al iubirii de arginti; al 
patrulea este gîndul tristetii; al cincilea, al mîniei; al sase- 
lea, al acediei; al șaptelea, al slavei deșarte; al optulea, al 
trufiei. Faptul că toate aceste gînduri ne tulbură sau nu sufle- 
tul nu ţine de noi; faptul însă că ele pot veni mai devreme 
sau mai tîrziu ori că stîrnesc sau nu patimi ţine de noi. 


După un scurt capitol introductiv, se abordează problema-cheie 
pentru folosul duhovnicesc al călugărului, aceea a prezentării mala- 
diilor şi leacurilor psihice. Maladiile sînt provocate de opt dușmani 
principali, mai precis, de opt „gînduri rele”. Capitolele 6-15 au fost 
publicate de Emery Bigot, în secolul al XVII-lea, ca un tratat 
autonom, sub titlul De octo cogitationibus. Bigot, ca şi ceilalţi 
savanţi care s-au ocupat după el de publicarea manuscriselor 
evagriene, nu şi-a dat seama că cele opt fragmente aparțin unui 
tratat mai amplu. Chestiunea manuscriselor formează primul volum 
al ediţiei publicate de către Antoine şi Claire Guillaumont în colecția 
„Sources Chrâtiennes”. Trimitem cititorul interesat la această lucrare. 

Gîndurile cele mai generale (genikotatoi logismoi). In literatura 
monastică, logismoi își pierde neutralitatea semantică, devenind 
„gînduri rele”. Aproape peste tot sensul este peiorativ. În Despre 
cele opt duhuri rele (PG 79, 1145A-1164D), Evagrie foloseşte pentru 
„gînd” termenul „duh” (pneuma). Teoria celor opt gînduri sau duhuri 
rele a fost preluată de toată tradiţia monastică orientală și apoi 
occidentală. Casian, discipolul lui Evagrie, o desfășoară pe larg în 
Instituţiile cenobitice (cărțile V-XII). De fapt, titlul complet al lucră- 
rii este De Institutis cenobiorum et de octo principalium uitiorum. 
Iată lista oferită de Casian (V, 1, ed. Guy, SC 109, p. 190): octo 
principalia uitia... id est primum gastrimargiae, quae interpretatur 
concupiscentia gulae, secundum fornicationis, tertium philargyriae, 

quod intelligitur auaritia, uelut proprius exprimatur, amor pecuniae ; 


quartum irae ; quintum tristitiae ; sextum acediae, quod est anxietas 
siue taedium cordis ; septimum cenodoxiae, quod sonat uana seu 
inanis gloria; octauum superbiae. („Opt vicii principale : primul 
este cel al lăcomiei, care înseamnă dorința nestăvilită de a înghiți 
ceva; al doilea, al curviei; al treilea, al iubirii de arginti, care 
înseamnă avaritie, sau spus mai pe șleau, iubirea de parale; al 
patrulea, al mîniei ; al cincilea, al tristeții; al şaselea, al acediei, 
adică apăsarea sau amarul inimii; al șaptelea, al falei desarte, 
care vrea să zică umflare în pene; al optulea, al trufiei.”) Există o 
singură deosebire între lista întocmită de Evagrie si cea calchiată 
de Casian: la acesta din urmă, tristeţea e pe locul cinci, iar mînia 
pe locul patru. Evagrie le aranjase invers. În studiul introductiv al 
ediţiei sale, A. Guillaumont urmăreşte soarta motivului „celor opt 
duhuri rele” de la zămislirea lui în Orient, pînă la ultimele avata- 
ruri occidentale. Grigore cel Mare, în Moralia, preia lista lui Casian, 
dar înlocuieşte acedia prin inuidia. Apoi scoate trufia din lista 
celor opt, conferindu-i un rol aparte, de viciu suprem. Astfel, lista 
se reduce la şapte vicii generale, cu invidia în locul acediei. În 
secolul al XIII-lea ea se fixează definitiv (e vorba de lista „celor 
şapte păcate capitale” popularizată mai ales de Contra-Reformă). 
În Orient, loan Damaschinul mosteneste si păstrează toate cele 
opt duhuri rele (Despre cele opt duhuri rele, PG 95, 80A). 

Evagrie a inventat de toutes pieces această teorie? Nu a avut 
nici o sursă la îndemînă ? Hausherr, iar în urma sa Guillaumont 
susţin că tot Origen s-ar afla la originea listei evagriene. Numai că 
la teologul alexandrin cele opt vicii nu sînt prezentate într-o teorie 
autonomă si coerentă. Referirile la ele sînt risipite în mai multe 
texte. Evagrie a făcut o sistematizare a lor, plecînd, după părerea 
mea, pe de o parte, de la experienţa personală, iar pe de altă parte, 
de la experienţa „bătrînilor” egipteni. Mai ales pentru descrierea 
viciilor, o experienţă livrescă ar fi fost total insuficientă. Iată locu- 
rile mai importante unde Origen pomeneşte numele cîtorva vicii : 
In Matthaeum XV, 18 (philoploutia, iubirea de bogății ; to pneuma 
tes kenodoxias, duhul slavei deșarte ; to pneuma tes epithymias, 
duhul poftei neînfrînate ; tou phobou, al mîniei ; tes hedones, al 
plăcerii ; tes orges, al mîniei) ; In Ezechielem 6, 11 (se reiau cîteva 
din lista precedentă şi apar două noi: ho daimon tes lypes, demonul 
tristeţii ; şi ho daimon tes porneias, demonul curviei). Din pasajele 
origeniene referitoare la vicii lipsesc două: acedia şi gastrimargia 
sau lăcomia. Ele apar însă indirect, în pasajele citate din Scriptură, 
mai cu seamă în legătură cu scena ispitirilor lui Isus. Prin urmare, 
se poate spune că toate cele opt vicii sau toți cei opt demoni insirati 
de Evagrie sînt pomeniti într-un context sau altul de către maestrul 
său, Origen. 

O. Zâckler si L. Wrzol (citați de Guillaumont, pp. 73-75) propun 
un model stoic pentru lista lui Evagrie. Într-adevăr, recunoaşte 
Guillaumont, stoicismul şi-a lăsat amprenta asupra lui Evagrie (să 
nu uităm că acesta a fost discipolul direct al lui Grigore din Nazianz, 
fost student la Atena, unde a frecventat cu asiduitate cursurile 
retorilor si filozofilor păgîni). Dar nu trebuie să exageräm, inter- 
pretînd totul prin această grilă. Evagrie, cum vom vedea mai încolo, 
preia din stoicism unul din termenii-cheie (apatheia), dar încres- 
tinîndu-l. Apatheia evagriană, în afară de formă, nu are aproape 
nimic comun cu cea stoică. 

Guillaumont urcă şi mai sus, din punct de vedere temporal, 
decît Origen în încercarea de a găsi modelul „octavei” lui Evagrie. 
De fapt, Origen însuşi îl trimite la Testamentul celor doisprezece 
patriarhi, scriere iudaică intertestamentară, datînd, probabil, din 
secolul al II-lea î.Cr. Aici tema celor opt „duhuri ale rătăcirii” este 
subsumată temei principale a celor două duhuri pe care omul le 
primește de la naștere : duhul adevărului si duhul minciunii sau al 
rătăcirii (al erorii). Acestor două duhuri principale si opuse, practic 
ireconciliabile, Testamentul lui luda adaugă un al treilea duh, 
„duhul de mijloc”, care se manifestă la nivelul spiritului uman prin 
facultatea discernămîntului. „Duhul de mijloc” discerne binele de 
rău şi apoi alege în mod liber unul din cei doi poli. Mintea care a 
ales binele se va subordona duhului adevărului; cea care a ales 
răul, duhului rătăcirii. Faptele tuturor se află înscrise direct pe 
piept, ca într-un catastif viu, așa încît orice încercare de măsluire 
devine imposibilă. 

Cum spuneam, Testamentul celor doisprezece patriarhi mentio- 
nează mai multe „duhuri ale rătăcirii”, în general opt, număr care 
ne trimite direct la lista evagriană (evident, cu diferențele majore 
la nivelul conţinutului). Conform Testamentului lui Ruben (3,3-9) 
există șapte duhuri „specializate” ale rătăcirii, la care se adaugă 
unul general: 1) duhul desfrînării (säläsluieste în simţuri); 2) al 
gastrimargiei (pofta nemăsurată de mîncare; în pîntece); 3) al 
certei (în ficat si în bilă); 4) al amăgirii, al vrăjitoriei (după tradu- 
cătorul francez, al ,cochetäriei”) ; 5) al trufiei ; 6) al minciunii ; 7) al 
nedreptätii. Al optulea duh, prezentat separat de lista celor șapte, 
este „duhul somnului”. 

În alte locuri din Testamentul celor doisprezece patriarhi apar 
informaţii inedite. De pildă, în Testamentul lui Levi 3,2 se spune 
că duhurile rătăcirii (numite „duhuri ale pedepsei”) locuiesc în al 
doilea cer (pornind de la pămînt), printre gheturi şi zăpezi. După 
Judecata finală aceste duhuri vor administra pedepsele cuvenite 
păcătoşilor. Testamentul lui Iuda (14,8) avertizează asupra primej- 
diei de a consuma vin în cantităţi exagerate. Vinul, se spune aici, 

ar facilita pătrunderea duhului rătăcirii în sufletul omului. În ` 
Testamentul lui Issachar (4,1-6) se propune un leac împotriva | 
acestui duh, şi anume, simplitatea, virtute atribuită îndeobşte 


patriarhului Avraam. 


În colecţia alfabetică a Patericului, termenul logismos, la singu- 


lar si mai ales la plural, apare de peste o sută patruzeci de ori (în 
majoritatea cazurilor cu sensul de „gînd rău” sau „gînduri rele”), 
ceea ce dovedeşte că ne aflăm realmente în faţa unui termen central 
al monahismului. De fapt, chiar prima apoftegmă din culegere ni-l 
prezintă pe neînfricatul Antonie cuprins „de acedie şi de întu- 
nericul gîndurilor rele”. Alte ocurente : Antonie 23 ; Arsenie 6; 11; 
28 ; Ammonas 1;4;6; Ammoes 1;3; Avraam 1 ; Daniel 8; Dioskoros 
2; Ioan cel Pitic 4; 12; Isidor 6 etc. Iată, drept exemplificare, 
această ultimă apoftegmă, care leagă într-un fel „capetele” 5 şi 6 
ale TP. 


Se povestea, despre avva Isidor, că îi spuneau gîndurile rele: „Eşti 
mare om”. Si el le răspundea: „Precum avva Antonie? Sau întru totul 
ca avva Pambo sau ca alți părinţi pläcuti lui Dumnezeu ?”. După ce 
aducea astfel de întîmpinări se liniştea. Iar cînd dușmănia [demonilor] 
îl strivea, făcîndu-l să creadă că oricum va fi osîndit, el le răspundea: 
„Chiar dacă sînt osîndit, pe voi am să vă găsesc sub mine” (Isidor 6). 

Gîndul lăcomiei sugerează călugărului căderea grabnică 
din starea de asceză. El îi înfățișează stomac, ficat, splină si 
hidropizie sau vreo boală îndelungată, apoi lipsa celor de 
trebuintä precum și absența medicilor. Adesea îl împinge 
să-şi amintească de unii fraţi care-au căzut odinioară pradă 
acestor suferințe. Alteori îi îndeamnă pe bolnavii înșiși să 
meargă la cei care trăiesc în abstinentä si să le povestească 
toate nenorocirile lor ca si cum acestea li s-ar fi întîmplat 
din pricina ascezei. 

Prin „sugerează” am tradus verbul grecesc hypoballei, „strecoară 
în minte”. Așadar, gîndul sau demonul lăcomiei subminează buna 
intenţie a călugărului, „strecoară sub ea” (după traducerea exactă 
a termenului) tot felul de supozitii care o erodează încetul cu 
încetul, ajungînd să o surpe în cele din urmă. 

Cum arată Guillaumont, prin „lăcomie” (gastrimargia) nu trebuie 
să înțelegem excesul de mîncare, ci neabtinerea de la mîncare la 
vremea postului. Gastrimargia este compus din gaster = stomac şi 
margia = nebunie. Sensul de bază ar fi așadar cel de „nebunie a 

stomacului”. Stomacul își iese din ţiţîni, nu mai respectă regula 
abstinentei de teamă să nu care cumva să se îmbolnăvească. Absti- 
nenta îndelungată ar dăuna sănătăţii. În plus, în plin pustiu nu 
găseşti nici medic, nici medicamente. Călugărului i se face frică 
pentru viaţa lui. În multe apoftegme si Vieti ale părinţilor pustiei 
ni se spune că aceştia, spre sfîrşitul vieții, renunţă la posturile 
_competitionale” şi revin la un regim alimentar mult mai variat ŞI 
mai consistent. 

O excepţie pare a fi fost părintele duhovnicesc al lui Pahomie, 
îndîrjitul Palamon. Palamon moare în urma unei boli de splină. 
Cum spune textul, Viața lui Pacomie, prima versiune greacă, boala 
se datorează „exerciţiilor supraomeneşti ale ascezei sale”. Uneori 
mînca fără să bea nici un scrop de apă, alteori bea apă fără să ia 
nici o îmbucătură. Acest regim alimentar exagerat și oarecum 
arbitrar îl aduce în pragul morţii. Fraţii îl roagă pe bătrîn să 
înceteze postul si să mänînce în fiecare zi cîte o portie întreagă ca 
să se întremeze: după ce se va însănătoşi va reîncepe exerciţiile 
ascetice. În primă instanță, Palamon, ca să nu pară trufas, le dă 
ascultare si începe să mănînce normal. Dar după numai cîteva zile 
se răzgîndește zicînd așa : „Martirii lui Cristos erau tăiaţi în bucăţi, 
decapitati, arşi de vii, și, cu toate acestea, nu renuntau pînă în 
ultima clipă la credința lor în Dumnezeu ; şi eu, care nu suport 
decît un chin mărunt, să fiu las, să renunţ tocmai acum ?”. La putin 
timp după ce-şi reia exerciţiile ascetice, Palamon „e vizitat de 
Domnul”. Dar, cum spuneam, el este excepţia care întărește regula. 
Majoritatea călugărilor släbiti de vîrstă își îndulcesc asceza, încep 
să măniînce şi să doarmă mai mult (a se vedea Viața lui Macarie 
Egipteanul). De altfel, la vîrsta aceasta, poftele nu-i mai asaltează 
cu aceeași intensitate ca în tinereţe, iar de renunţat e prea tîrziu 
să renunţe la călugărie. Să mai amintim că și Vasile cel Mare, în 
preajma căruia Evagrie a stat o vreme, a murit dintr-o boală de 
ficat, pricinuită de asceză îndelungată. 

Gastrimargia trimite automat la cadenta postului. De fapt, așa 
cum am văzut, ea nu înseamnă nesatietate, îndopare cu alimente 
(în cazul călugărilor acest sens ar fi total inadecvat), ci întrerupere 
nefirească a postului. Călugării egipteni aveau un ritm de viață 
extrem de bine reglat, iar postul se înscria în acest ritm. Apofteg- 
mele ne spun că ei posteau îndeobște dyo dyo, expresie care, dato- 
rită cîtorva contexte clare, trebuie înţeleasă și tradusă prin „o zi 
da, o zi nu”. Bineînţeles, cine dorea să postească eroic nu era 
împiedicat, dar logica monahală așeza moderatia înaintea eroismului. 
Mai bine să mänînci zilnic o bucată de pîine, spunea părinţii din 
pustiu, decît să mănînci două bucăţi de pîine la două zile. 

Întreruperea postului nu era permisă decît în cazul vizitelor. 
Dacă avea musafiri numeroşi, gazda era obligată, din dragoste, si 
dintr-o minimă politeţe, la urma urmei — dar politetea ce-i dacă nu 
o formă a dragostei față de aproapele ? — să mănînce de mai multe 
ori pe zi. Acest exces alimentar urma să fie compensat printr-un 
post ulterior mai dur şi mai îndelungat decît de obicei. 


Odată, avva Achilas a venit în chilia avvei Isaia, la Sketis, si l-a găsit 
mîncînd: pusese apă și sare într-un castron. Văzînd că bătrînul a 
ascuns [castronul] după funii, îi zice: „Spune-mi, ce mîncai?”. El a 
răspuns : „lartă-mă, avva, am tăiat smicele, am mers prin arsitä si de 
aceea am luat în gură o bucatä de pîine și niște sare. Dar, cum aveam 
gîtlejul uscat de arsitä, îmbucătura nu putea să lunece. De aceea am 
fost silit să torn şi puţină apă peste sare, ca să pot înghiţi. lartă-mă 
dar”. Bătrînul răspunde: ,Veniti să-l vedeţi pe Isaia cum mănîncă 
supă la Sketis! Dacă vrei să mănînci supă, du-te în Egipt!” (Achilas 3). 


Altădată, avva Zenon, mergând prin Palestina, a obosit si s-a așezat să 
mănînce lîngă un strat de castraveți. Gîndul îi zice : „Ia și mănîncă, nu 
e cine ştie ce”, dar el i-a răspuns: „Hoţii primesc pedeapsă. Gîndeşte-te 
dacă tu poţi îndura pedeapsa [cuvenită]”. S-a ridicat și a stat cinci zile 
în arsitä, iar după ce s-a ars bine a zis: „Nu pot îndura pedeapsa”. 
Apoi îi zice gîndului: „Dacă nu poți, atunci nu fura și nu mînca”. 

Demonul curviei îl sileste [pe călugăr] să poftească trupuri 
diferite. El are mai cu seamă grijă de cei care se înfrînează, 
pentru ca aceştia, convinși că nu vor dobîndi nimic, să lase 
totul baltă. Si, mînjind sufletul, îl încovoaie spre trebi mîr- 
şave. Ba îl face să spună ori să asculte tot felul de vorbe, ca 
si cum lucrul cu pricina ar fi chiar în faţa ochilor lor. 


Colecţia sistematică a Patericului consacră un întreg capitol 
(al V-lea) acestui demon, unul dintre cei mai activi în pustiul egiptean. 
Am selecționat şi tradus două din cele cincizeci şi patru de apof- 
tegme. Lor le-am adăugat o savuroasă apoftegmă din colecţia alfabe- 
tică, despre lecuirea de gîndul curviei a avvei Olimpiu de la Chailii. 


Era un călugăr la Sketis, mare luptător. Odată vrăjmaşul îi strecură 
amintirea unei femei tare frumoase și-l chinuia îngrozitor. După rîn- 
duiala lui Dumnezeu un alt frate cobori dinspre Egipt către Sketiss. Şi 
tot vorbind ei ba de una, ba de alta, [noul venit] a zis : „Femeia cută ruia 
a murit”. Era tocmai cea cu care se lupta fratele. Auzind vestea, acesta 
îşi luă haina şi noaptea se duse în Egipt, deschise mormîntul aceleia, 
îşi îmbibă haina cu scursorile [cadavrului], după care se întoars:e la 

chilie. Aici, puse duhoarea aceea înaintea lui si începu să se lupte cu 
gîndul rău zicînd: „lată pofta după care umblai, uite-o aici, în faţa ta! 
Satură-te !”. Și aşa s-a încercat pe sine în duhoarea aceea pînă cînd s-a 
potolit războiul dintr-însul. 


Doi fraţi au plecat la piaţă să-și vindä mărfurile. Si după ce s-au 
despărţit, unul dintre ei căzu în curvie. Celălalt frate se întoarse și-i 
zise: „Să mergem la chiliile noastre !”. Dar acela îi răspunse: „Nu 
merg”. Celălalt: „De ce, frate ?”. „Fiindcă după ce ai plecat tu, eu am 
căzut în curvie.” Vrînd să-l cîştige cu vorba, fratele său începu a-i zice: 
„Și mie, după ce ai plecat tu, mi s-a întîmplat la fel. Dar hai să mergem, 
să ne pocăim din suflet, si Dumnezeu va lăsa să treacă de la el”. S-au 
întors așadar si au spus bătrînilor ce-au pätit. Si li s-a dat poruncă să 
se pocăiască. Și unul face pocăință pentru celălalt, ca si cum ar fi 
păcătuit si el. Dumnezeu, văzînd truda lui din dragoste fräteascä, 
peste puține zile descoperi unuia dintre bătrîni că, datorită iubirii 
nemăsurate a celui ce nu păcătuise, l-a iertat pe păcătos. Iată ce 
înseamnă să-ți pui sufletul pentru fratele tău! 


Avva Olimpiu de la Chilii a fost ispitit de curvie. Gîndul rău îi zice: 
„Du-te şi ia-ti femeie”. El s-a sculat, a făcut clisă si a plăsmuit o 
femeie. Apoi își zice în sine: „Iată femeia ta, trebuie să munceşti mult 
pentru ea, ca să o hränesti”; si a început să muncească mai abitir ca 
înainte. A doua zi a făcut din nou clisă şi a plăsmuit o fată, zicîndu-și: 
„Femeia ta a născut. Trebuie să muncesti și mai mult, ca să-ţi hrănești 
si să-ți îmbraci copilul”. Si, făcînd aşa, a rămas fără vlagä. Atunci îi 
zice gîndului: „Nu mai suport osteneala”. Gîndul i-a răspuns: „Dacă 
nu suporţi osteneala, atunci nu-ţi căuta femeie”. Si văzîndu-i Dumnezeu 
chinul, i-a luat ispita si s-a potolit (Olimpiu 2). 

Iubirea de arginti sugerează o lungă bätrînete, neputinta 
mîinilor de a mai munci, zilele de foamete care vor fi și 
bolile ce-l vor năpădi [pe călugăr], nevoile sărăciei și marea 
rușine de a primi de la alţii cele de trebuintä. 


Demonul avaritiei vine, si el, cu o pletoră de bune intenții si justi- 
ficări. Călugărul pune bani deoparte, gîndindu-se că va veni o 
vreme cînd nu va mai fi în stare să muncească si să-și cîștige nici 
măcar mica ratie anuală de pesmeti si ulei. Atunci va fi obligat să 
cerșească de la frați, umplîndu-se astfel de rușine. La aceste gîn- 
duri se adaugă spectrul terifiant al cortegiului de boli pe care 
bätrînetea le aduce cu sine. Or, prima apoftegmă pe care am ales-o 
din colecţia sistematică a apoftegmelor (SC 387, pp. 330-333) nu 
face altceva decît să preîntîmpine si să anuleze din start conceperea 
unui asemenea scenariu catastrofă. Călugărul nu trebuie să se 

gîndească la viitor, întrucît viaţa lui se află cu totul în mîinile lui 


Dumnezeu. Sensul acestei apoftegme e confirmat şi completat dei 


sensul ușor moralizator al celei de-a doua. 


Bătrînii povesteau despre un grădinar că trudea din greu şi toată 


munca lui o dădea de pomană, păstrînd pentru sine doar ce-i trebuia! 
de cheltuială. Or, gîndul rău a început să-i dea tîrcoale, zicîndu-i: 


„Stringe si pentru tine o para, două, ca nu cumva, îmbätrinind ori. 


cäzind bolnav, să ai nevoie de ceva agoniseală”. El se apucă să strîngă 


şi umplu așa o ulcică de parale. S-a întîmplat că într-o zi se îmbolnăvi, | 
un picior începu să-i putrezească si el își cheltui toată agoniseala: 
degeaba. Mai tîrziu vine la el un doctor priceput şi-i zice : „Dacă nu-ţi 


tai piciorul, îți va putrezi tot trupul”. Atunci el se hotărăște să-şi 
reteze piciorul. În noaptea aceea, cufundîndu-se în sine si cäindu-se. 
adînc de ce făcuse, grăi cu suspine: Aminteste-Ti, Doamne, de lucrurile 


pe care le-am făcut spre folosul fraţilor”. Si, pe cînd grăia el așa, un! 


înger al Domnului a stat în faţa lui și i-a zis: „Unde sînt paralele pe 
care le-ai strins? Unde-i nădejdea pe care ai agonisit-o?”. Atunci 
[bătrînul] se gîndi şi zise: „Am greșit, Doamne, treacă de la Tine, căci 
de acum înainte n-o să mai fac aga ceva”. Atunci îngerul îi atinse 
piciorul și pe dată se vindecă. Și, sculîndu-se dis-de-dimineaţă, plecă 
la ogor să lucreze. Doctorul, după cum se vorbiseră, veni cu toate instru- 


mentele, ca să-i reteze piciorul. Dar i se spune: „A plecat dis-de-dimi. | 


neaţă să-şi lucreze ogorul”. Uimit, doctorul se duse la ogorul unde 
lucra acela. Și-l vede săpînd pămîntul si slävind pe Dumnezeu pentru 
că l-a făcut sănătos. 


Un frate l-a întrebat pe un bätrin : „Mă laşi să pästrez pentru mine doi 


galbeni pentru cînd voi fi bolnav ?”. Bătrînul, văzîndu-i gîndul rău, À 
cum că vrea să păstreze [banii], îi zise : „Da”. Dar fratele, întorcîndu-se $ 
la chilia lui, începu să se frămînte si să-și zică: „Oare bătriînul mi-a ! 
spus adevărul sau nu?”. Şi, sculîndu-se, merse din nou la bătrîn gi 
făcînd o metanie îi zise: „În numele Domnului te rog, spune-mi ade- i 
vărul, căci prea sînt frămîntat de gînduri din pricina celor doi galbeni”. À 
Atunci bătrînul îi zice: »Ti-am spus aşa fiindcă am ştiut că vrei să-i | 
păstrezi. Dar nu-i frumos să ţii asupra ta mai mult decît ai nevoie i 
pentru trebuintele trupului. Așadar, dacă ţii să păstrezi cele două į 


| parale, înseamnă că în ele îţi cauţi RAGE gi dacă se întîmplă ca | 
à \ 


ele să se piardă, înseamnă că Dumne 

Uneori tristețea apare din cauza neîmplinirii dorințelor, 
alteori ea urmează mîniei. Tristetea pricinuită de neîmpli- : 
nirea dorințelor apare astfel: unele gînduri hulpave aduc 
aminte sufletului de casă, de părinți şi de viața dusă ! 


TRATATUL PRACTIC 67 


odinioară. Şi dacă văd că el nu se împotrivește defel, ba, 
dimpotrivă, le urmează, risipindu-se în plăcerile minţii, 
atunci, înșfăcîndu-l, îl cufundă în tristeţe: „Nu mai am nici 
trecut, nici viitor din pricina vieţii de acum”. Si, bietul 
suflet, pe cît se umilă de gîndurile cele dintîi, pe atît se 
coboară si se umileste de cele din urmă. 


Tristetea (lype) poate avea două pricini: steresis ton epithymion 
(neîmplinirea dorințelor) şi mînia (orge). Proaspătul intrat în mînăs- 
tire dorește să-și revadă casa părintească, fraţii, rudele, prietenii. 
Împotriva acestor dorinţe se ridică pustiul, noua viaţă, care se 
desfășoară cu totul în afara lumii. Atunci sufletul se umple de 
tristeţe, tînjind, cu nostalgie, după trecutul neexorcizat și sperînd 
la viitorul plin de fägäduinte. Pentru un asemenea suflet întristat, 
viaţa de mînăstire nu reprezintă decît o paranteză care la un 
moment dat se va închide. Să ne amintim că şi învățătorul lui 
Evagrie, Grigore din Nazianz, cel mai melancolic Părinte al Bise- 
ricii, nu a putut rezista demonului tristetii. La chemările insistente 
ale lui Vasile, deja instalat în mica mînăstire de pe malul Irisului, 
el răspunde că nu-şi poate părăsi părinţii suferinzi si înaintați în 
vîrstă, nici moşia din Nazianz. 

De obicei, călugării egipteni își vindecau tristețea, dorul, nos- 
talgia, prin refuzul oricărui contact cu familia si cu apropiații 
(cf. Arsenie, Pimen si frații săi). Celebră este apoftegma despre 
Marcu, un tînăr ucenic al avvei Silvan, care a refuzat cu obstinatie 
să-și vadă mama venită de la mare depărtare să-şi revadă fiul: 


Odată, mama avvei Marcu a venit, cu mare pompă, să-și vadă fiul. 
Bătrînul [Silvan] i-a ieșit înainte si femeia l-a rugat: „Avva, spune 
fiului meu să iasă, ca să-l văd”. Bătrînul a intrat în chilie și i-a zis: 
„leşi, ca să te vadă mama ta”. Purta niște toale peticite si era plin de 
fum de la bucătărie. leșind, din ascultare, a închis ochii si a salutat: 
„Să fiți mîntuiţi, să fiți mâîntuiţi, să fiți mintuiti”, fără să-i vadă. 
Mama lui nu l-a recunoscut și a trimis iarăși la bătrîn, zicîndu-i: 
„Avva, adu-mi fiul, ca să-l văd”. Acesta îl întreabă pe Marcu: „Nu 
ţi-am spus să ieşi, ca să te vadă mama ta?”. Marcu i-a răspuns: „Am 
ieşit, după cum mi-ai spus, avva, dar, te rog, nu-mi mai spune să ies 
încă o dată, ca să nu-ţi fiu neascultător”. Atunci bătrînul a ieșit și i-a 
zis mamei: „Fiul tău a venit adineauri si v-a spus: Să fiți mîntuiţi”. 
Și, după ce a alinat-o cu cîteva cuvinte de mîngiîiere, femeia a plecat. 


Risipindu-se în plăcerile minţii (în original: diacheomenen en 
tais kata dianoian hedonais). Sufletul se risipește în plăcerile minții 
(imagine platoniciană din Phaidon). Asceza filozofică presupune 
„adunarea” sufletului risipit în trup, reconstituirea lui ca entitate 
autonomă, care să se poată desprinde singură şi zbura din colivia 

cărnii. Evagrie merge aproximativ pe aceeaşi idee. Asceza înseamnă | 


concentrare asupra unui singur ţel, neabatere de la un program de 
viaţă călăuzit de învăţătura şi viaţa lui Cristos. Virtutea principală 
a călugărilor este monotropia. 

Mînia este o patimă foarte iute. Se si spune, de altfel, că 
este o înfierbîntare a părții pătimașe precum și o pornire |; 
împotriva celui care a greșit ori se crede că ar fi greșit cu | 


ceva. Ea înveninează sufletul toată ziua, dar mai ales scoate 


mintea din ţiţîni în timpul rugăciunilor, oglindindu-i chipul { 
celui care a pricinuit supărarea. Uneori, cînd durează mai : 


multă vreme, preschimbîndu-se în ranchiună, noaptea pro- 


voacă tresäriri, moleșeala trupului, paloarea feţei, atacuri | 
din partea fiarelor cu înţepături veninoase. Aceste patru į 


semne care însoțesc ranchiuna pot fi descoperite în tovă- 
răşia mai multor gînduri rele. 


Am tradus thymos, aici şi în toate celelalte pasaje, prin „parte 


pătimașă”, rezervînd epithymiei traducerea „parte poftitoare”. 


Thymos are în greacă numeroase înțelesuri, dar toate vecine cu 


ideea de „forţă psihică nestăvilită”. În cazul textului nostru, sensul 
este cel platonician, din Republica. Platon compară, de altfel, această 
funcţie a psychei cu a doua categorie de cetăţeni ai polis-ului ideal, 


aceea a războinicilor. Aprinderea thymos-ului provoacă mînia care, : 


persistînd, se transformă în ranchiună. lar ranchiuna împiedică 
rugăciunea senină si curată. Tot ea, pe timpul nopții, provoacă 
dereglări psiho-somatice, dintre care Evagrie descrie patru: tre- 
săriri (mai degrabă scuturături, ca de friguri) ; moleşeala trupului 
(tradus exact, lichefierea, înmuierea trupului, vlăguirea lui) ; îngălbe- 
nirea feţei si senzaţia de înţepături de fiare veninoase. Despre 
miînie, literatura filozofică antică, mai cu seamă cea stoică (în 
greacă şi latină), este foarte bogată. 


Avva Agaton, din Pateric, obişnuia să zică: ,Mîniosul, chiar 
dacă învie morţii, tot nu-l este plăcut lui Dumnezeu” (Agaton 19). 
La rîndul său, avva Ammonas mărturisea că a petrecut la Sketis 
zece ani, rugîndu-se zi şi noapte, pentru ca Dumnezeu „să-i dea 
har să-și învingă mînia” (Ammonas 3). Întrebat ce-i mînia, avva 
Isaia a răspuns: „zavistie, minciună şi nestiintà” (Isaia 11). Avva 
loan cel Pitic nu suferea mînia si, ori de cîte ori se nimerea în 
anturajul cuiva care i-ar fi putut-o stîrni, prefera să fugă, ca în 
apoftegma următoare : Cînd mergeam odată pe drumul spre Sketis, 

încărcat cu funii, cămilarul vorbea şi mi-a stirnit mînia. Am lăsat 
jos funiile şi-am luat-o la fugă (loan cel Pitic 5). Dar apoftegma cea 
mai pilduitoare îl are în centru pe Efrem Sirul, vestit pentru carac- 
terul lui blînd si îngăduitor: 
Odată, din îndemnul unui [răuvoitor], vine la el o curtezană, ca să-l 
ademenească la împreunare rușinoasă, ori, dacă nu, măcar să-i stir- 
nească mînia, fiindcă niciodată nimeni nu-l văzuse mînios. El i-a spus 
curtezanei să-l urmeze, și cînd au ajuns lîngă un loc plin de lume, i-a 
zis: „Hai să-ţi împlineşti dorința în locul acesta”. Ea însă, văzînd 
mulţimea, îi răspunde: „Cum putem face așa ceva într-un loc plin de 
lume, fără să ne rusinäm ?”. El îi zice: „Dacă ne ruşinăm de oameni, 
cu atît mai mult se cuvine să ne ruşinăm de Dumnezeu, care judecă 
tot ce-i ascuns în întuneric”. Si curtezana a plecat fără să-şi împli- 
nească dorinţa (Efrem 3). 

Demonul acediei, care se mai numește și „demonul de 
amiază”, este cel mai apăsător dintre toţi. El se näpusteste 
asupra călugărului pe la ceasul al patrulea și dă tîrcoale 
sufletului acestuia pînă pe la ceasul al optulea. Mai întîi, el 
face ca soarele să-i pară că abia se mișcă sau chiar că stă în 
loc, iar ziua parcă ar avea cincizeci de ore. Apoi, îl tintuieste 
cu ochii pe ferestre, împingîndu-l să iasă afară din chilie, să 
cerceteze dacă soarele mai are mult pînă la ceasul al nouă- 
lea, ori să-și poarte privirile roată-mprejur după vreun frate. 
Pe lîngă acestea, îi stîrnește ură faţă de locul în care-și 
duce viaţa, faţă de viaţa însăși și față de lucrul cu mîinile, 
precum si pentru faptul că iubirea i-a părăsit pe fraţi și nu 
mai are pe cine să cheme în ajutor. Iar dacă, în zilele cu 
pricina, cineva l-a întristat pe călugăr, demonul profită ca 
să-i sporească ura. Atunci îl face să tînjeascä după alte 
locuri, unde ar putea găsi mai ușor cele de trebuintä, unde 
ar lucra fără atîta trudă, dar dobîndind mai mult. Si adaugă 
îndată că a fi plăcut Domnului nu ţine de un loc anume: 
căci dumnezeirii, zice el, i te poţi închina pretutindeni. La 
toate acestea el adună amintirea casei părintești și a vieţii 
de odinioară ; îi înfăţişează cît de lungă e viaţa, aducîndu-i 
înaintea ochilor toate chinurile ascezei. Într-un cuvînt, cum 
se spune, trage toate itele pentru ca bietul călugăr, pără- 
sindu-si chilia, s-o ia la fugă. Acest demon nu e urmat înde- 
aproape de nici un altul: o stare de liniște și o bucurie de 
nespus cuprind sufletul după încheierea bătăliei. 

Acedia este „boala anahoretică” prin excelenţă. Ea dispare din lista | 


celor opt (mai tîrziu șapte) păcate capitale, metamorfozîndu-se, în 
mediul cenobitic, în „trîndăvie”, „langoare”, „tînjală”. Origen așază 


ispita akediei între cea a somnului (kypnou) şi cea a lasitätii (deilias) | 


(Comentariu la Evanghelia după Luca, 19). Într-adevăr, acedia e 


un amestec de somnolentä, silă, deznădejde si trîndăvie, care-] | 


face pe călugăr să abandoneze lupta împotriva demonilor si să se 
lase în mîna purei și arbitrarei întîmplări. 
G. Bunge scrie în cartea consacrată acestei năpraznice boli : „Pe 


calea către Dumnezeu, acedia este poate vräjmasul cel mai de : 
temut, întrucit ea riscă să înăbușe intelectul, centrul persoanei | 


umane”. lar în altă parte: „Acedia este expresia unei adînci dezin- 


tegrări a persoanei umane, ca urmare a păcatului”. În De octo | 
spiritibus malitiae (PG 79, 1157-1160), Evagrie completează descrie- | 
rea din Tratatul practic : „Acedia este vlăguirea (atonia) unui suflet, | 
a unui suflet care nu rezistă prin fire si nu stă drept, curajos, | 
înaintea încercărilor. Ce este mîncarea pentru un trup sănătos, 
este încercarea pentru un suflet curajos. Vîntul de nord hrănește 
mugurii, încercările întăresc forţa sufletului. Norii fără apă sînt 
alungaţi de vînt, mintea (intelectul) fără stäruintä (hypomone) : 
[e alungată] de vîntul acediei. Roua primăvăratică încolteste roadele | 
ogorului, un cuvînt duhovnicesc înalță sufletul. Valul acediei îl | 
scoate pe călugăr afară din chilie, cel care stăruie îşi păstrează | 
liniștea (hesychazei). Invocînd nu știu ce vizite la fraţii bolnavi, | 


acedicul își împlineşte, de fapt, propria-i voie. Monahul acedic e 


iute la slujire, dar socotește poruncă doar propria-i satisfacere. O | 
boare lină de vînt apleacă o plantă, gîndul hoinărelii îl bate pe | 


acedic. Nici un vînt, oricît de puternic, nu mişcă un copac bine 


înrădăcinat, acedia nu smulge din tîtîni un suflet bine clădit. [...] $ 


Ochiul acedicului e tot timpul aţintit asupra ferestrelor, iar mintea 
lui își închipuie musafiri. A scîrţiit ușa, îndată iese afară. A auzit 
un glas, îndată se catärä la fereastră si rămîne așa pînă-i amortesc 
mădularele. Cînd citește, acedicul cască neîntrerupt si repede îl 
cuprinde somnul ; se freacă pe la ochi, își întinde braţele și, desprin- 
zîndu-și privirile de pe carte, începe să se uite pe pereţi, apoi iar 
mai citește puţin şi, reluînd sensurile cuvintelor, îşi găseşte treabă, 
apoi începe să numere filele de măcar patru ori, strîmbă din nas la 
forma literei precum şi la lucrătură, iar la urmă, închizînd cartea 
o pune sub cap şi pică într-un somn nu foarte adînc”. 

Pe lîngă Origen și Evagrie, boala mai este pomenită de Ioan 
Scărarul, Grigore de Nazianz, Grigore de Nyssa, Varsanufie, loan 
din Gaza, Marcu Călugărul, Maxim Mărturisitorul, Simion Noul 
Teolog, Teodor Studitul, Casian, Ieronim etc., într-un cuvînt de 
aproape toţi părinţii greci și latini care au scris opere de edificare 
duhovnicească. 


? 

Acedia creeazä o stare de inconfort interior. Intelectul se depliazä, 
se împrăştie în gînduri fără sir, haotice. Sufletul, în schimb, se 
repliază asupra lui însuși, pierzînd legătura cu izvorul liniştii care 
este Dumnezeu. În cazul ermitului, boala e marcată de o imensă 
plictiseală. Acedia poate fi considerată strămoașa îndepărtată a 
spleen-ului invocat pînă la satietate de romantici. Cauza plictisului 
pare a fi în primul rînd singurătatea: lipsa fraţilor, a rudelor și 
prietenilor. Nu e uşor să stai închis într-o celulă șase zile pe săptă- 
mînă, fără să vezi pe nimeni, fără să împärtäsesti cuiva un gînd, 
într-un cuvînt, fără să comunici. Călugărul începe să se simtă 
inutil, părăsit şi, în cele din urmă, să se autodispretuiascä. Ioan 
Scărarul şi Simion Noul Teolog pun accentul pe un alt aspect al 
stării acedice: acharistia, nemulţumirea pe care călugărul căzut 
pe tînjală o arată faţă de Dumnezeu. Pentru că el se crede părăsit 
nu numai de fraţi, ci de Dumnezeu însuși. Dispretul față de Cel de 
Sus se va manifesta prin încetarea rugăciunii si chiar prin hulire. 

Trei sînt cauzele acediei : munca în exces, scrupulozitatea, clima. 
Primele două par să aibă un numitor comun: excesul, depășirea 
măsurii, întinderea corzii. Isaac Sirul nuanteazä însă: e de acord 
că oboseală fizică sau intelectuală duce mai devreme sau mai tîrziu 
la acedie. Dar adevărata cauză a acestei boli nu este alta decît 
demonul acediei. Cele trei cauze amintite mai sus trebuie consi- 
derate ca fiind accidentale, colaterale. Excesul în muncă fizică sau 
intelectuală, excesul în rugăciune chiar, sleieşte sufletul, îl pre- 
dispune atacurilor demonului de amiază, care atît așteaptă. Clima 
este un alt element: Grigore de Nyssa se plînge undeva de zăpu- 
şeala verii, Varsanufie dă vina pe torpor vernalis, Simion Noul 
Teolog pune boala pe seama vîntului sudic. 

Cauzele accidentale pot fi evitate sau eliminate printr-o serie 
de „exerciţii spirituale”. În primul rînd, trebuie amintită rugă- 
ciunea şi mai cu seamă meditatio mortis. Gabriel Bunge dă urmă- 
torul sens acestui exercițiu : „Acedia, care își înfige rădăcinile secrete 
în «iubirea de sine», constituie si o supraevaluare nesănătoasă a 
vieţii pämîntesti si materiale, cu peripetiile si adversitätile ei inevi- 
tabile. Melete tou thanatou, meditatio mortis («amintirea şi exer- 
sarea întru moarte») ne aminteşte că «cetatea noastră veșnică nu 
este în lumea aceasta» (Evr. 13, 14). Ea ne învaţă să cîntărim 
realităţile acestei vieți cu sobrietate și să trăim în consecinţă”. 
(Akedia, pp. 115-116). Un alt remediu îl constituie stabilitatea, 
răbdarea (hypomone), exersarea capacităţii sedentare a călugă- 
rului. Călugărul trebuie să exceleze în această virtute, a sedentari- 
tății. Nu întîmplător, virtutea opusă acediei este hypomone, stăruința, 
rezistenţa, perseverenta. Această virtute trebuie înţeleasă la toate 
nivelurile semantice: de la cel mai propriu (rămînerea în chilie cu 

orice pret), pînă la cel mai elevat spiritual (rämînerea cu faţa la 
Dumnezeu cu orice pret). În acest sens, Antonie îşi sfătuia discipolii : 
„După cum peştii [mor] dacă întîrzie pe uscat, tot astfel călugării 
care întîrzie afară din chilie ori își pierd vremea cu cele lumeşti se 
îndepărtează de puterea isihiei. Așadar, după cum peştele trage la 
mare, tot aşa si noi trebuie să tragem la chilie, să nu zăbovim pe 
afară uitînd de paza lăuntrică” (Antonie 10). Perseverenta si con- 
stanta trebuie însă îmbinate cu destinderea.și relaxarea. — 

7 Viaţa ceñobiticäre-marpütin expusă demonului acediei decît cea 
anahoretică. Dincolo de inconveniente, comunitatea are şi aspecte 
pozitive. De altfel, treptat, treptat anahoreza devine o excepţie de 
la regula cenobitică. Modelul pahomian din sudul Egiptului se va 
impune în detrimentul modelului anahoretic din nord. Prin urmare, 
al patrulea remediu l-ar constitui traiul în comunitate, convie- 
tuirea duhovnicească. a 

Demonul de amiază atacă anahoretii la ceasul prînzului, cînd 
soarele se află la zenit si toropeste pămîntul. Roger Caillois a 
consacrat un studiu amănunţit „demonului de amiază” în mitolo- 
giile greacă și latină, sistematizînd şi propunînd o grilă herme- 
neutică pentru înțelegerea hierofaniilor „caniculare”. Caillois remarcă 
faptul că Abraham primește vestea nașterii lui Isaac de la cei trei 
îngeri în miezul zilei (mesembrias, după Septuaginta). Comentînd 
Psalmul 90, unde apare expresia „demonul de amiază”, Ieronim 
afirmă că autorul face aluzie la o credință populară iudaică. Targumul 
si tradiția rabinică personalizeazä „molima care bîntuie la ceasul 
prînzului” : „Demonul de amiază este un monstru alcătuit din solzi 
şi din smocuri de păr, are un singur ochi aşezat în dreptul inimii. 
Nu säläsluieste nici în lumina soarelui, nici în umbră, ci în lumina 
mijlocie. Se rostogolește înainte ca un bulgăre și se näpusteste 
[asupra oamenilor) între ceasul al zecelea, de dimineaţă, şi al 
treilea de după-amiază, mai cu seamă vara, începînd cu ziua de 17 
a lunii Tammus şi terminînd cu ziua de 9 a lunii Ab (iulie si august, 
n.n. C.B.). Toţi cei care văd acest demon pică morţi dintr-o dată” 
(Caillois, p. 161). 

Prima apoftegmă din Pateric, care-l are în centru pe avva Antonie, 
se referă tocmai la acedie. Ea descrie simptomele bolii, propunînd 
la sfîrşit o reţetă simplă de vindecare: lucrul manual. Antonie 
devine astfel primul acedic vindecat, încă o dată model pentru 
toate generațiile de călugări ce se vor nevoi după dînsul: 


Sfintul avva Antonie, stînd odată în pustiu, a căzut pradă acediei și : 


apăsătoarei întunecimi a gîndurilor rele. Și zicea către Dumnezeu: 


„Doamne, vreau să mă mîntuiesc si nu mă lasă gîndurile rele. Ce să À 
fac în neliniștea mea? Cum să mă mîntuiesc?”. Ridicîndu-se putin Si ; 


privind afară, Antonie vede pe cineva aidoma lui, stînd jos și lucrînd, 


apoi sculîndu-se si făcînd rugăciunea, si iar așezîndu-se și împletind ; 


supa Sp at nr, 2 

funia, apoi din nou sculîndu-se pentru rugăciune. Era un înger al 
Domnului, trimis ca să-l îndrepte şi să-l întărească. Și l-a auzit pe 
înger spunînd : „Fă așa si te mîntuieşte !”. Auzind acestea, [avva Antonie] 


s-a bucurat nespus si a prins curaj. Si aşa se mîntuia. 


13 


Gîndul slavei desarte este un gînd tare siret. El se strecoară 
cu ușurință si [în sufletele] celor cu bună purtare, vrînd să 
facă tam-tam despre bătăliile pe care aceștia le poartă și 
căutînd să dobîndească slava de la oameni. El îl face (pe 
călugăr) să-şi închipuie demoni urlînd, femei vindecate, 
o mulţime de oameni atingîndu-i veșmintele; ba chiar îi 
prezice că de acum înainte va fi preot şi-i aduce la ușă tot 
felul de lume care-l caută ; iar dacă el nu vrea [să iasă], va fi 
adus legat. După ce l-a făcut să plutească cu speranţe 
deșarte, gîndul își ia zborul părăsindu.-l fie pe mîna demo- 
nului trufiei (ca să-l pună la încercare), fie pe mîna 
demonului tristetii, care-i aduce alte gînduri, potrivnice 


curviei, pe însuşi acela care puţin mai înainte era preot 
sfînt, adus legat. 


Slava desartä (kenodoxia) este unul dintre demonii cei mai subtili 
și mai vicleni. Se strecoară în sufletele călugărilor care-și înde- 
plinesc cît se poate de corect îndatoririle comunitare sau personale. 
Textul acesta a fost scris tocmai împotriva corectitudinii si a corectilor 
(tois kathortousi), a călugărilor excesiv de calculaţi care, prin exces 
de „orthoteză”, ratează întîlnirea cu harul. Nu este yorba de o 
corectitudine discretă, cinstită, ci de una zgomotoasă și „demago- 
gică” (nu intimplätor-s€ 1 întrebuințează verbul demosieuein). 
Corectul se erijează în model, în lege comunitară. Corectitudinea 
„spiritaată”-n -exprimă decît o cäldutä şi dubioasă împăcare cu 
ine ori, mai bine spus, mulțumire de sine. Îndeplinirea datoriilor | 
tag cn a „împlinirii”, pe care pocäitii auten- : 
tici nu-l pot avea niciodată. Slava desartä sfirseste prin a atîta alți 
demoni: pe cel al trufiei, pe cel al tristetii sau pe cel al curviei. 
Ce sens are închipuirea călugărului „kenodox” ca preot ? O mulțime 
de apoftegme vorbesc despre aprehensiunea călugărilor față de 
orice funcție administrativă (preoţia era refuzată şi din umilinţă, 
călugărul neconsiderîndu-se vrednic de a sluji sfînta liturghie). 
Unii dintre ei preferau să se mutileze. Evagrie însuși, la propunerea 
lui Teofil al Alexandriei, a fost propus pentru funcţia de episcop, 
dar a fugit la prietenii săi din Ierusalim. A accepta preoția sau 

episcopatul echivala cu o trädare a vocatiei monastice si dovedea 
setea de märire si de putere. Cälugärul cäzut pradä demonului 


slavei desarte își închipuie că a si ajuns preot, că vindecă bolnavi si | 


administrează sfînta euharistie. 

Care putin mai înainte era preot sfint, adus legat: în Biserica 
coptă ritul cerea ca patriarhul să fie legat pînă la ungere, pentru 
a-i înfrînge şi ultimul rest de trufie. 

Nu există o mai bună ilustrare a spuselor lui Evagrie decît o apof- 
tegmă povestită de avva Isaia şi publicată de dom Lucien Regnault 
în colecţia alfabetico-anonimă (Les sentences des Peres, vol. III): 


Călugărul care-și petrece vremea cu mirenii nu are nici un folos. 


Începuturile [vieţii lui călugărești) arată cam așa: își pune lacăt la 


gură, postește si e smerit pînă cînd i se duce buhul prin împrejurimi : 

„Cutare călugăr este un adevărat slujitor al lui Dumnezeu !”. Îndată, 
diavolul le sugerează mirenilor să-i aducă de toate: vin, untdelemn, 
aur, spunînd: „Sfintul, sfintul !”. Cum se întîmplă de obicei în cazul 
slavei deşarte, auzind „Sfîntul, sfintul !”, smeritul călugăr se umflă de 
trufie și se aşază cu mirenii la masă, ospătînd, bînd și petrecînd. Apoi, 
cînd se ridică pentru psalmodie, el ridică glasul pentru ca mirenii să 
zică : „la uite cum mai cîntă călugărul cutare !” [...] Apoi, întîlnindu-se 
cu mireni ziua și noaptea, e atîtat de diavol să poftească femei şi copii 
etc. etc. Iar Avva Pimen zicea că, dacă monahul învinge odihna trupească 
şi slava deșartă, el se eliberează de lume (cf. Pimen 66). 

ochi, atrage după sine căderea (drept pedeapsă); smerenia (cobo- 
rîrea în propriii ochi) atrage după sine înălțarea la dreapta Tatălui, 
drept recompensă. Această dialectică paradoxală a vieţii creştine 
constituie „piatra de poticnire”, un adevărat skandalon, atît pentru 
mentalitatea iudaică (pentru care coborîrea lui Dumnezeu în om 
nu avea nici un sens, Dumnezeu fiind transcendenta absolută), cît 
şi pentru cea greacă (pentru care înălţarea omului la Dumnezeu 
constituia hybris-ul prin excelenţă). Una din apoftegmele mai puţin 
cunoscute, păstrată în versiune latină, zice: „Aşa cum trufia suită 
pînă la cer a fost coborîtă pînă î a smerenia coborită 


| 


esigur, virtutea care se opune si vindecä trufia este smerenia. 
Trufia este boala atribuitä sistematic demonilor, care, mai multe 
apoftegme insistă asupra acestui lucru, posedă toate calităţile unui 
călugăr, în afară de una singură: smerenia. Prin smerenie se dobîn- 
deste harul lui Dumnezeu, prin smerenie se operează vindecări și 
tot prin smerenie se alungă demonii : 


Avva Daniel a zis: În Babilon, fata unei mare dregător avea un demon. 
Tatăl ei era prieten cu un călugăr, care i-a zis: „Nimeni nu-ţi poate 
vindeca fiica, în afară de anahoretii pe care-i cunosc, dar, dacă-i vei 
ruga, nu vor primi să facă așa ceva, din smerenie. Să punem la cale 
următorul lucru: cînd vor veni ei la tîrg, prefaceti-vä că vreţi să 
cumpăraţi de la ei și, cînd va fi să ia banii, să le cerem să spună o 
rugăciune. Cred că așa fata va fi vindecată”. Aşadar s-au dus la tîrg și 
au găsit pe ucenicul unui bătrîn stînd jos și vînzînd marfă. L-au făcut 
să vină cu dînșii, ca să care marfa şi să ia banii. Cînd bietul călugăr a 
intrat în casă, îndrăcita a năvălit şi i-a dat o palmă. El însă a întors și 
obrazul celălalt, după porunca Domnului. Chinuit, demonul a strigat: 


- Pemonult trufiei pricinuieste cea mai grea cădere a sufletului. 
El îl convinge să nu recunoască ajutorul lui Dumnezeu, ci să 


| 8 se considere pe sine cauza tuturor faptelor drepte, umflindu-se 
ceilalţi fraţi, pe care îi vede ca pe niște smin- 


„Ce silă! Porunca lui Isus m-a gonit !”. Si îndată s-a vindecat femeia. 
Cînd au venit bătrînii li s-au povestit cele întîmplate, iar ei au slävit 
pe Dumnezeu şi au zis : „De obicei trufia diavolului cade prin smerenia 
poruncii lui Cristos”. 


pe | 
A | tiți, intruçi 


Attente ei nu ştie de ce-i el în stare. Îl 


însoțesc tețea și, cel mai cumplit dintre rele, iesi- 


din ie era metrul și vederea unei mulțimi de demoni în aer. . 


Ultimul si cel mai primejdios demon este demonul trufiei. Etimo- 
logia celui de-al doilea element al cuvîntului grec, hyper-ephania, 
rămîne obscură. Cu toate acestea, primul element, preverbul hyper-, 
„deasupra”, „peste măsură”, ne trimite automat spre ideea de exces 
sau de încălcare a unei limite naturale. De altfel, la Aristotel, 
hyperephania este pusă în legătură directă cu hybris. Orgoliul, în 
sistemul cosmologic al lui Evagrie, reprezintă ,miscarea” negativă 
care restructurează lumea după o ierarhie impusă de gravitatea 
păcatelor : îngeri, oameni, demoni. Evident, Lucifer este primul 
mare orgolios și „disident” cosmic („disident” în sens peiorativ). 
Omul îl va urma, căzînd din Paradis. Orgoliul, înălţarea în propriii 


În prelungirea gîndului evagrian, avva Ilie zice: „La ce foloseşte 
dragostea, unde este trufie ?” (Ilie 3), iar avva Or ne îndeamnă: 


„Cînd se strecoară în tine vreun gînd de orgoliu sau de trufie, scruteazä-ti 
conștiința, dacă ai păzit toate poruncile, dacă-i iubeşti pe dușmanii 
tăi (cf. Mt. 5,44) şi te întristezi de necazurile lor, dacă te socoteşti un 
rob netrebnic (cf. Lc. 17, 10) şi cel mai mare păcătos dintre toţi? Si 
atunci n-o să te mai crezi aşa mare, ca gi cum tu le-ai fi făcut pe toate. 
Ştii doar că un asemenea gînd distruge totul” (Or 11). 


Ieşirea din minţi. Am tradus astfel cuvîntul grec extasis. Extasis 
are aici sensul, peiorativ, de „ieşire din sine”, „exaltare”. Și nu 
numai aici : se pot culege exemple din Istoria lausiacă a lui Palladius 
(18) şi din Pateric (a se vedea apoftegma 37 despre Antonie, din 
colecţia alfabetică, unde apare expresia extasis phrenon). 


Împotriva celor opt gînduri rele 


wo 

Mintea rătăcită este ținută locului prin lectură, priveghere f 


şi rugăciune. Pofta încinsă se stinge prin foame, trudă si 
w wat w . {w . A = 

anahoreză. Partea pătimașă agitată se domoleşte prin cîn- 

tarea psalmilor, răbdare si milostivire -'toate tea la 


i timpul c it-și eu-măsură. Căci ceea nū are măsură ŞT i 
| cade la ceas neprielnic durează putin; si ceea ce durează î 


puţin; mat dégrabä strică decît folosește] "- n 


Gîndurile 15-33 formează un mic tratat de medicină duhovnicească. 
Capitolul 15 constituie introducerea acestui tratat, proiectînd 
dintr-un condei rețete pentru cele trei părţi alcătuitoare ale ființei 
omenești : mintea (nous), partea poftitoare (epithymia) şi partea 
pätimasä sau volitivă (thymos). Schema tripartită se repetă de trei 
ori, una din obsesiile ezoterice ale lui Evagrie. Tabloul se prezintă 
“astfel : 
Boli duhovniceşti : 


I) — minte rătăcită (nous planomenon) 
II) — poftă încinsă (epithymian ekphlogoumenen) 
III) — partea pätimasä agitată (thymon kykomenon) 


Leacuri duhovniceşti : 


I. 1) lectură 
2) priveghere 
3) rugăciune 
II. 1) foame 
2) trudă 
3) anahoreză 
1) cîntarea psalmilor 
2) răbdare (makrothymia = „mărinimie”) 
3) milostivire 


III. 


TRATATUL PRACTIC 77 


16 


Cînd sufletul nostru pofteşte tot felul de mîncăruri, să-i fie 


dor de pîine si de apă, pentru ca să se bucure si de o simplă 
îmbucătură. Căci sătulul pofteste o mie de feluri de bucate, 
în timp ce flămîndul socotește că a te sătura cu pîine e o 
fericire [dumnezeiască]. | 


În concordanță cu cele spuse în capitolul precedent, atunci cînd; 
sufletul tînjește după tot felul de mîncăruri, călugărul trebuie să 
se înfometeze (a se vedea leacul numărul unu pentru boala con- . 
cupiscentei) în aşa măsură încît „să-i fie dar de-piine şi de apă”, ! 


adică de alimentele cu care se hrănește zilnic. Această traducere 
mi se pare mai logică decît aceea propusă de Antoine Guillomont 
(„să reducă ratia de pîine şi apă”). 

Capitolul acesta a stîrnit o reacţie violentă si nedreaptă din 
partea lui loan Scărarul, datorată faptului că origenismul, așadar 
si Evagrie, fuseseră condamnaţi la Sinodul al V-lea ecumenic din 
553 (Scara raiului 14). 

Spre ilustrare am ales o apoftegmă siriacă tradusă după ver- 
siunea engleză a lui Budge (II 6). 


Era un bătrîn care ducea o viaţă atît de aspră, încît niciodată nu bea 
vin. Cînd am ajuns la chilia sa, ne-am așezat să mîncăm. Cineva a 
adus niște smochine, si el a mîncat, apoi a luat apă si a băut. Atunci 
am zis către el rîzînd: „Avva, te ţii tare cu înfrînarea! De vreme ce 
mănînci smochine și bei apă, de ce nu gusti și un pic de vin?”. Și el 
mi-a răspuns: „Dacă iei un pumn de nisip şi-l arunci peste cineva, îi 
faci oare vreun rău?”. Eu am răspuns: „Nu!”. Iar el a continuat: 
„Dacă iei un pumn de apă şi-l arunci peste cineva, oare va simţi vreo 
durere ?”. Eu am răspuns: „Nu !”. Si el m-a întrebat din nou: „Dacă iei 
un pumn de paie și-l arunci peste cineva, oare va simţi vreo durere ?”. 
Nu!” „Dar dacă, mi-a vorbit iar, le iei pe toate si le amesteci laolaltă, 
le främinti bine, le usuci și apoi arunci amestecul obţinut în capul 
cuiva, n-o să i-l spargi ?” Eu am spus: „Aşa este, avva”. lar el mi-a zis: 
„Călugării nu se înfrînează de la anumite lucruri cu bună socoteală. 
Tu nu trebuie să-i asculti pe oamenii din lume care spun: «De ce nu 
mănîncă asta, de ce nu beau asta ?». Nu e nici un păcat în ele? Unii 
oameni știu că nu. Acum, noi ne înfrinäm de la anumite lucruri, nu 
pentru că lucrurile ar fi rele în ele însele, ci pentru că aţiţă patimile, 

Lipsa apei ajută mult la păstrarea cumpătului. Dă crezare 
celor trei sute de israeliți care, împreună cu Ghedeon, au 
pus mîna pe cetatea Madian. 


Apa e considerată de Evagrie ca sälas al demonilor (cf. Historia 
monachorum in Aegypto, ed. Festugière, p. 123). In recenzia latină 


făcută de Rufin ni se spune că „Evagrie recomanda fraților care - 


doreau să-și umilească trupul şi să înlăture închipuirile (fantasiae) 
demonilor să nu bea prea multă apă. El zicea așa: dacă värsäm 
prea multă apă în trup, această apă naște închipuiri tot mai mari, 
oferind demonilor sälasuri pe măsură”. Evagrie însuşi consuma 
foarte puţină apă și aproape nu se atingea de piine. 

Pasajul din Scriptură la care se referă apoftegma noastră este 
Judecători 7,4-7 (traducerea sinodală) : 


A zis Domnul către Ghedeon: „Tot e prea mult popor; du-l la apă; 
acolo ţi-l voi alege. Si de care voi zice să meargă cu tine, acela să 
meargă cu tine, iar de care îţi voi zice că nu trebuie să meargă cu tine, 
acela să nu meargă”. Și a dus el poporul la apă, iar Domnul a zis către 
Ghedeon : „Cine va limpăi apa cu limba din pumni, cum limpăie cîinele, 
pe acela să-l pui deoparte; de asemenea, să pui deoparte si pe toți 
aceia care-și vor pleca genunchii si vor bea apă”. Si a fost numărul 
celor ce au limpăit cu limba din pumni trei sute de oameni; iar tot 
celălalt popor s-a plecat pe genunchii săi să bea apă. Atunci a zis 
Domnul către Ghedeon: „Cu cei trei sute care au limpăit am să vă 
izbăvesc Eu si am să dau pe Madianiti în mîinile voastre, iar tot 
poporul celălalt să se ducă fiecare la locul său”. 


18 


După cum este imposibil ca viaţa și moartea să se afle laolaltă 
într-un om, tot așa este imposibil ca iubirea să stea laolaltă 
cu avutiile. Căci iubirea distruge nu doar avutiile, ci însăși 
| viața noastră trecătoare. 


Iubirea capătă, ca în teologia lui Pavel, dimensiune cristică şi 
mistică. „A iubi” se opune radical lui „a avea”, „a avea” pierzîndu-și 
practic sensul în relaţia de iubire. Cine pierde averea cîștigă iubirea, 
cine pierde iubirea însă, pierde mîntuirea. Merită amintită fraza 
înfiorătoare a lui Gabriel Marcel: „Cînd spun cuiva «Te iubesc», îi 
spun, de fapt, că nu va muri niciodată”. Iubirea este începutul şi 
sfirsitul mîntuirii, distrugerea avutiilor si a vieţii trecătoare. Ea îţi 

ia totul pentru a-ţi dărui totul. Iubirea nu poate fi, în viziune 
creștină, decît absolută si radicală. 

Monahii egipteni dispretuiau orice avutie. Unii dintre ei împru- 
mutau obiecte uzuale confratilor si uitau să le mai recupereze. 
Alţii nu posedau decît un pat, pe care însă nu-l foloseau niciodată. 
„Girovagii” (călugării care nu se instalau niciodată într-un loc, 
tocmai pentru a nu se „înlumi”) își părăseau chilia construită cu 
mare trudă fără să locuiască nici măcar o noapte într-însa. În 
sfirsit, avva Euprepios şi avva Macarie îi ajutau pe hoţi să le fure 
lucrurile. Iată o apoftegmă remarcabilă în acest sens: 


Odată, fiind jefuit, [avva Euprepios] le-a dat hotilor ajutor. Aceștia 
i-au înșfăcat tot ce-au găsit în chilie, dar au uitat acolo toiagul unuia 
dintre dînșii, iar avva Euprepios, văzîndu-l, s-a întristat. L-a luat și a 
alergat după ei, vrînd să li-l dea înapoi. Dar ei nu l-au luat, de frică să 
nu li se întîmple ceva. Atunci bătrînul, întîlnind cîţiva drumeti care 
aveau același drum, i-a rugat să ia toiagul şi să-l dea hotilor înapoi 
(Euprepios 2). 

Cel care se fereşte de toate plăcerile lumești este o cetate 
de nepătruns pentru demonul tristetii. Căci tristeţea este 
lipsa unei plăceri fie prezente, fie viitoare. Si nu se poate 
respinge un astfel de vrăjmaș dacă noi avem vreo înclinare 
pätimasä pentru vreun lucru pămîntesc. Căci el așază năvo- 
dul si produce tristețea exact în locul spre care vede că 
sîntem atrași cel mai mult. 


Tristeţea se naște din dorință neîmplinită. Iar dorinţa, din amin- 
tirea unei plăceri trăite odinioară. Leacul tristetii îl constituie 
suprimarea dorinţei si a plăcerii. În Phaidon, Socrate expune celebra 
teorie conform căreia orice stare se naște din contrariul ei. De 
plidă, cazul căldurii si frigului, al zilei si nopţii, al vieţii si morţii. 
Textul lui Evagrie pare să se susţină pe acelaşi raţionament : supri- 
mînd plăcerea, care pricinuieşte, prin absenţă, tristeţea, o suprimäm 
simultan si pe aceasta din urmă. Cele două stări psihice — plăcere 
și tristeţe — sînt corelative şi proprii unei psyche legate încă de 
lume si de slăbiciunile ori pasiunile ei. Smulgerea din lume, anaho- 
reza, nu doar „somatică”, ci în primul rînd „noetică”, reprezintă, 
după Evagrie, primul şi cel mai important pas spre înfrîngerea 
demonului tristetii. În tratatul Despre cele opt duhuri rele întîlnim 
un gînd foarte asemănător cu cel din Praktikos: „Tristeţea apare 
atunci cînd omul nu-și împlineşte pofta trupească ; or, pofta e strîns 


S 

legatä de patimă. Cel care a învins pofta (dorința) a învins patimile, 
iar cel care a învins patimile nu va mai fi stăpînit de tristeţe... Cel 
care A a, f 
răpus de plăcere nu va scăpa de laturile ei. Cel care iubeşte lumea 
va fi mereu trist. Cel care disprețuiește plăcerile lumii nu va fi 


tulburat de gîndul rău al tristeții” (PG 79, 1156 D și 1157 B-C, | 


cf. Guillaumont, p. 548). 


Apoftegma despre tristeţe a fost culeasă din Collectio monastica | 
etiopiană, publicată de V. Arras la Louvain în 1963. Este vorba de | 


fragmentul 51, capitolul 13: 


Un frate îl întrebă odată pe avva Serapion zicînd: „Avva, tristeţea s-a 
abătut asupră-mi ca să mă întorc în lume si să mă apuc de o meserie”. 


Avva Serapion i-a zis: „Cu ce te ocupi tu, de ţi-a venit să-ți părăsești | 
chilia, să pleci în lume si să te apuci de o meserie ?”. Fratele răspunse: | 
Fac perdele”. Bătrînul îl întrebă: „Oare nu ai sub tine o rogojină în | 
timp ce împleteşti ?”. Jar el zise: „Da, am o rogojină”. Atunci el îmi : 


zise : „Oare nu ai o altă rogojină la ușă ?”. Eu i-am răspuns: „Ba da”. 
f] îmi zise iarăşi : „Oare n-ai un colţ întunecat unde să dormi? N-ai, 


iarna, cu ce să te-ncălzeşti ?”. Eu i-am zis: „E-adevărat”. „Crede-mă, | 


fiule, continuă el, dacă oamenii ar putea să vadă de aici moștenirea, 


slava şi odihna pe care Dumnezeu le-a pregătit pentru cei care-l iubesc, 


oricât de mult ar fi să rămînă în astă lume si chiar dacă ar fi să 
trăiască într-o colibă întunecată cu viermi pînă la genunchi, tot nu 
s-ar lăsa abätuti de tristeţe.” 

Minia si ura sporesc irascibilitatea ; milostivirea şi blîndețea 
D micşorează chiar si pe cea care există. 
E] 


Caapdurile 20-26 formează un subcapitol consacrat mîniei, boala 
Gea mai cumplită şi primejdioasă a „părții pätimase” (thymos). 
Diavolul, după spusele lui Evagrie (KG III, 34), nu este decît „acea 
matură rațională care, din exces de thymos, a căzut din slujba lui 
Dumnezeu”. Întreg destinul fiinţei umane se joacă, pare-se, în 
această zonă intermediară a sufletului, care este „partea päti- 
Imașă”. Echilibrul ei permite o bună funcţionare a celorlalte două 
mărţi, raţională şi concupiscentă. Invers lucrurile par a nu fi obliga- 
t-oriu adevărate: altfel spus, o dereglare a unuia dintre celelalte 
„compartimente” nu afectează în chip decisiv echilibrul sufletesc. 
Na xcesele „noetice” ori „epithymice” nu au consecinţele dezastruoase 
cale exceselor de mînie. De fapt, excesul însuși, tulburarea ţin de 
compartimentul intermediar și numai de el. Acesta constituie, ca 
sşă spunem așa, sediul tensiunii, sediul energetic al ființei umane. 


stăpîneşte patimile a stăpînit tristețea, dar cel care a fost 

Fără tensiunea „thymică”, fără energie și pasiune, ființa rămîne 
într-o adormire vegetală. Numai că pasiunea poate deveni, de la 
un punct încolo, pasiune oarbă, cu alte cuvinte, patimă, dacă nu e 
vegheată îndeaproape de iubire si de rațiune. 

Irascibilitatea... Am tradus aici, singura dată, pe thymos prin 
„irascibilitate”. Contextul ne îndeamnă să dăm lui thymos un sens 
negativ. Nu este vorba, ca pînă acum, de acea parte firească a 
sufletului, neutră în sine. Thymos-ul este valorizat (negativ) şi 
văzut ca o boală a fiinţei. O replică aproape identică la gîndul 
evagrian descoperim în Pateric, colecţia sistematică : „Avva Isaia a 
spus: «lată ce alungă din suflet amintirea lui Dumnezeu: mînia, 
nerăbdarea, dorinţa de a da lecţii, vorbele deșarte ale lumii. Dim- 
potrivă, răbdarea, blîndetea si orice alt lucru făcut după (placul 
lui) Dumnezeu aduc cu ele iubirea»”. 


Ucenicul unui sfint bătrîn gresise cu ceva odată, iar acesta a strigat 
către el cu mînie : „Vedea-te-aș mort !”. Vinovatul se prăbuși pe loc la 
pămînt si mort a fost. Cînd bătrînul văzu asta, o mare spaimă îl 
cuprinse si începu a se ruga lui Dumnezeu cu mare umilinţă : „Doamne 
Isuse, învie-l pe acesta şi făgăduiesc că nu voi mai vorbi fără judecată”. 
Îndată ucenicul se ridică de jos. 


Un frate, căruia alt frate îi făcuse rău, merse la un bătrîn de la Chilii 
şi-i zise: „Avva, un frate mi-a făcut răul cutare, si demonul mă fră- 
mîntă să mă răzbun pe el”. Bătrînul îi zise: „Ascultă-mă, copile, si 
Domnul te va scăpa de patima aceasta”. După ce fratele îi făgădui, 
bătrînul îi zise: „Mergi în chilia ta și stai liniștit, rugîndu-te lui 
Dumnezeu neîncetat pentru fratele care ţi-a făcut rău”. Mergînd, 
fratele făcu întocmai cum îi spusese bătrînul şi, în mai puţin de o 
săptămînă, Dumnezeu îi risipi mînia, datorită nevoirii sale si ascul- 
tării pe care o arătase față de bătrîn. 


21 
„Soarele să nu apună peste supărarea voastră” (Efes. 4, 26) 


pentru ca demonii, näpustindu-se noaptea, să nu sperie 
sufletul şi să nu slăbească mintea în bătălia ei de-a doua zi - 
De bună seamă, vedeniile înfricoșătoare par să se ivească 
din tulburarea părţii pătimașe. Și nimic nu face mintea mai 
delăsătoare decît partea pătimașă, atunci cînd este tulburată. 


Guillaumont, în comentariul la fragment, aminteşte o frază a lui 
Platon care merge în același sens: „Atunci cînd partea pätimasä 
este potolită şi adormim fără să ne fi mîniat ori supărat pe cineva..., 
vedeniile monstruoase ale viselor nu mai apar deloc” (Republica 

IX, 572 a-b). Ca şi în alte locuri, tulburarea thymos-ului nu provoacă 
direct catastrofa psihică, ci creează condiţiile producerii acestei 
kata-strophe („întoarcere împotrivă”). Astfel, războiul interior oferă 
demonilor posibilitatea de a pătrunde în cetatea sufletului pe poarta 
rămasă nepăzită de hoţii si vrăjmașii din afară. 

Cînd, dintr-o pricină oarecare, partea pătimașă a sufletului 
nostru este tulburată, atunci și demonii ne sugerează că 
anahoreza ar fi frumoasă, pentru ca nu cumva, risipind 
cauza tristeţii, să ne îndepărtăm si de cea a tulburării. Si 
invers, cînd partea noastră poftitoare este încinsă, atunci 
iarăși ne face să tînjim după tovărășie, numindu-ne ursuzi 
și sălbatici, pentru ca noi, poftitori de cele trupesti, să dăm 
peste cele trupești. Așadar nu trebuie să-i ascultăm, ci să ne 
împotrivim lor. 


Un alt fragment vine să completeze şi să clarifice, într-o oarecare 
măsură, gîndul de mai sus (ediţia Muyldermans, Tradiția manu- 
scrisă, p. 47, apud Guillaumont, p. 553): „Nimeni să nu practice 
anahoreza dacă e cuprins de mînie, orgoliu și tristeţe şi [nimeni] să 
nu fugă de fraţi atunci cînd este frămîntat de astfel de patimi : căci 
din ele se nasc rătăcirile inimii...”. De aici, impunerea semiana- 
horezei ca mod ideal al vieţii călugărești în Egipt. Anahoreza în 
sine nu e nici rea, nici bună. Totul depinde, pînă la urmă, de 
dispoziţiile sufletești ale celui care doreşte să o practice. În plus, ea 
poate deveni la un moment dat aliatul diavolului. Ca si rugăciunea, 
anahoreza nu se face „cu mînie si fără împăcare”. 

Nu te lăsa pradă gîndului mîniei, luptîndu-te în sinea ta cu 
cel ce te-a-ntristat. Si iarăşi, nu te lăsa pradă gîndului curviei, 
inchipuindu-ti toată ziua plăceri. Prima [împrejurare] îţi 
înnegurează sufletul; a doua provoacă aprinderea patimi- 
lor. Amîndouă îţi spurcă mintea. Si, cum în timpul rugă- 
ciunii tu îţi închipui asemenea vedenii, neaducînd rugăciune 
curată lui Dumnezeu, degrabă dai peste demonul acediei. 
Care tocmai peste asemenea stări sufletești se näpusteste 
și sfirtecä-n bucăţi sufletul, cum sfirtecă un cîine ciuta 
(nepăzită]. 

Încă un „lanţ al slăbiciunilor” sufleteşti alcătuit din următoarele 
verigi: mînie (înnegurarea sufletului) — curvie (aprinderea pati- 
milor) — (spurcarea minţii) — întinarea rugăciunii — demonul acediei 
(sfirtecarea sufletului). 

Neaducînd rugăciune curată lui Dumnezeu : trimite, prin ricoşeu, 
la Matei 5,23-24: „Dacă îţi vei aduce darul tău la altar, si acolo îți 
vei aminti că fratele tău are ceva împotriva ta, lasă darul tău acolo, 
înaintea altarului, și mergi întîi și împacă-te cu fratele tău, și apoi, 
venind, adu darul tău”. 

Ciuta nepăzită. Manuscrisele tardive folosesc termenul „cadavru” 
(nekron) în loc de „ciută” (nebron). Imaginea „sufletului-cadavru” 
apare destul de frecvent în Omiliile pseudo-macariene. Probabil 
copiștii vor fi avut în minte această analogie atunci cînd au făcut — 
inconștient sau cu cele mai bune intenţii — modificarea. 

Ca exemplificare a primei exortatii : 


Un bätrin a venit la avva Achilas şi-l vede scuipînd sînge. L-a întrebat: 
„Ce-i asta, părinte ?”. Bătrînul zice: „E cuvîntul unui frate care m-a 
supărat, iar eu m-am luptat să nu i-l întorc si m-am rugat lui Dumnezeu 
să-l îndepărteze de la mine. Cuvîntul s-a făcut ca sîngele în gura mea; 
l-am scuipat, m-am liniștit și am uitat supărarea” (Achils 4). 


Pentru gîndul curviei: 


[Avva Kyrios] l-a întrebat pe frate: ,Obisnuiesti să vorbeşti cu vreo 
femeie ?”. Fratele a răspuns: „Nu. Gîndurile mele sînt pictori vechi si noi. 
Amintiri şi închipuiri de femei nu-mi dau pace”. Bătrînul îi zice: „Nu-ţi 
fie frică de morți, fugi de vii si sträduieste-te mai mult în rugăciune”. 
Și: 

Avva Gherontie, de la Petra, a zis: „Mulţi se străduiesc să scape de 
plăcerile trupesti, dar, cu toate că nu se apropie de trupuri, curvesc cu 
gîndul. Işi păzesc trupurile feciorelnice, dar curvesc cu sufletul. Iubitilor, 


e bine să facem ce este scris şi cu veghere-ntreagă să ne păzim inima” 
(cf. Prov. 4,23) (Gherontie). 


24 


Din fire, partea pătimașă luptă ou demonii în vederea unei 
plăceri oarecare. lată de ce îngerii ne sugerează plăcerea 
duhovnicească și starea de fericire creată de o astfel de 
plăcere, pentru a ne îndemna să ne întoarcem partea păti- 
mașă împotriva demonilor. Aceștia, la rîndul lor, atrăgîndu-ne 
către poftele lumești, silesc partea pătimașă să lupte împo- 
triva firii sale, adică împotriva oamenilor, pentru ca mintea, 
înceţoșată si căzută din cunoaștere, să se facă trădătoare a 
virtuţii. 


84 TRATATUL PRACTIC. GNOSTICUL 


Ca şi partea poftitoare (epithymia), partea pătimaşă a sufletului 
este bună din fire. Rolul ei, cum am văzut într-un comentariu 
anterior (referindu-ne la antropologia şi filozofia politică a lui 
Platon), constă în apărarea cetăţii sufleteşti de invazia demonilor. 
Numai că — şi aceasta ţine de capriciul naturii războinice — partea 
pätimasä își poate schimba repede stăpînul : din slujba îngerilor 
trece în slujba diavolilor. Evagrie distinge între thymos-ul bun, 
„după fire” (physis thymou) şi thymos-ul rău, „pe lîngă fire” (para 
physin). De remarcat, în plus, perechea „plăcere duhovnicească” 

(pneumatiken hedonen) — „poftele lumești” (kosmikas epithymias). 

Ai grijă să nu alungi pe vreunul dintre frați cu mînia ta, 
căci nici tu nu vei putea alunga de la tine, toată viaţă, demo- 
nul tristetii. De el te vei poticni mereu la ceasul rugăciunii. 


Exemplul avvei Motios: 


Avva Isaac, ucenicul lui, a povestit, despre avva Motios, că amîndoi au 
devenit episcopi. Mai întîi, bătrânul a construit o mînăstire la Heraclas, 
apoi s-a retras de acolo și s-a dus în altă parte, unde a mai construit 
o mînăstire. Prin lucrarea diavolului, aici a dat peste un frate care îl 
dușmănea ș şi nu-l lăsa în pace. Bätrinul s-a sculat si s-a retras în satul 
lui, si-a făcut o mînăstire si s-a încuiat într-însa. După o vreme, au 
venit la el bătrînii din locul de unde plecase, împreună cu fratele 
care-l necăjea, ca să-l roage să se întoarcă. Ajungînd la chilia avvei 
Sores, au lăsat bunditele si pe fratele care-l necäjea, apoi au bătut la 
poartă. Bătrînul pune scärita, se urcă la fereastră şi, recunoscîndu-i, 
îi întreabă: „Dar unde vă sînt bunditele ?”. Ei au răspuns: „Aici, 
împreună cu fratele cutare”. Cum a auzit numele fratelui care nu-i 
dădea pace, de bucurie bătrînul a luat toporul, a spart ușa și a alergat 
într-un suflet la locul unde rămăsese acela. Întâi i-a cerut iertare, apoi 
l-a îmbrățișat si după aceea l-a adus în chilie; si timp de trei zile s-a 
veselit împreună cu dînsii, lucru pe care nu-l făcea de obicei. Apoi s-a 
sculat, a plecat cu ei si a devenit episcop. Era făcător de minuni. 
Fericitul Chiril l-a făcut episcop şi pe ucenicul lui, avva Isaac (Motios 2). 

Darurile potolesc ranchiuna. Dă crezare lui Iacob, îmblîn- 
zitorul lui Esau care se și pornise împotriva lui cu patru 
sute de oameni (cf. Gen. 32,6). Dar noi, care sîntem săraci, 
să tragem folos dintr-o masă. 

Ultimul leac al mîniei : ospetia (sau dărnicia). Iacob l-a împăcat pe 
Esau prin daruri multe și prețioase : două sute de capre, două sute 
de oi, douăzeci de berbeci, treizeci de cămile cu tot cu mînji, patru- 
zeci de vaci, zece tauri, douăzeci de asine și zece asini. Călugării 
însă nu au nici o avere. De aceea, singurul dar de împăcare pe 
care-l pot oferi e o masă, aşa cum procedează înțeleptul Pimen în 
apoftegma următoare: 


Înainte de venirea celor din jurul avvei Pimen, trăia în Egipt un 
bătrîn foarte renumit și prețuit, dar cînd au venit, de la Sketis, avva 
Pimen si ai săi, oamenii l-au părăsit pe bătrîn si au început să se ducă 
la avva Pimen. Bătrînul, plin de invidie, începuse să-l vorbească de 
rău. Atunci avva Pimen s-a întristat și le-a zis fraţilor: „Ce să facem 
cu acest mare bătrîn? Oamenii ne-au pus într-o încurcătură tristă, 
părăsindu-l pe el si venind la noi, care nu sîntem nimic. Cum putem 
oare să-l împăcăm pe bătrîn ?”. Apoi zice: ,Pregätiti cîteva gustări, 
luaţi o ulcică de vin si să mergem la dînsul, să mîncăm împreună. 
Poate așa îl vom putea împăca”. Au luat gustärile si au plecat, au 
bătut la poartă, și ucenicul bătrînului a întrebat: „Cine sînteti ?”. Ei 
au zis: „Spune bătrînului: Pimen vrea să-l binecuvîntezi”. Ucenicul 
i-a spus întocmai, dar bătrînul a răspuns: „N-am timp”. Ei au rămas 
în arsitä, zicînd: „Nu plecăm de-aici pînă cînd nu ne învrednicim să-l 
vedem pe bătrîn”. Acesta, văzîndu-le smerenia si răbdarea, străpuns 
pînă la lacrimi, le-a deschis. Si au intrat și au mîncat împreună, iar 
cînd mîncau bătrînul le-a zis: „Cu adevărat, ce văd acum în fapta 
voastră întrece de o sută de ori lucrurile pe care le-am auzit despre 
oi”; şi din ziua aceea le-a devenit prieten (Pimen 4). 

Cînd dăm peste demonul acediei să ne împărţim, plîngînd, 
sufletul în două: o parte care mîngîie si o parte care cere 
mâîngîiere. Apoi, semănînd în noi bunele speranțe, să rostim 
descîntecul acesta al sfîntului David: „Pentru ce ești mîh- 
nit, suflete al meu, și pentru ce mă tulburi ? Nădăjduiește în 
Dumnezeu, că-L voi lăuda pe El; mântuirea feţei mele si 
Dumnezeul meu” (Ps. 41,6). 


Călugărul se vindecă de acedie în primul rînd prin lacrimi (meta 
dakruon). Plînsul înmoaie sufletul, îl îmblînzeşte. Evagrie îl reco- 
mandă împotriva vedeniilor din timpul nopţii provocate de demo- 
nul acediei. Avva Antonie își sfătuiește ucenicul să-și imagineze, 
ca exercițiu spiritual, soarta sufletului în iad, chinurile si plînsul 
amarnic (psychikon dakruon = „lacrimi sufletești”) pentru a se 
întări în luptă şi a nu cădea pradă uşoară delăsării, plictisului. 

Lacrimile de pocăință sînt legate, în viziunea anahoretică, de starea 
de doliu permanent (penthos). După Ioan Singuraticul, există trei 
feluri de lacrimi : lacrimi trupesti, stîrnite de amintirea părinților, 
a rudelor şi prietenilor călugărului, de cei morți, pe care i-a iubit 
odinioară, de grijile zilnice, de spectrul sărăciei şi al bolii. Apoi, 
lacrimi sufletești, cauzate de amintirea morţii (despre care am 
vorbit mai sus) şi de gîndul Judecăţii de Apoi. În sfirsit, lacrimi 
duhovniceşti, sau lacrimi de fericire, dăruite călugărului ajuns să 
contemple măreţia şi slava lui Dumnezeu. 


[Despre avva Arsenie, fost mare dregător al imperiului, retras la Sketis], 
se spunea că, în tot timpul vieții sale, cînd stătea jos şi lucra cu 
mîinile ținea un petic de haină în sîn, ca să-și şteargă lacrimile ce-i 
picurau din ochi. Auzind avva Pimen că a adormit [întru Domnul], a zis 
plîngînd: „Fericit eşti, avva Arsenie, că te-ai plîns în lumea aceasta. 
Cine nu se plînge pe sine aici, va plînge veşnic dincolo. Așadar, ori aici 
de bună voie, ori dincolo de chinuri, nu se poate să nu plîingem” 
(Arsenie 41). 


Tot despre el, discipolul său, Daniel, spune că „genele îi căzuseră 
de plîns” (Arsenie 42). Avva Euprepios așază plînsul între cele patru 
arme de căpătii ale călugărului, alături de teama de Dumnezeu, de 
smerenie şi de post (Euprepios 6). Avva Matoes, rugat de un frate 
să-i „spună un cuvînt” îi zice: „Mergi si roagä-te lui Dumnezeu, ca 
să-ţi dea plîns şi smerenie în inima ta” (Matoes 11). Iar altuia: 
„Orice ai face, rupe artagul din tine. Plînge si sträpunge-ti sufletul, 
fiindcă vremea este aproape” (Matoes 12). La fel vorbeşte și Marele 
Macarie : „Să plingem, fraţilor. Să izvorască lacrimile din ochii noștri, 
înainte ca noi să mergem acolo unde lacrimile ne vor arde trupurile” 
(Macarie 34). Una din cele mai edificatoare apoftegme în acest 
sens aparține ciclului avvei Pimen: 


Odată, avva Pimen s-a dus cu avva Anub prin părţile oraşului Diolkos 
şi, trecînd ei pe lîngă un mormiînt, văd o femeie lovindu-se cumplit si 
plîngînd amarnic. S-au oprit şi s-au uitat îndelung la ea. Apoi, mergînd 
mai încolo, s-au întîlnit cu cineva. Avva Pimen l-a întrebat: „Ce-i cu 
femeia aceea, de plinge atît de amarnic?”. El îi zice: „l-au murit 
bărbatul, fiul si fratele”. Atunci avva Pimen îi zice avvei Anub: „Îţi 
spun, dacă un om nu-şi omoară toate dorinţele cărnii si nu dobîndeşte 
plinsul acesta, nu poate deveni călugăr. Toată viaţa şi mintea acestei 
femei stau în plîns” (Pimen, 72). 

Să nu-ţi lași chilia la ceasul încercărilor pläsmuindu-ti motive 
bine întemeiate. Ci stai înăuntru, rabdă si întîmpină-i vite- 
jeste pe toţi cei care dau năvală peste tine, şi mai cu seamă 
pe demonul acediei (acesta, fiind cel mai apăsător dintre 
toţi, muncește cel mai tare sufletul încercat). Căci fuga de 
asemenea lupte și ocolirea lor învaţă mintea să fie netreb- 
nică, lasä, delăsătoare. 


Acedia, am văzut în comentariul la capitolul 12, este starea de 
dispersie, confuzie și rătăcire maximă a sufletului. Prin rezistentä/ 
răbdare (hypomone) sufletul încearcă să se păstreze unitar şi integru. 
Ceea ce caracterizează viaţa anahoretică este monotropia, altfel 
spus, păstrarea privirii mereu atintite spre Dumnezeu. Călugărul 
adevărat nu are atenţie orizontal-distributivă, ci vertical-unitivă. 
El adună într-o unică rază a privirii interioare, toate „particulele” 
gîndirii noetice, discursive. Acedia rupe această tensiune verticală, 
instaurînd domnia haosului politropic. 

Aşadar, hypomone înseamnă în primul rînd „rezistenţă” la demo- 
nul politropiei lumești, a culturii lumești, am putea zice. Dacă 
așezăm cultura sub semnul politropiei odiseice, atunci sfintenia nu 
poate fi decît metaculturală. Paradisul omului de cultură, în cel 
mai fericit caz, rămîne Itaca terestră ; paradisul sfinţilor, Ierusalimul 
ceresc. Omul de cultură își regăsește — din nou, în cel mai fericit 
caz — rădăcina pămîntească si familia muritoare, după o călătorie 
întîmplătoare, al cărei itinerar poate rămîne veşnic fără sens. Sfîntul 
tînjește după rădăcina lui cerească, după familia sfinţilor fără de 
moarte, mergînd tot timpul cu si într-un sens, pe urma lăuntrică a 
crucii. 

Mintea neantrenată devine așadar „netrebnică” (atechnon), „laşă” 
(deilony şi „delăsătoare” (drapeten = „care dă bir cu fugiţii”). Ima- 
ginea pe care Evagrie îşi construieşte apoftegma este aceea a unui 
soldat prost instruit, oricînd dispus să cadă la învoială cu duşmanul 


ori capabil så dezerteze. 
În filozofia antică, stoicii au pus cel mai apăsat accentul pe 


virtutea răbdării, numită karteria. Karteria desemna puterea sufle- 
tească, fermitatea, hotărîrea, capacitatea individului de a se con- 
trola şi de a nu se lăsa răpus de pasiuni. Altfel spus, capacitatea de 
a se păstra egal cu sine însuşi, de a-şi rămîne siesi fidel. Dimpotrivă, 
răbdarea creştină (hypomone, de la hypo- si meno = „a rămîne pe 
poziţie”) desemnează fidelitatea credinciosului față de Dumnezeu. 
Credinciosul tinde asimptotic spre întîlnirea cu Cristos. El nu 
visează o egalitate stearpă şi egoistă cu sine, ci menţinerea în raza 
de iradiere a divinității. 

Patericul insistă asupra rämînerii călugărului în chilie, locul 
adunării în sine, al plînsului şi al rugăciunii. Cineva i-a zis avvei 
Arsenie : „Gîndurile mă tot frămîntă şi-mi spun: Dacă nu poţi să 
postesti şi să lucrezi, măcar de-ai avea grijă de cei neputincioşi, 
căci şi aceasta e tot iubire”. Bătrînul, cunoscînd seminţele demo- 
nilor, îi zice: „Mergi, mănîncă, bea si nu lucra, numai de chilie să 
nu te-ndepărtezi !”. Căci ştia că răbdarea în chilie îl aduce pe 
călugăr la rînduiala sa. Un frate vine şi-i spune avvei Ammonas: 
„Mă frămîntă trei gînduri: să hălăduiesc prin pustiuri; să merg 
într-un loc străin, unde să nu mă ştie nimeni; să mă închid în 
chilie, să nu întîlnesc pe nimeni şi să mănînc o dată la două zile”. 
Avva Ammonas îi zice : „Nici unul din cele trei lucruri nu-ți este de 
folos ; mai degrabă stai în chilia ta, mănîncă putin în fiecare zi si 
ţine mereu cuvîntul vamesului în inima ta (cf. Luca 18,13). Asa te 
poți mîntui”. Așadar, moderație şi viață solitară în chilie. 

Unii însă își reprimă cu greu ispita hoinărelii. Este si cazul 
avvei Ghelasie, pe care ni-l prezintă, cu umor, apoftegma următoare : 


Spuneau, despre avva Ghelasie, că adesea îl frămînta gîndul să meargă 
în pustiu. Intr-o zi îi spune ucenicului său: ,Milostiveste-te, frate, şi 
dacă fac [vreun lucru ciudat], rabdă și nu-mi vorbi săptămîna aceasta”. 
Apoi a luat o ramură de palmier şi a început să se plimbe prin ogră- 
joara chiliei. Cînd obosea, se așeza un pic, apoi se ridica şi umbla din 
nou. La venirea serii îi spune gîndului: „Cine călătorește prin pustie 
nu mănîncă pîine, ci verdeturi. Tu însă, pentru că eşti slab, mănîncă 
legume tăiate !”. După ce a mîncat, zice iar gîndului : „Cine călătoreşte 
prin pustie nu doarme sub acoperiş, ci sub cerul liber”. Şi făcea întoc- 
mai : se întindea si dormea în ograda chiliei. După trei zile de umblat 
prin mînästire, seara mîncînd cîteva bucățele de cicoare, iar noaptea 
dormind sub cerul liber, a obosit. Şi certîndu-se cu gîndul care-l tulbu- 
rase, a început să-l acuze spunînd: „Dacă nu poţi face lucrurile din 
pustiu, stai jos în chilia ta, cu răbdare, plînge-ti păcatele si nu hoinări. 
Căci pretutindeni ochiul lui Dumnezeu vede faptele oamenilor și nimic 
nu i se poate ascunde. li însoţeşte pretutindeni pe cei care fac binele” 
(Ghelasie 6). 

Sfîntul si preaîncercatul nostru învățător spunea aşa: „Călu- 
gărul trebuie să se ţină tot timpul gata, ca si cum ar muri a 
doua zi; și invers, să-și muncească trupul de parcă ar mai 
avea de trăit cu el încă o mulţime de ani”. „Aceasta”, spunea 
el, „pe de o parte, smulge gîndurile acediei, făcîndu-l pe 
călugăr mai zelos, iar pe de altă parte, îi păstrează trupul 
sănătos si veghează să stea tot timpul la fel de înfrînat”. 


iu Da ao piere 


ee aia 


tati 

Învätätorul este, cum precizeazä nota de pe unul din manuscrisele 
versiunii siriace, Macarie Egipteanul. Casian aminteste acelasi sfat 
(aproximativ) în Instituţiile cenobitice V, 41: „Călugărul trebuie să 
ţină posturile ca și cum ar avea de trăit o sută de ani în trup; dar 
trebuie să-şi înfrîneze pornirile sufletului, să uite jignirile, să alunge 
prilejurile de întristare, să nu ia seama la nedreptäti si la chinuri, 
ca şi cum ar muri în fiecare zi”. 

Despre „gîndul la moarte” (melete tou thanatou sau meditatio 
mortis) am vorbit în comentariul capitolului al doisprezecelea. 
Evagrie îl consideră al treilea remediu împotriva acediei. „Exer- 
citiul morţii” era unul dintre cele mai importante exerciții spiri- 
tuale practicate si recomandate de Părinţii pustiei. „Omul trebuie 
să aibă în fiecare zi înaintea ochilor amintirea morţii (ten mneme 
tou thanatou) (CS I 16), răspunde avva Macarie unui frate care-i 
pusese o întrebare în legătură cu atingerea desăvirșirii. Amintirea 
morţii este una din treptele pe care sufletul calcă în drum spre 
Paradis: „Pun piciorul pe scară si aşez moartea în fața ochilor 
înainte de a începe să urc” (Sara 6). Același sfat îl întîlnim și în 
gura lui Antonie: „Să ne amintim mereu de moarte” (CS II 1). Un 
alt bătrîn, croitor de meserie, mărturiseşte că înaintea fiecărei 
împunsături se gîndeşte la ceasul morţii (CS III 53). Pentru întreg 
dosarul, cf. lucrarea mea, Călugărul şi moartea, Polirom, 1998. 

Prima apoftegmă din Pateric, referitoare la Evagrie, este un 
text tulburător pe tema ,meditatiei morţii”. Evagrie zice: 


Stai în chilie si adunä-ti mintea; aminteste-ti de ziua morții; vezi 
putreziciunea de atunci a trupului; gîndeste-te la nenorociri; nevo- 
ieste-te ; disprețuiește deşertăciunea lumii, ca să poți rămîne tot timpul 
în isihie şi să nu släbesti; aminteste-ti de rînduiala din iad; gîn- 
dește-te cum stau acolo sufletele, în ce tăcere cumplită, în ce plîns 
sfişietor, în ce uriașă spaimă, luptă și așteptare ; gîndește-te la chinul 
neîncetat, la lacrimile sufletelor, fără de sfîrşit. Dar aminteste-ti şi de 
ziua învierii si de șederea în faţa lui Dumnezeu ; închipuieste-fi Jude- 
cata cea înfricosätoare si groaznică. Pune la mijloc cele häräzite păcă- 
tosilor, rușinea dinaintea lui Dumnezeu, a îngerilor, arhanghelilor şi 
a tuturor oamenilor, adică, pedeapsa, focul veșnic, viermele fără somn, 
tartarul, întunericul, scrîsnirea dinţilor, spaimele şi chinurile. Apoi, 
adu în mijloc şi bunätätile hărăzite drepţilor, apropierea de Dumnezeu 
Tatăl şi de Cristosul Lui, de îngeri şi de arhangheli, de poporul sfin- 
tilor, Împărăţia cerurilor și darurile ei, bucuria și desfătarea ei. La 
fiecare dintre acestea gîndeste-te : pentru judecarea păcătoşilor plîngi, 
ţine doliu, teme-te să nu ajungi şi tu printre ei ; iar pentru cele hărăzite 
drepţilor, bucurä-te si te veseleste. Pe ultimele străduiește-te să le 
dobîndești, de primele, să te îndepărtezi. Vezi să nu uiţi vreo clipă de 
ele, fie că ești în chilie, sau afară, fugind astfel de gîndurile rele și 
vătămătoare. 

30 


Greu se scapă de gîndul i ăci 
slavei desarte. C i 
să te cureti de el devi icină p E slavă d SEA 
< t tevine pricină pentru altă slavă deșartă. 
u numai demonii se impotrivesc întotdeauna gîndului 
nostru drept, ci uneori chiar relele după care sîntem croiti 
3 e 


Cerc vicios: slava de à ătută pri 
: şartă e combăt 1e ; i 
is Ata ari 1 ută prin smerenie ; smerenia 
i. pentru altă slavă desartä („ia uite ce smerit sînt 1») 
Ș.a.m.d. Demonii dau primul impuls ; după care propriile noastre 


vicii asigură continuitatea dezastrului. A se 
referitoare la capitolul 13. vedea apoftegmele 

Am băgat de seamă că demonul slavei desarte este alungat 
de aproape toţi ceilalţi demoni. Dar după ce cad toţi cei 
care-l alungă, el se înfige la loc cu nerusinare, desfäsurînd 
inaintea călugărului toată panoplia virtuţilor sale. 


| Un viciu alungat prin alt viciu. Un räu alungat prin alt räu. De 
pildă, slava deșartă poate învinge lăcomia, sau curvia (a se vedea 
capitolul 58), sau iubirea de arginti. Multi postesc pentru slavă, nu 
din iubire de Dumnezeu, așa cum multi consideră păcatul trupesc 
nu opus voii dumnezeiesti, ci incompatibil cu desăvîrşirea duhov- 
nicească la care au ajuns ei înșiși; la fel, generozitatea pentru 
multi, nu-i decît vlăstarul slavei deșarte. | 

Cel care a atins gnoza și a cules rodul plăcerii ei nu se va 
mai lăsa înrobit demonului slavei deșarte, de i-ar oferi acesta 
toate plăcerile din lume. Și, într-adevăr, i-ar putea da ceva 
mai presus de contemplația duhovnicească? Întrucît noi 
n-am gustat încă din gnoză, să ne dăm silinta în ce priveşte 
latura practică, arătînd lui Dumnezeu că țelul nostru este 
să facem totul în vederea dobîndirii cunoaşterii Sale. 


Pentru gnostic, adică pentru cel care a ajuns la contemplatia natu- 
rii ființelor lumii şi a celor de deasupra, slava deşartă — să arăţi 
bine în ochii oamenilor — nu mai poate avea nici un sens. Înce- 
pătorul însă își va da silinta în lucrurile practice, luîndu-se de 

piept cu toţi demonii. Asta nu înseamnă că lupta călugărului vi 
înceta o dată cu dobîndirea gnozei, ci doar că, prin gnozä, călugărul 
va căpăta o motivaţie în plus, ascunsă „practicului”. Aceeași idee 
se regăseşte la Origen si Clement Alexandrinul. De pildă, în Stro- 
matele VI, 9, 75, 1: „Este cu neputinţă ca omului desävîrsit prin 
iubire, care s-a ospätat, nesätios, din bucuria contemplatiei, să-i 
mai facă vreo plăcere lucrurile meschine și josnice”. 

Aminteste-ti de viaţa ta dintîi, de vechile tale căderi. [Amin- 
teste-ti] cum tu, un om plin de patimi, ai ajuns, prin mila lui 
Cristos, la nepătimire ; de lumea care, după ce ai părăsit-o, 
n-a pierdut nici un prilej să te batjocorească. Apoi gîn- 
deste-te: cine-ti poartă de grijă în pustie si cine alungă 
demonii care se dau la tine scrîsnind din dinți? Gînduri ca 
acestea fac mintea mai supusă si nu îngăduie să se strecoare 
în ea demonul trufiei. 


Leac pentru cel mai primejdios gînd, trufia : călugărul să-şi amin- 
tească de ,neantul” vieţii lui de odinioară si de bunătatea lui Cristos, 
salvatorul lui real, concret. A pune toată bucuria vieţii tale pe 
seama altcuiva este cel mai autentic gest de iubire şi, în acelaşi 
timp, cel mai eficient remediu împotriva orgoliului, care nu-i alt- 
ceva decît iubire bolnăvicioasă şi disperată de sine. Călugărul 
trăieşte, respiră, luptă, se mîntuieşte în şi prin Cristos. Singur nu 
poate face nimic care să dureze. Recunoașterea acestui ajutor perma- 
nent din partea divinității învinge trufia şi facilitează dobîndirea 
nepătimirii. 
Un bătrîn a rămas într-un templu. Au venit demonii și i-au zis: 
„Pleacă din casa noastră !”. Bătrînul a zis: „Voi nu aveţi casă”. Atunci 
ei au început să-i împrăștie ramurile de palmier. Bătrînul însă le-a 
adunat la loc. Apoi demonul l-a prins de mînă și l-a tras afară. Cînd au 
ajuns la ușă, bătrînul s-a apucat cu mîna cealaltă de canat şi a strigat: 
„Isuse, ajută-mă !”; si demonul a fugit îndată. Bătrînul a început să 
plîngă si Domnul l-a întrebat: „De ce plîngi ?”. Bătrînul zice: „Fiindcă 
demonii îndrăznesc să se ia de oameni și să le facă asemenea lucruri”. 
Domnul i-a zis: „Tu n-ai avut grijă. Pentru că îndată ce m-ai căutat, ai 
văzut cum m-ai găsit?” (Ilie 7). 


Despre patimi 

Dacă avem amintiri pătimașe, asta se datorează faptului că 
de la bun început am primit lucrurile în noi cu patimă; si 
invers : despre lucrurile pe care le-am primit în noi cu patimă 
vom avea amintiri pătimașe. De unde: cel care a învins 
demonii aflători în treabă nici nu se sinchiseşte de lucrările 
lor. Căci războiul nematerial este mai greu decît cel material. 


Capitolele 34-39 formează un mic tratat despre patimi: cum se 
declanșează acestea, cum se manifestă si cum pot fi potolite la timp. 


t 

Patimile sufletului își au rădăcina în oameni; cele ale trupu- 
lui, în trup. Patimile trupului se retează prin înfrînare; 
cele ale sufletului, prin dragoste duhovnicească. 

IDemonii] care atîtä patimile sufletești se ţin tare pînă la 
moarte. Cei care ațîță patimile trupesti renunță mai repede. 
Majoritatea demonilor, asemeni soarelui la răsărit ori la 
apus, ating o singură parte a sufletului ; în schimb, demonul 
de amiază obișnuiește să cuprindă întreg sufletul si să înă- 
bușe intelectul. De aceea, anahoreza este dulce după golirea 
de patimi - atunci amintirile rămîn descărnate. Iar înfrun- 
tarea nu mai constă într-o bătălie viitoare, ci în contemplarea 
ei de către călugăr. 


TRATATUL PRACTIC 93 


Atîtä.. De fapt, „stau în frunte, conduc, dirijează” (proestotes). 
Iarăşi, preeminenta demonului acediei. Acţiunea lui asupra sufle- 
tului este cea mai primejdioasă, întrucît afectează „întreg sufletul”, 
anihilînd inclusiv capacitatea de discernere intelectuală. 

Este de cercetat dacă patimile se nasc din reflecţie, sau 
reflectia din patimi ? Unii înclină către prima [părere], alții, 
pentru a doua. 


Am tradus ennoia prin ,reflectie”. Cuvîntul mai poate însemna 
„gînd”, ,titlu”, ,idee”. Prima părere era susținută de către stoici. 
Cicero, în Tusculanes III, 24, scrie : „Cauza tuturor (patimilor) se 
află în opinie (opinione), şi nu doar a enervării, ci a tuturor celor- 
lalte frămîntări (perturbationum)”. lar Epictet, în Manual, 5: „Ceea 
ce-i tulbură pe oameni nu sînt lucrurile însele, ci opiniile (dogmata) 
pe care și le fac despre ele”. A doua părere pare să fi fost a lui 
Aristotel (Guillaumont citează De anima I, 1, 403 a 16- b 3). 

Senzatiile declanșează patimile. Acolo unde există iubire si 
înfrînare, patimile nu se declanșează ; acolo însă unde lipsesc 
iubirea si înfrînarea, patimile izbucnesc. Partea pätimasä 
[a sufletului] are nevoie de mai multe leacuri decît partea 
poftitoare. De aceea și iubirea este numită „mare” (1Cor. 
13,13), întrucît ea înfrînează partea pătimașă. Moise cel 
sfint, în cărţile despre firea lucrurilor, o si numește, de altfel, 
în chip simbolic, „cea care se luptă cu șerpii” (Lev. 11, 22). 


Senzatiile (aistheseis) declanșează patimile (pathe). Leacuri : iubi- 
rea, pentru partea pătimașă ; înfrînarea, pentru cea poftitoare. 
„Gnoza vindecă intelectul (nous), iubirea, partea pätimasä (thymos), 
înfrînarea, partea poftitoare (epithymia).” (KG III, 35) l 
Cea care se luptă cu şerpii (cf. Levitic 11,22). Termenul grec, 
ophiomaches, îl traduce pe cel ebraic, hagab, care desemnează o 
specie de lăcustă. În De opificio mundi 164, Philon din Alexandria 
interpretează astfel imaginea din Levitic: „Ophiomahul îmi pare a 
nu fi altceva decît, în chip simbolic, înfrînarea (enkrateia)”. Evagrie 
schimbă termenii imaginii, păstrîndu-i însă intactă structura: 

aj » . . D - A ` . . 
„plăcerea” philoniană devine „mînie” la Evagrie, iar „înfrînarea” - 


(enkrateia), „iubire” (agape). 

La mirosul urît al demonilor sufletul se aprinde împotriva 
gindurilor, atunci cînd simte că aceia se apropie, afectat 
fiind de patima care-l frămîntă. 


Patimile pot fi stîrnite de senzaţii, de amintirea senzafiilor sau de 
„mirosul urît (dysodia) al demonilor”. Unul dintre semnele pre- 
zenței demonilor este duhoarea lor insuportabilă. Dimpotrivă, îngerii 
și sfinții emană un miros plăcut, amintind de miresmele paradisiace. 


A Ne era is nur Ti Se pe ul Ana) ae ea AA ro raii 


Invățături 

Este imposibil să împlinim în toate împrejurările canonul 
obişnuit. Trebuie să ținem seama de fiecare împrejurare în 
parte si să punem cît mai bine în aplicare poruncile cuve- 
nite. Căci și demonii cunosc împrejurările. De unde: ei se 
năpustesc asupra noastră fie ca să ne împiedice să facem 
cele ce se pot face, fie, dimpotrivă, ca să ne silească să facem 
cele ce nu se pot face. De pildă, pe bolnavi îi împiedică să 
mulţumească [lui Dumnezeu] pentru chinuri și să-i suporte 
cu răbdare pe cei care-i îngrijesc; în schimb, îi împing să 
postească, așa vläguiti cum sînt, ba chiar să și psalmodieze 
stînd în picioare, deși îi prinde moleseala. 


Cei bătrîni sau bolnavi trebuie să-și înmoaie asceza. Există şi 
alte situaţii în care se recomandă „uitarea” canonului. De pildă, 
ospitalitatea, despre care am mai vorbit. 


Am ales două apoftegme care contrazic recomandările lui Evagrie, 
una despre un bolnav care nu renunţă la post, alta despre un alt 
bolnav care nu renunţă la pravilă. Le-am ales nu pentru a-l contra- 
zice pe Evagrie, ci pentru a sugera că recomandările sale nu sînt 
infailibile, general valabile, ci că ele trebuie aplicate cu discernă- 
mint, ţinînd seama de fiecare caz în parte. 


Avva Isaac s-a îmbolnăvit foarte tare şi a zăcut multă vreme. Fratele 
[care locuia cu dînsul] i-a pregătit o fiertură punînd și cîteva prune 
mici, dar bătrînul n-a vrut să guste. Fratele îl roagă: „Ia un pic, avva, 
pentru boală”. Bătrînul îi răspunde: „Drept să spun, frate, aș vrea să 
stau cu boala aceasta treizeci de ani” (Isaac 10). 


Amma Teodora a zis: „E bine să practici isihia, căci omul înţelept se 
linisteste. Cu adevărat, isihia este mare lucru, pentru fecioară sau 
pentru monah si foarte mare pentru cei tineri. Dar află că, abia ne 
propunem să ne linistim, si cel rău vine şi ne îngreuiază sufletul cu 
acedie, cu slăbiciuni şi gînduri necurate. Ne îngreuiază şi trupul cu boli, 


96 TRATATUL PRACTIC. GNOSTICUL 


vlăguire, slăbirea genunchilor și a tuturor mădularelor, destrămîndu-ne 
puterea trupească si sufletească. Spun : Sînt bolnav si nu-mi pot face 
pravila. Dacă însă ne trezim, toate acestea se risipesc. Era odată un 
monah si cînd începea să-și facă pravila îl apucau frigurile, febra şi 
capul i se învîrtea cumplit. Dar își zicea în sinea lui: Uite, sînt bolnav 
si voi muri în curînd. Să mă ridic să-mi fac pravila înainte de a muri. 
Cu gîndul acesta se înzdrăvenea și făcea pravila. Cum înceta pravila 
dispărea si febra. Apoi, iarăşi, cu același gînd, fratele se împotrivea si 
făcea pravila si aşa l-a biruit pe cel rău” (Teodora 3). 

Cînd sîntem siliţi să petrecem un scurt răstimp în orașe ori în 
sate, să stăm laolaltă cu lumea, înfrînîndu-ne mai puternic decât 
oricînd. Pentru ca nu cumva mintea noastră, îngreuiată şi 
lipsită de atenţia obişnuită (din pricina acelei împrejurări), să 
facă ceva neîngăduit si să devină fugară, împunsă de demon. 


Pentru călugării din cele trei „pustiuri” ale Egiptului, satele, dar 
mai cu seamă orașul Alexandria, erau locuri de pierzanie. Nu 
puţine apoftegme ne vorbesc de călugări căzuţi în ispită. Unii se 
întorc, chiar după ce au păcătuit, la viața anahoretică, ispäsind si 
fiind iertati, alţii rămîn pe veci pierduţi (de cele mai multe ori 
păcatul fiind urmat de moarte fulgerătoare, drept pedeapsă). Am 
selectat două apoftegme, prima din culegerea lui Budge (II 420), 
cealaltă din colecţia alfabetică a Patericului. 


Era un călugăr care trăia într-o chilie, departe în pustie, iar acest 
călugăr avea un frate mirean, aflat pe patul morții. Si i-a trimis vorbă 
călugărului : „Pentru numele lui Dumnezeu, milostiveste-te si vino, ca 
să te mai văd o dată înainte de a muri”. Cînd auzi călugărul aceasta, 
încuie ușa chiliei şi se puse la drum. Cum mergea el așa prin pustie, 
văzu un om stînd pe marginea drumului şi împletind plase. Omul 
acesta era Pizmașul, care-şi pregătea laturile ca să prindă în ele pe cei 
care se îndemnau pe calea desăvîrșirii duhovniceşti. Tare mai dorea 
să-l învingă pe fratele acesta şi să-l prindă în plasele lui, căci niciodată 
nu și-a scăpat picioarele în itele plaselor lui, ba, dimpotrivă, le-a 
destrămat tot timpul prin amintirea lui Dumnezeu. Acum, călugărul 
nu ştia că omul care stătea pe marginea drumului și împletea era 
Satan, aşa că-i zise: „De ce stai aici, în mijlocul pustiei ? Ce tot meş- 
teresti acolo ?”. Pizmașul îi răspunse: „Impletesc niște plase cu care 
vreau să prind gazele prin pustie”. lar călugărul îi zise : „Fă-mi si mie 
o plasă, căci vreau să prind şi eu gazela care-mi tot strică grădina”. 
Atunci diavolul îi zise: „Mergi sănătos unde ţi-e drumul, si eu îți voi 
împleti o plasă mult mai trainică decît asta pe care o vezi acum”. 
Călugărul ajunse la fratele său, îl văzu, rămase cu el două zile, iar în 
a treia zi, fratele său muri. Si l-au îmbrăcat în haine de înmormîntare 

şi l-au îngropat cu toată cinstirea cuvenită unui om credincios. Și cum 
stătea el culcat în casa fratelui său, nevasta acestuia se trezi noaptea, 
veni în pat lîngă el îmboldită de Pizmaș și prinse a-l îmbrobodi cu 
vorbe : „Dumnezeu te-a trimis aici ca să ai grijă de copiii fratelui tău 
şi să-i cresti mari; ia-mă de nevastă, ai grijă de casa și de copiii 
fratelui tău, si rămii în pace în propria ta casă”. Cînd auzi călugărul 
ce-i spune femeia se mînie cumplit pe ea și-i răspunse: „Fii bleste- 
mată, femeie! Inapoi, Satana !”. Si se sculă degrabă, își luă toiagul și 
o porni prin pustie către chilia sa. Si cum mergea așa pe cale, iată, îl 
văzu pe bătrînul care stătea și împletea plase. Călugărul îi zise : „Tot 
mai eşti aici, bătrîne? Mi-ai împletit plasa pe care ţi-am cerut-o ?”. 
Atunci Satan se înfurie la culme, îl privi cu mînie cumplită şi zise: 
„Piei din ochii mei! Tocmai ai rupt plasa pe care ţi-o împletisem. Nu 
ţi-ai dat seama că astä-noapte ai făcut bucățele cealaltă plasă, mult 
mai trainică decît prima? Nu-s în stare să fac o plasă ca lumea, care 
să te prindă”. Si cum vorbea se preschimbă într-un balaur. Văzînd 
aceasta, călugărul înţelese că cel care-i apăruse era Satan; si o luă la 
fugă înspăimîntat, intră în chilie și-i mulţumi lui Dumnezeu fiindcă-l 
slobozise din latul diavolului care a vrut să-l prindă și să-l răstoarne 
în plasă cu ajutorul nevestei fratelui său. 


Avva Isidor s-a dus la avva Teofil, arhiepiscopul Alexandriei, şi, cînd 
s-a întors la Sketis, fraţii l-au întrebat: „Cum e orașul ?”. El a răspuns: 
„Fraţilor, drept să vă spun, n-am văzut nici un om, în afară de arhi- 
episcop”. Auzind, fraţii s-au speriat si au zis: „Cum, au fost nimiciti cu 
toţii, avva ?”. El a răspuns: „Nu, dar nu m-a biruit gîndul să mă uit la 
vreunul”. Auzind acestea ei s-au minunat şi s-au întărit în hotărîrea 
de a-şi păzi ochii de priviri împrăștiate (Isidor 8). 

Cînd ești ispitit, să nu te rogi înainte de a spune cîteva vorbe, 
cu mînie, împotriva celui care te frămîntă. Căci sufletul tău 
[fiind] înrobit gîndurilor rele, urmează că nici rugăciunea 
nu va fi curată. Dar dacă tu le spui ceva cu mînie, încurci si 
faci să dispară închipuirile iscate de cei vräjmasi. Așa 
lucrează mînia, chiar împotriva celor mai strasnice închipuiri. 


Minia are si virtuţi pozitive, ea putînd fi folosită de călugăr împo- 
triva gîndurilor rele. Mi se pare că traducerea „cele mai strașnice 
închipuiri” pentru kreittonon noematon este mai logică decît „bunele 
reprezentări”, traducere propusă de A. Guillaumont. Am două 
argumente : comparativul lui agathon, kreitton are îndeobşte sensul 
de „mai puternic”, „mai tare”. Noematon poate fi tradus aici, peiora- 
tiv, prin „închipuiri”, deoarece este vorba de „reprezentări” diavo- 
lesti. În propoziţia precedentă, Evagrie folosește același cuvînt: 
„închipuiri iscate de cei vräjmasi”. Nu văd, prin urmare, de ce am 

da aici lui noemata un sens pozitiv. La aceste argumente de ordin 
filologic, se adaugă logica internă a textului, care pledează pentru 
varianta propusă aici. 

Trebuie să cunoaștem deosebirile între demoni si să luăm 
seama la împrejurările [în care își fac apariţia]. Vom cunoaște 
după gînduri - iar gîndurile după lucruri -, care dintre ei 
vin rar și sînt apăsători, care vin mereu și sînt mai puţin 
apăsători si care vin pe neașteptate împingînd mintea la 
hulire. Toate acestea trebuie stiute pentru ca, atunci cînd 
vor începe gîndurile să-şi pună în mișcare „materia lor 
proprie” si înainte de a fi scoşi prea tare din firea noastră 
obișnuită, noi să rostim cîteva vorbe împotriva lor și să-l 
însemnăm pe cel din fața noastră. Numai aşa putem înainta 
cu ajutorul lui Dumnezeu, iar pe ei să-i facem să-și ia zborul, 
plini de admiraţie pentru noi, dar și plini de mîhnire. 


44 


Cînd demonii care luptă împotriva călugărilor devin nepu- 
tinciosi, bat putin în retragere, urmărind care dintre virtuţi 
este lăsată în timpul acesta de izbeliște. Şi, pe acolo, dau 
buzna pe neașteptate, răvășind bietul suflet. 


E lăsată de izbelişte : verbul grec este paremeletai. Etimologic se 
înrudeşte cu ameleia, „neglijenţă”, termen important în tradiţia 
monahismului egiptean. 

Demonii răi îi cheamă în ajutor pe demonii și mai răi decît 
ei. Dacă, prin înclinări, sînt opuși unii altora, în schimb se 
înțeleg de minune cînd e vorba de stricarea sufletului. 

Să nu [ne lăsăm] tulburati de demonul care ne împinge 
mintea spre hulirea lui Dumnezeu și spre închipuirile acelea 


Ed ÇA ET Nei ei dois hs PIPE EN PI AEE SURE SU 
. A e PA 4 o aAA Re iua EEE aos reni taki e ka nivae a pie 

neîngăduite pe care eu unul nici nu îndrăznesc a le scrie! 
Să [nu-i lăsăm] să ne înmoaie zelul! Căci Domnul „ne cunoaște 
inimile” (kardiognostes) si ştie că nici cînd ne aflam în lume 
n-am fost cuprinși de o asemenea nebunie. Telul demonului 
cu pricina este să ne facă să încetăm a ne ruga, pentru ca să 
nu mai stăm drept înaintea Domnului Dumnezeului nostru 
şi nici să nu mai îndrăznim să întindem mîinile către Cel 
împotriva Căruia am urzit asemenea gînduri. 


Violenţa acţiunii acestui demon, al hulirii, este sugerată și prin 
folosirea verbului synarpazein, „a smulge”. Expresia greacă este 
foarte puternică si concretă: ho synarpazon ton noun, „cel care 
smulge mintea” împingînd-o spre hulă (blasphemia). Însuşi cuvîn- 
tul blasphemia se înscrie, stilistic vorbind, în registrul violenței 
maxime. Căci blasphemia vine de la blapto şi pheme şi înseamnă 
„a bate, a lovi cu vorba” sau „vorbă şfichiuitoare”. Imaginea este 
extrem de crudă : hulitorul „loveşte în Dumnezeu cu vorba” cum ar 
lovi cu piatra. 

În Antiretic, Evagrie dă cîteva exemple de blasfemie : să negi 
liberul arbitru, să spui că omul păcătuiește fără voie şi că, prin 
urmare, judecata ar fi nedreaptă ; să te întrebi dacă Dumnezeu 
este în tine sau nu; să-i socotesti pe demoni dumnezei; să negi că 
trupul dăruit de Dumnezeu ar fi un lucru bun; să negi harul şi 
ajutorul lui Dumnezeu. Se vede limpede, blasfemiile enumerate de 
Evagrie nu sînt altceva decît erezii. Foarte frecvent, în scrierile 
părinţilor pustiei si în Apoftegme, ereticii sînt catalogati drept 
demoni, iar învăţăturile lor inspirate de duhurile rele. Prin urmare, 
se pune semnul egalităţii absolute între erezii și blasfemii. Cel 
care loveşte în Dumnezeu cu vorba iese în afara harului, repetă 
căderea lui Satan (pentru că blasfemia e strîns legată de trufie), 
devine automat eretic. 


Ziceau, despre un frate, că era ispitit către blasfemie, dar se rusina să 
spună. Auzise de marii părinți, se pornea la ei, ca să se mărturisească, 
dar cînd ajungea i se făcea ruşine. S-a dus de mai multe ori si la avva 
Pimen. Bărînul își dădea seama că fratele e ros de gînduri si se întrista 
că nu vorbește. Într-o zi însă, petrecîndu.-l, i-a zis: „Iată, de atita timp 
vii la mine, ca să-mi spui ce gînduri te frămîntă, si, cum ajungi, nu 
mai vrei să mi le spui, ci de fiecare dată pleci la fel de tulburat ca la 
sosire. Spune-mi copile, ce-i cu tine ?”. Atunci el i-a zis: „Mă ispiteste 
demonul blasfemiei și mi-era rușine să vorbesc”. După ce i-a povestit 
ce si cum, îndată s-a simțit usurat. Bătrînul i-a zis: „Nu te frămînta, 
copile. Ori de cîte ori îți vine acest gînd, spune-i: Nu e treaba mea. 
Blasfemia ta să cadă asupra ta, Satana, sufletul meu nu vrea așa 
ceva. Orice lucru nedorit de suflet durează putin”. Si, după ce s-a 
vindecat, fratele a plecat (Pimen 93). 

Numai Dumnezeu este kardiognostes, reia Evagrie, contrapunînd : 
Științei divine incompetenta demonilor. Aceștia se slujesc, ca nişte | 
„hermeneuţi” de duzină, fie de simbolurile trupului, fie de vorbele : 
care ne ies pe gură. Dumnezeu ne cunoaște din interior, în vreme 


ce demonii au nevoie de semne exterioare. 

Împotriva celor care trăiesc în lume, demonii luptă prin j 
lucruri. Dar împotriva călugărilor, [ei luptă] cel mai adesea ? 
prin gînduri. Căci duc lipsă de lucruri în pustie. Si, pe cît # 
este mai ușor să păcătuim cu gîndul decît cu fapta, pe atît ? 
este mai greu războiul cu gîndul decît cel care se face prin ? 
lucruri. Într-adevăr, gîndul este un lucru ușor de pornit, dar î 
greu de oprit [atunci cînd lunecă] spre închipuiri nelegiuite. | 


Din nou opoziţia între lume și pustiu, între mireni si monahi, mai 
precis, anahoreti. Această opoziţie o prelungeşte într-un fel pe cea 
din capitolul anterior: călugării duc un război interior, mirenii, 
unul exterior. Primii își „localizeaz 


vedere, prin lucruri sau persoane concrete. 


De remarcat faptul că, în ultima frază, gîndul, mai precis inte- - 
lectul (nous) este numit „lucru” (pragma) şi socotit „uşor de pornit” . 
(eukineton). Cu ultimul cuvînt, Evagrie ne trimite la teoria lui - 
despre căderea primordială a diavolului. Căderea e însoţită de o . 
mișcare (kinesis) în afara orbitei divine. Ea aduce mai degrabă cu * 


o rătăcire ontologică. 

Nu ni s-a poruncit să lucrăm, să veghem și să postim tot 


timpul. Regula care ni s-a dat este „să ne rugăm fără înce- . 
tare” (1Tes. 5,17). Într-adevăr, primele [trei] lucrări, care : 


N 
Un cuvînt rostit sau o mișcare a trupului sînt un simbol al: 
patimilor sufletului. Prin ele vrăjmașii își pot da seama! 
dacă avem în noi gîndurile lor, gata să nască, sau dacă, smul, 
gîndu-le din rădăcină, ne îngrijim de mîntuirea noastră. Căcj ! 
numai Dumnezeu, Creatorul nostru, ne cunoaște gîndurile ; 
si nu are nevoie de simboluri ca să ştie ce se ascunde în inimă, | 


ă” greu duşmanul si, de aceea, : 
războiul lor este mult mai dificil decît al mirenilor, atacați la 


rs i ante De UA > un 

vindecă partea pătimașă a sufletului, au nevoie și de trupul 
nostru pentru a putea fi împlinite. Iar trupul, datorită slăbi- 
ciunii sale fireşti, nu este în stare să îndure chinurile prea 
mult. Rugăciunea, în schimb, pregătește o minte vitează si 
curată pentru luptă. Căci mintea este din fire predispusä a 
se ruga (chiar fără trup) si a se lupta cu demonii, alături de 
toate puterile sufletului. 


lerarhizarea activităţilor călugărești. După îndemnul apostolului 
Pavel, din Scrisoarea întîia către Tesaloniceni 5,17, căhagărul tre- 
buie să practice rugăciunea permanentă. Munca, veghea si postul, 
deşi importante, constituie ,activitäti” circumstantiale, remedii la 
diferite boli sufleteşti (acedia, pofta trupească etc.). Sînt arme 
împotriva demonilor, călugărul putîndu-se foarte bine dispensa de 
ele atunci cînd demonii își încetează atacurile. Rugăciunea însă 
exprimă legătura sufletului cu Dumnezeu. Iar această legătură nu 
poate fi întreruptă nici o clipă. Dar cum să te rogi în continuu, zi şi 
noapte? Mesalienii sau euchitii (de la euche, „rugăciun e”) pretin- 
deau practicarea rugăciunii fără încetare, dar cu preţul anulării 
semnificației botezului si al dispretuirii ierarhiei ecleziale. Vreme 
de peste două secole ei au trăit într-o permanentă disidemţă față de 
structurile episcopale ale Bisericii. Isihasmul a preluat dezideratul 
rugăciunii continue, dar într-un cadru și cu o argumentatie teolo- 
gică perfect legitime din punct de vedere dogmatic. Textele Filocaliei 
nu vorbesc decît despre practica rugăciunii necontenite, iar Poves- 
tirile unui pelerin, apărute în Rusia, în 1881, democratizează această 
chestiune, prezentînd-o unui „public” foarte larg, nespecializat. O 
apoftegmă din Pateric, replică la pretenţiile înfumurate ale mesa- 
lienilor, propune o soluţie foarte ingenioasă pentru rezolvarea 
aporiei din textul paulinic: 


Au venit, odată, la avva Lucius, la Ennaton, cîțiva călugări euchiti. 
Bătrînul i-a întrebat : „Ce lucraţi voi cu mîinile ?”. Ei au răspuns: „Noi 
nu ne atingem de lucru, ci, cum zice Apostolul, ne rugăm neîntrerupt 
(cf. 1Tes. 5,17)”. Bătrînul îi întreabă : „Dar nu mîncati ?”. Bi zic: „Da”. 
El: „Şi cînd mîncaţi, cine se roagă pentru voi ?”. Apoi: „Nici nu dormiti ?”. 
Ei: „Da”. Bătrînul: „Şi cînd dormiti, cine se roagă pentru voi ?”. N-au 
ştiut ce să-i răspundă. El a continuat: „lertaţi-mă, dar voi nu faceţi 
cum spuneți. Eu am să vă arăt că, deși lucrez cu mîinile, mă rog 
neîncetat. [Iată cum): Mă asez, cu Dumnezeu, să-mi umezesc smicelele. 
Apoi le împletesc în funie zicînd: Miluieste-mä, Dumnezeule, după 
mare mila Ta și, după mulțimea îndurărilor Tale, şterge fărădelegea 
mea (Ps. 50,3). Si-i întreabă: „Oare aceasta nu-i rugăciune ?”. Ei au 
răspuns: „Ba da”. Apoi continuă: „Toată ziua lucrez și mă rog şi cîştig 
mai mult sau mai puţin de şaisprezece parale. Dau două de pomană, 
la poartă, iar de restul mănînc. Cine primeşte cele două parale se 
roagă pentru mine în timp ce mănînc şi dorm. Astfel, cu harul lui 
Dumnezeu, îndeplinesc porunca de a mă ruga neîntrerupt” (Lucius 1). 

Dacă vreun călugăr ar vrea să-i cunoască direct pe demonii : 


cei cruzi si să le prindă meșteșugul, să-şi supravegheze 
gîndurile (rele), să ia seama la încordările si apoi la destin- 
derile lor, la întreteserea lor si la împrejurările [în care 
survin], ce demoni fac cutare sau cutare lucru, ce fel de 
demoni urmează unui anumit demon si care dintre ei nu 
urmează altuia. Și să cerceteze pe lîngă Cristos cauzele 
(logoi) acestor lucruri. [Demonii] se supără cumplit pe cei 
care îmbină practica cu gnoza, căci ei vor „să săgeteze în 
întuneric pe cei drepţi la inimă” (Ps. 10,2). 


Să-i cunoască direct : de fapt, „să-i experimenteze” (peirathenai). 


Macarie era un asemenea expert în cunoașterea tertipurilor 
diavolesti. Demonii îl vizitau adesea, dar erau tot timpul daţi de 
ruşine, întrucît bătrînul îi ştia pe de rost, cum ne-o arată şi apof- 
tegma următoare : 


Avva Macarie se întorcea, odată, din luncă la chilia sa, încărcat cu 
ramuri de palmier, cînd, iată, îi iese în cale diavolul cu o seceră. A vrut 
să-l lovească, dar n-a putut. Atunci îi zice : „Eşti tare, Macarie, nu pot 
să-ţi fac nimic, si totuși fac şi eu ce faci tu: tu postesti, postesc şi eu; 
veghezi noaptea ; nici eu nu dorm niciodată. Cu un singur lucru mă 
birui”. Avva Macarie întreabă : „Care ?”. Diavolul răspunde : „Smerenia. 
De aceea nu pot să-ţi fac nimic” (Macarie 11). 

Dacă observi cu atenţie, vei descoperi [că există] doi demoni 
foarte ageri, depășind aproape rapiditatea minţii noastre: 
demonul curviei si cel care ne stîrneste să-l hulim pe 
Dumnezeu. Numai că cel de-al doilea se abate pentru scurtă 
durată, iar cel dintîi, dacă, laolaltă cu gîndurile, nu mișcă și 
patimile, nu ne va fi o piedică în calea cunoașterii lui 
Dumnezeu. 


Unii demoni sînt mai înceţi, mai rari, dar cu atît mai primejdiosi — 
de pildă, cel al acediei ; alţii sînt mai ageri, mai frecvenți, însă nu 
atît de greu de învins, cum este cazul demonului curviei şi al celui 
al blasfemiei. Călugărul trebuie să aibă grijă să nu fie luat prin 
surprindere, căci amîndoi sînt mai iuți decît „mișcarea intelectului” 
(kinesis tou noos). 

Trup de suflet nu poate sä despartä decît cel care le-a unit. 
În schimb, suflet de trup [poate despărţi] si cel ce tinde spre 
dobîndirea virtuţii. Căci Părinţii noştri numesc anahoreză 
exersarea morţii si scäparea de trup. 


„Dacă este muritor — scrie Evagrie în KG I, 58, a doua versiune 
siriacă — cel în chip natural făcut să fie liberat de trupul cu care a 
fost unit, cu siguranță nemuritor este cel făcut pentru ca aşa ceva 
să nu i se întîmple. Intr-adevăr, toţi cei care au fost legaţi de 
trupuri (ta syndethenta somasin) vor fi eliberaţi [de ele] în chip 
necesar.” Prin urmare, fiinţele muritoare, tocmai pentru că sînt 
compuse din trup si suflet, se vor desface în părțile alcätuitoare în 
ceasul din urmă. Acesta ar fi cazul firesc, după natură. Există însă 
si posibilitatea ruperii trupului de suflet printr-un gest violent. 
Cazul sinuciderii: „Cel plin de patimi, care se roagă să plece cît 
mai repede din lumea aceasta seamănă cu un bolnav care cere 
timplarului să-i strice cît mai repede patul, înainte de a se vindeca” 
(KG IV, 76). Sau, si mai ferm : „Cel care nu este curätit (de patimi) 
şi părăseşte trupul, să-și închipuie că ruda celui care a fost ucis îl 
aşteaptă la ieşire să-i ceară socoteală” (KG IV, 84). Cele două cazuri 
se referă la despărţirea (ordinea este importantă!) trupului de 
suflet. Dimpotrivă, călugărul creştin, urmaș al filozofului plato- 
nician (Phaidon 67 c), are drept scop desprinderea treptată a sufle- 
tului de trup. 

Cei care, în chip nesănătos, își hrănesc peste măsură carnea 
și „prin grija faţă de ea stîrnesc poftele” (Rom. 13,14), să se 
judece pe ei înşişi, nu carnea [pe care o hrănesc]. Căci cei 
care au dobîndit nepătimirea prin mijlocirea trupului si au 
ajuns la un oarecare grad de contemplare a fiinţelor cunosc 
harul Creatorului. 


Trupul a fost dăruit sufletului căzut, în scopul mîntuirii. Bun în 
sine însuși, ca venind de la Creator, el devine rău prin patimi. Dar 
patimile vin de la gînduri (logismoi). Prin trupuri, Dumnezeu intro- 
duce în lume diversitatea. Sufletul urcă etapele gnozei cu ajutorul 
trupului, organ al expierii, al curätirii. În rezumat: trupul apare 
ca o consecință a căderii sufletului, dar în același timp el este 
instrumentul principal al mântuirii. 


Despre cele ce se întîmplă 
în timpul somnului 

Atunci cînd, în închipuirile somnului, demonii atacînd par- ? 
tea poftitoare [a sufletului] ne arată (iar noi dăm buzna À 
spre ele): întruniri ale cunoscutilor si ospete ale rube- i 
deniilor, coruri de femei și cîte si mai cîte [imagini] de T 
felul acesta, atîtätoare la plăceri, înseamnă că partea cu ? 
pricina este bolnavă si patima teribil de puternică. Atunci | 


cînd, dimpotrivă, ne tulbură partea pătimașă, silindu-ne 


să umblăm pe drumuri prăpăstioase, scotindu-ne în cale 


oameni înarmaţi precum si fiare veninoase şi carnivore, 
iar noi, ingroziti de aceste drumuri si häituiti de fiarele si 
oamenii cu pricina, scăpăm cu fuga, [înseamnă că trebuie] 


să ne îngrijim de partea pătimașă. Si, chemîndu-L pe Cristos ' 
în privegherile noastre, vom dobîndi leacurile de care am | 


vorbit mai înainte. 


Călugărul înțelept poate trage învățătură si din vise. Visele cu ` 


mese îmbelșugate, cu rubedenii strînse la un loc și coruri de femei 


dezläntuite atrag atenţia asupra părţii poftitoare a sufletului. Visele - 
cu hoţi de drumul mare înarmați, cu șerpi veninosi ori fiare carni- . 


vore dau de gîndit asupra părţii pätimase. Nimic nu scapă atenției 


lui Evagrie. Psihanalistii moderni ar avea multe de învăţat din 


textele monahismului creştin din toate epocile. Spre deosebire de 
Evagrie, Patericul nu se ocupă de viaţa nocturnă a călugărilor, dar 
insistă pe una din cele patru arme capitale, veghea : . 


Avva Daniel povestea despre avva Arsenie: „Odată i-a chemat pe 
părinţii mei, avva Alexandru şi avva Zoil, si, smerindu-se, le-a zis: 
Pentru că demonii îmi fac război şi nu știu dacă mă fură prin somn, 
[vă rog], osteniti-vä în noaptea aceasta împreună cu mine şi päziti-mä, 
ca să nu adorm în toiul privegherii. S-au așezat de cu seară, unul în 


dreapta şi altul în stînga, păstrînd tăcere. Iar părinţii mei au zis: Noi © 


Re 


a 


p 

am adormit si nu l-am văzut dacă a atipit. Spre dimineață — Dumnezeu 
ştie dacă a făcut anume, ca să ne dăm seama că a atipit, sau dacă 
într-adevăr l-a luat somnul firesc — a sforăit de trei ori si repede s-a 
sculat zicînd: Am atipit, nu-i așa? Dar noi am răspuns: Nu ştim”. 

Mișcările firești ale trupului, [neînsotite] de imagini, în 
timpul somnului arată că sufletul este destul de sănătos. 
Orice încropire de imagini este semn de nevolnicie. Soco- 
teste feţele fără contur simbolul unei patimi mai vechi, iar 
cele bine conturate, simbolul unei răni proaspete. 


Mişcările fireşti ale trupului : în manuscrisul Paris. Gr. 2748, terme- 
nul ,miscärile” (kineseis) este înlocuit prin reuseis, „scurgerile”. E 
vorba de polutiile nocturne. Cînd scurgerile seminale nu sînt înso- 
tite de imagini (aneidolai), sufletul se află în bună stare. Casian 
scrie în Instituţiile cenobitice (SC 109, p. 286): „Trebuie să ne 
străduim să curmăm mișcările sufletului și patimile cărnii pînă 
într-acolo încît carnea să-și satisfacă treburile firești fără a isca 
plăcere, eliminînd prisosul umorilor fără a stîrni vreun impuls nesă- 
nătos [...]. Atîta vreme însă cît, în somn, mintea este jucăria închipui- 
rilor, să ştie că nu a atins curätia (castitas) totală şi desävirsitä”. 


Avva Dioscoros zicea discipolilor săi — căci era avvă peste o sută de 
călugări: „Aveţi grijă, nimeni să nu se apropie de sfintele taine după 
ce a avut noaptea, în cap, închipuiri de femei, pentru ca nu cumva vreunul 
dintre voi să viseze la lucrurile acestea. Într-adevăr, scurgerile de 
sämîntà firești, fără imagini, nu tin de voia noastră, ci se produc fără 
voie, căci ele vin de la natură si se formează din prisos de umori. De 
aceea, ele nu pot fi socotite un păcat. Dimpotrivă, închipuirile vin din 
liberul nostru arbitru şi dau seama de o stare nesănătoasă [a sufletului]. 


Prisosul de umori sau de „substanţă” se reduce prin posturi 
regulate și muncirea trupului. 

Vom recunoaște astfel semnele nepătimirii: ziua, după 
gînduri; noaptea, după vise. Și vom spune că sănătatea 
sufletului este nepătimirea, iar hrana lui este gnoza care, 
singură, poate să ne unească cu sfintele puteri. Dacă, într-ade- 
văr, unirea cu cele necorporale vine, în chip firesc, dintr-o 
înclinare asemănătoare. 

Dacă scopul „practicii” este dobîndirea „nepătimirii” (apatheia), 


atunci Antoine Guillaumont are toată dreptatea să spună că Tratatul j | 
practic s-ar putea numi foarte bine Despre nepătimire. Evagrie 4 
scrie în capitolul 81 : „Nepătimirea este floare a practicii”. Așadar 4 


practica rămîne chin inutil dacă nu rodeste nepătimirea. Cuvîntul 
apatheia apare de cincisprezece ori în Praktikos. A doua jumătate 
a tratatului (cap. 54-90) îi este consacrată exclusiv. 

Termenul stă în inima învăţăturii ascetice a lui Evagrie. De 
aceea, se cuvine studiat pe îndelete și înțeles cît mai corect posibil. 
Adversarii au atacat doctrina evagriană despre apatheia fie cu 
rea-credinţă (ca Ieronim), fie din pură dezinformare (ca toți cei de 
mai tîrziu). leronim îl așază pe Evagrie în prelungirea stoicismului. 
În 415, el îi scrie lui Ctesifon : „Evagrie Ponticul, din Ibora, care 
scrie [epistole] către fecioare, către monahi, către cea al cărei nume 
amintește de întunericul negrei perfidii [id est Melania, pe care 
Ieronim o antipatiza], a publicat şi o carte de gînduri Peri apatheias 
(Despre nepătimire), căreia noi îi spunem «impasibilitate» sau «netul- 
burare» : o stare cînd sufletul nu este mișcat de nici un gînd si de 
nici o patimă rea si, ca să o spun pe sleau, cînd este ca o piatră sau 
ca un zeu”. 

Idealul înţeleptului stoic era, într-adevăr, eliberarea de cele 


patru patimi: tristeţe, spaimă, dorinţă si plăcere si atingerea stării < 


de apatheia, proprie naturii zeilor. Termenul a fost preluat ca atare 
din filozofia păgînă, dar atribuit cu precădere lui Dumnezeu şi 


foarte rar muritorilor. În centrul practicii creştine se află ideea de ` 


„progres spiritual” infinit (Viaţa lui Moise de Grigore de Nyssa 
este exemplul cel mai elocvent în acest sens). Sufletul nu se elibe- 
rează de patimi decît în clipa morţii. Nu e o viziune pesimistă, ci, 
dimpotrivă, plină de fägäduinte. Deschiderea absolută către un 
viitor aflat în continuu recul dinaintea noastră presupune un maxi- 
mum de speranţă. Împlinirea este parcursul, trăirea însăşi a senti- 
mentului că oricînd un „mai bine” poate surveni. Într-o asemenea 
viziune soteriologică infinit deschisă, infinit promițătoare, ideea 
unui capăt al perfecțiunii (idee tipic grecească) nu-şi are locul 
firesc. Ieronim se ridică împotriva aceste: reductii a creștinismului, 
dar asprimea judecății lui, în ce priveşte scrierile lui Evagrie, nu 
se justifică prin nimic. Cum spuneam, Părinţii Bisericii atribuie 
apatheia exclusiv lui Dumnezeu, sau, foarte rar, celor trecuţi din 


viața pămîntească la cea desävîrsitä din ceruri. Clement este primul $ 
care preia din stoicism și transformă apatheia în idealul vieţii à 


ascetice creştine, integrînd-o într-un sistem alcătuit din trei virtuţi: 
apatheia însăși, gnosis şi agape. Sistemul va fi preluat şi de Evagrie. 


Evagrie preia din platonism ideea trihotomiei sufletului : parte | 
rațională (logistikon), parte pătimaşă (thymos) şi parte poftitoare | 


d/a i i taia i a s e aae 

(epithymia) (cap. 89). Partea raţională nu este altceva decît inte- 
lectul (nous) căzut, căruia i s-a atribuit un trup. Celelalte două 
părți sînt oarecum accidentale. „Practicul” trebuie să-şi purifice 
thymos-ul şi epithymia. În momentul în care cele două părţi păti- 
mase sînt curätite, ele nu mai împiedică buna funcţionare a inte- 
lectului. Toate trei părţile ,functioneazä” acum firesc, după natură, 
creînd o stare de armonie și linişte interioară perfectă. Această 
stare este apatheia, „nepătimirea”. După Clement, atingerea stării 
de apatheia îl face pe om asemenea lui Dumnezeu ; după Evagrie, 
omul apathes devine asemenea îngerilor. Apatheia este rezervată 
numai intelectelor cărora li s-a dăruit un trup, prin urmare numai 
oamenilor. Evagrie reduce cu un grad, esenţial de altfel, amploarea 
termenului față de Clement din Alexandria. „Apaticul” evagrian e 
mai „modest” decît cel clementin. Modelul celui dintîi sînt îngerii, 
al celui de-al doilea, însuși Dumnezeu. 

În plus, nepătimirea, în viziunea lui Evagrie, reprezintă o stare 
sufletească dinamică. Ea face trecerea spre gnoză şi se împlineşte 
în iubire. Apatheia comportă grade si etape. Chiar cei desävîrsiti 
nu depășesc stadiul îngerilor. Există mereu un „dincolo de”, un 
liman la care se ajunge, dar de la care se pleacă iarăşi, un orizont 
pururea miscätor, un zenit în perpetuă ascensiune. „Preafericita 
nepătimire este țelul călugărului care perseverează în praktike. 
Totuși, ea nu este un ţel prin sine însăși; ea nu este căutată decît 
în vederea atingerii unui tel mai înalt, gnoza, sau cunoaşterea 
duhovnicească.” (Guillaumont, op. cit. p. 109) Datorită scandalului 
provocat de Ieronim, termenul apatheia a fost utilizat cu precauţie 
de autorii creştini. În Pateric (colecția alfabetică) el nu apare decît 
o singură dată, în grupajul consacrat lui Evagrie însuşi. 


Despre o stare apropiată de nepătimire 

Există două stări de împăcare a sufletului : una provine din 
seminţele naturale, cealaltă, din retragerea demonilor. Prima 
e însoţită de smerenie şi străpungere a sufletului, de plins 
şi de dor nemărginit după dumnezeire, precum și de o rîvnă 
pentru lucru fără măsură. A doua [e însoţită] de slava degartä 
care îl întemniteazä pe călugăr împreună cu trufia, după 
moartea celorlalţi demoni. Așadar, cel ce se păstrează cu 
grijă în ţinutul nepătimirii va recunoaște de îndată ata- 
curile demonilor. 


Din seminţele naturale: în KG I, 39 Evagrie scrie: „Cînd am fost 
creaţi la început, în noi erau numai seminţe bune, nici una rea . 

Prima stare de împăcare (eirenika) stă sub semnul virtuţilor. A 
doua (care poate fi numită mai degrabă „mulțumire de sine”, „satis- 
factie”), sub cel al viciilor. 

Demonul slavei desarte stă împotriva demonului curviei si 
nu se poate susține că se năpustesc amîndoi laolaltă asupra 
sufletului - dacă este adevărat că unul fägäduieste cinstire, 
iar celălalt este călăuza necinstirii. Așadar, dacă unul dintre 
ei, apropiindu-se, te cuprinde în strînsoare, tu plăsmuiește 
atunci în minte gîndurile rele ale demonului potrivnic; iar 
dacă vei fi reuşit să scoţi un cui prin altul, află că ești foarte 
aproape de ţinutul nepătimirii. Căci mintea ta a avut pute- 
rea să destrame, prin gînduri omenești, gînduri diavolești. 
Într-adevăr, să respingi gîndul slavei deșarte prin smerenie 
şi pe cel al curviei prin cumpănire ar fi semnul cel mai 
adînc al nepătimirii. Încearcă să faci același lucru cu toţi 

demonii care se vrăjmășesc între ei. Căci, astfel, vei afla si 

atima care te muncește mai abitir. Dar cît îţi stă în putinţă 
cere de la Dumnezeu ca vräjmasii tăi să fie alungaţi în al 
doilea chip. 


În capitolul 45, Evagrie vorbise deja de vräjmäsia demonilor între 
ei. Cui pe cui se scoate, viciu pe viciu, dar mai bună şi cu rezultate 
mai durabile este soluția omorîrii viciilor prin virtuți. Spre această 
soluţie îndeamnă Evagrie în final. Oricît de „subtilă” ni s-ar părea 
cea dintîi, ea riscă să se transforme într-o luptă sisifică. Demonii 
se încaieră între ei în sufletul călugărului, veșnic zbuciumat. E de 
preferat un efort smerit calculului subtil sau viclean. 

Cu cît sufletul a înaintat mai mult [pe calea mîntuirii], cu 
atît și vräjmasii lui se schimbă cu unii mai tari. Fiindcă eu 
nu cred că aceiași demoni rămîn tot timpul în preajma lui. 
Asta o ştiu prea bine cei loviți mai strasnic de ispite si care 
văd că starea de nepătimire, deși dobîndită, este zdruncinată 
mereu de atacurile lor repetate. 


Zdruncinată : participiul pasiv al verbului grec, ekmochleuomenen, 
presupune o imagine mult mai plastică. Mochlos înseamnă „levier”, 
„bară”. Așa e numită, de pildă, „arma” cu care Ulise străpunge 
ochiul Ciclopului. Prin urmare, „imaginea din textul nostru este 
aceea a unei uși pe care vrăjmașii încearcă să o forţeze cu un 
levier” (Guillaumont, pp. 640-641). 

Lupta sporeşte în intensitate pe măsură ce anahoretul urcă 
treptele curätirii și înduhovnicirii. Textul cel mai elocvent în acest 
sens îl constituie capitolele 8-9 din Viața lui Antonie. Antonie se 
află aici în ultima etapă a practicii. După această bătălie decisivă 
din „mormînt” va ieși luminat de duh, transfigurat. Demonii îşi 
intetesc atacurile pe măsură ce Antonie progresează spiritual. 
Sîntem așadar cu o treaptă mai jos decît cea la care se referă textul 
nostru. Ilustrarea însă mi se pare perfect valabilă. 


Strîmtorîndu-se pe sine, Antonie merse la mormintele care se aflau 
departe de sat. Şi, rugînd pe unul dintre prieteni să-i aducă pîine o 
dată la mai multe zile, intră într-un mormînt; celălalt închise ușa, iar 
el rămase singur înăuntru. Vräjmasul însă nu-l suportă, ci, temîndu-se 
că, în puţină vreme, şi pustia va deveni o cetate a ascezei, intrînd 
într-o noapte cu o mulţime de demoni, îl bătură așa de tare, încît îl 
lăsară zăcînd la pămînt, fără glas, din pricina loviturilor. El mărturisi 

că durerile fuseseră atît de cumplite, încît, spunea el, niciodată loviturile 
unor oameni nu ar fi putut provoca atîta suferință. Prin pronia dumneze. 
iască — Domnul nu uită niciodată pe cei care nădăjduiesc într-însul —, în 
ziua următoare prietenul veni să-i aducă piinile. Deschizînd usa si 
văzîndu-l întins la pămînt ca un cadavru, îl ridică și-l duse pînă la 
casa Domnului din sat, iar acolo îl puse jos. Multe rubedenii și alţi 
săteni s-au strîns în jur, de parcă Antonie ar fi fost mort. Pe la miezul 
nopţii, Antonie îşi veni în fire, se trezi si, văzînd că toată lumea 
dormea si numai prietenul său era treaz, îi făcu semn să se apropie 
şi-l rugă să-l ridice din nou şi să-l ducă la morminte fără să trezească 
pe nimeni. 

Așadar, a fost dus înapoi de către omul acela care, ca de obicei, a 
închis ușa după dînsul, lăsîndu-l singur înăuntru. Si nu se putea ţine 
pe picioare din pricina loviturilor primite de la demoni. Se ruga întins 
pe pămînt. După rugăciune, striga din rărunchi: „Sînt aici, Antonie, 
nu fug de loviturile voastre! De-ar fi să mă bateti si mai tare, «nu mă 
veţi despărţi de iubirea lui Cristos»” (Rom. 8,35). Apoi psalmodia : „De 
s-ar rîndui împotriva mea oştire, nu se va înfricoșa inima mea” (Ps. 
26,5). Asa gîndea si zicea ascetul. Vrăjmașul, care urăște binele, tare 
se mai mira că a îndrăznit să se întoarcă după atîtea lovituri primite; 
îşi chemă cîinii şi izbucnind le zise: „Vedeţi că nici cu duhul curviei, 
nici cu bătaie nu l-am potolit pe acesta. Cum se îndirjeşte împotriva 
noastră! Să-l hăituim altfel !”. Diavolul e înclinat să ia diferite chipuri 
pentru a face rău. Așadar, noaptea se apucă si face o asemenea hăr- 
mălaie încît crezi că tot locul acela ar fi zguduit de cutremur. Demonii, 
ca si cum ar fi rupt cei patru pereţi ai încăperii, păreau să fi intrat 
prin ei luînd chip de fiare sălbatice si de tîrîtoare. Tot locul fu umplut 
degrabă de arătări de lei, urși, leoparzi, tauri şi şerpi, aspide, scorpioni 
si lupi. Fiecare se mișca după înfăţişarea proprie. Leul răgea vrînd să 
se năpustească [asupra prăzii], taurul părea să împungă, șarpele se 
tîra, dar fără să-l atingă, lupul se azvîrlea, dar rămînea încremenit în 
aer. Înspäimintätoare era furia tuturor acestor vedenii şi urletele lor 
aşijderea. Antonie, biciuit si împuns de ele, simţea în trup dureri si 
mai cumplite. Nemiscat, cu sufletul treaz, stătea întins pe pămînt. 
Plîngea de durerea trupească, dar mintea și-o ţinea înfrînată si, ca si 
cum şi-ar fi bătut joc de ei, zicea: „Dacă erati cu-adevărat puternici, ar 
fi fost de-ajuns să vină unul dintre voi. Dar cum Domnul v-a luat 
vlaga, încercaţi să mă înfricoşaţi prin mulţime. Dovada slăbiciunii 
voastre e că imitati chipul unor necuvintätoare”. 

Nepătimirea desăvîrșită apare în suflet după biruirea tuturor 
demonilor care se împotrivesc practicii. Nepătimirea nede- 
săvîrșită se spune |că există] atunci cînd demonul încă mai 
are putere să lupte împotriva sufletului. 

Mintea n-ar putea să urce, să facă această minunată călă- 
torie în afara ei și să adaste în ţinutul celor netrupesti, 
dacă nu le-a îndreptat pe cele dinlăuntru. Fiindcă, de obicei, 
orice tulburare lăuntrică o face să se întoarcă la [stareal] 
din care abia iesise. 


Să facă această minunată călătorie : în limba greacă avem o figura 
etymologica : apodemesei ten apodemian, „să emigreze”. Cu alte 
cuvinte, dacă nu și-a făcut ordine în „propria-i gospodărie” (ton 
oikeion), nous-ul nu va putea „ieși din sine” spre a contempla fiinţa 
divină. Philon din Alexandria dezvoltă, primul, imaginea sufletului 
„emigrînd” spre Dumnezeu, interpretînd alegoric „emigrarea” lui 
Abraham (în De migratione Abrahami). 

Atît virtuțile, cît si viciile orbesc mintea: cele dintii, pentru 
ca [mintea] să nu vadă viciile; cele din urmă, pentru ca 
[mintea] să nu vadă virtuțile. 


Orbirea mistică : intelectul nu mai poate vedea relele (kakiai) dato- 
rită interpunerii virtuţilor (aretai). Nepătimirea e o stare de liniște 
nocturnă, linişte care îmbie intelectul spre contemplare. Pe plan 
psihologic, apatheia este negarea viciului, a patimilor; pe plan 
noetic însă ea reprezintă starea de destindere totală, negîndirea în 
sensul de „odihnă a gîndului”. 


Despre semnele nepătimirii 

Cînd mintea începe să se roage nestingherită, atunci tot 
războiul se duce, zi și noapte, în jurul părţii pătimașe a 
sufletului. 


Capitolele 63-70 sînt consacrate formelor superioare ale „nepătimirii”. 

Semn de nepătimire: mintea începe să-și vadă propria 
lumină ; rămîne liniștită în faţa fantasmagoriilor din vis; 
privește lucrurile neschimbată. 


Trei semne, de fapt: minţii (nous) i se revelează propria lumină 
(după întunericul bun care se lasă peste ea — a se vedea capitolul 62) ; 
fantasmele din vis nu-i tulbură liniștea (hesychia); vede lucrurile 
rămînînd senină (/eios), în sensul că imaginea lucrurilor respective 
nu stîrnește nici un val pe suprafaţa ei perfect netedă. Totul se 
răsfrînge în ea fără tulburare. In KG V, 64 Evagrie foloseşte simbo- 
lul oglinzii: „Așa cum o oglindă nu se pătează de imaginile celor ce 
se privesc în ea, tot așa sufletul nepătimaş nu se pătează de lucru- 
rile pämîntesti”. 

Mintea se întăreşte cînd nu-și închipuie nici un lucru lumesc 
în timpul rugăciunii. 

Mintea care, cu ajutorul lui Dumnezeu, şi-a însușit practica 
și s-a apropiat de gnoză măcar un pic nu mai simte decît 
puţin sau chiar deloc partea iraţională a sufletului, întrucît 
gnoza o smulge către cele de deasupra și o taie de lumea 
sensibilă. 

Un suflet a dobîndit nepătimirea atunci cînd nu este încer- 
cat de patimă nu doar în faţa lucrurilor, ci rămîne nepă- 
sător chiar şi în faţa amintirii lor. 

Cel desäviîrsit nu se înfrînează, si cel nepätimas nu rabdă, 
fiindcă răbdarea [trebuie] celui care pătimește, iar înfri- 
narea, celui tulburat. 


Enkrateia se deosebeşte radical de apatheia. Prima este înfrînarea 
dorințelor carnale ; a doua este lipsa tuturor patimilor. „Apaticul” 
este smuls din lumea sensibilă și răpit spre contemplarea celor 
netrupesti (a puterilor îngerești). El nu mai are de a face cu pati- 
mile lumii. Prin urmare, enkrateia si hypomone devin, pentru el, 
inutile. Asta nu înseamnă că ,desävîrsitul” se complace într-un soi 
de imobilism ontologic. După trecerea pragului gnozei, atenţia lui 
se concentrează spre contemplarea celor două tipuri de realităţi 
suprasensibile. Abia acum începe adevăratul progres. Pînă acum, 
prin virtuțile practice, el nu a făcut decît să-şi elibereze aripile 
minţii (zborul intelectual e o imagine frecventă la Evagrie) de 
povara patimilor (pathe). 

Totuşi, mai multe apoftegme îl pun în gardă pe călugăr faţă de 
riscul de a se considera total eliberat de patimi. Asupra acestui 
punct capital gîndirea evagriană trebuie manevrată cu prudenţă, 
pentru a nu o dirija spre un gnosticism egolatru, de competiţie, 
care-i este fundamental străin. lată una din apoftegmele cu pricina: 


Avva Pimen a zis, despre avva loan cel Pitic, că, odată, l-a rugat pe 
Dumnezeu si i-a smuls patimile, devenind fără griji. S-a dus si i-a zis 
unui bătrîn: „M-am liniștit, nu trebuie să mă mai războiesc cu nici o 
patimă”. Bătrînul îi zice: „Du-te si roagä-L pe Dumnezeu să-ţi dea 

războiul înapoi, ca să-ţi revină zdrobirea și smerenia pe care le aveai. 
Sufletul înaintează războindu-se”. S-a rugat și, după ce a primit din 
nou războiul, nu mai cerea să-i fie luat. Acum zicea: „Dă-mi, Doamne, 
răbdare în lupte” (Ioan cel Pitic 13). 

E mare lucru să te rogi nestingherit, dar și mai mare să 
cînti psalmi nestingherit. 


De ce este mai greu să psalmodiezi nestingherit (aperispastos) decît 
să te rogi? În micul tratat despre rugăciune, Evagrie scrie (cap. 85): 
„Psalmodia este o expresie (typos) a înţelepciunii multiforme (tes 
poikiles sophias); rugăciunea este preludiul (prooimoion) gnozei 
imateriale și uniforme”. Textul din Migne spune şi despre gnoză că 
ar fi „multiformă”. Hausherr vede o contradicţie între ,nematerial” 
şi „multiform”, de aceea propune corectarea prin „uniformă”, plecînd 
de la o altă versiune greacă. „În capitolul 57 al tratatului despre 
rugăciune, scrie Hausherr, multiplicitatea e considerată ca un 
obstacol al contemplării lui Dumnezeu. De unde vine «intelep- 
ciunea multiformă» ? E o expresie a sfintului Pavel. Ea desemnează 
aici contemplatia inferioară, adică a ratiunilor (logoi) creaturilor. 
[...] Acestei contemplatii multiple i se opune «gnoza uniformă a 
Sfintei Treimi», care nu este numai imaterială, ci deasupra tuturor 
formelor sau conceptelor. Astfel, capitolul 85 se explică prin simpla 
remarcă făcută în capitolul 83 : psalmodia este modul cantitativ si 
multiplu al rugăciunii; rugăciunea, modul calitativ si simplu.” 
(Hausherr, Evagre le Pontique ou les leçons d'un contemplatif, 
Paris, 1960, pp. 119-120) Revenind la textul nostru: de ce psalmo- 
dierea nestînjenită este mai dificil de obţinut decît rugăciunea? 
„Pentru că psalmodia ţine de ordinul multiplicitätii ; de unde distra- 
gerea aproape inevitabilă, cuvîntul «distragere» înţeles aici în sensul 
evagrian, altfel spus, cuprinzînd nu numai gîndurile străine si 
profane, ci rätäcirile de la un obiect la altul.” (Ibidem) 

Cel care a zidit în sine virtuțile si s-a îmbibat de ele nu-și 
mai amintește nici de Lege, nici de porunci, nici de pedeapsă. 
Ci pe toate le spune și le făptuiește după cum i le dictează 
condiţia [lui] desäviîrsitä. 

Legea, poruncile, pedeapsa sînt forme de constrîngere, valabile 
pentru cei încă nedesăvîrşiţi. Aceia însă care au dobîndit apateia, 
care au transcens regimul dualității polemice (viciu-virtute; 
înger-demon) aceia fac binele naturaliter, conştienţi că libertatea 
lor nu poate transgresa nici o clipă voia lui Dumnezeu. Singura lor 
Lege, poruncă și pedeapsă este iubirea, iar singurul mod de a-şi 
exersa iubirea este gnoza. Intr-un fel, ei au acces la statutul omului 
adamic, prelapsarian, dar un statut dobîndit si susţinut pe credinţa 
în Cristos. Vedem, așadar, din acest minim comentariu, că triada 
pe care este obligat să o respecte nedesävirsitul: Lege, porunci, 
pedeapsă este înlocuită, în cazul desävirsitului, cu triada: libertate 
(harică), credinţă, iubire. 


Sfaturi practice 

Cîntările diavolesti ne stîrnesc poftele si împing sufletul la 
închipuiri nerușinate. „Psalmii, imnurile si cîntările duhov- 
nicești” (Ef. 5,19), în schimb, îndeamnă mintea să-și amin- 
tească întotdeauna de virtute - ele răcesc patima clocotitoare 
din noi si sting poftele. 


Cîntările diavolului (în original: daimoniodeis). Diavolul imită 
pînă şi psalmodia. Cum se deosebește cîntarea falsă, copia, simu- 
lacrul de modelul original? Prin reacţiile sufletului : cîntările dia- 
volesti atîtä partea poftitoare (epithymia), pe cînd cele duhovnicești 
(pneumatikai oidai) potolesc întreaga parte pătimașă (thymos si 
epithymia). Primele vrăjesc, celelalte dezvrăjesc. 

Dacă e drept că luptătorii se definesc prin aceea că unii 
sînt prinși în strînsoare, iar alții prind în strînsoare, și dacă 
demonii luptă împotriva noastră, atunci ei sînt cei care, 
prinzîndu-ne mai întîi în strînsoare, sînt prinși apoi în strîn- 
soarea noastră. Căci se spune: „Li voi strînge si nu vor putea 
sta în picioare” (Ps. 17, 39). Si iarăși: „Cei ce mă strîng si mă 
dușmănesc, aceia au slăbit și au căzut” (Ps. 26, 2). 

Odihna se leagă de înţelepciune, truda de luarea-aminte. 
Căci nu se poate dobîndi înţelepciunea fără luptă, şi nu se 
poate duce la bun sfîrșit o luptă fără luare-aminte. Într-adevăr, 

se crede că aceasta din urmă stă împotriva furiei demonilor, 
silind puterile sufletului să lucreze după propria lor fire şi 
netezind calea înţelepciunii. 

Odihna (anapausis) face pereche („e înjugată”, synezeuktai) cu 
înțelepciunea (sophia), ambele tinînd de nivelul gnozei. Truda 
(kopos), înţeleasă în sensul cel mai larg, de „asceză”, „nevoinţă” îşi 
găseşte perechea în „luarea-aminte” (phronesis, prudentia), de data 
aceasta, la nivelul practicii. Ultimele două netezesc calea sufletului 
către înţelepciunea „gnostică” 

Merită să amintim cîteva contexte în care apare — precum şi 
semnificaţiile pe care le poate lua — termenul anapausis. În Geneză 
5,29 Lamech îşi numeşte fiul abia născut Noe, Noah, zicînd : „Acesta 
ne va odihni din munca noastră, din chinurile mfinilor noastre si 
ale pămîntului blestemat de Domnul Dumnezeu”. Noe, al cărui 
nume trimite la verbul ebraic nuah, „a se odihni”, reprezintă, 
pentru Philon (Quaest. in Gen. I, 87; De Abrahamo 27-28; De 
legibus III, 77) si pentru tradiția patristică, prototipul „odihnitului”. 
Trei sînt formele „odihnei” pe care o simbolizează Noe: istorică — 
pune capăt potopului, iar Dumnezeu se poate odihni după distru- 
gerea lumii (loan Gură de Aur, Hom. Gen. 21); alegorică — virtutea 
care se opune si potoleste viltoarea viciilor (pasajele citate din 
Philon); tipologică — salvarea lui Noe si alor săi prefigurează sal- 
varea întregului neam omenesc prin Isus. În Noul Testament 
anapausis are sens de odihnă, de capăt, liman al suferințelor (chiar 
si demonii se pot odihni, după rătăciri îndelungate). Dar sensul cel 
mai percutant este acela de „odihnă” la sînul lui Isus (Mat. 11,28-29 
sau Fil. 20). Plotin, mai aproape de sensul evagrian al termenului, 
stabileşte o corespondenţă directă între anapausis și apatheia. După 
el, sufletul nu-și poate găsi odihna decît în Dumnezeu. În Pateric, 
termenul anapausis nu apare, dar ideea legăturii inextricabile 
între înţelepciune și linistire este clar redată de cuvintele ammei 
Teodora: „E bine să practici isihia, căci omul înţelept se linişteşte” 
(Teodora 3). 

Ispita călugărului este un gînd care urcă prin partea pätimasä 
a sufletului și-i întunecă mintea. 

75 


Păcatul călugărului este consimtirea gîndului la plăcerea 
neîngăduită. 


Capitolele 74 şi 75 trebuie citite şi meditate împreună. 

Îngerii se bucură cînd scade răul, demonii, cînd scade vir- 
tutea. Căci primii sînt slujitorii milei și ai iubirii, în vreme 
ce ultimii sînt ascultătorii mîniei și ai urii. Si iarăși, primii, 
cînd stau în preajmă, ne umplu de vedere duhovnicească, 
în vreme ce ultimii, cînd se apropie, imping sufletul la 
închipuiri rușinoase. 


Vedere duhovnicească : în limba greacă, pneumatikes theorias. 

Virtutile nu-i împiedică pe demoni să se năpustească asupra 
noastră, dar măcar ne păstrează nestricaţi. 


Prin urmare, desävîrsitul nu este scutit de atacurile demonului. 
Lupta lui continuă pînă în clipa răposării. Progresul duhovnicesc 
nu are liman în viaţa de aici. O apoftegmä din Pateric ni-l prezintă 
pe un avva dialogînd cu diavolul cu cîteva minute înainte de a-şi da 
duhul. Diavolul se declară învins și-l felicită pe călugăr pentru 
victorie. Acesta însă îi răspunde smerit că nu a murit încă si, prin 
urmare, lupta nu s-a încheiat. Există ispite și căderi în ispită chiar 
şi în ultima secundă a vieții. Omiliile duhovniceşti ale lui Macarie 
Egipteanul insistă asupra progresului neîntrerupt al „gnosticului 
dincolo de momentul de maximă ,performantä” spirituală, care 
este contemplatia (theoria). 

Practica este metoda duhovnicească prin care se curäteste 
partea pasională a sufletului. 


Definiţie recapitulativă a practicii. 

Metoda duhovnicească (în greacă : methodos pneumatike). Cititorul 
trebuie să aibă în minte sensul originar al cuvîntului „metodă”: 
„cale”, „drum orientat”. 

Partea pasională (în greacă: to pathetikon meros). Înglobează 
atît partea poftitoare (epithymia), cît si pe cea pătimaşă (thymos). 
Partea pasională se află în opoziţia cu partea raţională (nous). 

Lucrările poruncilor nu sînt de ajuns pentru a vindeca deplin 
puterile sufletului, dacă după ele nu urmează, în intelect, şi 
viziunile corespunzătoare lor. 


„Pentru a ajunge la nepătimirea desäviîrsitä, nu e suficientă practi- 
carea pură şi simplă a poruncilor, asemănătoare cu respectarea 
orbească a prescriptiilor unei rețete medicale, ci trebuie dobîndite 
si «viziunile» (fheoriai) acestor porunci, altfel spus, cunoașterea 
teoretică a leacurilor. «Practica trebuie făcută cu știință» a scris 
Evagrie în capitolul 50.” (Guillaumont, pp. 667-668) Gnosticul 
creştin ar fi, păstrîndu-ne în metafora evagriană, un bolnav-medic 
vindecat. El s-a vindecat de boala păcatului, de patimi, iar prin 
exemplul său vindecă pe alții. Există atîtia oameni sănătoşi, dar 
foarte puțini care știu cum se dobîndeste sănătatea. 

Este imposibil să ne împotrivim tuturor gîndurilor azvîrlite 
asupra noastră de către îngeri, dar pe cele azvirlite de 
demoni e posibil să le respingem. După gîndurile dintîi 
urmează o stare de liniște și pace; după cele din urmă, o 
stare de tulburare. 


Din nou opoziţia radicală între cele două stări: una, creată de 
intervenţia îngerilor, alta, de intervenţia demonilor. Atît îngerii, 
cît si demonii „aruncă” asupra noastră gînduri (logismoi). (În con- 
textul de față logismoi nu mai are sensul peiorativ, obișnuit la 
Evagrie, ci sensul obișnuit, neutru.) Numai că, la contactul cu 
gîndurile demonice, sufletul reacţionează violent, „contraatacă”, 
tulburîndu-se, pe cînd în faţa celor îngeresti el se înmoaie, se 
linişteşte. O parte din gîndurile îngeresti sînt primite în chip natural; 
dimpotrivă, toate gîndurile diavolesti sînt respinse în chip natural. 

Capitolul poate fi apropiat de Tratatul despre rugăciune 30: 
„Numai ce apare un înger şi toți cei care ne supără dispar ; mintea 
se destinde şi se roagă în pace”. I. Hausherr comentează aşa: 
„Îngerii sînt naturi intelectuale în care există o supraabundentä de 
gnoză, după cum în demoni există un exces de mînie, iar în oameni 
o predominantä a poftelor. Rolul lor va fi așadar de a-i ajuta pe 
oameni pe calea virtuţii si a contemplării. Ei pot să facă acest lucru 
cum nu se poate mai bine, întrucît contemplatia este hrana lor 
permanentă” (Hausherr, op. cit., pp. 48-49). 

Iubirea este prunc al nepătimirii. Nepătimirea este floare a 
practicii. Practica merge împreună cu ţinerea poruncilor. 
Păzitorul acestora din urmă este frica de Dumnezeu, care 
se naște din dreapta credinţă. lar credinţa este un bun 
intrinsec - prin natură este dată chiar și celor ce nu cred 
încă în Dumnezeu. 


Schema virtuţilor à rebours : credinţa este un bun „intrinsec”, pri- 
mit de oricine ; din credinţă se naşte frica de Dumnezeu ; frica de 
Dumnezeu îl îndeamnă pe credincios să ţină poruncile ; ținerea 
poruncilor înseamnă exersarea „practicii” (înţeleasă ca primă etapă 
a înaintării duhovniceşti) ; floarea practicii este nepătimirea ; în 
sfîrşit, pruncul nepătimirii și Încununarea vieţii duhovniceşti este 
iubirea (agape). Schema pare să fi fost preluată de la Clement 
Alexandrinul, care scrie în Stromatele II, 6, 31, 1-2 (traducere 
D. Fecioru): „Credinţa ni se arată a fi pornire spre mîntuire ; după 
credinţă vine frica, nădejdea şi pocäinta, unite cu înfrînarea şi 
răbdarea; acestea propäsind, ne duc la dragoste şi la gnoză. Pe 
bună dreptate spune Barnaba [...]: «Ajutoarele credinţei noastre 
sînt: frica şi răbdarea ; iar tovarăși de luptă: îndelunga răbdare si 
înfrînarea. Dacă acestea, spune Barnaba, rămîn curate înaintea 
Domnului, împreună cu ele se bucură: înțelepciunea, priceperea, 
ştiinţa şi cunoştinţa (gnoza)»”. 

Bun intrinsec (în greacă : endiatheton agathon). Se spune despre 
credință! Endiatheton este un termen frecvent în stoicism şi se 
atribuie logos-ului. Acesta poate fi endiathetos sau prophorikos, 
„răsfrînt asupră-şi” sau „revărsat în afară”. În teologia mistică 
orientală, logos endiathetos va deveni „obiectul” cunoaşterii apo- 
fatice. Cred însă că sensul pe care îl dă Evagrie cuvîntului este 
mult mai banal: el se referă la credinţa cu care omul este hărăzit 
de la naştere, în chip natural. Pînă şi păgînii („necredincioşii”) 

dobîndesc această credinţă („Dumnezeu există”), dar ei nu o pot 
valorifica precum creştinii. „A-L căuta pe Dumnezeu si a-L sluji 
rămîne pentru om o căutare [şi o slujire] naturală”. (Antonie, Scri- 
soarea a V-a, 4) Gîndul 81 trimite si la formula paradoxală din 
Marcu 9,24: „Cred! Ajută necredintei mele”. 

Așa cum sufletul, lucrînd prin trup, simte mădularele bolnave, 
tot așa şi mintea, prin lucrare proprie, învață să-şi cunoască 
puterile proprii și, prin ceea ce i se împotrivește, descoperă 
porunca în stare să o vindece. 


Intelectul care se vindecă pe sine. „Lucrarea proprie” intelectului 
este, fără îndoială, rugăciunea. Prin rugăciune se detectează slăbi- 
ciunile, „puterea” potrivnică şi, în acelaşi timp, se descoperă leacul 
necesar vindecării. 

In Scrisoarea a 8-a, atribuită lui Vasile cel Mare, dar aparţinînd, 
în realitate, lui Evagrie (Epistula fidei), se spune că aşa cum vede- 
rea are drept „lucrare” proprie distingerea culorilor şi a formelor, 
sau auzul, distingerea zgomotelor şi a vocilor, tot aşa „lucrarea” 


proprie intelectului este contemplatia. „Contemplaţia este însăşi 
viața intelectului.” 

Atîta timp cît se va război cu patimile, mintea nu va vedea 
ratiunile războiului [ei]; ea seamănă cu cel care se luptă pe 
întuneric. Dar după ce a dobîndit nepătimirea, va recu- 
noaste cu ușurință tertipurile vräjmasilor. 


„Există două feluri de război purtat împotriva demonilor : în noapte, 
altfel spus, care se poartă în mod empiric şi fără o adevărată 
cunoaştere a strategiei, şi cel care se poartă în chip luminat, cu 
ştiinţă. Primul este întreprinderea celor încă supuși patimilor; al 
doilea presupune nepătimirea, întrucît ţine de contemplarea duhov- 
nicească.” (Guillaumont, p. 673) Cei care cunosc deja ratiunile 
(logoi) războiului nu se mai sperie de războiul însuși, de războiul 
empiric. Cu toate că războiul nevăzut, cum se spune în alt capitol 
al Tratatului... este mult mai greu decît cel văzut. Confruntarea 
„apaticului” cu duhurile rele se poartă deja pe alt plan decît cel 
strict psihologic. 

Telul practicii este iubirea; al gnozei, teologia. Principiul 
celei dintîi este credinţa, al celei de-a doua, contemplatia 
naturală. Se spune că demonii care se năpustesc asupra 
părţii pätimase a sufletului se împotrivesc practicii; în 
schimb, cei care tulbură partea raţională, sînt numiţi duș- 
mani ai oricărui adevăr si potrivnici ai contemplatiei. 


Se reia schema din Prolog. În același timp, se prelungește seria 
prezentată în capitolul 83. Practica, ne amintim, culmina si se 
împlinea în iubire. De partea cealaltă, gnoza se împlineşte în theo- 
logie, „contemplarea lui Dumnezeu”, cunoașterea Sfintei Treimi. 
Important de reţinut că, în viziunea lui Evagrie, teologia nu se 
poate concepe în afara iubirii. Aici apare deosebirea esenţială între 
conceptul gnozei evagriene și conceptul gnozei para-orthodoxe : 
aceasta din urmă nu acordă iubirii decît un loc secund, relativ, în 
nesfirsitele tabele „eonice”. Dimpotrivă, gnoza creştină presupune 
iubirea ca instrument şi scop principal. 


85 


Nimic din cele ce curăţă trupurile nu rămîne cu ele după 

curăţire. In schimb, virtuțile rămîn lîngă suflet, si în timpul 
» 

curätirii, si după. 


Comparaţie foarte sugestivă între curätirea trupului si cea a sufle- 
tului. Apa cu care se spală trupul dispare; virtuțile care spală 
sufletul rămîn. Gnosticul nu se poate dispensa de virtuțile dobîn- 
dite în timpul exerciţiilor „practice”. 

Sufletul rațional lucrează firesc atunci cînd partea lui pofti- 
toare tînjeşte după virtute, cînd partea lui pătimașă se luptă 
pentru el si cînd partea rațională îl împinge la contempla- 
rea ființelor. 


În Republica 444 c-e, Platon scrie că virtutea nu este altceva decît 
activitatea sufletului conform naturii sale, mai exact, armonizarea 
activităţilor celor trei părți alcătuitoare : nous, thymos, epithymia. 

În măsura în care fiecare dintre cele trei părți îşi împlineşte rolul 
firesc, natural, sufletul trăiește în virtute. Ideea se prelungeşte în 
creștinism prin Clement şi Origen. În scrisorile sale, Antonie cel 
Mare o reia de mai multe ori. 

Cel care înaintează în practică îşi micșorează patimile, iar 
cel [care înaintează] în contemplatie [își micșorează] nestiinta. 
In ce privește patimile, va veni într-o zi și distrugerea lor 
totală; dar, în ce priveşte nestiinta, se spune că există una 
care are o limită și alta care nu are nici o limită. 


„Neșştiinţa este dublă precum cunoașterea pe care Evagrie o împarte 
în «cunoaștere a ființelor» (gnosis ton onton), sau «contemplatie 
naturală» (theoria physike) şi «cunoaștere a lui Dumnezeu» (gnosis 
tou theou), sau theologia ; nestiinta care se opune cunoașterii fiin- 
telor va avea un sfirsit, această cunoaştere devenind desăvîrşită 
cînd nepătimirea însăși va deveni desăvîrșită. Cunoaşterea lui 
Dumnezeu, dimpotrivă, este nesfirsitàä, nelimitată, Dumnezeu fiind 
un obiect inepuizabil de cunoaştere ; prin urmare, această cunoaş- 
tere este corelativă unei nestiinte fără sfîrșit.” (Guillaumont, p. 678) 

[Lucrurile] care, după cum le folosim, sînt bune sau rele 
duc la virtuţi și vicii. Revine luării-aminte să le folosească 
într-unul sau altul dintre cele două sensuri. 


Este vorba de părțile sufletului, care, prin natură, nu sînt nici 
bune, nici rele. Ele devin astfel prin folosire. Viaţa sufletului înseamnă 
a te mişca într-un sens sau altul, a alege între bine si rău. A rămîne 
neutru înseamnă a alege a treia variantă, moartea. Prin urmare, 
constrînși la a trăi în dilemă, să încredintäm luării-aminte (phro- 
nesis) sarcina de a alege cum se cuvine. De ce tocmai ei? Întrucât, 
așa cum citim în capitolul imediat următor, luarea-aminte este 
„virtutea părţii raționale”, așadar, cea mai înaltă virtute. 

După înțeleptul nostru învăţător, sufletul raţional este alcă- 
tuit din trei părţi. Atunci cînd virtutea se află în partea 
raţională, ea se numeşte luare-aminte, înțelegere și întelep- 
ciune; atunci cînd se află în cea poftitoare, [se numește] 
cumpătare, dragoste si înfrînare; atunci cînd se află în 
partea pătimașă, [se numește] bärbätie si răbdare ; iar cînd 
se află în sufletul întreg, dreptate. Treaba luării-aminte 
este, pe de o parte, să conducă lupta împotriva puterilor 
vrăjmașe, pe de altă parte, să vegheze asupra virtuţilor, să 
pregătească trupele împotriva relelor si să dirijeze [forţele] 
neutre după împrejurări. Treaba înţelegerii este să rîn- 
duiască în chip armonios toate cele care ne sînt alături în 
atingerea telului nostru; iar treaba înţelepciunii este să 
contemple ratiunile celor trupesti si netrupestl. Treaba 
cumpătării este să privească fără patimă lucrurile care stir- 
nesc în noi închipuiri irationale; cea a dragostei, să se 
dăruiască fiecărei imagini a lui Dumnezeu aproape în aceeași 
măsură în care s-ar dărui Prototipului, chiar dacă demonii 
încearcă s-o întineze ; cea a înfrînării este să se lepede cu 
bucurie de orice plăcere a gîtlejului ; să nu-ţi fie teamă de 
dușmani si să te ţii dîrz, curajos, în faţa primejdiilor, iată 
treaba răbdării si a bärbätiei. Cît despre dreptate, rostul ei 
este să pună în acord și armonie [cele trei părți] ale sufletului. 

Rodul seminţelor sînt snopii, cel al virtuţilor, gnoza. Așa 
cum după însămînţat urmează lacrimile, după cules urmează 
bucuria. 


După model stoic, virtuțile (aretai) sînt asimilate seminţelor (sper- 
mata) răsădite în noi de la naştere. Sfirsitul ne trimite la Psalmul 
125,5-6 : „Cei ce seamănă cu lacrimi, cu bucurie vor secera/ Mergînd 
mergeau si plingeau, aruncînd seminţele lor, dar venind vor veni 
cu bucurie, ridicând snopii lor”. Aici se încheie partea „teoretică” a 
Tratatului practic. Următoarele zece capitole sînt ilustrări pe viu 
ale primelor nouăzeci. Nota capitolului este una de exaltare şi 
bucurie. Sfirsitul textului pare să coincidă cu însuşi sfîrşitul pri- 
mului ciclu al inițierii. 


Ziceri ale unor sfinți monahi 


Următoarele zece capitole formează o mică antologie de apoftegme. 
Este prima culegere — de fapt, o micro-antologie — de acest fel care 
ne-a parvenit. Colecţiile propriu-zise vor începe să circule abia 
peste o jumătate de secol. Gnosticul se va termina, si el, cu un mic 
florilegiu alcătuit din cinci povestioare. Uneori Evagrie numeşte, 
alteori lasă necunoscută sursa zicerilor citate. Cum se poate vedea, 
în comunităţile călugăreşti din Egipt se închegase deja o tradiţie în 
jurul unor teme de mare interes și mai cu seamă al unor perso- 
naje-model. Asemenea antologii au existat şi în Antichitate. Cele 
mai cunoscute dintre ele sînt Vieţile şi opiniile filozofilor, a lui 
Diogene Laertiu, si Vieţile sofiştilor, a lui Filostrat. Plutarh ne-a 
lăsat şi două culegeri de apoftegme, care vor fi inspirat, într-o 
oarecare măsură, Patericul creştin : Regum et imperatorum apoph- 
thegmata si Apophthegmata laconica. 

Se pare că mica antologie a fost adăugată de Evagrie după 
încheierea tratatului propriu-zis. Prin invocarea cîtorva figuri intrate 
deja în „canonul” spiritual al pustiului egiptean, autorul ţine să 
garanteze valabilitatea doctrinei expuse mai înainte. Totuşi, nu 
trebuie să suprasolicitäm această ipoteză. Ca un bun fiu spiritual, 
Evagrie nu putea să nu-şi citeze maeştrii. Pilda lor însemna un 
imbold în plus dat cititorilor Tratatului pentru punerea în practică 
a celor asternute în scris. 

Trebuie să iscodim însă si căile urmate de călugării dinain- 
tea noastră și să ne îndreptăm către ele. Căci multe cuvinte 
si fapte de-ale lor, frumoase, putem găsi, între care si pe 
aceasta: unul dintre ei zice că un mod de viață mai aspru si 
neschimbător, dublat de dragoste, îl conduce foarte repede 
pe călugăr la limanul nepătimirii. Același [avvă] îl vindecă 

pe un frate bîntuit noaptea de închipuiri, prescriindu-i, pe 
lîngă post, să aibă grijă de bolnavi. Căci nimic nu este mai 
potrivit decît milostenia - zicea el cînd era întrebat ~, ca să 
stingă patimile de felul acesta. 

Atunci, unul dintre înţelepţi se apropie de sfîntul Antonie 
şi-i zise: „Cum reziști așa, părinte, lipsit de mîngfîierea căr- 
tilor ?”. lar sfintul răspunse: „Cartea mea, filozofule, este 
natura fiinţelor și o am lîngă mine atunci cînd vreau să 
citesc cuvintele lui Dumnezeu”. 


A se vedea Viaţa lui Antonie, capitolele 72-80, unde se relatează 
discuţia ascetului cu filozofii păgâni, veniţi să-l viziteze. Atanasie 
sugerează în Viaţă... că Antonie n-ar fi ştiut decît copta și că era 
complet analfabet. Această afirmaţie este din ce în ce mai puţin 
susţinută de patrologii actuali. într-un studiu recent, The letters of 
St. Antony. Origenist Theology, Monastic tradition and the Making 
ofa Saint, Lund, 1990, S. Rubenson demonstrează că, dimpotrivă, 
Antonie ar fi fost un călugăr extrem de citit, care cunoștea greaca 
si studiase în adîncime scrierile lui Origen. Chiar dacă G. Gould 
(„The influence of Origen on fourth-century monasticism ; some 
further remarks”, în Origeniana Sexta, éd. G. Dorival et A. Le 
Boulluec, Leuven University Press, 1995, pp. 591- 598) temperează 
sau rectifică, pe alocuri, teoria lui Rubenson, aceasta rămîne vala- 
bilă în punctul esenţial: altfel spus, de acum înainte nu se mai 
poate vorbi gratuit despre analfabetismul” lui Antonie. Un argu- 
ment în plus îl constituie, fără îndoială, cele şapte scrisori autentice 
ale monahului egiptean, scrisori de o înaltă ţinută teologică. 

Pe larg despre imaginea lui Antonie pe care o construiește 
Atanasie trimit la studiul meu: „Origene, Constantin et Antoine, 
les modèles chrétiens des trois «fonctions sociales»”, în Origeniana 


octava. 

Bătrînul egiptean Macarie, „vasul ales”, m-a întrebat: „De 
ce oare atunci cînd purtăm ranchiună oamenilor nimicim 
puterea de amintire a sufletului, în vreme ce atunci cînd 

purtăm ranchiună demonilor rămînem neatinsi ?”. Si, cum 
vw LA LA LA : : 4 
eu nu găseam nici un răspuns, rugiîndu-l pe el să mă lămu- 
ing Age îmi fe „Fiindcă prima ranchiună este împotriva 
iar a doua după fi ărții păti i | 
pă firea părții pătimașe [a sufletului]. 


Trimite la Macarie 38 din colecţia alfabetică : „Zicea avva Macarie: 
dacă ne amintim de relele pe care ni le-au făcut oamenii smulgem 
din noi puterea de a ne aminti de Dumnezeu. Dacă însă ip amintim 
de relele demonilor, rămînem neatinsi”. „Amintirea lui Dumnezeu” 
(mneme tou theou) denumeşte rugăciunea. Ranchiuna, amintirea 
relelor pe care ni le-au făcut oamenii, împiedică sufletul să se 
roage. Dimpotrivă, amintirea relelor făcute de demoni stimulează 
întăreşte rugăciunea. Prima formă de ranchiună este împotriva 
firii părţii pătimașe, pe cînd a doua este după firea ei. 

In crugul amiezii m-am dus să-l caut pe sfintul părinte 
Macarie și, ars îngrozitor de sete, am cerut să beau apă. Dar 
el mi-a zis: »Multumeste-te cu un pic de umbră, căci multi 
din cei care călătoresc acum pe uscat ori pe mare duc lipsa 
apei”. Apoi, după ce i-am ţinut tot felul de discursuri despre 
înfrînare, mi-a zis: „Curaj, copile, în douăzeci de ani eu nu 
m-am săturat nici cu pîine, nici cu apă, nici cu somn. Pîinea 
pe care o îmbucam era cîntărită, apa măsurată si numai 
sprijinindu-mă de perete furam un pic de somn”. | 


Aici pare să fie vorba de Macarie Alexandrinul. 

tes i s-a vestit unui călugăr că tatăl său a murit. Atunci 
e spuse celui care-i adusese vestea: „Nu mai huli! Căci 
Tatăl meu este nemuritor!”. 


Acest gînd trimite la o apoftegmă di 
gmă din Pateric despre a i 
prieten al lui Evagrie: E 


Avva Daniel a povestit, despre avva Arsenie, că, odată, a venit la el un 
înalt dregător și i-a adus un testament din partea unei rubedenii de 
neam ales, care-i lăsase o moştenire foarte mare. El a luat testamentul 
şi a vrut să-l facă bucăți. Atunci dregătorul i-a căzut la picioare şi i-a 


128 TRATATUL PRACTIC. GNOSTICUL 


zis : „Te rog, nu-l rupe, căci mi se taie capul”. Avva Arsenie îi zice: „Eu 
am murit înaintea aceluia, care a murit abia acum”. Şi a trimis testa- 
mentul înapoi, neprimind [moştenirea] (Arsenie 29). 


Apoftegma este redată altfel în Casian 8 (aici rubedenia este 
chiar tatăl). Din Pateric lipseşte ideea hulirii şi a confuziei între 
tatăl trupesc şi cel ceresc, idee pe care se construieşte întreg tilcul 
capitolului evagrian. Personal, cred că cele trei apoftegme (Evagrie 
95, Arsenie 29 şi Casian 8) se referă la acelaşi avvă şi nu sînt decît 
versiuni ale unei ziceri orale inițiale. Probabil varianta Evagrie 
este mai aproape de forma autentică, versiunile preluate în Pateric 
suferind o deformare de sens, ideea lor nemaifiind blasfemia la 
adresa lui Dumnezeu-Tatăl (subiect foarte sensibil), ci ruperea 
totală a călugărului de lume. Palladius (Hist. Laus. 38) spune că 
Evagrie însuşi ar fi rostit această formulă, cînd cineva i-a anunţat 
vestea morţii tatălui. Mi-e foarte greu să cred că Evagrie s-ar fi 
autocitat în TP. 

Un frate l-a întrebat pe un bătrîn dacă îi dă voie să mănînce 

împreună cu mama gi cu fraţii săi cînd se va duce acasă. 
La A e e - h- LA 39 

Acela îi zise: „Să nu mănînci [niciodată] cu o femeie”. 


K f ga zi e cata iau 
Un frate i-a cerut avvei Daniel: „Dă-mi o poruncă ȘI 0 voi păzi . El îi 
zice: „Nu-ţi întinde niciodată mîna spre farfurie cu o femeie și nu 
mînca împreună cu ea. Așa vei scăpa cît de cît de demonul curviei 
(Daniel 2). 

Un frate avea o singură evanghelie si a vîndut-o pentru 
mâncarea săracilor, rostind următoarele cuvinte vrednice 
de amintire : „Am vîndut însuși Cuvîntul care-mi zicea: «Du-te, 
vinde-ti averea si dă-o săracilor» (Mat. 19,21)”. 


Călugării nu dispretuiesc cartea, ci pun ordine în priorități. Cînd 
vezi în jurul tău oameni care suferă de foame, prioritară este 
mîncarea materială, nu spirituală. După vorba lui Nicolae Steinhardt, 
referitoare la versetul evanghelic, „omul nu trăieşte doar cu pîine” : 
„Nu, omul nu trăiește doar cu pîine, dar are nevoie în primul rînd 
de pîine”. Este şi părerea avvei Serapion, din apoftegma următoare : 


TRATATUL PRACTIC 129 


Un frate l-a întrebat pe avva Serapion: „Spune-mi un cuvînt”. Bătrînul 
îi zice: „Ce să-ţi spun ? Uite, ai luat de la gura văduvelor si a orfanilor şi 
ai pus pe pervazul ferestrei”. Căci îl văzuse plin cu cărţi (Serapion 2). 


Alte corespendente cu capitolul evagrian, în Istoria lausiacă 68 
si în Pateric: 


Avva Teodor de la Ferme avea trei cărți bune. S-a dus la avva Macarie 
şi-i zice : „Am trei cărţi bune, care-mi trebuie, iar fraţii mi le cer, si ei, 
cu împrumut și le folosesc. Spune-mi, ce să fac: să le ţin pentru folosul 
meu si al fraţilor, ori să le vînd si să dau banii săracilor ?”. Bătrînul a 
răspuns: „Bune sînt toate faptele, dar mai bună dintre toate este 
neagoniseala”. Cum a auzit, [avva Teodor] s-a dus, a vîndut cărţile si 
a dat banii săracilor (Teodor de la Ferme 1). 

Se află lîngă Alexandria o insulă situată chiar în partea de 
nord a lacului ce se numește Maria. Prin preajmă locuiește 
un călugăr, cel mai încercat din oastea gnosticilor. El a 
arătat că tot ce fac călugării, fac din următoarele cinci 
cauze: Dumnezeu, fire, obicei, necesitate și lucrul cu mîinile. 
Tot el zicea că, prin natură, virtutea este una, dar că ia 
diferite înfățișări în fiecare din puterile sufletului. Căci si 
lumina solară - zicea el - este fără formă, dar atunci cînd 
trece prin ferestre prinde formă în chip firesc. 


După toate probabilitățile este vorba despre Didim cel Orb, care 
locuia în preajma Alexandriei (Hist. Laus. 4). Palladius l-a vizitat 
de patru ori în zece ani, cît a stat la Chilii. Evagrie însuși se poate 
să-l fi vizitat de cîteva ori. După mărturia lui Ieronim (De vir. ill. 
109) Didim avea optzeci şi trei de ani în 393. Îşi pierduse vederea 
foarte devreme, la patru sau cinci ani. Avea, în schimb, o memorie 
colosală. Rufin îl prezintă ca pe „didaskalos-ul şcolii ecleziale din 
Alexandria, cu acordul lui Atanasie” (HE II, 7). A scris enorm, dar 
puţine scrieri-au supravieţuit condamnării sale, în 553, împreună 
cu Origen si Evagrie. Cf. PG 39, coll. 131-1818. 

Alt călugăr a zis: „Îmi retez plăcerile ca să înlătur toate 
pretextele părţii pătimașe. Căci ştiu că aceasta luptă tot 
timpul ca să dobîndească plăceri, că-mi tulbură mintea si 

alungă cunoașterea”. Un bătrîn zicea că iubirea nu ştie să 
păzească hambarele şi lăzile cu bani. Tot el zicea: „Nu ştiu 
să fi fost înșelat de două ori de către demoni asupra ace- 
luiași lucru”. 

Nu poţi să-i iubeşti la fel pe toţi fraţii, dar poţi să con- 
vietuiesti cu ei nepătimaș, fără ranchiună si fără ură. Pe 
preoţi iubeste-i îndată după Domnul, căci ei ne curăţă prin 
sfintele taine și se roagă pentru noi. Pe bătrînii noștri 
cinsteste-i ca pe îngeri. Căci ei sînt cei care ne ung pentru 
lupte și ne vindecă mușcăturile fiarelor sălbatice. 


[Epilog] 


lată ce voiam să-ți spun despre practică, mult dorite frate 
Anatolie: tot ceea ce am găsit, prin harul Duhului Sfînt, 
ciupind de ici de colo, la ceasul culesului, din ciorchinele 
nostru înnegrit. Dar cînd „soarele dreptăţii” (Mal. 3,20) va 
lumina puternic deasupra noastră, și ciorchinele va fi copt 
de-a binelea, atunci vom bea si vinul [făcut] din el, care 
„veselește inima omului” (Ps. 103,16), prin rugăciunile si 
mijlocirile dreptului Grigore, cel ce m-a răsădit, și ale sfin- 
tilor Părinţi care mă stropesc acum cu apă, precum si prin 
puterea lui Isus Cristos, Stăpînul nostru, Cel care mă crește, 
slăvit şi puternic în vecii vecilor. Amin. 


Ciupind : verb rar în greacă, apare în textul nostru la participiu 
pasiv plural: epirogologoumenoi. Îl mai întîlnim în 4Mac. 2,9 (sub 
forma epikarpolegoumenos) şi, pe vocalism „a”, în Scara raiului 10. 
Înseamnă „a culege boabe sau ciorchini de struguri” (de la rax, 
„bob de strugure” şi lego, „a culege”). _ 
Vom bea vinul făcut din el, care „veseleşte inima omului”. In 
Comentariul la Evanghelia după loan XXX 205-206, Origen inter- 
pretează astfel titlul de „Viţa cea adevărată” conferit lui Isus de 
apostolul Ioan (15,1): „La cele deja amintite mai trebuie adăugat si 
cum anume este Fiul «Vita cea adevărată». Acest lucru va fi clar 
pentru cei ce vor înţelege, după harul proorocesc, următoarele : 
«vinul veseleste inima omului» (Psalm 103,16). Dacă inima repre- 
zintă facultatea de judecată (to dianoetikon) si dacă ceea ce o 
înveseleşte este băutura cea mai bună, adică Logosul, care te înde- 
părtează de la cele de rînd, omenești, şi-ţi produce o stare de 
entuziasm si de beţie, nu raţională, ci dumnezeiască, cum si Iosif 
i-a îmbătat pe fraţii săi, atunci, pe drept cuvînt «viţa» care face vin 
spre înveselirea inimii este «adevărată». Si e «adevărată» fiindcă 
are drept ciorchine Adevărul si drept mlădiţe discipolii, imitatori 
ai Acestuia prin faptul că si ei, la rîndul lor, rodesc adevăr”. Philon 

din Alexandria este primul care foloseşte expresia methe nephalios 
(tradusă mai apoi în latină prin ebria sobrietas, pentru a se ajunge, 
mai tîrziu, la sobria ebrietas). Ea se referă la o experiență supra- 
raţională, dar, în același timp, diferită de extazul de tip dionisiac. 
Cîteva pasaje din opera philonianä: Vita Mosis I, 187; Legum 
allegoriae, I, 84 şi III, 82 ; Opificium mundi 71 ; De ebrietate 145-146). 
Methe nephalios, sinonim, la Philon, cu chara („bucurie”) este extazul 
intelectului (nous) vizitat sau posedat de înţelepciunea (sophia) 
dumnezeiască. În a şasea Enneadă, 7, 35, Plotin vorbeşte de o 
„beţie nectarică” a intelectului iubitor (nous eron). 

Evagrie pare să fi fost direct influenţat de Origen, pe care-l 
studiase îndelung. Acesta din urmă a consacrat interpretarea vinu- 
lui ca băutură spirituală (în sens alegoric) în Omilii la Cîntarea 
Cîntărilor 2,7: 


„Duceţi-mă în casa vinului” (domum vini). Mirele a stat afară si a fost 
primit de mireasă; si s-a odihnit între sînii ei. Multe „fecioare” încă 
nu merită să-l aibă oaspete pe Mire ; mulțimii de afară el îi vorbește în 
parabole. Mă tem că nu sîntem multe fecioare! ,Duceti-mä în casa 
vinului !” De ce să rămîn atîta vreme afară? „lată, stau în fața ușii si 
bat ; dacă cineva îmi deschide, voi intra la El si voi cina cu El, iar El va 
cina cu mine.” „Duceţi-mă înăuntru !” Acelaşi lucru ne spune Cuvîntul 
dumnezeiesc. Cristos vorbește : „Duceţi-mă înăuntru !”. Vouă, catehu- 
menilor, vă spune : „Duceţi-mă înăuntru” si nu pur si simplu „în casă”, 
ci „în casa vinului”. Sufletul vostru să se umple de „vinul bucuriei”, de 
vinul Duhului Sfînt. Astfel ,duceti în casa voastră” pe Mirele, Cuvîntul, 
Înţelepciunea, Adevărul. Încă se poate spune si celor încă nedesävir- 
siti: „Duceţi-mă în casa vinului”. 


Primul Părinte al Bisericii care folosește expresia methe nepha- 
lios („beţie sobră”) este un discipol al lui Origen, Eusebiu al Cezareii 
(Comentariul la Psalmi, în PG 23, col. 321). El spune că o asemenea 
beţie este produsă de lectura Sfintei Scripturi. 


Gnosticul 


Notă preliminară la Gnosticul 


Textul grec al acestui mic tratat s-a pierdut. Nu există decît 
capitole stinghere risipite prin diferite culegeri, florilegii sau prin 
operele altor scriitori creștini (de pildă, în Istoria bisericească a lui 
Sozomen). Dispariţia Gnosticului este legată, se pare, de aceea a 
Capetelor gnostice, împreună cu care alcătuia un manual pentru 
călugării avansați. Există, în schimb, patru versiuni realizate la 
puţină vreme după moartea lui Evagrie: trei versiuni siriene si 
una armeană. Nu intru în amănunte tehnice (a se vedea excelenta 
introducere a lui Guillaumont la Gnosticul, pp. 43-84). Mă voi 
mulțumi să spun doar că textul stabilit de savantul francez are la 
bază toate cele cinci versiuni, dînd prioritate (fireşte acolo unde ea 
s-a păstrat) celei grecești, apoi versiunii siriene S3, care propune o 
traducere literală. 

Traducerile făcute după textul original, grec, le-am scris cu 
aldine drepte ; traducerile făcute după traducerea franceză a textului 
sirian, le-am scris cu aldine cursive ; comentariile mele, cu caractere 
normale ; apoftegmele din comentarii, cu corp retras. Ediţia folosită 
este cea întocmită de Antoine şi Claire Guillaumont, publicată în 
colecţia „Sources Chrétiennes” 356, Paris, 1989. De fiecare dată o 
voi cita dînd numele editorului şi indicînd pagina. 


* 
* x 


Structura volumului, pe capitole: 


1-3. Introducere. 

4-11. Virtutile gnosticului. 

12-15.  Gnosticul si ascultătorii săi. 
16-21. Despre interpretare. 

22-36. Reguli de comportament. 
37-43.  Ispitele gnosticului. 

44-48.  Micro-antologie de apoftegme. 
49-50.  Încheiere. 


Gnosticul sau către cel care a devenit vrednic 
de cunoaștere 


1 


Practicii vor cunoaște ratiunile practice, gnosticii însă le 
vor vedea pe cele gnostice. 


Deosebirea între practic si gnostic stă în primul rînd în tipul cunoas- 
terii: în cazul celui dintîi avem de a face cu o cunoaștere noetică, 
raţională (noesousi) ; în cazul celui de-al doilea, cu una contempla- 
tivă (opsontai). 

Ratiunile (logoi): „Logos-ul unei naturi este principiul ei, deo- 
potrivă ontologic si explicativ, raţiunea ei de a fi si raţiunea ei pură 
şi simplă. [...] A contempla logosul unei naturi înseamnă a capta 
ideea care a condus la crearea ei, înseamnă a înțelege natura 
respectivă în esenţa sa” (Guillaumont, p. 29). 


2 


Practic este acela care a dobîndit doar starea de nepătimire 
a părţii pătimașe a sufletului. 


Cf. TP 78 şi comentariile passim. 


3 
Gnosticul este sare pentru cei necurati și lumină pentru cel 


curati. 


Chiar si gramatical, cele două capitole (2, 3) sînt puse în corelaţie 
(„practic” e urmat de particula men, „pe de o parte”, „enosticul”, de 

particula de, „pe de alta”). Practicul este călugărul care a dobindit 
apatheia, care a curmat patimile celor două părți ale sufletului 
(thymos şi epithymia). Scopul practicii este de a ,curäti partea 
pătimaşă a sufletului” (Tratatul practic 78). Prin urmare, călugărul 
care a practicat virtuțile a atins apatheia necesară pentru a trece 
pragul gnozei. Dar am văzut că în cazul lui Evagrie nu se poate 
vorbi de o „nepătimire perfectă” şi alta „imperfectă”. Există mereu 
un rest de ,imperfectiune”/potentialitate duhovnicească în om. 
Apatheia perfectă aparţine îngerilor. În capitolele de mai sus, 
Evagrie nu vrea să spună mai mult decît spune: practicul este cel 
care „a dobîndit nepătimirea părţii pätimase a sufletului”, iar gnos- 
ticul este cel care transmite reţeta acestei curätenii duhovnicești, 
sub două forme sau la două niveluri diferite, celor din jur. Practicul 
se zideste pe sine însuşi, gnosticul ajută la zidirea altora. 


4 


Gnoza care ne vine din afară încearcă să ne arate lucrurile 
prin explicaţii (logoi); gnoza născută în noi din harul lui 
Dumnezeu dezvăluie direct lucrurile minţii noastre, iar 
intelectul, văzîndu-le, primește ratiunile lor. Celei dintîi i se 
opune eroarea; celeilalte, mînia, patima si tot ce le însoţeşte. 


Cunoașterea raţională/dialectică și cunoașterea mistică. Prima este 
relativă și arbitrară, supusă erorii; a doua depinde de starea părții 
pätimase. Prima nu poate fi nicicum perfecționată; a doua, în 
schimb, se poate realiza deplin prin eliminarea „impedimentelor” 
psihologice. Cunoaşterea harică sporeşte pe măsură ce patimile 
sînt amutite. 

Ideea apare în Tratatul despre rugăciune, 63. Aici Evagrie suge- 
rează că învăţătura din afară ar fi aceea a „oamenilor şi a demo- 
nilor” (hoi loipoi, ,ceilalti”). Demonii, ca și oamenii, nu au acces 
direct la cunoaștere. Iar în KG IV 90 se spune răspicat (versiunea 
a doua siriacă): „Gnoza dumnezeiască are nevoie nu de un suflet 
dialectician, ci de un suflet vizionar. Într-adevăr, dialectica se 
intîlneste si la sufletele care nu s-au curăţit încă ; viziunea, numai 
la cele curätite”. 

5 


Toate virtuțile croiesc drum gnosticului; dar, mai abitir 
decît toate, lipsa mîniei. Cel care a atins gnoza si se lasă 
purtat ușor către mînie este asemenea unuia care-și împunge 
ochii cu un piron de fier. 


Următoarele șapte capitole sînt consacrate virtuţilor pe care tre- 
buie să si le perfecţioneze gnosticul. În primul rînd: aorgesia („lipsa 
mâniei”). Aorgesia este un termen aristotelic prezent si în Viaţa lui 
Antonie (cap. 17). Nici un comentator al pasajului nu face referire 
la Oedip, deşi ...care-şi împunge ochii cu un piron de fier ar putea 
fi un ecou al scenei în care eroul lui Sofocle, aflînd adevărul despre 
sine însuși, îşi străpunge ochii cu agrafa locastei. Pentru o mai vie 
ilustrare, am ales o apoftegmă din colecţia sistematică latină (7, 
33), de unde reiese că aorgesia nu constituie o virtute imposibil de 
dobîndit în regim de convietuire socială și că soluţia „retragerii în 
pustiu”, a „retragerii din lume” se dovedeşte a fi, pentru cei slabi, 
total greşită. 


Un frate care trăia într-o mînăstire avea o fire nestăpînită și repede îl 
apuca mînia. Într-o zi își spuse: „Mă duc să stau singur undeva; cum 
n-o să trebuiască să vorbesc ori să ascult pe cineva, voi dobîndi liniștea 
(hesychia) şi-mi voi potoli patimile”. Plecă așadar să locuiască de unul 
singur într-o peșteră. Într-o zi, după ce și-a umplut ulciorul, l-a pus 
jos. Acesta însă se răsturnă din senin. Îl umplu încă o dată, dar el se 
răsturnă iarăşi. În sfîrşit îl umple si a treia oară, îl pune jos, dar 
acesta se răstoarnă. Fierbînd de mînie, fratele apucă ulciorul și-l făcu 
tändäri. Apoi, revenindu-si în fire, îşi dădu seama că demonul mîniei 
își bătuse joc de el. Își zise : „Trăiesc singur și el tot mi-a venit de hac! 
Să ne întoarcem aşadar la mînăstire, căci lupta, răbdarea și mai cu 
seamă ajutorul lui Dumnezeu îţi trebuie pretutindeni”. Și se întoarse 
acolo de unde plecase. 


6 


Gnosticul să stea neclintit în mijlocul condescendentelor, 
pentru ca nu cumva condescendenta să-i intre pe ascuns în 
fire. Apoi, să încerce să practice la fel și fără întrerupere 
toate virtuțile, pentru ca ele să se înläntuie unele de altele, 
căci intelectul este trădat, îndeobşte, de cea mai slabă. 


Gnosticul nu trebuie să fie excesiv de condescendent. Am tradus 
cuvîntul grecesc syn-kata-basis prin ,con-des-cendentä” (un calc 

perfect, cum se vede din structura celor douä cuvinte). Aceastä 
calitate este atribuită în general divinității. Prin Întrupare, Isus 
s-a arătat „condescendent” faţă de neamul omenesc (altfel spus, 
„s-a coborît” pînă la el). Gnosticul, om fiind, are toate slăbiciunile 
omenești. Complezenta merge mînă în mîna cu „iubirea de sine” si 
cu „trufia”. Frecventarea nesăbuită a celor necurätiti de patimi 
poate duce, în ochii lui Evagrie, la căderea din starea de gnoză. 

Și Clement din Alexandria atrage atenţia asupra acestei pri- 
mejdii. El foloseşte cuvîntul symperiphora, „a da tîrcoale cuiva”, „a 
frecventa cu asiduitate pe cineva” (Stromate VII, XII, 80, 8): „Tre- 
buie ca gnosticul să fie neclintit (asphales) în ce priveşte bună- 
voinţa sa (symperiphorai), pentru ca nu cumva bunăvoința să 
devină obicei”. 


7 


Gnosticul va face întotdeauna pomană si va fi gata să vină 
în ajutor. Dacă nu are bani, să-şi mişte corzile sufletului. 
Căci, oricum, stă în firea lui să dea pomană, spre deosebire 
de cele cinci fecioare ale căror lămpi s-au stins (Matei 25,1-13). 


Pomana nu constă neapărat în donaţii bănești, ci în servicii de 
tot felul (împărtășirea învăţăturii, sfaturi etc.) făcute celor din 
preajmă. Evagrie însuși aduna în fiecare zi pe fraţii străini în 
chilia sa pentru a le propovădui învățătura lui Cristos după propriu-i 
sistem. O apoftegmă despre Ioan cel Pitic ilustrează astfel gîndul 
de mai sus: 


Era, la Sketis, un bătrîn, nevoitor cu trupul, dar nu prea tare la minte, 
si s-a dus la avva Ioan, ca să-l întrebe despre uitare. L-a ascultat, dar 
pînă să se întoarcă la chilia sa a uitat ce-i spusese avva Ioan. S-a dus 
să-l întrebe din nou. A ascultat iar cuvîntul, apoi s-a întors, şi, cînd a 
ajuns la chilie, din nou îl uitase. Și așa, s-a dus de mai multe ori, la 
întoarcere fiind mereu stăpînit de uitare. După acestea, l-a întîlnit 
într-o zi pe bătrîn şi-i zice : „Ştii, avva, tot am uitat ce mi-ai spus, dar 
n-am mai venit, ca să nu te necăjesc”. Avva Ioan îi zice: „Du-te si 
aprinde o lampă”. El a aprins. Apoi: „Mai ia cîteva lămpi si aprinde-le 
de la prima”. A făcut întocmai. Apoi avva loan i-a zis: „S-a micşorat 
oare lumina primei lămpi, fiindcă le-ai aprins pe celelalte de la ea ?”. 
Zice: „Nu”. Bătrînul continuă: „Așa si Ioan. Chiar dacă toată Sketis 
ar veni la mine, nu mă va opri de la harul lui Cristos. Prin urmare, 
vino cînd vrei, fără să mai stai pe gînduri”. Astfel, prin răbdarea 
amândurora, Dumnezeu a vindecat uitarea bătrînului. Asta făceau 
sketiotii : îi susțineau pe cei ispititi și-și dădeau toată silinta, ca să se 
cîştige unii pe alţii spre bine. 

Cele cinci fecioare : „Cinci dintre ele erau fără minte, iar cinci 
înțelepte. Cele fără minte, luînd candelele, n-au luat cu sine untdelemn. 
Iar cele înțelepte au luat untdelemn în vase, o dată cu candelele” 
etc. Lămpile sînt făcute să lumineze. Ele simbolizează cunoașterea, 
gnoza, dar flacăra lor nu se poate aprinde fără uleiul divin, care 
este iubirea (a se vedea KG IV, 25). Cine nu iubește, degeaba deţine 
gnoza ; de fapt, gnoza şi iubirea sînt congenere la Evagrie. Pentru 
gnosticul creştin, cunoaşterea care nu mîntuieşte e stearpă, inutilă. 
Iubirea trebuie să fie iubire cunoscătoare, iar cunoașterea, cunoas- 
tere iubitoare. 


8 


E rusinos pentru gnostic să ajungă la judecată, fie ca nedrep- 
tăţit, fie ca nedrept: ca nedreptăţit, fiindcă n-a știut 
să suporte nedreptatea; ca nedrept, fiindcă a säviîrsit o 
nedreptate. 


Trimite la 1Cor. 6,4-8: „Dacă aveţi judecăţi lumești, puneţi pe cei 
nebägati în seamă din Biserică să vă judece. O spun spre rușinea 
voastră. Nu este, oare, între voi nici un om înţelept, care să poată 
judeca între frate şi frate? Ci frate cu frate se judecă, si aceasta 
înaintea necredincioșilor ? Negresit, si aceasta este o scădere pentru 
voi, că aveţi judecăţi unii cu alţii. Pentru ce nu suferiti mai bine 
strîmbătatea ? Pentru ce nu räbdati mai bine paguba ?”. 


Un frate întrebă pe un bătrîn şi-i zise : „Fratele meu mă înjură si nu 
mai pot să-l rabd multă vreme. Ce să fac? Să-l cert ori să-l înjur si 
eu ?”. Bătrînul răspunse : „Amîndouă sînt rele: să dispretuiesti ori să 
înjuri pe cineva”. Fratele zise : „Atunci eu ce să fac? Tocmai pentru că 
nu mai pot răbda aceste două lucruri !”. Bătrînul zise : „Dacă nu le poţi 
răbda, vorbeşte cu el, dar fără să-l certi. Dar dacă îl înjuri si el pune 
la suflet, linisteste-l aşa : «N-am zis cutare lucru !». S-ar putea să vă 
lecuiti amîndoi. Dar dacă îl certi pe faţă, îi vei face o rană de nevin- 
decat” (Butler II 55). 


Deși apoftegma ilustrează gîndul lui Evagrie, trebuie spus că 
tinerii certäreti se află abia la începutul practicii ascetice si sînt 
departe de a încarna idealul gnosticului. 

9 


Gnoza păstrată cu grijă îl învaţă pe cel care se împărtășeşte 
Li ` v . LA LA e w d 
din ea cum să fie păzită si sporită. 


10 


Gnosticul, atunci cînd învaţă, să fie lipsit de mînie, de 
ranchiună, de tristeţe, de chinuri trupesti si de griji. 


Un portret al învätätorului-gnostic creionat de amma Teodora: 


Invăţătorul trebuie să fie străin de iubirea de putere și de slava 
deșartă, departe de trufie ; să nu se lase prostit de lingusire si orbit de 
cadouri; să nu fie biruit de pîntece si stăpînit de mînie, ci să fie 
mărinimos, blind, mai presus de orice, smerit, îngăduitor şi răbdător, 
grijuliu şi iubitor de suflete” (Teodora 5). 


11 


Păzeşte-te, înainte de a fi ajuns desăvirşii, să întîlneşti şi să 
vizitezi multă lume, pentru ca mintea să nu ți se umple de 
închipuiri. 


12 


Urmează o serie de capitole consacrate metodei de predare a 
gnozei sau pur si simplu naturii acesteia. 


Ceea ce este de folos mîntuirii noastre - printre lucrurile ce 
fin de practică, fizică ori teologie —, se cuvine să zicem şi să 
facem pînă la moarte. Ceea ce nu este de nici un folos, nu 
trebuie nici spus, nici făcut din pricina acelora care se 
scandalizează uşor. 


Ce nu este de nici un folos: Guillaumont presupune, după con- 
fruntarea versiunilor, că originalul grec ar fi avut fie ta mesa, 
„lucrurile mijlocii”, fie ta adiaphora, „lucrurile indiferente”. Dar 
pentru Evagrie este clar: tot ce nu ajută omul să se mîntuiască nu 
are nici o importanţă. 

13 


Se cuvine să se vorbească monahilor si mirenilor despre 
buna rînduialä și să li se dezvăluie în parte învățăturile 
fizicii si ale teologiei, „fără de care nimeni nu-L va vedea pe 
Domnul” (Evrei 12,14). 


Despre buna rînduială : în original peri politeias orthes, adică, ceea 
ce înseamnă praktike pentru Evagrie. 

Monahilor : de fapt, așa cum apare în mai multe versiuni : „noilor 
monahi”, „novicilor”, „practicilor”. Capitolul presupune opoziția 
între „monah” si „gnostic”. Primul termen suferă o restrîngere de 
sens. 


14 


Numai preoţilor şi, dintre ei, numai celor mai buni răs- 
punde-le, dacă te iscodesc asupra tainelor sävirsite de ei, 
care curăță omul lăuntric, vasele în care ele [tainele] sînt 
primite desemnînd partea pätimasà şi partea raţională a 
sufletului ; ori asupra amestecului lor de nedespärtit, a pute- 
rii fiecăreia si a împlinirii rostului fiecăreia dintre ele întru 
acelaşi ţel. Si mai spune-le a cui figură este cel ce împlineşte 
tainele şi cine sînt cei care, împreună cu el, îi înlătură pe cei 
care se împotrivesc bunei purtări; şi că, printre vieţuitoare, 
unele au memorie, iar altele nu. 


Gnosticii vor explica numai celor mai buni preoţi semnificația 
adîncă a euharistiei. In acest moment de graţie, se reiterează 
victoria lui Cristos asupra diavolului : preotul (reprezentantul ome- 
nirii răscumpărate) împreună cu îngerii îi înlătură pe cei „care se 
împotrivesc bunei purtări”, adică pe demoni. Euharistia, așa cum 
pare să fie sugerată în acest capitol, este o reiterare a cosmogoniei. 

Printre viețuitoare, unele au memorie, altele nu : numai demonii 
pot fi vietuitoarele fără memorie. Ei sînt rupti de Dumnezeu si, 
implicit, de riturile prin care celelalte vieţuitoare se menţin în 
contact permanent cu El. 

15 


Caută să cunoşti raţiunile și legile vremurilor, ale vieţii şi 
ale feluritelor ocupaţii, pentru ca să poţi spune mai uşor 
fiecăruia cele ce-i sînt de folos. 


„Pentru a se adapta auditoriului său, gnosticul trebuie să cunoască 
şi să ţină cont de situaţiile concrete ale fiecăruia ; el trebuie să aibă 
o cunoaştere nu doar empirică, ci şi raţională, prin intermediul 
«rafiunilor» (logoi).” (Guillaumont, p. 113) Gnosticul nu e un homo 
universalis, un politropic, stiind totul, de la matematicä si astro- 
nomie pînă la exegeză si chiromantie. Gnosticul creștin este în 
primul rînd un medic al sufletului. El ştie ce sfat să dea fiecărui om 
în parte pentru a-l pune pe calea mîntuirii/vindecării (în greacă 
acelaşi verb însemnînd atît „mîntuire”, cît si „vindecare”). El nu 
rezolvă probleme abstracte, („dogmatice”), ci propune soluţii con- 
crete (verificate de el însuși) la probleme concrete. 


16 


Trebuie să iei materia ca explicaţie pentru ceea ce este spus 
[în Scriptură] şi să încerci să cuprinzi cu mintea toate lucru- 
rile, chiar dacă o parte dintre ele îți scapă; într-adevăr, 
doar îngerul le poate cuprinde pe toate cele de pe pămînt. 


17 


De asemenea, trebuie să cunoşti definițiile lucrurilor, mai 
cu seamă ale viciilor şi virtuților; aici este izvorul ştiinţei şi 
nestiinfei, al Împărăției cerurilor şi al chinului [veşnic]. 


18 


Următoarele patru capitole se ocupă de felul în care trebuie inter- 
pretată Sfînta Scriptură. 


În privinţa fragmentelor alegorice şi literale, trebuie să ştii 
dacă acestea fin de practică, de fizică ori de teologie. Dacă 
fin de practică, trebuie văzut dacă se referă la mînie şi la 
ceea ce se naște din ea, ori la poftă gi la ceea ce o urmează, 
ori la intelect gi la actele sale. Dacă fin de fizică, trebuie 

văzut dacă dezvăluie vreuna din învăţăturile referitoare la 
natură şi care anume. lar dacă este un fragment alegoric 
legat de teologie, trebuie cercetat, pe cît posibil, dacă el se 
referă la Treime şi dacă aceasta este văzută ca atare sau în 
Unitate. Dacă nu e nimic din toate acestea, atunci e o simplă 
viziune ori vorbeşte despre vreo profeție. 


Există trei grile de interpretare a unui pasaj: practică, fizică, 
teologică. Scriptura e văzută ca un depozit de învățături valabile 
pentru toate etapele duhovnicești. Și practicul, şi gnosticul vor 
găsi în ea tot ce le trebuie. Nu ni se spune dacă același pasaj poate 
avea mai multe interpretări (practică, fizică si teologică deopotrivă). 
Origen, maestrul lui Evagrie, avansează ideea că sensul fiecărui 
pasaj ţine în primul rînd de competența hermeneutului. Pentru el, 
Scriptura are o infinitate de sensuri, dar trei niveluri de inter- 
pretare : literal, alegoric si anagogic. Capitolul lui Evagrie este 
foarte interesant, în măsura în care dă seama de un anumit tip de 
lectură, pe care-l putem numi, fără exagerare, „mistic” al Sfintei 
Scripturi. 


19 


De asemenea, este bine să cunoşti obiceiurile dumnezeieştii 
Scripturi şi să le rînduiești, pe cît îți stă în putință, cu 
ajutorul exemplelor. 


„Obiceiurile” se referă, probabil, la turnurile particulare (sintac- 
tice, morfologice, lexicale) întilnite în greaca Septuagintei, unde 
ebraismele se întîlnesc la tot pasul. În tratatul despre gnostic, 
Evagrie introduce tema citirii, studierii şi înţelegerii Scripturii, 
temă inexistentă în TP, unde accentul este pus pe stăpînirea pati- 
milor. Trecerea de la nivelul praktikos-ului la cel al gnosticului 
presupune si o competenţă biblistică si hermeneutică sporită. 


20 


Mai trebuie ştiut şi aceasta: că un text cu caracter etic nu 
presupune o contemplaţie cu caracter etic şi, la fel, un text 
care se referă la natură nu presupune o contemplaţie a 
naturii ; ci textul cu caracter etic presupune o contemplafie a 
naturii şi cel care se referă la natură presupune o contemplafie 
a eticii. La fel şi pentru teologie. Ceea ce stă scris despre 

curvia si adulterul Ierusalimului, despre animalele de pe 
pămînt si din ape, despre păsări — curate si necurate -, 
despre soarele care „răsare şi apune şi se întoarce la locul 
său” (Ecl. 1,5), se raportează în primul rînd la teologie, în al 
doilea rînd la etică, în al treilea rînd, la fizică. Or, primul 


text ține de etică, iar celelalte două de fizică. 


Completează şi precizează mai degrabă capitolul 18. Prin urmare, 
cele trei grile de lectură se pot aplica aceluiași enunţ. 


21 


Nu vei interpreta alegoric cuvintele personajelor condamna- 
bile și nici nu vei căuta ceva duhovnicesc în ele decît dacă 
Dumnezeu a lucrat prin iconomie, ca în cazul lui Balaam si 
al lui Caiafa, pentru ca unul să ne vestească nașterea, iar 
celălalt moartea Mîntuitorului nostru. 


Ne putem opri asupra personajelor care încarnează răul în Scriptură 
numai dacă acestea vorbesc sau trimit, prin ricoşeu, spre bine, 
altfel spus, dacă ne dezvăluie iconomia mîntuirii. De pildă, Balaam 
profeteste, în Numeri 24,17-19, venirea lui Cristos (trad. sinodală) : 
„Îl văd, dar acum încă nu este ; îl privesc, dar nu de aproape; o stea 
răsare din Iacob; un toiag se ridică din Israel si va lovi pe cäpe- 
teniile Moabului si pe toţi fiii lui Set îi va zdrobi. Lua-va moştenire 
pe Edom şi va stăpîni Seirul vräjmasilor săi şi Israel își va arăta 
puterea. Din Iacob se va scula Cel ce va stăpîni cu putere si va 
pierde pe cei ce vor rămîne în cetate”. La rîndul său, Caiafa pro- 
feteste moartea Mîntuitorului: „Iar Caiafa, unul dintre ei, care în 
anul acela era arhiereu le-a zis: Voi nu știți nimic; nici nu gîndiţi 
că ne este mai de folos să moară un om pentru popor, decît să piară 
tot neamul. Dar aceasta n-a zis-o de la sine, ci, arhiereu fiind în 
anul acela, a proorocit că Isus avea să moară pentru neam” (loan 
1149-51). 


22 


Gnosticul nu trebuie să fie înnegurat la chip și respingător. 
Innegurarea este [semnul] unuia care nu cunoaște ratiunile 
fiinţelor ; atitudinea respingătoare, a unuia care nu dorește 
„ca toţi oamenii să se mîntuiască si să ajungă la cunoașterea 
adevărului” (1Tim. 2,4). 

Întunecarea feţei vine în contradicție cu esența luminoasă a gnozei 
(cap. 3). Marii înduhovniciti au chipul senin şi luminos, chiar stră- 
lucitor : Pambo, Silvan, Sisoe. 


Spuneau, despre avva Pambo, că, așa cum Moise a primit icoana slavei 
lui Adam, cînd i-a fost slăvit chipul, tot astfel şi chipul avvei Pambo 
strălucea precum fulgerul: era ca un împărat pe tron. La fel, avva 
Silvan si avva Sisoe (Pambo 12, confirmat de Pambo 1). 


23 


Uneori este necesar să te prefaci că nu ştii, întrucît cei care 
te iscodesc nu sînt în stare să te înțeleagă. Te vor crede fără 
doar și poate, căci ești legat de un trup si încă nu detii 
cunoașterea deplină a lucrurilor. 


Evagrie recomandă simularea ignoranței sau chiar minciuna (min- 
ciuna pioasă) atunci cînd în joc se află mîntuirea sufletului. Platon 
este strămoşul îndepărtat al acestei teorii a învățării: „Se cuvine 
ca doar cîrmuitorii să mintă, fie pe dușmani, fie pe cetățeni, avînd 
în vedere folosul cetăţii ; tuturor celorlalți nu li se dă voie să mintă” 
(Republica III, 389 b). Pentru Platon, „a minți” echivala cu „a spune 
mituri”. Filozofii sînt bolnavi lecuiti. Ei știu exact ce „medicamente” 
spirituale trebuie administrate celor pe care-i conduc si, mai ales, 
ştiu exact dozele de minciună cu efect pozitiv. Evagrie recomandä 
gnosticului să facă pe prostul atunci cînd întrebările elevilor depă- 
sesc competenţa lor intelectuală. Acest tip de minciună nu se consi- 
deră păcat atîta vreme cît ea este comisă pentru binele cuiva. 


24 


Păzește-te să nu care cumva să spui - pentru vreun ciştig, 
pentru un trai mai bun sau numai pentru un pic de slavă 
trecătoare - ceva ce nu trebuie spus. Căci vei fi zvîrlit afară 
din incinta sacră, ca unul care vinzi pui de porumbei în 
Templu (cf. Mat. 21,12-13). 


În ansamblu, textul nostru nu vizează gratuitatea învăţăturii ofe- 
rite de gnostic, cum pare să interpreteze Guillaumont. Problema 
este alta: gnosticul nu trebuie să-și vîndă învățătura tainică, în 
posesia căreia a intrat prin bunăvoința harului, pentru niciuna din 
cele trei recompense amägelnice: bani, confort, faimă. Evagrie, 

după cum ne informează recenzia coptă a Istoriei lausiace, primea 
bani de la cei veniţi să-l asculte din afară, prin urmare, de la 
mirenii bogaţi. Banii erau folosiţi pentru întreţinerea comunităţii. 
Ne aflăm aici în faţa unei distincţii nete între un tip de învăţătură 
exoteric, pentru laici, pentru care se poate primi o plată (deşi 
aceasta nu este obligatorie) si unul ezoteric, de la care mirenii sînt 
excluși și care nu se vinde ca o marfă oarecare. Învățătura ezoterică 
este rezervată călugărilor trecuţi prin probele practicii. Evagrie o 
împărtășea în nopţile de sîmbătă și duminică, între cele două slujbe 
comune. Mirenii nu erau primiţi decît ziua, în cursul săptămînii. 


25 


Pe cei care se contrazic în afara gnozei trebuie să-i apropii 
de adevăr pornind nu de la sfîrșit, ci de la început; tinerilor 
să nu le spui nimic despre gnoză şi nici să nu le îngădui să 
se-atingă de cărțile de felul acesta, căci ei nu rezistă căderii 
care urmează contemplatiei. Tuturor celor chinuiti de patimi 
trebuie să le spui nu vorbe de linistire, ci cum să-şi înfrîngă 
duşmanii; într-adevăr, cum zice Ecleziastul: „în luptă nu 
încape amînare”(8, 8). Așadar, cei asaltati de patimi, care 
contemplă ratiunile fiinţelor trupesti si netrupesti, seamănă 
cu nişte bolnavi care vorbesc despre sănătate. Atunci cînd 
sufletul este crunt zguduit de patimi se cuvine să gusti din 
aceşti faguri dulci de miere. 


26 


Există o vreme a învăţării şi una a discutării. De aceea 
trebuie puși la punct cei ce se trezesc să obiecteze înainte de 
vreme. Acesta este obiceiul ereticilor şi al certäretilor. 


Origen împärtise didaskaleion-ul din Alexandria în două secţii : 
una, a studenţilor avansați, cealaltă, a studenţilor începători. La 
prima, el însuşi preda materiile avansate si interpreta Scriptura 
după metoda alegorică. De cealaltă secţie se ocupa Heracla, un fost 
elev, care preda materiile şi noţiunile de bază. La cursurile lui 
Origen se admiteau discuţii. De fapt, acesta era modelul şcolilor 
filozofice păgîne. Călugării egipteni nu prea aveau vreme si nici nu 
agreau discuţiile lungi si dese, cu toate că unele apoftegme ne 
prezintă şi astfel de cazuri. De obicei însă discipolul întreabă, iar 
avva răspunde, fie verbal, fie printr-un gest simbolic, plin de tîlc. 

27 


Nu teologhisi în chip smintit și niciodată să nu definesti 
dumnezeirea. Căci definițiile sînt pentru fiinţele născute si 
compuse. 


Fragment citat de Socrate în Istoria bisericească III, 7 în stil indirect. 
Idee comună curentului neoplatonician (de la Proclus la Damascius) 
si Părinților Bisericii (în special Grigore de Nyssa si, mai tirziu, 
Pseudo-Dionisie Areopagitul). Divinitatea nu poate fi concepută, 
prinsă în cadrele gîndirii raționale, discursive. Ea nu poate fi nici 
gîndită, nici exprimată. Despre ea se poate vorbi în termeni nega- 
tivi (de aici, apofatism). Putem gîndi si spune doar ce nu este 
Dumnezeu. Pierre Hadot a scris, într-o pagină, esentialul despre 
subiect: „Unii teologi (printre care Lossky) consideră că teologia 
negativă creştină se deosebeşte esenţial de teologia negativă plato- 
niciană. Pentru ei, doar noţiunea creștină de creaţie poate întemeia 
o adevărată teologie negativă. Dacă Dumnezeu l-a creat pe om 
printr-un act liber si gratuit al voinţei Sale, atunci există o pră- 
pastie de netrecut între Creator si creatură. Dumnezeu este absolut 
incognoscibil, prin însăşi natura Lui, şi numai un nou act liber şi 
gratuit al voinţei Sale a îngăduit omului să-L cunoască : este reve- 
latia, care s-a împlinit în Intruparea Cuvîntului divin. 
Într-adevăr, e posibil, după o lungă elaborare (mai bine de un 
mileniu), să se conceapă o teologie de felul acesteia, în care pră- 
pastia dintre Creator şi creatură să împace teologia apofatică, 
apărătoarea transcendentei absolute a lui Dumnezeu, cu teologia 
Încarnării, care ne asigură că Dumnezeu nu poate fi cunoscut decît 
prin mijlocirea Cuvîntului întrupat. Dar, istoric vorbind, acest 
sistem nu pare să fi fost elaborat în mod conştient (s.n.). Trebuie să 
constatăm că teologii creştini din perioada patristică au introdus 
apofatismul în teologia creștină folosind exact argumentările și 
vocabularul tehnic al neoplatonicienilor. Mai cu seamă influența 
exercitată de către filozoful neoplatonician Proclus asupra scrie- 
rilor lui Pseudo-Dionisie este indiscutabilă. Pe de altă parte, e 
dificil să pretindem că apofatismul creştin ar fi mai radical decît 
apofatismul platonician. Nu putem scrie împreună cu Lossky : «Pentru 
un filozof de tradiţie platoniciană, chiar şi cînd spune că unirea 
extatică este singura cale pentru a ajunge la Dumnezeu, natura 
divină rămîne un obiect, ceva care poate fi definit în mod pozitiv, 
hen-ul, o natură a cărei incognoscibilitate rezidă mai cu seamă în 
faptul slăbiciunii facultăţii noastre de înţelegere legate de multi- 
plicitate». Expresia «care poate fi definit în mod pozitiv» ar putea fi 
aplicată primei metode apofatice (a lui Platon sau Aristotel), dar în 

nici un caz neoplatonicienilor tîrzii, de la Plotin la Damascius. 
Dacă există un punct asupra căruia aceştia insistă, apoi acela e 
tocmai faptul că absolutul nu reprezintă un obiect” (Pierre Hadot, 


Exercices spirituels et philosophie antique, ed. a III-a, Paris, 1993, 
pp. 190-191). 


28 


Aminteste-ti de cele cinci pricini ale părăsirii [de către 
Dumnezeu], ca să-i poți ridica pe nevolnicii cuprinși de dez- 
nădejde. Într-adevăr, părăsirea scoate la iveală virtutea 
ascunsă. Cînd aceasta a fost lăsată de izbelişte, ea o reînvie 
prin pedepse. Si, astfel, se face prilej de mîntuire pentru 
alții. Cînd virtutea se arată pe faţă, părăsirea învaţă umi- 
linta pe cei ce se împărtășesc din ea. Într-adevăr, cel care a 
trecut prin această experienţă urăște răul; experiența este 
un vlăstar al părăsirii, iar părăsirea este fiica nepătimirii. 


*Părăsirea : cuvîntul grec (păstrat într-un mic fragment) este enkata- 


leipsis (formă modificată a lui katalepsis). Preverbul kata- intensi- 
fică la maximum sensul verbului principal. Katalepsis este 
abandonarea unui om drept şi credincios de către Dumnezeu. Din 
ce cauză ? In ce scop? Două întrebări la care Părinţii Bisericii au 
încercat să răspundă (cf. Palladius, capitolul 47 din Istoria lausiacă). 

Maxim Mărturisitorul, Capetele despre dragoste IV, 96 (tradu- 
cere D. Stăniloae): „Patru sînt felurile generale ale părăsirii : unul 
din iconomie, cum este la Domnul, ca prin păruta părăsire cei 
päräsiti să se mîntuiască. Alta spre dovedire, cum este la Iov şi 
Iosif, ca să se arate unul stîlp al bärbätiei, altul al neprihănirii. A 
treia spre povätuire duhovnicească, cum este la Apostolul, ca, 
smerindu-se în cugetare, să păstreze covîrşirea harului. În sfirsit, 
a patra este lepădarea, ca la iudei, ca pedepsiţi fiind, să fie înco- 
voiati spre pocăință. Dar toate felurile sînt mîntuitoare si pline de 
bunătatea și iubirea lui Dumnezeu”. Și în capitolul II, 67 : „Pentru 
cinci pricini spun unii că îngăduie Dumnezeu să fim räzboiti de 
către draci. Cea dintîi, pentru ca, războiţi fiind și războind în 
apărare, să venim la puterea de a deosebi virtutea si păcatul. A 
doua, ca dobîndind prin luptă si durere virtutea, să o avem sigură 
şi nestrămutată. A treia, ca înaintînd în virtute, să nu ne îngîmfăm, 
ci să învăţăm a ne smeri. A patra, ca după ce am fost ispititi de 
păcat, să-l urîm cu ură desăvîrşită. A cincea, care-i mai presus de 
toate, ca devenind nepătimași, să nu uităm slăbiciunea noastră, 
nici puterea Celui ce ne-a ajutat”. 

Pentru Evagrie, părăsirea are drept principal scop reaprinderea 
urii faţă de duhurile rele (Gînduri 10). Această ură, care se stinge 
la un moment dat, trebuie atîtatä din nou, pentru ca sufletul să nu 
fie cuprins de moleşeală. Ura faţă de demoni stimulează cultivarea 
virtuţilor, iar acestea îl conduc pe călugăr la gnoză. »Päräsirea” 
constituie un instrument pedagogic extrem de eficient. Pe de altă 
parte, părăsirea este o lecţie necesară gnosticului trufas, care începe 
să-l uite pe Dumnezeu. Prin urmare, părăsirea intervine în două 
situaţii aparent opuse — uitarea demonilor și uitarea lui Dumnezeu =, 
dar a căror semnificație adîncă este aceeași: călugărul se instituie 
pe sine ca valoare spirituală absolută. Această uitare se vindecă 
prin părăsire, experiența jucînd rol anamnetic. 


29 


Învätäceii să-ţi spună întotdeauna: „lubitule, urcă și mai 
2 ? LA . . LA e 

sus !” (cf. Luca 14, 10). Căci este rusinos Ca, după ce-ai urcat, 

să fii tras din nou în jos de către cei care te ascultă. 


Guillaumont comentează astfel : „Aceeași regulă de aur a predării: 
să te menti la nivelul ascultătorilor si să nu te ridici decit pe 
măsură ce ei îţi cer asta” (p. 143). Cred că Evagrie se referă la 
progresul continuu al gnosticului împreună cu ascultătorii. Pro- 
gresul duhovnicesc nu se poate realiza decât în colaborare, în sinergie. 
Un dascăl care se lasă „tras în jos de ascultători” este un dascăl 
prost, inutil. Adevăratul dascăl nu-şi flatează elevii coborîndu-se 
la nivelul lor, ci se împlinește prin ei fără concesii însă. Gnosticul 
atrage, elevii trebuie să-l urmeze. Între gnostic și elevi există un 
dialog liber, dar respectuos, ca între tată și fiu. Guillaumont pare 
să piardă din vedere faptul că gnosticul nu este un simplu profesor, 
ci un părinte duhovnicesc, iar elevii nu sînt simpli elevi, ci fii 
duhovnicești. 


30 


Jubitor de arginti nu este cel cu avere, ci cel care tînjeste 
după avere. Se spune: iconomul e pungă socotită. 


Gnosticul este comparat cu iconomul unei comunităţi de călugări, 
care îndeplinea două funcții principale: pe de o parte, aduna şi 
administra sumele primite (din daruri sau din vinzarea obiectelor 

confecţionate de călugări), pe de altă parte, împărțea ajutoare celor 
nevoiaşi. La fel şi gnosticul, „pungă socotită” (balantion logikon), 
trebuie să împărtășească învățătura fără zgîrcenie, cu generozi- 
tatea unui bun iconom. 

Cele spuse mai sus sînt confirmate de KG. Prima versiune siriacă 
(epurată) face portretul iconomului ideal; a doua versiune, fidelă 
textului original grecesc, oferă, dimpotrivă, imaginea anti-iconomului. 
Și aici „iconomul” trebuie înţeles ca o figură a gnosticului. lată cele 
două versiuni ale capitolului 33 din centuria V: ,Iconomul bun 
este cel care împarte altora darul care i-a fost încredinţat de către 
Dumnezeu, cu socoteală, adică după nevoile momentului”. ,Iconomul 
prost nu poate lucra pămîntul, întrucît a uitat de virtuțile sufle- 
tului ; şi nefericitului îi este ruşine să cerseascä, el, care este învă- 
tätorul altora. El învaţă cu mînie pe cei care-i sînt de acum mai 
prejos etc.” 

Pe bătrîni sfătuiește-i să-şi stăpînească mînia, iar pe tineri, 
pîntecele. Asupra celor dintîi se năpustesc demonii psihici, 


asupra celorlalţi, în cea mai mare parte a timpului, demonii 
trupești. 


De pus în legătură cu cele cîteva capitole despre natura, izbucnirea 
şi potolirea patimilor din Tratatul practic şi în special cu capitolul 36. 

Închide gurile celor care-ţi turuie în urechi! Nu te mira 
dacă ești judecat de multi! Căci și aceasta este o încercare 
de la diavoli. Gnosticul trebuie să fie fără ură si fără ran- 
chiună, chiar dacă diavolii nu vor asta! 


Patericul este plin de apoftegme pe această temă. Voi ilustra gîndul 
evagrian cu una referitoare la maestrul său, Macarie (deși Macarie 
se află aici la începutul ascezei, el se comportă ca un veritabil 
„gnostic”, neîncercînd nici o clipă să-şi dovedească inocenta ori 
să-şi apere „onoarea” în fața denigratorilor săi): 


Avva Macarie povestea despre sine: „Cînd eram tînăr si locuiam într-o 
chilie în Egipt m-au prins [fraţii] şi m-au făcut preot într-un sat. Eu 
n-am vrut să primesc și am fugit în alt loc. A venit la mine un mirean 

credincios, mă ajuta la lucru si îmi slujea. Odată, s-a întîmplat că o 
fecioară din sat a fost ispitită şi a căzut în păcat. A rămas grea şi toată 
lumea se întreba cine-a făcut-o? Ea a zis: Pustnicul. Oamenii au 
năvălit peste mine, m-au luat și m-au dus în sat, agätindu-mi de gît 
tigăi afumate si urechi de oale, m-au purtat pe ulite și m-au lovit 
zicînd : Călugărul ne-a stricat fecioara, dati-i, dati-i. Și m-au bătut de 
era să mor. Atunci a venit un bătrîn care le-a zis: Pînă cînd o să-l 
bateti pe călugărul străin? Slujitorul mergea în urma mea, plin de 
rușine, căci oamenii îl porcăiau zicîndu-i : Uite ce-a făcut pustnicul pe 
care-l apărai! Părinţii fetei strigă: Nu-l lăsăm pînă cînd nu ne dă 
chezăşie că o va hrăni. L-am rugat pe slujitorul meu, și el a dat 
chezäsie pentru mine, apoi ne-am întors la chilie, i-am pus în braţe 
toate cosurile pe care le aveam si i-am zis: Vinde-le şi dă femeii mele 
să mănînce. Şi-mi spuneam în cugetul meu: Macarie, ţi-ai găsit femeie, 
trebuie să lucrezi un pic mai mult, ca să o hränesti. Lucram zi şi 
noapte și-i trimiteam de mîncare. Cînd i-a venit nefericitei sorocul 
naşterii, s-a chinuit zile în șir, dar n-a reușit. Atunci oamenii o întreabă: 
Ce se întîmplă? Ea răspunde: Ştiu ce este. L-am pîrît pe pustnic şi 
l-am învinuit pe nedrept. Nu el m-a [lăsat grea], ci tînărul cutare. 
Atunci slujitorul meu a venit la mine bucuros și mi-a zis: Fecioara 
aceea n-a putut să nască pînă cînd n-a mărturisit că pustnicul n-are 
nici o vină şi că a minţit. Acum tot satul vrea să vină aici cu slavă și 
să se pocăiască în faţa ta. Eu, auzind acestea, ca să nu mă tulbure 
oamenii, m-am sculat si am fugit la Sketis. Iată motivul pentru care 
am ajuns aici”. 

Fără să ştie se vindecă pe sine însuși cel care-i vindecă pe 
oameni prin Domnul. Căci leacul pe care îl aduce gnosticul 
vindecă pe semenul său atîta cît se poate, dar pe sine însuși 
în chip necesar. 


Gnosticul este medicul care se vindecă pe sine însuşi dînd leacuri 
duhovniceşti altora. Foarte important : „fără să ştie”, altfel spus, se 
vindecă pe sine doar în măsura în care oferă leacuri gratuit, necon- 
ditionat, chiar involuntar, cum ne relatează mai multe apoftegme 
din Pateric. 

Despre Cristos-medic există o literatură abundentă. Se pot distinge 
patru teme majore : Cristos, medic al trupurilor și sufletelor ; Cristos, 
învingător al lui Asclepios ; Cristos, singurul medic, hipermedicul, 
şi Cristos, vindecătorul omenirii. Prima denumire apare frecvent 
în literatura monastică : în Scrisorile lui Antonie, Varsanufie, Evagrie 
însuşi. Este menţionată si de Chiril al Ierusalimului (Cateheza 10, 
13), Clement din Alexandria (Pedagogul I, 2, 6), Origen (Omilii 
despre Levitic VII, 1), loan Gură de Aur (Omilii la Geneză 27, 1) etc. 

Isus ca adversar al zeului Asclepios apare mai ales în literatura 
apologetică. Iustin Martirul scrie, în Apologia I, 22, 6, că Asclepios 
vindeca oamenii cu ajutorul demonilor care cunoșteau profetiile 
despre Cristos, aşadar cunoșteau arta vindecării sufletelor si trupu- 
rilor. Deosebirea fundamentală între Cristos şi Asclepios ţine de 
atitudinea celor doi față de vindecare: primul o face gratuit, al 
doilea pretinde răsplată. 

Isus ca hipermedic: titlu frecvent la Origen (Com. la Luca 13, 
2-3; Com. la Matei XIII, 5 etc.). Nici îngerii, nici profeţii trimiși 
sau inspirați de Dumnezeu n-au putut vindeca boala supremă a 
omenirii, care este moartea. Numai Isus, prin Întrupare, a reușit 
să-i vină de hac o dată pentru totdeauna. În prelungirea acestei 
reprezentări se situează si ultima, Cristos-medic al omenirii. Boala, 
pentru multi dintre Părinţii Bisericii, este asimilată păcatului si 
morții. Prin urmare, orice vindecare este implicit o ştergere a 
păcatelor, începutul mîntuirii. 

Am ales din Pateric o apoftegmă care nu vorbește direct despre 
vindecare (acestea sînt extrem de numeroase și ar fi fost greu să 
aleg), dar conţine ideea recompensării călugărului protagonist printr-o 
binecuvîntare divină. Agathon se străduieşte să aline „pe cît poate” 
suferința unui bolnav întîlnit într-o dimineaţă, la marginea unui 
drum care ducea spre tîrg: 


Avva Agathon a venit odată să vîndă cîteva lucruri şi a dat peste un 
schilod la marginea drumului. Schilodul îl întreabă : „Unde mergi ?”. 
Avva răspunde: „În oraş, ca să vînd marfă”. Zice acela : „Fă-ţi milă si 
ia-mă cu tine”. Bătrînul l-a luat în spinare si l-a cărat pînă în oraș. 
Acela i-a zis: „Unde-ţi vinzi marfa acolo să mă pui jos”. Si a făcut 
întocmai. După ce vindea cîte un coș, schilodul întreba: „Cu cît l-ai 
dat ?”. Si el îi spunea cu cît. Atunci schilodul îi cerea: „Cumpără-mi o 
plăcintă”. Şi-i cumpăra. Apoi mai vindea un cos. Si acela întreba : „Cu 
cît l-ai dat ?”. Si-i spunea : ,Atît”. „Cumpără-mi cutare.” Și [bătrînul] îi 
cumpăra. După ce şi-a vîndut toată marfa și vroia să plece, schilodul 
îl întreabă: „Pleci ?”. El zice: „Da”. Celălalt: „Mai milostiveste-te o 
dată și du-mă unde m-ai găsit”. Și luîndu-l iar în spinare, l-a dus în 
locul de unde-l luase. La sfîrşit acela îi zice : „Binecuvîntat ești, Agathon, 
de Dumnezeu în cer si pe pămînt”. Dar cînd şi-a ridicat [bätrinul] ochii 
n-a mai văzut pe nimeni. Fusese un înger al Domnului. 

Nu vei interpreta în cheie duhovnicească ceea ce fine de 
alegorie, ci numai ce se cuvine; căci dacă nu faci aşa, vei 
petrece multă vreme pe corabia lui Iona, ca să explici toate 
acareturile de pe ea. Si nu vei reuși decît să stirnesti risul 

celor care te ascultă în loc să le aduci vreun folos: toți cei ce 
vor sta împrejurul tău îţi vor aminti de cutare sau cutare 
piesă şi-o vor scoate îndată la iveală, în hohote de ris, pe 
aceea pe care tu vei fi uitat-o. 


Pentru Origen, orice pasaj din Scriptură are un sens spiritual, nu 
însă şi literal. În felul acesta, el încearcă să înlăture contradicţiile 
şi absurditätile născute dintr-o lectură terre à terre. Numai că 
interpretarea alegorizantă în exces e pîndită de pericolul ridi- 
colului. Şcoala antiohiană s-a conturat (prin Diodor din Tars și 
Teodor din Mopsuesta) ca un curent tocmai împotriva exceselor 
alexandrine. Evagrie era adeptul alegoriei, dar cu măsură. Pasajul 
nostru poate fi citit si ca o schiță umoristică. Numai un ridicol 
hiperserios poate atribui sensuri alegorice tuturor scîndurilor, 
cabestanelor şi şuruburilor de pe corabia lui Iona ! 

Sfătuieşte-i pe călugării care vin la tine să vorbească despre 
etică, dar nu despre învățături (dogme), doar dacă printre 
ei nu se află vreunul priceput în asemenea lucruri. 

Să rămînă tăinuit de mintea celor trăitori în lume și a tine- 
rilor cuvîntul preaînalt despre Judecata de Apoi, căci el 
naște iute îngîmfarea. Într-adevăr, ei nu cunosc tristețea 
sufletului raţional osîndit la nestiintà. 


Judecata de Apoi e un subiect delicat. În introducerea la De Principiis, 
Origen îl aşază printre punctele enigmatice ale învăţăturii creștine. 
Misterul nu trebuie dat pe mîna neinitiatilor. În Contra Celsum 
VI, 26, acelaşi Origen notează : „Ceea ce ar fi de spus despre subiect 
(gheenă), pe de o parte, nu trebuie spus tuturor, pe de altă parte, 
nu e cazul s-o facem aici. E chiar primejdios să încredintäm hîrtiei 
soluția acestor probleme, întrucît plebea (ton pollon) nu are nevoie 
să ştie mai mult decît că păcătoşii fi-vor pedepsiţi. Nu e folositor să 
abordăm subiecte care o depăşesc, din pricina acelora care abia 
dacă de frica pedepsei veşnice micșorează răul si suvoiul păcatelor 
care vin de la acest rău”. 

Sfîntul Pavel își supunea trupul prin chinuri; ai grijă așadar 
de felul tău de viață și nu-ţi chinui nepătimirea, umilind-o 
cu un trup plin de osînză. 

Nu duce grija mîncării și a hainelor (Mat. 6, 25), ci aminteste-ti 
de Abener, levitul, care, după ce a primit chivotul Domnului, 
a devenit bogat din sărac şi slăvit din hulit. 


În Stromate VII, VII, 46, 1-2, Clement atribuie şi această trăsătură 
gnosticului său : „Cu bună judecată, [gnosticul] nu cere nimic din 
cele ce sînt necesare pentru întreţinerea vieţii, pentru că este 
încredințat că Dumnezeu ştie cele ce-i sînt de folos și dă cele bune 
fără să-i fie cerute” (traducere D. Fecioru). 

Abener, levitul : în Septuaginta personajul este numit Abeddara, 
nume corespunzînd ebraicului Obed-Edom. Abener pare să vină 
din confundarea personajului cu şeful oştirii lui Saul (Abner), care 
a trecut în cele din urmă de partea lui David. lată cum sună textul 
biblic : „Și a rămas chivotul Domnului în casa lui Obed-Edom Gateanul 
trei luni si a binecuvîntat Domnul pe Obed-Edom si toată casa lui” 
(2Regi 6,11). Aşadar nici urmă de „levit”. Guillaumont propune 
două soluţii: fie Evagrie ar fi considerat personajul nostru identic 
cu Obed-Edom din lista levitilor (Paralipomena 15,18) — destul de 
puţin plauzibil —, fie ar fi citit informaţia în Flavius Josephus 
(Antichitäti iudaice VII, 4, 2). 

Chivotul Domnului: „Capacul chivotului este gnoza duhovni- 
cească, cea care călăuzește sufletele practicilor” (KG 63, a doua 
versiune siriacă). 

A devenit bogat din sărac şi slăvit din hulit. Textual: „a devenit 
bogat dintre cei săraci şi slăvit dintre cei huliti”. 

Cugetul gnosticului este judecătorul său cel mai aspru. Nu-i 
poate ascunde nimic, deoarece el îi cunoaşte pînă şi străfun- 
dul inimii. 

Cugetul : în greacă pare să fi fost synesis, ,intelegere”, echivalentul 
termenului stoic syneidesis. În Pateric, cuvîntul este chiar syneide- 
sis, pe care l-am putea echivala prin ,constiintä”. 


[Casian] a zis că avva Moise ne-a povestit despre avva Serapion care 
zicea : „Cînd eram tînăr şi stăteam cu avva Theonas, după ce mîncam 
şi mă ridicam de la masă, eram împins să fur cîte-o plăcintă, pe care 
o îinghiteam pe ascuns. Asa am continuat o vreme. Cum eram posedat, 
nu puteam să mă stăpînesc. Numai cugetul mă mustra (textual : eram 
judecat de propria-mi conştiinţă), dar bătrînului mi-era ruşine să-i 
spun. Or, prin pronia Dumnezeului iubitor de oameni s-a întîmplat ca 
nişte [fraţi] să vină pentru folos [duhovnicesc] şi să întrebe [pe bătrîn] 
despre gîndurile lor. lar bătrînul le-a răspuns așa: «Nimic nu le strică 
mai mult călugărilor si nu-i bucură mai tare pe demoni decît faptul de 
a ascunde gîndurile de părinţii duhovnicești». Şi le-a mai vorbit despre 
înfrînare. În timp ce vorbea, eu am socotit că Dumnezeu l-a înștiințat 
pe bătrîn despre mine și, străpuns în inimă, am început să plîng, după 
care am scos din sîn plăcinta pe care o furasem ca de obicei. Arun- 
cîndu-mă la pămînt, am început să-mi cer iertare pentru [greșelile] 
din trecut și să mă rog de întărirea sufletului pentru viitor. Atunci 
bătrînul zice: «O, copile, chiar fără să deschid gura, spovedania te-a 
slobozit din această închisoare si, dînd afară ce tineai ascuns, ai ucis 
demonul care te räneste. Chiar dacă pînă acum l-ai lăsat să te stă- 
pînească, fără să i te opui ori să-i ţii piept, începînd din clipa aceasta 
el nu va mai sălășlui în tine, căci a fost alungat din inima ta»” (CS IV, 27). 

Ia seama la faptul că, pentru orice lucru creat există nu o 
singură, ci mai multe raţiuni, după măsura fiecăruia. Pute- 
rile sfinte ajung la ratiunile adevărate ale lucrurilor, dar 
nu la cea dintii, care nu-i cunoscută decît de Cristos. 


„Contemplaţia spirituală îngăduie gnosticului să cunoască naturile 
în ratiunile (logoi) după care acestea au fost create. Aceşti logoi își 
au principiul în Logos, Cuvîntul, pe care Cristos îl are în El. De 
aceea, numai Cristos cunoaşte rațiunea primă a fiecărei naturi. 
Ratiunile pe care le cunosc, în condiţia lor actuală, naturile ratio- 
nale (logikoi), «după măsura fiecăreia», îngerii, fiind mai aproape 
de adevăr, sînt doar aspecte multiple si fragmentare ale acestei 
raţiuni prime.” (Guillaumont, p. 165) 


GNOSTICUL 157 


41 


Orice propozitie are ca predicat sau un gen, sau o diferenţă, 
sau o specie, sau o trăsătură specifică, sau un accident, sau 
un compus din acestea. Toate din cele amintite mai sus 
trebuie părăsite cînd [ne apropiem] de Sfînta Treime. În 
tăcere să fie adorat de nespusul. 


Influențat de Porfir, Isagoge, şi nu numai. Există o întreagă tradiţie 
filozofică a tăcerii în faţa misterului, a inexprimabilului (arreton), 
care se întinde de la Pitagora pînă la Wittgenstein. Pentru Evagrie 
si autorii creştini din secolele al IV-lea si al V-lea, mai cu seamă 
Grigore de Nazianz si Pseudo-Areopagitul, trimiterile la neoplato- 
nicieni sînt obligatorii. A se revedea fragmentul pe care l-am tradus, 
din cartea lui Pierre Hadot, în comentariul la capitolul 27. Pentru 


întreaga problemă, cartea lui O. Casel, De philosophorum Graeco- 


rum silentio mystico, Giessen, 1919. 

O ispitire pentru gnostic este supoziţia falsă care înfäti- 
şează intelectului ceea ce există ca neexistînd, ceea ce nu 
există ca existînd sau, încă, ceea ce există altfel decît este. 

Păcatul gnosticului este înțelegerea proastă a lucrurilor sau 
a contemplării lor, datorată unei patimi oarecare sau faptu- 
lui că cercetarea nu se face întru atingerea binelui. 


Capitolele 42 și 43 fac pereche și corespund capitolelor 74 şi 75 din 
Tratatul practic. 

Următoarele cinci capitole sînt citate din diverşi Părinţi ai 
Bisericii, pe care Evagrie i-a întîlnit. Ele alcătuiesc o mini-culegere 
paralelă cu cea care încheie Tratatul practic. 


De la dreptul Grigore [de Nazianz] am învăţat că există patru 
virtuţi și pentru contemplatie: luarea-aminte si bärbätia, 

cumpătarea şi dreptatea. El zicea că menirea luării-aminte 
este să contemple puterile inteligente și sfinte separat de 
ratiunile lor. Căci acestea din urmă, ne-a transmis el, sînt 
revelate numai de înțelepciune. Menirea bärbätiei este să 
ţină [sufletul] în adevăr, chiar prin luptă, și să nu-l scape 
spre cele ce nu există. Să primească seminţele de la primul 
semănător si să-l alunge pe semănătorul al doilea spunea el 
că e treaba cumpătării. Cît despre dreptate, menirea ei este 
să dea fiecăruia explicaţii (logoi) după cum merită fiecare, 
transmiţînd învăluit unele lucruri, desemnînd prin enigme 
altele, în sfîrşit, dezvăluind complet altele spre folosul celor 
mai simpli. 


45 


Stîlpul adevărului (1Tim. 3,15), capadocianul Vasile, a zis: 
„Gnoza care vine de la oameni este întărită prin grijă cuve- 
nită şi exersare. Cea răsădită în noi de harul lui Dumnezeu 
[e întărită] prin dreptate, înfrînare a mîniei si milostenie. 
Prima gnoză o pot primi și cei stäpîniti de patimi; de a doua 
însă nu se învrednicesc decît nepätimasii - cei care la ceasul 
rugăciunii contemplă chiar lumina intelectului ; ea însăși îi 
iluminează”. 


A se vedea tratatul Despre rugăciune, capitolele 67, 70, 72, 97. 

Cei care la ceasul rugăciunii contemplă chiar lumina intelectului ; 
ea însăşi îi iluminează. În Tratatul practic 64 apare o idee asemă- 
nătoare : „Semn de nepătimire: mintea începe să-și vadă propria 
lumină”. Lumina este unul din simbolurile cele mai des folosite de 
Evagrie pentru a exprima accesul intelectului la gnoză. O paralelă 
între Evagrie si Palamas, în acest sens, ar demonstra organicitatea 
teologiei orientale vreme de un mileniu. Antoine Guillaumont a 
consacrat un studiu special auto-contemplării intelectului în scrie- 
rile evagriene, din care nu voi reproduce decît concluziile: „In 
momentele de rugăciune pură, intelectul se vede pe sine însuşi, şi 
se vede întrucît a devenit luminos ; dar această lumină care-i îngă- 
duie să se vadă, să-și vadă «starea» este chiar lumina dumne- 
zeiască, Dumnezeu însuși, căci, așa cum zice Evagrie, reluînd formula 
ioanică : «Dumnezeu e lumină în esenţa Lui» (KG I, 35). Nu e chiar 
Dumnezeu însuși, în esenţa Lui, cel pe care îl vede, ci, precum 
bătrînii Israelului, «locul lui Dumnezeu» ; altfel spus, intelectul se 
vede pe sine însuși înveșmîntat în lumină dumnezeiască. Această 
viziune ţine de ceea ce Evagrie numește contemplatie naturală 

primă, care are ca obiect naturile create inteligibile, adică intelectele, 
cealaltă contemplatie, naturală secundă, avînd ca obiect naturile 
vizibile și materiale ; de aceea, ea este accesibilă intelectului încă 
unit cu trupul. Dar, în măsura în care captează lumina dumne- 
zeiască, ea participă deja la cunoașterea lui Dumnezeu” (Etudes 
sur la spiritualité de Orient chrétien, Abbaye de Bellefontaine, 
1996, p. 148). 

Teoria lui Evagrie despre contemplarea lui Dumnezeu ȘI ilumi- 
narea intelectului are ca fundament scripturistic pasajul din Exod 
24,10: „Și au văzut locul unde stătea Dumnezeul lui Israel ; sub 
picioarele Lui era ceva ce semăna cu un lucru de safir, curat si 
limpede ca seninul cerului”. Evagrie citează, bineînţeles, versiunea 
Septuagintei, care atenue:.ză textul, versiunea masoretică avînd, 
nu „locul lui Dumnezeu”, ci pur şi simplu „l-au văzut pe Dumnezeul 
lui Israel”. Philon (De Confusione linguarum 97) interpreteazä 
alegoric „locul lui Dumnezeu” prin Logos, diferit de Fiinţă. Distincția 
pe care o va face mai tîrziu Palamas între energiile necreate (ce pot 
fi contemplate) şi Fiinţa dumnezeiască e o reformulare a distinctiei 
philoniene. 

Sfîntul luminätor al egiptenilor, Atanasie, a zis: „Moise 
primește poruncă să aşeze masa spre nord (Ex. 26,35); 
gnosticii să ştie cine suflă împotriva lor, să ţină piept, cu 
bärbätie, oricărei încercări si să hrănească pe toţi cei care 
vin la dinsii”. 


Să aşeze masa spre nord: pentru că duşmanii evreilor veneau 
dinspre nord. Aluzie la atacul demonilor. 

Să hrănească (în greacă: trephetosan). Nu prea se leagă de 
prima parte a frazei. Dacă am fi avut trepetosan, „a pune pe fugă” 
(de la trepo), mesajul ar fi fost clar: demonii care vin asupra călugă- 
rilor trebuie puşi pe fugă. Toate manuscrisele dau lectiunea trephe- 
tosan, „a hrăni”. Guillaumont găsește o explicație : ultima parte a 
capitolului îndeamnă la ospitalitate. Pe altarul lui Moise erau puse 
și pîini de ofrandă, iar după interpretarea lui Origen, aceste ptini 
ar fi simbolizat „cuvintele apostolice”. 

Îngerul Bisericii din Thmuis, Serapion, spunea că intelectul, 
după ce a băut gnoza duhovnicească, este curăţit cu desă- 
vîrsire; că dragostea vindecă umflăturile părţii pătimaşe; 
că înfrînarea oprește cursul poftelor mîrşave. 


Mult mai în vîrstă decît Evagrie, Serapion a fost discipol al lui 
Antonie cel Mare, care îi va adresa patru scrisori, dintre care trei 
despre Sfîntul Duh. A devenit episcop de Thmuis, o localitate din 
Delta Nilului, în 339. A fost prieten si sutinätor al lui Atanasie, 
împotriva arienilor sprijiniți de Constantin al II-lea. Un arian îl va 
alunga din scaunul episcopal. Ni s-a păstrat de la el un tratat 
Împotriva maniheilor şi fragmente de scrisori. 

Cugetă fără încetare asupra ratiunilor Proniei si ale Jude- 
cätii, a zis marele învăţător gnostic, Didim [cel Orb], si 
silește-te să păstrezi în memorie subiectele lor. Căci aproape 
toţi se împiedică într-însele. Vei descoperi ratiunile Jude- 
căţii în diversitatea trupurilor si a lumilor; iar pe cele ale 
Proniei în felurile în care sîntem conduși de la räutate si 
necunoastere la virtute și cunoaștere. 


Ratiunile (în greacă : tous logous). Gnosticul trebuie să-şi exerseze 
mintea pe subiecte mai putin comune, cum ar fi : Judecata si Pronia 
divină. Judecata este „discernerea” (krisis), „alegerea” pe care Cristos 
a făcut-o după căderea intelectelor. Fiecărui intelect căzut i s-a 
atribuit un trup si a fost repartizat într-una dintre cele trei lumi 
(a îngerilor, a oamenilor, a demonilor). A doua Judecată va avea drept 
consecinţă obligatorie dispariţia trupurilor si reinstaurarea egali- 
tätii ontologice între naturile raţionale. Pronia se intuieste plecînd 
de la simpla, dar misterioasa experienţă a convertirii personale. 

Scopul practicii este să curețe intelectul şi să-l facă nepă- 
timas ; al fizicii este să destăinuie adevărul ascuns în toate 
ființele ; dar a îndepărta intelectul de materie si a-l întoarce 
către Cauza primă este un dar al teologiei. 

Sträduieste-te să desenezi icoanele privind mereu spre arhe- 
tip şi nelăsînd nimic deoparte din cele ce-ar putea ajuta la 
răscumpărarea [icoanei] căzute. 


Redobîndirea asemănării cu arhetipul sau, mai corect spus, stră- 
dania de a te asimila arhetipului. Gnosticul este cel care-şi pictează 
singur sufletul cu ochii ţintă la modelul etern. Dar, pentru a putea 
vedea sau măcar întrezări modelul, trebuie să fii curätit de patimi. 
Pictarea este, în fond, o oglindire, posibilă abia după deschiderea 
ochilor interiori si după năvălirea luminii dumnezeiesti peste suflet. 

Evagrie la zi 


Interviu cu Paul Géhin 


Cristian Bădiliţă : — Studiile evagriene au cunoscut un adevărat 
avînt în ultimii patruzeci de ani. Cum explicati această răsturnare 
de situaţie atîta vreme cît, să reamintim, pînă nu demult, Evagrie 
nu era un personaj foarte recomandat, măcar pentru o parte din 
scrierile sale ? 


Paul Géhin : — Lăsînd deoparte condamnarea sa oficială la cel 
de-al cincilea sinod ecumenic de la Constantinopol (553), Evagrie 
şi-a atras asupra sa multe ostilitäti încă din timpul vieţii. Lucrurile 
s-au stricat la sfîrşitul secolului al IV-lea, o dată cu schimbarea 
radicală de atitudine a patriarhului Alexandriei, Teofil, dar şi cu 
violenta campanie condusă de Epifanie al Ciprului si de Ieronim. 
Dar, la momentul acela, Evagrie deja nu mai era printre cei vii. 
Sigur că această reputaţie a dăunat supravieţuirii unei părți din 
opera sa. Se poate spune că Evagrie nu a lăsat pe nimeni indi- 
ferent ; de aici însă si pînă la a face din el un fel de scriitor bles- 
temat, distanţa e cam mare. Evagrie a continuat să fie citit pe 
parcursul întregii perioade bizantine. Între două poziţii extreme 
reprezentate, de pildă, de loan Scărarul (secolul al VII-lea) care 
vorbește despre „blestematul Evagrie”, deşi se inspiră din el, si de 
Calist sau de Ignatie Xanthopouloi (secolul al XIV-lea) care vorbesc 
despre „dumnezeiescul Evagrie”, cei mai multi dintre cititori au 
ştiut să păstreze măsura, să dea dovadă de discernämint si să 
profite de sfaturile sale spirituale (vezi mai ales atitudinea echili- 
brată a lui Varsanufie din Gaza, care recomandă ca opera lui 
Evagrie să fie folosită aşa cum ne învaţă parabola evanghelică a 
năvodului [Matei 13,48], aruncînd doctrinele îndoielnice si păstrînd 
ce este de folos pentru suflet). 

Evagrie nu a fost socotit „nerecomandabil” nici în vremuri mai 
apropiate de noi. Pînă la descoperirea textului autentic al Capetelor 

gnostice (Kephalaia Gnostika) de către Antoine Guillaumont, eruditii 
occidentali s-au întrebat ce anume putuse motiva condamnarea lui 
Evagrie, întrucît în textele accesibile nu găseau nimic de reproșat. 
În Filocalia lui Nicodim Aghioritul, Evagrie ocupă un loc foarte 
redus, însă o mare parte dintre autorii mistici reținuți au fost 
influenţaţi de el, aşa încît putem spune că Filocalia reprezintă 
îndeosebi spiritualitatea evagriană. 


— Cum spuneţi, Antoine Guillaumont a jucat un rol semnificativ 
în redescoperirea şi justa apreciere a lui Evagrie în Occident. L-ati 
cunoscut bine pe marele savant şi ştiţi mai bine decît oricine care 
este contribuția sa în acest domeniu. Prin ce anume au marcat 
lucrările lui Guillaumont istoria „evagriologiei” (să inventăm acest 
cuvînt pentru situația de față) şi cum trebuie duse mai departe 
demersul şi exemplul său ? 


— Renașterea, în epoca modernă, a studiilor evagriene a început 
în Germania, la sfîrșitul secolului al XIX-lea. Aceste studii au făcut 
rapid progrese o dată cu întoarcerea la sursele originare, altfel 
spus la manuscrise. Editarea celor două versiuni orientale (armeană 
si siriacă) i-a stimulat pe cei doi cercetători care au monopolizat 
pentru mai bine de treizeci de ani (1929-1960) scena cercetării 
evagriene : Irénée Hausherr, la Roma, si Joseph Muyldermans, la 
Louvain. În aceeași perioadă, Iustin Moisescu, viitorul patriarh al 
Bisericii Ortodoxe Române, a susținut și el la Atena o teză de 
doctorat despre Evagrie (publicată în 1939). Un nou pas a fost 
făcut de cercetătorii din generația următoare, Antoine şi Claire 
Guillaumont, respectiv Marie-Josèphe Rondeau. Lucrările lor au 
permis evaluarea corectă a operei lui Evagrie și regăsirea adevă- 
ratei sale gîndiri. Descoperirea textului autentic al Capetelor gnostice 
de către Antoine Guillaumont a fost determinantă, iar teza ela- 
borată de el pornind de la acest text este un model al genului prin 
rigoarea metodei adoptate, prin expunerea clară a problemelor si 
prin densitatea ei excepţională. 


— Antoine Guillaumont ne-a lăsat şi o monografie despre 
Evagrie, care nu a fost încă publicată din motive necunoscute mie. 
Aţi citit-o ? 


— De la sfîrşitul anilor '50 şi pînă la moartea sa, survenită pe 20 
august 2000, Antoine Guillaumont a lucrat fără întrerupere la 
studierea cazului lui Evagrie. Tocmai terminase marea sinteză pe 
care o pregătea de mai multi ani cînd moartea l-a surprins. Lucra- 
rea va apărea în 2004 sub titlul Evagrie, un filozof în pustie. 

— Voi intra acum în miezul subiectului. De mai multă vreme 
editati scrierile lui Evagrie în colecția „Sources Chrétiennes”. Toţi 
specialiștii vă cunosc și vă recunosc marea erudiție, competenţa si 
talentul absolut remarcabil în materie de paleografie. În acelaşi 
timp, unii sînt tentaţi să creadă că abordarea dumneavoastră, strict 
ştiinţifică, a operei lui Evagrie ar ocoli esentialul, şi anume dimen- 
siunea ei spirituală şi mistică. Am văzut undeva acelaşi reproş 
adus lui Antoine Guillaumont, care era credincios. În ce mă priveşte, 
constat următorul fapt: timp de o mie şi ceva de ani, Biserica - şi 
cea catolică, si cea ortodoxă — l-a ţinut pe Evagrie departe de cre- 
dinciosi, cărora le-a interzis accesul direct la o parte din opera 
acestuia. O bună tranșă din scrierile sale s-au pierdut, altele au 
fost cenzurate, iar altele au circulat sub nume de împrumut (cum 
ar fi Nil, de exemplu). De vreo patruzeci de ani, Evagrie a ieşit din 
celula în care a fost închis şi este pe cale să redevină un autor 
recomandat, ba chiar un autor mistic la modă. Acest nou Evagrie, 
adus înapoi la viaţă din ublietele istoriei, converteşte oamenii Bisericii 
pînă acolo încît unii dintre ei ajung să-l transforme într-un soi de 
idol a cărui ortodoxie — sau, mai precis, a cărui corectitudine dog- 
matică — ar fi desävirsità. Şi atunci, savanţi ca Antoine Guillaumont 
sau ca dumneavoastră, care se feresc să-l transforme pe Evagrie, 
fostul persecutat, înviatul din morți, în idol, sînt acuzaţi că ocolesc 
dimensiunea sa spirituală şi fondul său „întru totul ortodox”. Ce 
părere aveţi despre acest subiect şi cum vreți să le räspundeti celor 
care vă aduc, direct sau indirect, asemenea reproşuri ? 


— Această lungă întrebare trebuie descompusă în elementele ei 
componente. Nu mai revin la chestiunea cenzurii exercitate de 
veacuri asupra lui Evagrie, întrucît i-am dat răspuns la începutul 
discuţiei noastre, subliniind că lucrurile trebuie nuantate. 

Reproşul adus universitarilor de către mediile ecleziastice, con- 
stînd în a afirma că cercetările lor ocolesc esentialul, este unul 
traditional. Cercetarea universitară pretinde un minimum de simţ 
istoric si critic, o anumită distanță faţă de obiectul de studiu. Cel 
puţin teoretic, ea este dezinteresată, deoarece nu serveşte direct o 
cauză sau o ideologie. Acestea fiind zise, calităţile enumerate aici 
se întîlnesc, din fericire, din ce în ce mai des și la numeroşi oameni 
ai Bisericii. În orice caz, este evident că nişte studii prea angajate 
se transformă adesea în apologie şi pierd din vedere rigoarea (acribia, 
care este totuși si o virtute monastică !). Rezultatul este adeseori 
dezastruos, căci, în realitate, cei care le întreprind nu mai ajung să 
înţeleagă autorul antic de care se interesează, ci se mulțumesc să 
stabilească vagi corespondențe între situaţii separate între ele 
de secole întregi, apelează la aproximări si extrapolări şi comit 

anacronism după anacronism. Pentru a citi şi înţelege un autor din 
Antichitate e nevoie de multă atenţie și răbdare. 

Deși se consideră că Evagrie se detaşează din şirul gînditorilor 
creştini sau al autorilor mistici prin statura sa de excepţie, nu cred 
că ar trebui să-l izolăm si să-l asezäm pe un piedestal. Evagrie nu 
este un meteor apărut pe un cer senin. El este produsul unei istorii, 
a suferit mai multe influenţe si s-a delimitat de mediile în care a 
trăit pentru a-şi găsi propria cale si a-şi exprima originalitatea. 
Trebuie să-l plasăm în mediul și epoca sa dacă vrem să-l înțelegem 
corect. În plus, pentru cine este interesat de spiritualitate, ar fi 
primejdios să se concentreze asupra unui singur autor, oricît de 
genial ar fi fost el, si să ignore diversitatea curentelor spirituale, 
uneori potrivnice, care au străbătut viaţa Bisericilor creştine (ca 
să nu mai vorbim de cei venind dinspre alte religii). Numai după 
aceea, în funcţie de sensibilitatea spirituală a fiecăruia, ne putem 
lăsa purtaţi într-o parte sau alta. 

Problema ortodoxiei lui Evagrie este oarecum agasantă. Ca să 
glumesc putin, voi spune mai întîi că dacă unii ortodocşi dobîndesc 
citindu-l un mare cîştig spiritual, asta nu înseamnă că el devine 
ortodox. Noţiunea de ortodoxie este una prea gravă, care ar necesita 
expuneri lungi şi detaliate. In orice caz, această ortodoxie s-a con- 
struit de-a lungul mai multor secole și cu preţul unor conflicte 
dure. Consensul stabilit în jurul cîtorva dogme fundamentale nu a 
reușit niciodată să anuleze conflictele de interese sau divergentele 
și nu a rezolvat totul. Evagrie este un autor de la sfîrșitul secolului 
al IV-lea ; el ajunge la vîrsta maturității într-o perioadă cînd pro- 
blema cauzată de arianism este pe cale de a fi rezolvată, însă multe 
dogme nu au primit încă o formulare „definitivă”, consfintitä de un 
conciliu, așa cum demonstrează conflictele cristologice ce vor agita 
tot secolul al V-lea. Nu putem să-l judecăm luînd ca etalon orto- 
doxia contemporană. Dar mai e ceva: „ortodoxia” lui a fost sus- 
pectată de la bun început. Motivele erau, fără îndoială, libertatea 
sa de gîndire (era incomod) şi intelectualismul său (Evagrie este 
un reprezentant al elitelor culturale din epocă, preocupat să găsească 
o bază raţională pentru credinţa sa). 


- De fapt, care sînt punctele cele mai „sensibile” din punct de 
vedere dogmatic ale teologiei evagriene ? Il putem considera pe 
Evagrie un autor „ortodox”, acum, la cincisprezece secole de la 
condamnarea sa indirectă în 553 de către Justinian şi sinodul de 
la Constantinopol ? 


- Evagrie nu a redevenit ortodox cu timpul! În ceea ce priveşte 
protologia, eshatologia si cristologia, el a dezvoltat doctrine care 

au fost respinse cu hotärîre de ortodoxia oficială ulterioară. La 
sirieni şi la armeni, a devenit un sfint după o severă epurare a 
principalei sale opere, Capetele gnostice. Dacă a fost condamnat în 
secolul al VI-lea, un motiv este si acela că partizanii săi din epocă, 
origeniștii din Palestina, prin permanenta lor agitație, constituiau 
o problemă deopotrivă politică şi religioasă. Părintele Bunge încearcă 
să-l reabiliteze pe Evagrie în ochii ortodoxiei. Linia pe care își 
construieşte apărarea este ingenioasă: ea constă în a afirma că 
Evagrie nu este citit corect, ci este interpretat fie prin prisma lui 
Origen, fie prin cea a origenistilor din secolul al VI-lea. Prin urmare, 
„maeştrii în eroare” trebuie căutaţi sau înainte, sau după el. De 
fapt, lui Evagrie i s-ar reproşa nişte doctrine învechite sau care au 
apărut mai tîrziu. Părintele Bunge face mari eforturi ca să-şi poată 
duce cu bine la capăt demersul apologetic, căci trebuie să-i înfrunte 
rînd pe rînd pe Hans Uhr von Balthazar, Irénée Hausherr si Antoine 
Guillaumont. Tezele pe care le dezvoltă pot fi rezumate în cîteva 
propoziţii : gîndirea lui Evagrie este, prin însăşi esenţa ei, scriptu- 
ristică şi adecvată unei teologii sănătoase (ceea ce limitează împru- 
muturile din filozofie); mistica sa este „personalistă și trinitară” 
(ceea ce maschează accentul pus în permanență pe Unitatea divină). 


- În mai multe rînduri, l-aţi comparat pe Evagrie cu Wittgenstein 
sau, mai exact, aţi afirmat că trebuie să ni-l imaginăm pe Evagrie 
ca pe un Wittgenstein al Antichității creştine. Sinteţi bun să aprofun- 
dati această comparaţie ? Nu riscă ea să facă din Evagrie un simplu 
căutător al adevărului în afara Adevărului şi a credinţei care era 
şi a sa? 


— Prin mai multe aspecte, Evagrie ne duce cu gîndul la Descartes 
sau Wittgenstein. Modul în care şi-a exprimat gîndirea sub forma 
fragmentară a scurtelor kephalaia evocă inevitabil Tractatus-ul 
celui de-al doilea. Nu încape îndoială că Evagrie se consideră creştin, 
iar corpusul său de referinţă e Scriptura inspirată de Duhul Sfint. 
Este intim convins că ceea ce apără el reprezintă creștinismul 
autentic. Dar ce înţelege el prin creştinism ? Să citim : „Creştinismul”, 
spune Evagrie, „este doctrina lui Cristos, Mîntuitorul nostru, care 
se compune din practică, fizică şi teologie” (Tratatul practic 1). Să 
recunoaștem că este o definiție neobișnuită a creştinismului si că 
are destule motive să-l uimească pe un cititor modern puţin avizat 
sau pe credinciosul obișnuit. Cu siguranţă că nu ar fi inclusă într-un 
catehism. Ea nu poate fi înțeleasă cu adevărat decît plasată în 
contextul Antichității (cu alte cuvinte, în contextul diviziunii tri- 
partite a filozofiei) și în conformitate cu o anumită concepție asupra 

mîntuirii (mintuirea se realizează prin cunoaștere). Ne dăm seama 
imediat că acest prim capitol al tratatului necesită o serioasă „expli- 
care a textului”. | 

Evagrie poate fi apropiat de autorii moderni menţionaţi mai sus 
și sub un alt aspect: nu numai că s-a interesat de anumite conti- 
nuturi de cunoaştere, dar a şi reflectat îndelung asupra modului 
cum funcţionează cunoașterea ; el distinge, astfel, diferite stări mentale 
si se întreabă ce anume deosebește cunoașterea lui Dumnezeu, 
cunoaștere supremă spre care se orientează totul, de celelalte 
cunoașteri. Si totuși, Evagrie nu iese din cadrul credinţei sale 
creștine: adevărul pe care îl caută poartă numele celui care a zis: 
„Bu sînt Adevărul”. El citează frecvent versetul : „Să Te cunoască 
pe Tine, singurul Dumnezeu adevărat, şi pe Isus Cristos pe Care 
l-ai trimis” (loan 17, 3). Întreaga activitate a taberei adverse (demo- 
nii) are de altfel ca scop să-i împiedice pe oameni să se mîntuiască 
si să vină la cunoștința adevărului (1Timotei, 2,4). 


— Care este locul Tratatului practic în peisajul literaturii monas- 
tice din secolele al IV-lea şi al V-lea ? Îi putem găsi modele sau 
echivalenți ? 


— După știința mea, Tratatul practic nu are echivalent în litera- 
tura monastică antică. Însăși forma lui, cea a scurtelor kephalaia, 
este nouă. Subtitlurile date diferitelor secţiuni ne ajută să înte- 
legem diferitele perspective adoptate de Evagrie. Multe texte monas- 
tice sînt exortatii morale (pareneze) sau reguli; dimpotrivă, în 
tratatul său, Evagrie ne prezintă o analiză şi o terapeutică a pati- 
milor sufletului. Si de această dată, el prelungește o tradiţie stră- 
veche ilustrată de Aristotel si de către stoici. Nou este cadrul în 
care ea se dezvoltă : pustiul. Acedia este, de exemplu, strîns legată 
de traiul izolat al monahului, ceea ce explică, după cîte se pare, 
dispariția ei de pe lista apuseană, care nu va reţine decît şapte 
păcate capitale în locul celor opt patimi generice de la Evagrie. 


- Tot în legătură cu Tratatul practic, v-aș ruga să comentaţi 
sfîrşitul apoftegmei 81, cu privire la caracterul intrinsec si uni- 
versal al credinţei. 


Definirea credinței ca „bine imanent existînd chiar şi la cei ce 
nu cred în Dumnezeu” este preluată direct de la Clement din 
Alexandria şi, pînă la urmă, îşi are rădăcina în doctrinele stoice 
despre seminţele de virtute sau noţiunile comune. Fiecare om 
posedă încă de la naştere predispozitiile necesare pentru a crede în 
Dumnezeu (la fel cum nu te nasti rău, tot aşa nu te nasti nici ateu). 

Aceste aptitudini trebuie confirmate însă printr-un act de voinţă 
(pentru creștin, acesta va fi botezul). Ceea ce explică faptul că alte 
definiţii prezintă credința ca pe un bine voit. În sfîrşit, există şi o 
credinţă perfectă care se confundă cu perfecțiunea spirituală. După 
cum vedem, credința însoţeşte întreaga dezvoltare spirituală și 
este prezentă la toate nivelurile. În conformitate cu ideile din 
vremea sa, Evagrie consideră că credința este universală, ceea ce 
nu implică totuşi universalitatea credinței creștine. 


— În România asistăm la un adevărat entuziasm stârnit de operele 
si personalitatea lui Evagrie. Prima ediție a traducerii Tratatului 
practic s-a epuizat rapid, iar alte traduceri sînt în curs, printre 
altele la Editura Deisis din Sibiu, al cărei director, diaconul loan 
I. Ică jr., se numără printre prietenii părintelui Gabriel Bunge. 
Pretutindeni în lume, Evagrie este nu numai repus în drepturi, dar 
si citit cu mult interes şi pasiune. Care ar fi, după dumneavoastră, 
elementele ce fac din Evagrie Ponticul unul dintre autorii creştini 
cei mai fascinanti şi mai „actuali” 


— Să vorbeşti despre actualitatea unui autor din Antichitate 
este întotdeauna un lucru delicat. Ca să o faci cum se cuvine, ar 
trebui să nu scapi nici o clipă din mînă cele două capete ale ace- 
luiasi fir: să constientizezi distanţa ce-l desparte de noi, apoi să 
vezi prin ce poate încă să ne intereseze şi să ne fie de folos. Atunci 
cînd o operă este îndeajuns de bogată, fiecare poate găsi în ea ceea 
ce-l împlineşte. Cred că Evagrie își datorează succesul tocmai bogă- 
tiei operei sale. Această bogăţie este deja vizibilă în formele literare 
adoptate. Evagrie poate interesa numeroase categorii de persoane : 
literați (avînd în vedere că stilul său este atît de îngrijit), filozofi, 
teologi, călugări si, în sfîrşit, orice creștin însetat de spiritualitate. 
Ceea ce mă surprinde în mod deosebit la el este preocuparea con- 
stantă de a pune lucrurile în perspectivă si de a le plasa mai apoi 
într-un ansamblu mai vast. Opera sa este o invitaţie la a ne înălța 
tot mai sus, la a ne distanţa. Evagrie ne cere să nu pierdem nicio- 
dată din vedere finalitatea acțiunilor. Capitolele despre rugăciune 
insistă mult asupra necesităţii lacrimilor, a îndurerării (penthos) 
si a pocäintei ; în capitolul 8 se precizează însă că, dacă uităm care 
este scopul (skopos) acestor lacrimi, riscăm să înnebunim (în limbaj 
modern, să cădem în depresie). Trebuie să vedem mereu mai departe, 
mereu mai sus: aceasta este theôria. Theôria merge mînă-n mînă 
cu practica, dar practica nu are eficiență decît dacă este luminată 
de theôria. O practică nechibzuită şi lipsită de perspective este 
sortită rutinei sau eșecului. Este uimitor să vedem că Evagrie face 
apel la theôria chiar şi în situaţiile cele mai dureroase ale vieţii, 

bunăoară doliul unei persoane apropiate (trebuie recitită în întregime 
Scrisoarea 57, un mesaj de consolare scris după moartea tatălui 
său după trup si adresat unui prieten intim al acestuia din urmă, 
după cîte se pare diaconul care îl asista). Ce face Evagrie? Îi 
propune şapte ,contemplatii fizice” care îi înfăţişează ca într-o 
panoramă soarta tuturor făpturilor. El speră că astfel îl va face să 
se elibereze de suferinţa imediată şi-l va ajuta să-și regăsească 
seninătatea. Intr-un cuvînt, ceea ce fascinează la Evagrie este 
faptul că avem de-a face cu un adevărat gînditor. 


— Unde au ajuns studiile evagriene ? Unde aţi ajuns dumnea- 
voastră înşivă cu editarea operelor sale ? 


— Sarcina cea mai urgentă este aceea de a oferi o ediţie critică a 
corpusului evagrian. Lucrurile nu au mers chiar atît de repede pe 
cît s-a prevăzut. Acum, totul este pregătit pentru ca mişcarea să se 
accelereze. Sînt în curs de editare Capetele ucenicilor lui Evagrie si 
Capetele despre rugăciune (îngrijite de mine), precum și Scoliile la 
Psalmi (sub îngrijirea lui Marie-Josèphe Rondeau). Am semnalat 
deja mai sus apariţia apropiată (în 2004) a sintezei postume apar- 
ţinînd lui Antoine Guillaumont, care va putea vedea lumina tipa- 
rului mulțumită tenacităţii soţiei sale, Claire, si a fiului său, François. 

RELIGIE 


„Să vorbeşti despre actualitatea unui autor din Antichitate este 
întotdeauna un lucru delicat. Ca să o faci cum se cuvine, ar trebui 
să conştientizezi distanţa ce-l desparte de noi, apoi să vezi prin ce 
poate încă să ne intereseze şi să ne fie de folos. Atunci cînd o operă 
este îndeajuns de bogată, fiecare poate găsi în ea ceea ce-l împlineşte. 
Cred că Evagrie îşi datorează succesul tocmai bogăției operei sale. 
Această bogăţie este deja vizibilă în formele literare adoptate. Evagrie 
poate interesa numeroase categorii de persoane: literați (avînd în 
vedere că stilul său este atît de îngrijit), filozofi, teologi, călugări şi, în 
sfîrşit, orice creştin însetat de spiritualitate. Ceea ce mă surprinde în 
mod deosebit la el este preocuparea constantă de a pune lucrurile în 
perspectivă şi de a le plasa mai apoi într-un ansamblu mai vast. Opera 
sa este o invitaţie la a ne înălța tot mai sus, la a ne distanţa. Evagrie 
ne cere să nu pierdem niciodată din vedere finalitatea acţiunilor.” 


Paul Gehin 


„Caută să cunoşti ratiunile şi legile vremurilor, ale vieţii şi ale 
feluritelor ocupaţii, pentru ca să poţi spune mai uşor fiecăruia cele 
ce îi sînt de folos.” 

„Aminteşte-ţi mereu de ieşirea [din lumea aceasta], nu uita de Judecata 


veşnică şi sufletul tău nu va greşi niciodată.” | 
Evagrie Ponticul 

